
SONET A SON ELivVRE 


Va Livre, va, desboucle la barriere, 
Lasche la bride, et asseure ta peur, 
Ne doute point par un chemin si seur 
D’un pied venteux em-poudrer la carriere : 


Vole bien tost, j’entens desja derriere 
De mes suivans l’envieuse roideur 
Opiniastre a devancer l’ardeur 
Qui me poussoit en ma course premiere. 


Mais non, demeure, et te plante en ton rang, 
Bien que mon cceur bouillonne d’un beau sang, 
Fort de genoux, d’haleine encore bonne : 


Livre, cesson d’acquerir plus de bien, 
Sans nous fascher si la belle couronne 
Du Laurier serre autre front que le mien. 


BE ow eG UES 
De Ps Ey RONSAIKD 


GENTIL-HOMME VANDOMOIS 


AU ROY HENRY III 


Si ’honneur de porter deux Sceptres en la main, 
Commander aux Frangoys et au peuple Germain 
Qui de l’Ourse Sarmate habite la contrée : 
Si des Venitiens la magnifique entrée, 
Si avoir tout le front ombragé de Lauriers, 
Si avoir pratiqué tant de peuples guerriers, 
“Tant d’hommes, tant de moeurs, tant de fagons estranges : 
Si revenir chargé de gloire et de louanges, 
Si ja comme un Cesar concevoir |’ Univers, 
Vous a fait oublier le chantre de ces vers, 
Roy dont l’honneur ne peut s’amoindrir ny s’accroistre, 
Sans vous dire son nom vous le pourrez cognoistre. 
C’est Prince, c’est celuy qui d’un cceur courageux, 
Grimpa dessus Parnasse en croupes ombrageux, 
Importunant pour vous les filles de Memoire, 
Quand Dieu pres de Jarnac vous donna la victoire, 
Quand vostre bras armé fut le jour des Fran¢ois, 
Quand la Charante, fleuve au peuple Sainctongeois, 
Vous veit presque sans barbe, ainsi qu’un jeune Achille 
Foudroyer V’ennemy sur sa rive fertille, 
Remirant en ses eaux voz armes et l’esclair 
De vostre morrion et de vostre bouclair, 
Qui flamboient tout ainsi que fait une Comete, 
Qui glissant par le ciel d’une crineuse traite 
Tombe dessus un camp, et va signant les cieux 
De cheveux rougissans d’un feu presagieux. 
Ce fut quand vostre main a craindre comme foudre, 
Fist & la gent mutine ensanglanter la poudre : 

Quand noz autels sacrez reveirent leurs bons Saincts, 

Et quand mille estandars tous deschirez, et teincts 

De poussiere et de sang, pour immortels exemples 

D’un long ordre attachez pendirent a noz temples. 
Encore qu’un tel acte honoré de bon-heur, 

Eust besoin de trouver un superbe sonneur 

Qui d’un bruit heroique eust enflé les trompetes : 

Si est-ce que la voix de plus braves Poétes 

De peur fut enrouée, et le vent de jeur sein 

Ne sortit pour enfler la trompete d’airain, 

Chacun craignant sa vie en saison si douteuse : 

Ou celuy sans trembler d’une crainte honteuse 

Qui vous escrit ces vers, asseuré vous chanta : 

Sur le haut d’Helicon voz Lauriers il planta : 

Et si en combatant vostre lance sceut poindre, 

Celebrant voz honneurs sa langue ne fut moindre, 

(Euvre si agreable a vous Prince veinqueur, 

Que vous loiiastes |’Hymne et l’appristes par cueur.. 

Mais quand toute la France a tromper bien-aisée 
D’ardeurs de factions, et de guerre embrasée 
Estoit sous le razoiier, et l’horrible meschef 
Soustenu d’un filet nous pendoit sur le chef, 

Et la victoire neutre errant entre les armes 
Partisanne esbranloit le cceur de noz gendarmes, 
Incertains qui seroit par la faveur des cieux 

Des deux camps si puissans le seul victorieux : 

Vous pour sauver le Sceptre, et noz Saincts tutelaires, 
Noz autels, noz maisons, vous mesmes et voz freres, 
Et vostre mere, helas! qui de peur fremissoit, 

Et qui le ciel pour vous d’oraisons emplissoit : 

Vous dy-je enorgueilly de forces animées, 
Aupres de Moncontour campastes voz armées, 
Livrastes la bataille, ou Dieu vous regardoit, 

Et sa Croix dessus vous Jesus-Christ estendoit. 

La furent envoyez par voz mains martiales 

Seize mille mutins aux ombres infernales 

Victime de Pluton ; si que tout Moncontour, é 
La riviere de Dive, et les champs d’alentour 
Sonnoient dessous voz coups, qui paverent ies places, 

Champs, chemins et guerets, de puantes carcasses 
De meslanges de morts l’un sur l'autre arangez. 
Les sillons du pays en furent si chargez, 
Voire si engraissez de charongneux carnages, 
Et les ventres des chiens et des bestes sauvages 
(Tombeau des ennemis) si gras et si refaits, 
Qu’on ne peust egaler ce moindre de voz faits 
Au plus grand des Romains, tant merita de gloire 
A Vextreme peril une telle victoire. 

Celuy qui la chanta, ravy d’esprit alla 
Sur les eaux de Permesse, aux Muses il parla, 
Les entretint de vous par la voix d’un tel Hymne, 
Que la langue superbe et Gregeoise et Latine 
Tournerent son Frangois, fecondant par ses vers 
Vostre nom admirable en ce grand Univers. 

Un jour qu'il celebroit le feu Roy vostre frere, 
Sen Charles son seigneur, Prince tout debonnaire, 


st _ Le tangant luy disoit : N’escrivez point de moy, 


Escrivez de mon frere, escrivez de sa foy, 

Et comme sa vertu prodigue de proiiesse 

S’immolant en mon lieu le Sceptre me redresse. 
Admirant telle amour qu’au monde on ne voit plus, 

Il bastit de Castor le temple et de Pollux, 

Et vous le dedia, pour remarque immortelle 


_ D’une rare amitié si saincte et fraternelle. 


C’est celuy qui pour vous en cent mille fagons 
Feit sonets et discours, eclogues et chansons, 


Mascarades, tournois, et chiffres et devises, 


Et bref qui a chanté toutes voz entreprises. 
Mesme & votre berceau quand encor vous pendiez 
Dans les bras nourrissiers, le jour que vous rendiez 


- Comme un nouveau Soleil, l’emplist de hardiesse 


De vous jouér une Ode en si basse jeunesse, 


Et faisiez tout ravy, la teste soulevant, 
- Semblant, ce luy sembloit, de l’aller approuvant. 


Quand vous fustes esleu Monarque de Polongne, 
- Que Dieu sur vostre teste en posa la Couronne, 
Et qu’il fallut partir d’entre les bras aimez 
De vos plus chers parens en larmes consumez : 

Qu’il vous fallut laisser le doux air de la France, 
Capitaines, soldats, amis et cognoissance, 
Que chacun vous suivoit d’une humble affection, 
Il ne chanta jamais de telle Election, 
D’autant qu’elle emportoit des Frangois la lumiere 
Pour en pays estrange esclairer la premiere. 
Or’ a vostre retour, qui luist comme un Soleil 
Sortant de l’Ocean en flames nompareil, 
Qui donne jour aux siens dissipant les tenebres, 
Et de nostre feu Roy les complaintes funebres : 
Il a gros d’Apollon celebré ce retour. 
Les hommes volontiers honorent plus le jour 
Que la nuict tenebreuse, et Vesper n’est si belle 
Que l’ Aurore au matin qui sort toute nouvelle : 
Aussi vostre apparoistre aux Francois fait sentir 
Plus d’allegresse au cceur que vostre departir. 
Mais ainsi que le jour descouvre toutes choses 
Que lVombre sommeilleuse en ses bras tenoit closes, 
Brigandages, larcins, et tout ce que la nuict 
Recele de mauvais quand le Soleil ne luit : 
Ainsi nous esperons que les guerres civiles, 
Licences de soldats, saccagemens de villes, 
Qui regnoient sans frayeur de vostre Majesté, 
S’enfuyront esblouys d’avant vostre clarté. 
Chacun d’un ceil veillant voz actions contemple : 
Vous estes la lumiere assise au front du Temple. 
Si elle reluit bien, vostre Sceptre luira : 
Si elle reluit mal, le Sceptre perira. 
» Il faut bien commencer : celuy qui bien commence, 
» Son ouvrage entrepris de beaucoup il avance. 
Sire, commencez bien 4 vostre advenement, 
De tout acte la fin suit le commencement. 

Il faut bien enfourner : car telle qu’est l’entrée, 
Volontiers telle fin s’est tousjours rencontrée. 
Vous ne venez en France 4 passer une mer 
Qui soit tranquille et calme et bonasse & ramer : 

Elle est du haut en bas de factions enflée, 
Et de religions diversement soufflée : 
Elle a le coeur mutin, toutefois il ne faut 

D’un baston violent corriger son defaut : 
Il faut avec le temps en son sens la reduire : 
» D’un chastiment forcé le meschant devient pire. 

Il faut un bon Timon pour se s¢avoir guider, 
Bien calfeutrer sa nef, sa voile bien guinder : 

La certaine Boursolle est d’adoucir les tailles, 
Estre amateur de paix, et non pas de batailles, 
Avoir un bon Conseil, sa Justice ordonner, 
Payer ses creanciers, jamais ne maconner, 
Etre sobre en habits, estre Prince accointable, 
Et n’ouyr ny flateurs ny menteurs a la table. 

On espere de vous comme d’un bon marchant, 
Qui gaillard et ruzé va les Indes cherchant, - 

Et retourne chargé d’une tresriche proye, 
Heureux par le travail d’une si longue voye : 

fl r’apporte de l’or, et non pas de J’airain. 

Aussi vous auriez fait un tel voyage en vain, 

Veu le Rhin, le Danube et la grande Alemaigne, 
La Poulongne que Mars et Vhyver accompaigne, 
Vienne qui au ciel se brave de l’honneur 

D’avoir sceu repousser le camp du Grand-Seigneur, 
Venise mariniere et Fetrare la forte, 

Thurin qui fut Frang¢ois, et Savoye qui porte 

Ainsi que fait Atlas, sur sa teste les cieux : 

En vain vous auriez veu tant d’hommes, tant de lietix, 
Si vuide de profit, en une barque vaine 

Vous retourniez en France apres si longue peine. 

Il faut faire, mon Prince, ainsi qu’Ulysse feit, 
Qui des peuples cognuz sceut faire son profit, 
Comme a vostre retour soigneusement vous faites, 
Honorant vostre Estat des loix les plus parfaites, 
Ayant 4 vos Frangois, apres mille dangers, 
Enseigné les vertus des peuples estrangers. 

Mais quoy ? Prince inveincu, le sort ne m’a fait estre 
Si docte que je puisse enseigner un tel maistre : 

En discours si hautains je ne doy m’empescher, 
Et ne veux faire icy l’office de prescher. 

Ma langue se taira : voz Sermons ordinaires, 

La complainte du peuple, et voz propres affaires 

Vous prescheront assez : ce papier seulement 
S’en va vous saluér, et scavoir humblement 
De vostre Majesté, si vous son nouveau maistre 
Le pourrez par sa Muse encores recognoistre. 
Il n’a pas l’Italie en poste traversé 
Sur un cheval poussif, suant et harassé, 
Qui a cent fois tombé son maistre par la course : 
Il n’a vendu son bien afin d’enfler sa bourse 
Pour vous aller trouver, et pour parler a vous, 
Pour vous baiser les mains, embrasser voz genous, 
Courtiser, adorer : il ne le scgauroit faire, 
Son humeur fantastique est aux autres contraire : 


Ceux qui n’ont que le corps, sont nez pour tels mestiers : 


Ceux qui n’ont que l’esprit, ne les font volontiers. 
Toutefois sans courir et sans changer de place 
Il est asseuré d’estre en vostre bonne grace : 
Encor le desespoir ne l’a pas combatu, 
L’honneur aime l’honneur, la vertu la vertu. 
S’il vous plaist l’appeller, sans farder une excuse 
Il vous ira trouver avec la mesme Muse 
Dont il chanta Henry, son Charles, et aussi 
Vous a present son Roy des Muses le souci : 
Ou si vostre disgrace a ce coup il essaye, 
Il sera cazanier comme un vieil Morte-paye 
Qui renferme sa vie en quelque vieil Chasteau, 
Paresseux, acrochant ses armes au rasteau, 
Au pays inutile, et veincu de paresse 
Pres de son vieil harnois confine sa vieillesse. 


IU) CON TENDING REA TIN 


ELEGIE I. 


A vous race de Rois, Prince de tant de Princes, 
Qui tenez dessous vous deux si grandes Provinces, 
Qui par toute l’Europe esclairez tout ainsi 
Qu’un beau Soleil d’Esté de flames esclarci, . 
Que l’estranger admire et le sujet honore, 

Et dont la majesté nostre siecle redore. 

A vous qui avez tout, je ne scaurois donner 
Present, tant soit-il grand, qui vous puisse estrener. 
La terre est presque vostre, et dans le‘ciel vous mettre 
Je ne suis pas un Dieu : je ne puis le promettre, 
C’est a faire au flateur : je vous puis mon mestier 
Promettre seulement de l’encre et du papier. 

Je ne suis Courtisan ny vendeur de fumées, 

Je nay d’ambition les veines allumées, 

Je ne sgaurois mentir, je ne puis embrasser 
Genoux, ny baiser mains, ny suyvre, ny presser, 
Adorer, bonneter, je suis trop fantastique : 
Mon humeur d’Escolier, ma liberté rustique 
Me devroient excuser, si la simplicité 

Trouvoit aujourd’huy place entre la vanité. 

C’est a vous mon grand Prince, a supporter ma faute, 
Et me louér d’avoir ame superbe et haute, 

Et Vesprit non servil, comme ayant de Henry, 
De Charles, de Frangois trente ans esté nourry. 

Un gentil Chevalier qui aime de nature 
A nourrir des harats, s’il treuve d’aventure 
Un Coursier genereux, qui courant des premiers 
Couronne son seigneur de Palme et de Lauriers, 

Et couvert de sueur, d’escume et de poudriere 
R’apporte a la maison le pris de la carriere : 

Quand ses membres sont froids, debiles et perclus, 
Que vieillesse l’assaut, que vieil il ne court plus, 
N’ayant rien du passé que la monstre honorable, 
Son bon maistre le loge au plus haut de l’estable, 
Luy donne avoine et foin, soigneux de le penser, 
Et d’avoir bien servy le fait recompenser : 

L’appelle par son nom, et si quelqu’un arrive, 
Dict : voyez ce cheval qui d’haleine poussive 
Et d’ahan maintenant bat ses flancs a l’entour, 
J’estois monté dessus au camp de Moncontour, 
Je Vavois & Jarnac, mais tout en fin se change : 
Et lors le vieil Coursier qui entend sa louange, 
Hannissant et frappant la terre, se sou-rit 

Et benist son seigneur qui si bien le nourrit, 

Vous aurez envers moy (s’il vous plaist) tel courage, 
Sinon a vous le blasme, et 4 moy le dommage : ' 
Je resve ! vostre main me doit faire sentir 
Qu’au service des Rois n’a point de repentir. 

Mais je suis importun, la personne importune 
Ne rencontre jamais une bonne fortune : 

Laissons faire au destin qui nous donne la loy, 
Le destin de grand Duc vous a fait un grand Roy : 
Puis il ne faut jamais ou parler a son maistre, 
Ou il faut de deux mots les oreilles luy paistre. 

Sire, voicy le mois ot: le peuple Romain 
Qui tenoit tout le monde enclos dedans la main, 
Donnoit aux serviteurs, par maniere de rire, 

Congé de raconter tout ce qu’ils vouloient dire : 
Donnez-moy (s’il vous plaist) un semblable congé, 
J’ay la langue de rongne et le palais mangé, 

Il faut que je la frotte, ou il faut que je meure, 
Tant le mal grateleux me demande a toute heure. 
Puis voicy le Printemps ot se purge un chacun, 

Il faut que mon humeur se purge sur quelqu’un : 
Mais je ne puis sans vous ! sans vostre faveur, SIRE, 
Je n’ose envenimer ma langue 4 la Satyre. 

Si est-ce que la rage et l’ulcere chancreux 

Me tient de composer : le mal est dangereux, 

Et ne plaist pas a tous : mais si je vous puis plaire, 
Il me plaist, vous plaisant, d’escrire et de desplaire. 
. Qui bons Dieux, n’escriroit voyant ce temps icy! 
Quand Apollon n’auroit mes chansons en soucy, 
Quand ma langue seroit sans Muses et muette, 
Encores par despit je deviendrois Poéte. 

C’est trop chanté d’Amour, et en trop de facon 
La France ne cognoist que ce mauvais garcon, : 
Que ses traicts, que ses feux : il faut qu’une autre voye 
Par sentiers incognus sur Parnasse m’envoye, 

Pour me serrer le front bravement attaché 
D’un Laurier, d’autre main non encores touché. 

Apres que vostre esprit et voz mains diligentes 
Seront lasses du faix des affaires urgentes, 

Aux heures de plaisir vous pourrez vostre esprit 

Esbattre quelquefois en lisant mon escrit. 
S’ul y a quelque brave ou mutin qui se fasche, 
Et qui entre ses dents des menasses remasche 
Pour se voir ou de biens ou de faveur desdit ! 
Si un plus qu’il ne doit veut monter en credit, 
Si quelqu’un en faveur de sa faveur abuse, 
S’il fait le Courtisan et s’arme d’une ruse : 
Si quelque viloteur aux Princes devisant 
Contrefait le boufon, le fat, ou le plaisant : 
Si noz Prelats de Cour ne vont @ leurs Eglises, 
Si quelque trafiqueur qui vit de marchandises, 
Veut gouverner |’Estat, faisant de l’entendu ; 
Si quelqu’un vient crier qu’il a tout despendu 
En Polongne, et qu’il brave enflé d’un tel voyage, 
Et pour le sien accroistre a tous face dommage : 
Si plus quelque valet de quelque bas mestier 
Veut par force acquerir tous les biens d’un cartier : 
Si plus noz vieux corbeaux gourmandent voz Finances, 
Si plus on se destruit d’habits et de despences, 
Et si quelque affamé nouvellement venu 
Veut manger en un jour tout vostre revenu, 
Qu il craigne ma fureur d’une encre la plus noire : 
Je luy veux engraver les faits de son histoire 
D’un long traict sur le front, puis aille ot il pourra, 
Tousjours entre les yeux ce traict luy demourra. 
Je seray comme un Ours que le peuple aiguillonne, 
Qui renverse la tourbe et mord toute personne, 
De grand ny de petit ne me donnant souci 
Si l’ceuvre vous agrée, et qu’il vous plaise ainsi, 
J’ay trop long temps suivy le mestier Heroique, 
Lyrique, Elegiaq’ : je seray Satyrique, 
Disoy-je 4 vostre frere, a Charles mon Seigneur, 
Charles qui fut mon tout, mon bien et mon honneur. 
Ce bon prince en m’oyant se prenoit a sou-rire, 
Me prioit, m’enhortoit, me commandoit d’escrire, 
D’estre tout Satyrique instamment me pressoit : 
Lors tout enflé d’espoir qui de vent me paissoit, 
Armé de sa faveur, je promettois de Vestre : 
Ce-pendant j’ay perdu ma Satyre et mon maistre, 

Adieu Charles adieu, sommeilles en repos : 
Ce-pendant que tu dors, je suivray mon propos. 
Il n’y a ny Rheubarbe, Agaric ny racine 
Qui puisse mieux purger la malade poictrine 
De quelque patient fiévreux ou furieux, 
Que fait une Satyre un cerveau vicieux, 
Pourveu qu’on la destrampe a la mode d’Horace, 
} Et non de Juvenal qui trop aigrement passe. 
{ Il faut la preparer si douce et si A point, 
; Qu’a Vheure qu’on l’avalle, on ne la sente point, 
Et que le moqueur soit 4 moquer si adestre, 
i Que le moqué s’en rie, et ne pense pas l’estre. 
O Prince mon support heureux et malheureux, 
Heureux d’avoir l’esprit si vif et genereux, 
Et malheureux d’avoir dés la premiere entrée 
Vostre France rebelle en armes rencontrée, 
fy D’ouyr de tous costez resonner le harnois, 
Violer la Justice et mespriser les loix, 
if Et presque tout l’Estat tomber a la renverse 
. Par une destinée a la France perverse. 

Recevez, s’il vous plaist, d’un visage serain 
Et d’un front deridé mon escrit, que la main 
De la Muse a dicté ceste nouvelle année, 

Pour en vous estrenant se re-voir estrenée. 

Ne la mesprisez pas, bien que soyez issu 
D’une race et d’un sang de tant de Rois conceu, 
Et ne fermez aux vers l’oreille inexorable : 
Minerve autant que Mars vous rendra venerable. 

Homme ne pensez estre heureusement parfait : 
De mesme peau que nous Nature vous a fait : 
Dieu tout seul est heureux, nostre nature humaine 
Misere sur misere en naissant nous ameine, 

. Et ne faut s’esbahir si nous avons icy 
Pour partage eternel la peine et le soucy. 

On dit que Promethée en paistrissant l’argille, 
Dont il fist des humains Vessence trop fragille 
Pour donner origine & noz premiers malheurs, 
En lieu d’eau ia trempa de sueurs et de pleurs : + 
Car plus ’homme est heureux, plus Fortune l’espie. 

A telle qualité nous trainons nostre vie. 
Mais c’est trop babillé, il se faut despescher, 
Souvent en voulant plaire on ne fait que fascher. 
Quand Hercule ou Atlas ont chargé sur l’eschine 
De ce grand Univers la pesante machine, 
Que de col et de teste et de bras bien nerveux 
Se bandent sous le faix qui tomberoit sans eux : 
Si quelque fascheux sot arrivoit d’aventure 
Qui vint les amuser d’une longue escriture, 
Ou d’un maigre discours soit en prose ou en vers, 
Offenseroit-il pas contre tout lUnivers ? 
Malin j’offenserois contre toute Ja France, 
Dont vous portez le faix dés vostre Jeune enfance, 
S’importun j’amusois vostre divin esprit 
(Aux affaires bandé) par un fascheux escrit. 
Dieu ne demande pas (car Dieu rien ne demande) 
Qu’on charge ses autels d’une pesante offrande : 
Ii n’aime que le cceur, il regarde au vouloir, 
La seule volonté l’offrande fait valoir. 
Ainsi suivant de Dieu la divine nature, 
Vous prendrez mon vouloir, et non mon escriture. 


AU ROY CHARLES IX. 


ELEGIE II. 


Au grand Hercule animé de courage 

Vous resemblez : il avoit son lignage 

De jupiter, et le vostre est d’un Roy, 

Qui comme un Dieu eut la France sous soy. 
Dés le berceau de sa main enfantine 

Il estouffa la race serpentine : 

Vous dés enfance 4 la mort avez mis 

La plus grand part de voz fiers ennemis. 
Un puissant Roy contraignoit sa prouésse : 

Necessité qui est grande Déesse, 

Vous a contraint : il eut pour son confort 

Un jeune frere, et vous Prince tresfort 

: En avez deux, qui donnent esperance 
D’estre sous vous les lumieres de France. 
Hercule avoit pour habit le plus beau 
Le rude cuir de l’effroyable peau 
| D’un grand Lion, monstrant par un tel signe 
i Qu’un riche habit des Princes n’est pas digne, 
Mais la vertu, qui jamais ne se pert, 
a Et qui de robbe en tout age leur sert. 
Vous comme luy, bien que soyez grand Prince, 
’ Et riche Roy de si grande province, 
\ Ayant vertu pour vostre habillement, 
1 Allez tousjours acoustré simplement, 
} Blasmant l’orgueil des grands Rois d’Assyrie, 
i Qui tous chargez de riche orféverie 
a D’argent et d’or, demy-Dieux se monstroient - 


; Enflez de pompe a ceux quils rencontroient, 
i Faisant estat de robbe somptueuse, 

i Et non d’avoir une ame vertueuse : 

Ainsi masquez reluisoient par-devant, 

7 Mais au dedans ce n’estoit que du vent. 

: Or cest Hercule 4 tous labeurs adextre 


Une massué avoit dedans la dextre 
Dont il frappoit les hommes depravez : 
Dedans la main le Sceptre vous avez 
Dont vous domtez limpudente malice, 
Gouvernant tout d’une egale police. 
Hercule alloit la terre tournoyant, 
De tous costez les Monstres guerroyant : 
Et vous tournez vostre royaume, Sire, 
Pour sainctement nettoyer vostre Empire 
De tout erreur et des Monstres qui vont 
Sans plus avoir la honte sur le front, 

e Hercule aimoit et l’arc et les sagettes : 
Pour passetemps si bon archer vous estes 
Et si certain, que le trait eslancé 
Frappe le but par voz yeux menacé. 

Sa soeur Pallas Déesse forte et sage 
Le conduisoit bien-heurant son voyage : 
Et vous avez vostre mere qui fait 

Vostre voyage heureusement parfait. 
Apres la mort Hercule magnanime 

Au Ciel monta de soymesme victime, 

Estant purgé sur le mont Céteen : 

Vous despouillé du manteau terrien 

Irez au Ciel a la gloire eternelle. 

Et c’est pourquoy, Sire, je vous appelle 

Nostre Herculin, qui serez une fois 

Par voz vertus |’Hercule des Frangois : 

Car c’est a vous a qui le Ciel ordonne 


Du monde entier le Sceptre et la Couronne. 


Ainsi de vous l’a promis le destin 
Inexorable, au fuseau aimantin, 
Dur, aceré, d’invincible puissance : 
C’est que seriez en vostre adolescence, 
Estant bien jeune orphelin demeuré, 
Un peu troublé : car rien n’est asseuré. 
Mais aussi tost que la blonde jeunesse 
Aura doré d’une toison espesse 
Vostre menton, et qu’aux guerres dispos 
Le fort harnois bruira sur vostre dos, 
Branlant au poing le hampe d’une hache, 
Et remuant les crestes du panache 
D’un morrion reluisant tout ainsi 
Qu’un beau Soleil de flames esclarci, 
Irez veinqueur des provinces lointaines 
Oud conduisant voz batailles certaines, 
Et voz soldats sous le fer fremissans, 
Et voz chevaux au combat hanissans, 
Le liz Frangois planterez sur la rive 
Ou du Soleil le chariot arrive, 
Quand vers le soir lassé de ses travaux 
Dans l’Ocean abreuve ses chevaux 
Fumans, suans et soufflans des narines 
Le jour tombé dans les ondes marines : 
Et sur le bord ot il sort hors de l’eau 


Frais, gaillard, jeune ainsi qu’un jouvenceau 


Qui pour l’amour de sa belle guerriere 
Monte a cheval, et passe une carriere, 


RONSARD, t. V. ’ 

En ces deux mers le Ciel fera laver 

De voz harnois les poudres, et graver 
Du bout tranchant de vostre forte lance 
Le nom sacré de Charles et de France, 
Et de Henry, et.de tous voz ayeux 
Qui sont au Ciel a la table des Dieux. 

Or ce destin qui tel bien vous desire, 
N’a seulement designé vostre Empire, 
Faicts vertueux, triomphes de bon-heur, 
Villes, chasteaux, dont vous serez Seigneur, 
Terres et mers : mais il a d’avantage 
Depeint voz mceurs, voz yeux, vostre visage 
Et vostre taille, afin qu’estant venu 
Fussiez de tous par voz signes cognu : 

Et pour remarque il a bien voulu mettre 
De vostre nom la capitale lettre, 

Un C fatal, lettre qui par neuf fois 

A commencé le beau nom de noz Rois. 

Ce Roy qui doit (ce dit la Destinée) 
Tenir sous soy la terre dominée, 

Aura le teint comme entre noir et blond, 
Palle-vermeil, le visage un peu long, 

Les yeux chastains, la taille droite et belle, 
Posé maintien, la grace naturelle, 

Une voix douce, un parler sage et pront, 
Belle la gréve et la main et le front, 

Ayant au corps une ame genereuse, 

Et la jeunesse active et vigoureuse. 

Au reste humain, non trompeur, non moqueur, 
Non renfrogné, non remply de bas cceur, 
Non abuseur, non controuveur de ruses, 
Et par sur tout grand hostelier des Muses : 
Qui de la main, en laquelle il aura 
L’estoc sanglant, en sa teste escrira, 
Comme un Cesar, des livres, dont la gloire 
Des ans veinqueurs combatront la victoire, 
Portant au front deux replis de Laurier, 
Pour estre ensemble et scavant et guerrier : 

Car pour bien faire il faut qu’un Roy se serve 

De lune et l’autre excellente Minerve. 
Or en voyant tous ces signes en vous, 
Je suis certain (ainsi le croyons tous) 
Qu’estes ce Roy de qui la Parque sage 
A tant rendu par escrit tesmoignage, 
Vous ordonnant tout ce grand Univers : 
Et c’est pourquoi je vous offre mes vers 
Avec Vouvrier, qui bouillonne d’envie 
D’user pour vous ses plumes et sa vie. 
Doncq’ aussi tost que la vive vertu 
Vous armera du fort glaive pointu, 
Et qu’on orra pour l’honneur de voz Gaules 
Le corselet sonner sur voz espaules, 
Ayant la fleur de la jeunesse attaint, 
Des ennemis comme une foudre craint : 
Allez combattre, allez a la bonne heure 
Conquerir tout sous fortune meilleure, 
Et fait veinqueur r’apportez 4 foison 
Mille Lauriers dedans vostre maison. 
Moy plus armé de plumes que d’espée, 
. Suivray du camp la victoire trampée 
Au sang veincu. Si quelque Chevalier 
Fait un beau coup entourné d’un millier 
Des ennemis, je feray sous ma plume 
Sonner son coup comme un fer sur l’enclume, 
‘i Qu’un noir Vulcan des deux hanches tortu 
Bat au marteau de flames revestu. 
_J’ay d’une ardante et brusque fantaisie 
Dés la mammelle aimé la Poésie, 
Ainsi qu’on voit les hommes volontiers 
Ou par destin suivre divers mestiers, 
Ou par linstinct de leur propre nature 
L’un la Musique, et autre la Peinture, 
L’un va du ciel les Astres recherchant, 
Et Vautre vit ou guerrier ou marchant. 
Moy qui ’honneur plus que les biens estime, 
Né d’une race antique et magnanime, 
Franc d’avarice, et pur d’ambition, 
Libre de toute humaine passion, 


19 


LE PREMIER LIVRE 


D’un esprit vif, ardant et volontaire, 

Pour la vertu j’ay quitté le vulgaire, 
Villes, chasteaux, bourgades et marchez : 
Et suis allé par les Antres cachez, 

Par les deserts, rivaiges et montaignes, 
Suivre le pas des neuf Muses compagnes, 
Qui toute nuict m’enseignent par les bois 
A ne chercher autres maistres que Rois, 
Et a pousser jusqu’aux troupes Celestes 
Ceux qui en guerre ont osé de beaux gestes, 
Et qui d’un coeur avantureux et fort 
Une loiiange achetent par la mort. 

Quiconque aura pour marque memorable 
Dans l’estomac une playe honorable, 
S’en-vienne &@ moy : son coup si noble et beau 
Privé d’honneur n’ira sous le tombeau. 

Pource mon Koy, s’il vous plaist que je face 
La Franciade, ceuvre de long espace, 

Oyez mes voeux : il seroit bien saison 
Qu’eussiez esgard a mon cheveul grison, 
Sur qui desja l’autonnale tempeste 

A fait gresler quarante ans sur la teste : 

Bien tost semblable au bon cheval guerrier 
Qui souloit estre au combat le premier, 

Et tout couvert d’une belle poussiere 
Gaignoit veinqueur le pris de la carriere 
Le chef orné de roses, maintenant 
Languit poussif a lestable, prenant 

Sans nul soucy de fleurs ny de bataille 
Le peu de foin que son maistre luy baille. 

Doncq s'il vous plaist Sire, n’attendez plus 
Que je sols vieil, impotent et perclus, 
Fascheux, hargneux, ayant l’ame estourdie 
Et tout le corps de longue maladie. 

Mais or’ que j’ay tout l’esprit vigoureux, 
Le genou fort, et le sang genereux, 
Commandez moy, et m’aimez tout ensemble, 
Et m’honorez : ces trois poincts (ce me semble) 
Font le Poéte heureux et glorieux, 

Le font gaillard, le poussent jusqu’aux cieux. 
Car sans honneur la Muse consommée 
De long travail s’alambique en fumée, 
Et Vescrivain qui n’a le plus souvent 
Qu’une promesse aussi froide que vent, 
Devient poussif et retif 4 Vouvrage : 

Le seul honneur luy hausse le courage, 
Quand il se voit d’un Prince bien traité, 
Comme je suis de vostre Majesté. 


ASIA ROMNIE: 


ELEGIE III. 


Comme une belle et jeune fiancée 
De qui l’amour chatouille la pensée, 
Souspire apres son amy nuict et jour, 
Et triste attend Vheure de son retour : 
Si chaude ardeur de le-voir la transporte, 
Qu’a la fenestre, au chemin, a la porte 
Cent fois le jour et cent va regardant : 
Mais en voyant que le temps ce-pendant 
De sa promesse a ja passé son heure, 
En s’enfermant dedans sa chambre pleure, 
Gemit, souspire et mord le lict en vain. 
Puis discourant d’un jugement mal-sain 
Sur ce qui peut retarder la presence 
D’un jeune amant, a toute chose pense, 
Resve, discourt, et pleine d’amour fait 
Que son penser n’est jamais satisfait 
Par un douter, qui mal-ferme chancelle, 
Feignant tousjours quelque cause nouvelle. 
De tel desir toute France qui pend 
De voz vertus, vostre presence attend, 
Et le retour de nos deux jeunes Princes, 
Qui dessous vous cognoissent leurs Provinces. 
Mais quand on dit que Phebus aux grands yeux 
Aura tourné tous les Signes des cieux, 

Et que la Lune a la coche attellée 
De noirs chevaux, sera renouvellée 
Par douze fois ains que veniez icy, 
Paris lamente et languit en soucy, 
Et ne sc¢auroit, quoy qu'il pense ou regarde, 
Songer le poinct qui si loin vous retarde. 
Seroit-ce point le Rhosne impetueux ? 
Le cours de Seine aux grands ports fructueux 
Est plus plaisant : seroit-ce point Marseille ? 
’ Non, car Paris est ville sans pareille : 
" Bien que Marseille en ses tiltres plus vieux 
hs Vante bien-haut ses Phocenses ayeux, 
i Qui d’Apollon fuyans l’oracle et l’ire, 
j A son rivage ancrerent leur navire. 
L’air plus serein des peuples estrangers 
Et le doux vent parfumé d’Orangers 
De leur douceur vous ont-ils point ravie ? 
La peste helas ! vous a tousjours suivie. 
De Languedoc les palles Oliviers 
Sont-ils plus beaux que les arbres fruitiers 
De vostre Anjou ? ou les fruits que Toureine 
Plantez de rang en ses jardins ameine ? 
Je croy que non : y vit-on mieux d’accord ? 
Mars en tous lieux de vostre grace est mort. 
Qui vous tient doncq’ si loin de nous Madame ? 
C’est le desir de consumer la flame 
. Qui peut rester des civiles fureurs, 
Et nettoyer noz provinces d’erreurs. 
Vostre vouloir soit fait 4 la bonne heure : 
Mais retournez en la saison meilleure, 
Et faites voir au retour du Printemps 
De vostre front tous voz peuples contents. 
Vostre Monceaux tout gaillard vous appelle, 
Sainct-Mor pour vous fait sa rive plus belle, 
Et Chenonceau rend pour vous diaprez 
De mille fleurs son rivage et ses prez : 
La Tuilliere au bastiment superbe * 
Pour vous fait croistre et son bois et son herbe, 2 
Et desormais ne desire sinon 


i 

Que de porter sur le front vostre nom. 

Et toutesfois ensemble ils ont jurée 
Une promesse entr’eux bien assurée, 

C’est de tousjours porter habit de dueil 
Jusques au jour que les raiz de vostre ceil 
Leur donneront une couleur plus neuve, 
Changeant en verd leur vieille robe veuve, 
Et que jamais ils ne seront joyeux, 

Beaux ny gaillards qu’au retour de voz yeux. 

Si vous venez, vous verrez voz allées 
Dessous voz pas d’herbes renouvellées, 

Et voz jardins plus verds et plus plaisans 
Se rajeunir en la fleur de leurs ans : 

Ou bien Madame, ius deviendront steriles, 
Sans fleurs, sans fruit, mal-plaisans, inutiles, 
Et peu vaudra de les bien disposer, 

Les bien planter, et bien les arroser : 
Le jardinier ne pourra faire croistre 
Herbe ne fleur sans voir l’ceil de leur maistre. 

Desja le temps et la froide saison 
Qui vostre chef a fait demy-grison, 

Et les soucis vous commandent de faire 
Honneste chere, et doucement vous plaire. 
Assez et trop ce Royaume puissant 
A veu son Sceptre en son sang rougissant ; 
A veu la mort de trois Rois en peu d’heure, 
Et dun grand Duc que toute Europe pleure : 
Assez a veu l’audace du harnois 
Vous resister, et corrompre voz lois, 
Et voz Citez l’une a lautre combatre. 
Or maintenant il est temps de’s’esbatre, 
Et de jetter dedans l’air bien-avant 
Tous voz ennuis sur les ailes du vent. 

Qui desormais vous ayant pour maistresse, 
Craindra du Rhin leffroyable jeunesse, 

Les Espagnols aux guerres animez, 
Ou les Anglois hors du monde enfermez ? 

Vostre grand nom que la grand Renommée 
Seme par tout, est plus fort qu’une armée : 

Car sans combattre, avecque la vertu 
Vous avez tout doucement combatu. 

Si m’en croyez, vous passerez le reste 
De voz longs jours sans que rien vous moleste. 

Il est bien vray que presidant au lieu 
Que vous tenez dessous la main de Dieu, 

Ne scauriez estre un quart d’heure sans peine : 
Mais de plaisir il faut qu’elle soit pleine, 
Entre-meslant le doux avec |’amer, 

Et ne laisser vostre esprit consumer 

Sous telle charge aucunement amere, 

Si le plaisir le soucy ne tempere. 

Quand voirrons nous quelque tournoy nouveau | 
Quand voirrons nous par tout Fontainebleau - 
De chambre en chambre aller les mascarades ? 
Quand oirrons nous au matin les aubades 
De divers lutz mariez a la vois, 

a Et les cornets, les fifres, les hauts-bois, 

Les tabourins, les flutes, espinettes 

Sonner ensemble avecque les trompettes ? 

‘ Quand voirrons nous comme balles voler 
Par artifice un grand feu dedans l’air ? 

i Quand voirrons nous sur le haut d’une scene 

i Quelque Janin ayant la joué pleine 

Ou de farine ou d’ancre, qui dira 

x Quelque bon mot qui vous resjouyra ? 

Quand voirrons nous une autre Polynesse 

hs Tromper Dalinde, et une jeune presse 


i De tous costez sur les tapis tendus 

ih Honnestement aux girons espandus 

4. De leur Maistresse, et de douces parolles 

ay Flechir leurs coeurs et les rendre plus molles, 
i Pour sainctement un jour les espouser, 

Be Et chastement pres d’elles repouser ? 

ih, C’est en ce poinct Madame, qu'il faut vivre, 
a4 Laissant l’ennuy a qui le voudra suivre. 

"el De vostre grace un chacun vit en paix : 


Pour le Laurier 1’Olivier est espais 
Par toute France, et d’une estroite corde 

Avez serré les deux mains de Discorde. 
Morts sont ces mots Papaux et Huguenots, 

Le Prestre vit en tranquille repos, 

Le vieil soldat se tient a son mesnage, 

L’artizan chante en faisant son ouvrage, 

Les marchez sont frequentez des marchans, 

Les laboureurs sans peur sement les champs, 

Le pasteur saute aupres d’une fontaine, 

Le marinier par la mer se promeine 

Sans craindre rien : car par terre et par mer 

Vous avez peu toute chose calmer, 

En travaillant chacun fait sa journée : 

Puis quand au Ciel la Lune est retournée, 

Le Laboureur delivré de tout soing 

Se sied a table, et prend la tasse au poing, 

Il vous invoque, et remply d’allegresse 

Vous sacrifie ainsi qu’a sa Déesse, 

Verse du vin sur la place : et aux cieux 

Dressant les mains et soulevant les yeux, 

Supplie a Dieu qu’en santé tresparfaite 

Viviez cent ans en la paix qu’avez faite. 

Je suis certain que vostre bon esprit 
Dira soudain qu’il verra cest escrit, 
Que je resemble au marinier qui donne 
Repos au Ciel quand la marine est bonne, 
Et de ses vceux ne va point tourmenter 
Neptune en l’eau, ny au Ciel Jupiter, 
Lors que le vent em-poupe son navire, 
Faisant chemin ot son cceur le desire. 

Mais quand !’orage en la mer le surprend, 
Et quand sa mort dessus la vague pend, 
Palle et tremblant fait cent mille prieres 
Pour eschapper, aux Nymphes marinieres : 
Si qu’en si dure et fascheuse saison 
Toute sa bouche est pleine d’oraison, 

Croize ses bras, et en telle fortune 
Promet en vceux de grands dons a Neptune : 
Puis s’il se voit eschappé du danger 
S’enfuit gaillard, sans coulpable songer 
Comme il doit rendre aux Dieux sur le rivage 
Ses voeux jurez au milieu de l’orage. 
De telle erreur vous pourrez m’accuser, 
Je le confesse, et ne puis m’excuser 
Je sens ma faute, et scay bien qu’elle est grande, 
Et pour cela pardon je vous demande, 
Quand je suis aise 4 mon repos icy, 
Sans passion, affaires ou soucy, 
Enflé de gloire et brave d’esperance, 
, Je ne vous fay ny court ny reverence, 
. Je ne vous cherche, et d’un desir espoint 
De voz honneurs, je ne demande point 
: Si ma Muse est suffisante et propice 
Comme elle doit, pour vous faire service : 
Je ne vais point troubler vostre repos, 
if Rompre vostre aise, ou trancher voz propos : 
Car sans mentir je ferois conscience 
‘ D’abuser trop de vostre patience. 
4 Et si je faux, comme certe je faux, 
: Du seul devoir procedent mes defaux, 
al Et du respect trop grand que je vous porte, 
“a En vous craignant et honorant de sorte 
: Que je ne puis de voz yeux approcher, 
: Tant je les aime et crains de les facher. 
Non que je sois de nature grossiere : 
J’ay Vesprit vif, lame prompte et legiere : 
Tant seulement la crainte d’ennuyer 
Me vient les pieds et la langue lier. 
Mais quand fortune icy m’est adversaire, 
Quand je ne puis despescher mon affaire, 
Quand quelque ennuy me desrobe l’espoir, 
Quand on ne veut ma Muse recevoir, 
Quand un fascheux Chrysophile rechine 
A ma priere, ou me tourne I’eschine, * 
Ou parle 4 moy par fraude et par courrous, 

. Pour mon support je me retire & vous, 
Je vous caresse et courtize et supplic, 

: Et par escrit, Déesse, je vous prie 
Comme mon tout, et ne suis abusé : 
Aussi de vous je ne suis refusé, 
Tant vous avez lame gentille et pure 
Qui les vertus aime de sa nature, 
Et qui ne souffre, en dépit du malheur, 
Quw’un vertueux soit veincu de douleur,. 

Cest la raison pourquoy je ne confesse 
Que des vertus la belle troupe espesse 
Pleurant noz maux s’en soit allée aux cieux, 
Abandonnant ce monde vicieux. 

Car vous voyant en ceste terre suivre 
Toutes vertus, on les peut dire vivre 
Toutes en vous, et en vous elles sont 
Apparoissant toutes sur vostre front : 
Si que celuy qui de pres y prend garde, 
Vous regardant, en vous il les regarde. 
En ceste Court la plus-part sont menteurs, 
Trompeurs, causeurs, mesdisans, affronteurs : 
Vous presque seule y estes veritable, 
Phenix d’honneur qui n’a point de semblable, 

‘ L’autre jour que j’estois assis aupres de vous 

_ Prisonnier de voz yeux si cruels et si dous, 

Dont Amour fist le coup qui me rend fantastique : 

Vous demandiez pourquoy j’estois melancolique, 

: Et que toutes les fois que me verriez ainsi, 

_ Vouliez savoir de moy d’out venoit mon soucy. 
Or afin qu’une fois pour toutes je vous die 

La triste occasion de telle maladie, 

Lisez ces vers icy, et vous verrez comment, 

Et pourquoy je me deuls d’amour incessamment. 
Quand je suis pres de vous, en vous voyant si belle, 

Et voz cheveux frisez d’une crespe cautelle, 

Qui vous servent d’un reth, oi vous pourriez lier 
Seulement d’un filet un Scythe le plus fier, 

Et voyant vostre front et vostre ceil qui resemble 
Le Ciel quand ses beaux feux reluisent tous ensemble, 
Et voyant vostre teint, ott les plus belles fleurs 
Perdroient le plus naif de leurs vives couleurs, 

Et voyant vostre ris, et vostre belle bouche 
Qu’Amour baise tout seul, car autre ne la touche : 
Bref voyant vostre port, vostre grace et beauté, 
Vostre fiere douceur, vostre humble cruauté, 

Et voyant d’autre part que je ne puis atteindre 

A voz perfections, j’ay cause de me plaindre 

D’estre melancolique, et porter sur le front 

Les maux que voz beaux yeux si doucement me font. 

J’ay peur que vostre amour par le temps ne s’efface, 
Je doute qu’un plus grand ne gaigne vostre grace, 
J’ay peur que quelque Dieu ne vous emporte aux Cieux : 
Je suis jaloux de moy, de mon cceur, de mes yeux, 

De mes pas, de mon ombre, et mon ame est esprise 
De frayeur, si quelqu’un avecques vous devise. 

Je resemble aux Serpens, qui gardent les vergers 
Ou sont les Pommes d’or : si quelques passagers 
Approchoient du jardin, ces Serpens les bannissent, 
Bien que d’un si beau fruict eux-mémes ne joiiyssent. 

Puis quand je suis contraint d’aupres de vous partir, ° 
Je sens hors de voz yeux une vapeur sortir 
Qui entre dans les miens, dont soudaine est saisie 
Ma raison qui se laisse aller par fantaisie. 

Alors sans nulle tréve, a toute heure, en tous lieux 
Vostre belle effigie erre devant mes yeux, 

Qui le sang et le coeur et l’ame me tormente 
Du desir de revoir vostre personne absente. 

Mon esprit qui se fait du meilleur de mon sang, 
Se desrobe de moy, me laisse froid et blanc, 

Et quittant sa maison dedans voz yeux sejourne. 

Quelquefois au logis ce traistre s’en retourne, 

Et emmene mon cceur avecq’ luy pour vous voir : 
Mon ame court apres afin de le r’avoir, « 
Mais elle pour-neant dresse son entreprise ; 

Car ainsi que le cceur a la fin elle est prise 
En un lieu si plaisant, qu’elle perd souvenir, 
Ainsi que fait le coeur, de plus s’en revenir. 

Que je hay mon penser, qui fol prend hardiesse 
De s’en-aller tout seul parler a ma Maistresse ! 
Je Vaime et si le hay : je l’aime pour-autant 
Qu’il va fidelement mes peines racontant, 
Et le hay pour raison que jamais ne m’appelle 
Quand il s’enfuit de moy et va parler a elle. 
Las ! que n’est tout mon corps en pensers transformé ? 
La voyant, nuict et jour je serols mieux aimé. 

Je resemble a celuy qui trop avare enserre 
Son plus riche tresor au plus creux de la terre : 
» Il a beau s’en-aller en pays estranger, 
» Jamais d’affection l’homme ne peut changer, 
Ny son col du lien en marchant ne détache : 
Car son cceur est tousjours ot son tresor se cache. 
Tousjours je pense en vous mon tresor, et ne puis 
Vivre si par penser dedans vous je ne suis. 

Quand Phcebus au matin vient esclairer au monde, 
Tirant dehors la mer sa belle tresse blonde, 
Deux hostes differents, l’esperance et la peur, 
Comme mes ennemis se campent en mon coeur ; 
L’une me veut mener au lieu de mon martyre, 
Me presse de la suivre, et autre m’en-retire : 
Je sens par leur discord deux effets dedans moy, 
Maintenant le plaisir, et maintenant l’esmoy : 
En si divers combats tous les jours je travaille, 
Et si ne puis gaigner ny perdre la bataille. 

Puis quand la Lune au soir avecq’ ses noirs chevaux 
Va r’appellant la nuict, elle appelle mes maux, 
Me resveille les yeux, et la nuict qui appaise 
Le soucy des humains, ne revient pour mon aise : 
Je ne fais dans le lict que virer et tourner, 
Je ne puis un moment d’un costé sejourner 
Sans me tourner sur l’autre, et d’une ardante espince 
Amour toute la nuict m’esgratigne et me pince. 

Si ce Dieu tant soit peu me permet sommeiller, 
Incontinent en songe il me vient travailler, 

Et frayeur sur frayeur dedans mon cceur assemble. 
Tantost je vous tiens prise, et tantost il me semble 
Que vous fuyez de moy comme en mer un vaisseau, 
Et qu’en courant apres je m’abysme sous l’eau, 
Ou comme fait un Cerf au travers d’un bocage, 
Quand son flanc est mordu d’une beste sauvage : 
Tantost il vous transforme en Tygre ou en Lion, 
Ou fait dedans mes yeux voller un million 
De figures en vain qui me tiennent en crainte, 
Et qui sont toute nuict la cause de ma plainte. 
Or comme le Printemps porte tousjours les fleurs, 
L’Esté de sa nature ameine les chaleurs, 
Automne les raisins, et l’Hyver la froidure : 
Ainsi Amour cruel apporte de nature 
Dans le cceur de 1’Amant le soin et la douleur, 
La tristesse, Vennuy, les pleurs et le malheur, 
La crainte, le soupcon, les soucis et la peine, 
Passions dont mon ame est pour vous toute pleine : 
Puis doncq vous demandez, me voyant amoureux, 
La cause qui me fait si triste et langoureux ! 
Si de vostre costé vous avlez apperceué 
La moindre affection que pour vous j’ay receué, 
Et si vous qui m’avez de flames tout esmeu, 
Aviez senty lardeur qui vient de vostre feu, 
Me jugeant pour vous mesme, auriez la cognoissance 
De mon propre malheur par vostre experience : 
Seriez melancolique, et cognoistriez combien 
Amour donne de maux pour l’attente d’un bien. 


ELEGIE VI. 


Genévre, je te prie, escoute ce discours 
Qui commence et finist noz premieres amours : 
Souvent le souvenir de la chose passée, 
Quand on le renouvelle, est doux a la pensée. 
Sur la fin de Juillet que le chaut violant 
Rendoit de toutes parts le Ciel estincelant, 
Un soir 4 mon malheur je me baignoy dans Seine, 


, 

OU je te vy danser sur la rive prochaine, 
Foulant du pied le sable, et remplissant d’amour 
Et de ta douce voix tous les bords d’alentour. 

Tout nud je me vins mettre entre ta compagnie, 
Ol dansant je bruslay d’une ardeur infinie, 
Voyant sous la clarté brunette du Croissant, 
Ton ceil brun a Venvy de l'autre apparoissant. 

La je baisay ta main pour premiere accointance, 
Autrement de ton nom je n’avois cognoissance : 
Puis d’un agile bond je m’eslancay dans l’eau 
Pensant qu’elle esteindroit mon premier feu nouveau. 
Il advint autrement : car au milieu des ondes 
je me senty lié de tes deux tresses blondes, 

Et le feu de tes yeux qui les eaux penetra, 

Maugré la froide humeur dedans mes yeux entra. 
Dés le premier assaut je perdy l’asseurance : 

Je m’en-allay coucher sans aucune esperance 

De jamais te revoir pour te donner ma foy, 
Comme ne cognoissant ny ta maison ny toy : 

Je ne te cognoissois pour la belle Genévre 

Qui depuis me brusla d’une amoureuse fiévre : 
Aussi de ton costé tu ne me cognoissois 

Pour Ronsard ornement du langage Francois. 

Si tost que j’eu pressé les plumes ocieuses 
De mon lict paresseux, les peines soucieuses 
QOu’Amour dessus sa lime aguise doucement, 
Vindrent dedans mon cceur loger secrettement, 
Avecques le desir de te pouvoir cognoistre, 

Et de faire & tes yeux ma douleur apparoistre. 

Aussi tost que Aurore eut appellé des eaux 
Le beau Soleil tiré de ses quatre chevaux, 

Je saute hors du lict, et seul je me promeine 
Loin de gens sur le bord devisant de ma peine. 
Quelle fureur me tient ? et quel nouveau penser 
Me fait douteusement ma raison balancer ? 
On est la fermeté de mon premier courage ? 
Et quoy, veux-je r’entrer en un nouveau servage.? 
_ Veux-je que tout mon temps aille au plaisir d’amour ? 
Que me sert d’estre franc du len qu’a Ventour 

De mon col je portois, quand Marie et Cassandre 

Aux rets de leurs cheveux me sceurent si bien prendre ? 
Si maintenant plus meur, plus froid et plus grison 

Je ne puis me servir de ma sotte raison, 

Et s'il faut qu’a tous coups comme insensé, je soye 

De ce petit Amour et la butte et la proye ? 

Non, il faut resister, ce-pendant que l’erreur 
Ne fait que commencer, de peur que la fureur 
Par le temps ne me gaigne, et dedans ma poitrine 
Pour eternel sejour le mal ne s’enracine. 

Ainsi tout Philosophe et de constance plein, 
Comme si Amour fust quelque chose de sain, 
Gaillard, je m’asseurois que jamais autre femme 
N’allumeroit mon cceur d’une nouvelle flame. 

Plein de si beaux discours au logis je revins, 

Ou plus fort que jamais amoureux je devins. 

Repassant vers le soir, je t’avise a ta porte, 

Et la le petit Dieu qui pour ses armes porte 

La fleche et le carquois, si grand coup me donna, 
Que ma pauvre raison soudain m’abandonna : 
Puis me navrant le coeur, en signe de conqueste 
De ses pieds outrageux me refoula la teste, 

Me lia les deux mains, et ma voix deslia 

Qui pour avoir mercy en ce poinct te pria : 

Madame, si l’ceil peut juger par le visage 
L’affection cachée au dedans du courage, 

Certes je puis juger en voyant ta beauté, 
Que ton cceur n’est en rien taché de cruauté. 

Aussi Dieu ne fait point une femme si belle, 
Pour estre contre Amour de nature rebelle : 

Cela me fait hardy de m’addresser a toy, 
Puis que tant de douceur en ta face je voy. 

Or ainsi que Telephe alla devant la ville 
De Troye, pour prier le valeureux Achille 
De luy guarir sa playe : a toy je viens icy 
Las! pour guarir la mienne, et pour trouver mercy. 

Harsoir en se joiiant Penfant de Cytherée, 
Faisant de tes beaux yeux une fleche acerée, 

En m’ouvrant l’estomac, tout le coeur m’a persé,« 

Et tu ne scais, peut estre, ainsi m’avoir blessé. 

Ceste fleche mortelle est au coeur arrestée : 

Elle tient aux poumons d’une poincte dentée 
Que je ne puis oster, tant mon sang espandu 
M’a laissé de raison et de sens esperdu : 

Tout ainsi qu’un veneur desireux de la chasse, 
Qui de maints coups de traits mainte biche pourchasse : 
De cent il en blesse une, et si ne le s¢ait pas, 

Elle emporte la fleche, et hastant son trespas 
S’enfuit par les rochers vagabonde et blessée, 
Pour sa playe guarir, chercher la Panacée. 

Tu es ma Panacée, a toy je viens icy 
Pour guarir de ma playe, et pour avoir mercy. 

Ce n’est le naturel d’une Dame bien née 
De vivre contre Amour fierement obstinée : 

Aux Lyons, aux Serpens qui sont pleins de venin 
Convient la cruauté, non au coeur feminin, 

Qui tant plus est benin, et tant plus, ce me semble, 
Aux Dieux qui sont benins de nature resemble. 
Tu n’auras grand honneur de me laisser mourir : 
Il vaut mieux doucement ma langueur secourir, 
Et me prendre chez toy pour serviteur fidelle, 
Que me tuer ainsi d’une playe cruelle. 

A peine avoy-je dit, quand d’un souspir profond 
(Enfant de l’estomac ot les desirs se font) 


4 Brevement tu respons que je perdois ma peine, 


Que j’escrivois sur l’eau, que je semois l’areine, 
Et qu’une mort avoit enterré ton flambeau, 


_Et que tous tes desirs estoient sous le tombeau. 


T’oyant ainsi parler, confus je m’en retourne, 


Ou triste quatre jours au logis je sejourne : 
Le cinquiesme d’apres, de fureur transporté 
' Je retourne pour voir lapast de ta beauté. 


Il ne faut, ce disoy-je, ainsi veincu se rendre : 


Plus une forte ville est difficile a prendre, 


x 


_ Plus apporte d’honneur a celuy qui la prend : 


-» Toute brave vertu sans combat ne se rend. 

Or en parlant a toy de cent choses diverses, 
Nous esgarant tous deux d’amoureuses traverses, 
‘ 

A la fin privément tu t’enquis de mon nom, 

Et si j’avois aimé autres femmes ou non. 

Je suis dis-je Ronsard, et cela te suffise : 

Ce Ronsard que la France honore, chante et prise, 
Des Muses le mignon, et de qui les beaux vers 
Sont tesmoins de sa gloire en ce grand Univers. 

Alors que tout le sang me bouilloit de jeunesse, 
Je feis aux bords de Loire une jeune Maistresse, 
Que ma Muse en fureur sa Cassandre appelloit, 

A qui mesme Venus sa beauté n’egaloit. 

Je m’espris en Anjou d’une belle Marie 
Que j’aimay plus que moy, que mon cceur, que ma vie: 
Son pays le scait bien, ot cent mille chansons 
Je composay pour elle en cent mille facons. 

Mais (6 cruel destin) pour ma trop longue absence 
D’un autre serviteur elle a fait accointance, 

Et suis demeuré veuf sans prendre autre party 
Dés Vheure que mon cceur du sien s’est departy. 

Maintenant je poursuy toute amour vagabonde 

Ores j’aime la noire, ores j'aime la blonde, 
Et sans amour certaine en mon cceur esprouver, | 
Je cherche ma fortune ot je la puis trouver. | 
S’il te plaisoit m’aimer, par tes yeux je te jure 
Que d’une autre amitié jamais je n’aurois cure. 

Mais dy moy je te pri’ si l’Archerot veinqueur 
Des hommes et des Dieux, t’a point blessé le coeur ? 
Et si son trait poignant qu’en nostre sang il mouille, 
Se veit jamais sanglant de ta belle despouille ? 
Lors tu fis un souspir, et tes beaux yeux souillant 
De larmes, et ton sein goute a goute moiiillant, 

Tu me respons ainsi : Il n’y a que les marbres, 
Les pilliers, les cailloux, les roches et les arbres 
Privez de sentiment, qui se puissent garder 

D’aimer, quand un bel ceil les daigne regarder. 

Nous qui sommes vestus d’affections humaines, 
De muscles et de nerfs, de tendrons et de veines, 
Qui avons jugement, et qui point ne portons 
Un roc en lieu d’un cceur, qui vivons et sentons, 

Il est bien mal-aisé de ne sentir la flame 

Que le gentil Amour nous verse dedans l’ame. 

Quant a moy, je confesse avoir senty combien 
Ce petit Archerot fait dé mal et de bien : 

S’il te plaist de l’ouyr, je m’en vay te le dire, 

Et ne faut s’esbahir si mon cceur en souspire : 
Il me plaist bien encor mon dueil te descouvrir, 
Bien que d’un si beau mal je ne vueille guarir. 

Six ans sont ja passez qu’Amour conceut envie 

Dessus la liberté nourrice de ma vie : 

Et pour me rendre serve a luy qui peut oster 

Le feu le plus ardant des mains de Jupiter, 

Me desroba le coeur, et me feit amoureuse 

D’un Amant dont j’estois contente et bien-heureuse, 
Que seul j’avois choisy si sage et si parfait, 

Qu’a la belle Cyprine il eust bien satisfait : 

Il aimoit la vertu, il abhorroit le vice, 

Il aimoit tout honneste et gentil exercice, 

Il jotioit 4 la paume, il balloit, il chantoit, 

Et le Luth doucement de ses doigts retentoit : 

Il scavoit la vertu des herbes et des plantes, 

{1 cognoissoit du ciel les sept flames errantes, 

Leurs tours et leurs retours, leur soir et leur matin, 
Et de 1a predisoit aux hommes le destin. 

Il estoit jeune et beau, d’un parler accointable, 
De taille belle et droite, et d’un ceil amiable : 
Ouand Amour n’eust poussé dedans luy mon desir, 
Encor pour sa vertu je le devois choisir. 

Durant cing ams entiers nous avons prins ensemble 
Les plaisirs que jeunesse en deux amans assemble, 
Et ne se peut trouver ny jeux ny passetemps, 
Dont Amour n’ait rendu nos jeunes ans contens. 

Venus ne garde point tant de douces blandices, 
Tant de baisers mignards, tant d’amoureux delices 
Dans ses vergers de Cypre a Mars son bien-chery, 
Soit veillant en ses bras, soit au lict endormy, 
Que mon amant et moy esbatant noz jeunesses, 


_ Avons pris de plaisirs, d’esbats et de liesses : 
Seul il estoit mon cceur, seule j’estois le sien, 
Seul il estoit mon tout, seule j’estois son bien, 

Seul mon ame il estoit, seule j’estois la sienne, 
Et d’autre volonté il n’avoit que la mienne. 
Or sans avoir debat en esbats si plaisans, 
Nous avions ja passé l’espace de six ans, 
Quand la cruelle mort ingrate et odieuse 
Fut (malice du ciel!) sur nostre aise envieuse. 
Ceste cruelle mort franche d’affection, 
Qui jamais ne logea pitié ny passion, 
Qui n’a ny sang ny coeur ny oreille ny veué, 
Dure comme un rocher que la marine esmeué 
Bat au bord Caspien, me blessa de sa faux 
Plus que le trait d’Amour qui commenga mes maux, 
Me rendant, comme fiere, execrable et inique, 
(Je meurs en y pensant !) mon amant hydropique. 
De jour en jour coulant sa force s’escouloit : 
Sa premiere beauté sans grace s’en-alloit 
Comme une jeune fleur sur la branche seichée, 
Ou la neige d’hyver du premier chaut touchée, 
Que le foible Soleil distille peu a peu, 
Ou comme fait la cire a la chaleur du feu. 
Helas, qu’eusse-je fait ! si ceste Parque fiere 
Qui ne se peut flechir par humaine priere, 
M’eust voulu pour victime ! et si en m’assommant 
Elle eust voulu sauver la vie 4 mon amant ! 
Je me fusse estimée une vraye amoureuse 
D’acheter par ma mort une ame si heureuse ! 
Mais ceste vieille sourde, ingrate 4 mon desir, 
Ne le voulut jamais, aingois tout a loisir 
Pour plus me martyrer et me rendre abusée, 
De jour en jour tiroit le fil de sa fusée. 
Je n’eusse pas souffert qu’on se fust approché 
Du miserable lict ot il estoit couché : 
Ou que sa propre sceur d’un naturel office 
Luy eust touché la main, ou luy eust fait service : 
Seule je le traitois sans secours d’estranger, 
Car sans plus de ma main vouloit boire et manger. 
Ainsi de tristes pleurs la face ayant mouillée 
(Ny de nuict ny de jour sans estre despouillée) « 
J’estois pres de son lict pour luy donner confort, 

Et pour voir si l’Amour pourroit veincre la Mort. 

Or le jour qu’Atropos qui noz toiles entame, 
Avoit tout devidé les filets de sa trame, 

Me voyant souspirer, gemir et tourmenter, 

Me tordre les cheveux, crier et lamenter, 
Debile r’enforca sa voix 4 demy-morte, 

Et me tournant les yeux me dist en telle sorte : 

Mon coeur, ma chere vie, appaise tes douleurs : 
Je me deuls de ton mal, et non dequoy je meurs : 
Car je meurs bien content, puisque mourant je laisse 
Mon ame entre les bras de si chere maistresse : 

Je m’en-vois bien-heureux aux rives d’Acheron, 
Heureux, puis qu’en mourant je meurs en ton giron, 
Ma lévre sur la tienne, et tenant embrassée 

La Dame que la mort n’oste de ma pensée. 

Seulement je me plains et lamente, dequoy 
Mourant entre tes bras tu lamentes pour moy. 

Appaise ta douleur Maistresse je te prie, 
Appaise toy mon coeur, appaise toy ma vie. 

Si trespassant on doit sa Dame supplier, 

Par tes cheveux dorez qui me peurent lier, 

Je te prie et supplie, et par ta belle bouche, 

Et par ta belle main qui jusqu’au cceur me touche, 
Qu’encore apres-ma mort tu me vueilles aimer, 

Et dedans mon tombeau noz amours enfermer. 

Ou bien si ta jeunesse encore fresche et tendre 
Veut apres mon trespas nouveau serviteur prendre, 
Au moins je te suppli’ de vouloir bien choisir, 

Et jamais en un sot ne mettre ton desir, 
Afin qu’un jeune fat 4 mon bien ne succede, 
Ains un amy gaillard en mon lieu te possede. 

Que je serois marry, si aux enfers la bas 
Quelqu’un me venoit dire apres ce inien trespas, 
Celle qui fut 14 haut ton coeur et ta pensée, 
Qu’avecq’ si grand travail tu as si bien dressée, 
Aime un sot maintenant! ce despit me seroit 
Plus grief que les tormens que Pluton me feroit. 

Or adieu je m’en-vois aux rives amoureuses, 
Compagnon du troupeau des ames bien-heureuses, 


“ 

Dessous la grand forest des myrthes ombrageux, 
Que l’orage cruel ny les vents outrageux 
N’éfueillent tous les ans : oll sans cesse souspire 
Par les vermeilles fleurs le gracieux Zephire. 

La portant sur le chef des roses en tout temps, 
Et dedans mon giron les moissons du Printemps, 
Couché dessous le bois a la frescheur de l’ombre, 
Jiray pour augmenter des amoureux le nombre : 
Comme bien asseuré que les gentils espris 

Qui jadis ont aimé, ne m’auront a mespris : 

Pres d’eux me feront place, et si pense, Madame, 
Qw ils n’auront point la bas une plus gentille ame. 

Mais las ! puis que mon corps qui t’a si bien aimé, 
Sera tantost sans forme en poudre consume, 

Pour souvenance au-moins garde bien ma peinture 
Out sont tirez au vif les traits de ma figure : 

La voyant, tu pourras de moy te souvenir, 

Et souvent dans ton sein cherement la tenir. 

Et luy diras, Peinture, ombre de ce visage 
Qui mort et consumé encores me soulage, 

Que tu m’es douce et chere, ayant perdu l’espoir, 
Si ce n’est par la mort, de jamais te revoir ! 

O beau visage feint! fainte teste et plaisante ! 
De rien sinon de toy mon cceur ne se contente ! 
Ton faux m’est agreable et ton vain gracieux, 

Et seulement de toy se contentent mes yeux, 

Ainsi tu parleras ayant quelque memoire 
De moy qui vais loger dedans la fosse noire, 

Et qui rien au tombeau n’emporte avecques moy 
Que le doux souvenir que j’emporte de toy. 

Tels ou semblables mots d’une bouche mourante 
Me disoit mon amy : et moy toute pleurante 
D’un coeur triste et serré, rebaisant mille fois 
Son beau visage aimé, ainsi luy respondois : 

Mon tout, je ne verray si tost finir ta vie, 

Que ta vie ne soit de la mienne suivie : 

Soit qu’elle aille aux enfers, soit qu’elle aille la haut, 
Mourant je la suivray : car certes il ne faut « 
Que la fascheuse mort en un jour desassemble 

Deux corps qui ont vescu si longuement ensemble 
En parfaite concorde et en parfaite amour : 
Ii faut que nous mourions tous deux en mesme jour, 
Et qu’ensemble courions une mesme avanture, 
Et que soyons couverts de mesme sepulture. 
Si tost que ta chaleur en froideur se mu’ra, 
L’excessive douleur au dedans me tu’ra : 
Ou bien s’elle ne peut, d’un couteau tout sur l’heure 
Je perceray mon coeur, a celle fin qu’il meure : 
Et par un mesme coup aux ombres s’en-iront 
L’esprit et la douleur, qui mon cceur desli’ront : 
Afin qu’apres ta mort morte je puisse suivre 
Toy, de qui la beauté m’a fait mourir et vivre. 
Ce-pendant de ma bouche errante j’engardois 
Que lame ne sortist de la sienne, et tardois 
L’esprit qui bouillonnoit sur Ja lévre au passage, 
Sur son palle visage appuyant mon visage, 
Pressant d’un long baiser sa bouche, 4 celle fin 
Que par un doux baiser j’allongeasse sa fin. 
Luy tirant un souspir, sur ma face s’encline, 
Et son chef lentement tomba sur ma poitrine, 
Laissant pendre ses bras : puis il me dit ainsi : 
Mon sang, mon cceur, mes yeux, mon amoureux souci, 
Tu ne dois desloger de ceste vie humaine 
Sans le congé de Dieu : pource demeure saine, 
Vivante apres ma mort, et de ce mortel lieu 
Ne bouge, je te pri’, sans le vouloir de Dieu. 
Je descens le premier ot le destin m’envoye 
Te preparer la bas et la place et la voye : 
Et si apres la mort il reste rien de nous, 
Je jure par tes yeux qui me furent si dous, 
Que l’oubly ne perdra la chere souvenance 
Que j’ay de ton amour, et tousjours ma semblance 
En tous temps en tous lieux a toy viendra parler, 
Et viendra sans frayeur ton esprit consoler : 
Et si je ne reviens fantaume veritable, 
Tu croiras que l’Enfer n’est sinon qu’une fable. 
Helas, il né l’est pas! et pource toute nuict 
En dormant je seray compaignon de ton lict ; 

Et de jour poursuivant ton corps en toute place, 
Comme un petit oiseau j’iray devant ta face, 

Je voleray sur toy, te contant les esbas, 

Les jeux et les plaisirs que je prendray la bas, 

Si j’en recoy quelqu’un : mais je ne s¢aurois croire 
Qu’on prenne grand plaisir sous la tombe si noire. 

Finissant ces propos, il devint froid et blanc : 
Vomissant de sa bouche un grand ruisseau de sang, 
Voila, dit-il, ma vie en son sang consumée, 

Qui t’a depuis six ans si cherement aimée : 

Pren-la, je te la donne. A-peine il acheva, 

Que l’esprit amoureux sous les myrthes s’en-va : 
Puis tout palle et tout froid sur mon giron s’abaisse, 
Et pour son corps aimé son Idole me laisse. 

Qui pourroit raconter ’ennuy que je receu, 
Quand desur mon giron tout froid je l’apperceu ? 
Mes sanglots au partir ne peurent trouver place, 
J’arrachay mes cheveux, j’esgratignay ma face, 

Je baignay de mes pleurs son visage et son sein, 

Nommant tousjours son nom, et l’appellant en vain. 

Apres avoir pressé de mes doigts ses paupieres, 

Et dit desur son chef les paroles dernieres, 

Ayant le cceur veincu de regret et d’ennuy, 

Souspirant aigrement je me pasmay sur luy. 
Ce-pendant ses amis qui trespassé le virent, 

Le tirerent du lict, et nud l’ensevelirent 

Fors le chef seulement, qui sans estre caché, 

Dessus un oreiller fut longuement couché : 

Lors les parens du mort de la chambre m’osterent, 

Et comme un tronc de bois sur un lict me porterent. 

Mais si tost que je sceuz que le corps estoit seul, 
Je retourne en la chambre embrasser le linceul, 
Et voyant, 6 douleur ! sa face descouverte, 

De cent mille couteaux mon ame fut ouverte. 

O disois-je, l’honneur des constans amoureux 

Qui es mort et qui vis entre les bien-heureux, 
Si nous avons souffert ensemble la tristesse, 
Que n’ay-je avecques toy ma part en la liesse ? 

Helas, apres ta mort nostre sort.n’est égal, 

Tout seul tu as le bien, et seule j’ay le mal, 
Tu es franc de soucy et je suis en misere, 
Ton ame est desliée et je vis prisonniere 

De peine et de soucy et de regret, dequoy 
Je tarde si long temps sans aller apres toy. 

O beaux yeux ott Venus tenoit sa torche ardante ! 
O beau front ot d’Amour la trousse estoit pendante ! 
O cheveux mes liens, mes filets et mes nceuds ! 

O bouche le sejour des devis amoureux ! 

O main qui si long temps m’a prise et retenue ! 

O grace qui du Ciel estoit icy venue ! 

Las, vous n’estes plus rien ! et tantost vous estiez 
Le soustien de ma vie et me reconfortiez ! 

Car de vous seulement pendoit mon asseurance, 
Et vous perdant, je perds toute entiere esperance, 

Las, avant que partir parle encores & moy, 
Desrobe du sommeil tes lumieres, et voy 
En quelle passion tu m’as icy laissée, 

Qui meurs de cent trespas pour n’estre trespassée. 

Or adieu cher amy d’un eternel adieu, 

Pren de moy ce baiser, et le garde au milieu 
Des ondes d’Acheron, et maugré Proserpine 
Que tousjours son haleine eschauffe ta poitrine. 

Je n’avois achevé qu'il fut mis au cercueil : 

Les torches qui flamboient et la pompe du dueil 
L’attendoient en la rue, ot quatre le porterent, 
Et mon riche tresor sous la terre bouterent, 

Je le suivy de loin tant que peurent mes yeux, 
Nommant la Mort cruelle, et les Astres des cieux 
Astres fiers et cruels, qui m’avoient condamnée 
Si malheureusement avant que d’estre née, 

A me ronger le coeur sans mercy ny sejour, 
Pour estre trop fidele aux embusches d’Amour, 

Or ma douleur n’est point par le temps divertie, 
Et neuf mois sont passez que je n’estois sortie 
Du logis pour chercher quelque plaisir nouveau 
Sinon hier au soir que tu me vis sur l’eau : 

Car je ne veux trouver medecin secourable, 
Cherissant mon ennuy comme chose incurable, 

Ainsi toute pasmée et grosse de douleur, 
Discourant tu me feis entendre ton malheur, 
Quand je te respondy : Il n’est roche si dure 
Qui molle ne pleurast d’une telle avanture, 
Et tout ce que l'Afrique alaite plein d’orgueil, 
Auroit la face triste et les larmes a l]’ceil : 
J’ay le corps tout debile et l’ame toute molle, 
Qui me bat la poitrine au son de ta parolle. 
J’ay les sens esblouys, j’ay le coeur esperdu 
D’amour, et de pitié de t’avoir entendu 
Aimer l’ombre d’un mort : car c’est chose bien rare 
De voir une amitié que la mort ne separe. 
Toutesfois 42 ton mal il faut trouver confort, 
Il faut prendre un vivant en la place d’un mort : 
Le mort est inutile 4 te faire service, 
Le vivant pour aimer est duisant et propice, 
Qui sent, qui oyt, qui voit, et qui peut discourir, 
Et qui peut comme l’autre en te servant mourir : 
Car un homme n’auroit ny cceur ny sang ny ame, 
S’il ne vouloit mourir pour si gentille Dame. 
Tu es encore jeune en la fleur de tes ans : 
Use dong de l’amour et de ses dons plaisans, 
Et ne souffre qu’en vain l|’Avril de ta jeunesse 
Au milieu de son cours se ride de vieillesse. 
Noz ans sans retourner s’en-volent comme un trait, 
Et ne nous laissent rien sinon que le regret 
Qui nous ronge le cceur de n’avoir osé prendre 
Les jeux et les plaisirs de la jeunesse tendre. 
Madame, croyez moy, ce n’est pas la raison 
Par un fol jugement de trahir la saison 
Que le gentil Amour nous donne de sa grace : 
Et pource en ton amour donne moy quelque place. 
Quand celuy qui sous terre est durement couché, 
Entendra noz amours, il n’en sera fasché : 
Car s’il faisoit au monde encor sa demeurance, 
Il me feroit peut estre honneur et reverence : 
Puis suivant son vouloir tu luy feras plaisir 
De n’avoir en sa place un sot voulu choisir. * 
J’achevois de parler, quand la nuict malheureuse 


e 

Me feit prendre congé de ta main amoureuse : 

J’allay trouver le lict, ol sans avoir repos 

Me revenoient tousjours ton mort, et tes propos, 
Comme ayant dans le coeur des traits d’Amour emprainte 
Ta beauté, ton discours, tes larmes et ta plainte. 


L’ADONIS. 


Fictes qui n’es point feint aux enfans de la Muse, 
Si ta charge publique au travail ne t’amuse, 

Vien lire de Venus le bien et le malheur : 
Car tousjours un plaisir est meslé de douleur. 

Amour voulant un jour se venger de sa mere, 
Esleut de son carquois la fleche plus amere : 

Puis la tirant contre elle, au coeur la luy cacha, 
Et ensemble amour d’Adonis luy lacha : 

Adonis et berger et chasseur tout ensemble, 

Qui en beauté parfaite aux Images resemble : 
Ses yeux estincelloient comme un Astre estoilé 
Que Thetis en son sein a long temps recelé, 
Puis tirant hors de l’onde une vive estincelle, 

Embellist tout le Ciel d’une clarté nouvelle. 

Un petit poil follet luy couvroit le menton, 
Gresle, prime, frisé, plus blond que le cotton 
Qui croist desur les coings, ou la soye subtile 
Qui couvre au renouveau la peau de la chenille : 
Ses lévres combattoient les roses, qu’au jardin 
On voit espanouyr au lever du matin, 

Qu’une jeune pucelle en son giron amasse 
Avant que leur beauté par le chaut ne s’efface. 

Bref ce jeune Pasteur est tout jeune et tout beau, 

Il semble un pré fleury, que le Printemps nouveau 
Et la douce rosée en sa verdeur nourrissent, 
Ou de mille couleurs les fleurs s’espanouyssent : 
C’est luy mesmes Amour! Venus n’eust sceu choisir 
Un amant plus gentil pour mettre son desir. 

Ceste belle Déesse en amour furieuse, 

De soymesme n’est plus ny de rien soucieuse, 

Le Ciel elle mesprise, et les honneurs des Dieux : 
Ses roses et son myrthe et ses liz gracieux 

Luy viennent 4 mespris, et tant Amour la donte 
Qu’elle a perdu le soin d’Eryce et d’Amathonte : 

Ses Cygnes, ses Pigeons qui souloient la porter 
Au throne le plus haut ou se sied Jupiter, 

Loin d’elle paissent l’herbe, et remplis de tristesse, 
D’un pitoyable chant lamentent leur maistresse, 

Qu’un Pasteur, qu’un enfant tormente sans repos, 
Et la playe d’Amour luy laisse jusqu’a Vos. 

Elle ne pense en rien qu’en ceste belle bouche, 
Qu’en ses yeux ou Amour luy dresse l’escarmouche, 
Qu’en ses beaux cheveux dor, et languissant d’ennuy 
Soymesme s’oubliant, ne pense plus qu’en luy, 
Qu’en luy qui tient la clef de sa douce pensée, 

Et la rend comme il veut joyeuse et courroussée : 
Jamais ne l’abandonne, ou soit que le Soleil 
En piquant ses chevaux sorte de son resveil, 

Soit au plus chaut midy, soit a l’heure qu’il guide 
Son Char en l’Ocean, et luy baisse la bride. 

Dedans une Cabane ils sont au poinct du jour, 
Us font dedans un Antre 4 midy leur sejour, 

Au soir ilz sont couchez sous le plaisant ombrage 
Ou d’un large fouteau ou d’un chesne sauvage, 
Estendus dessus l’herbe, ot en cent mille tours 
La mere des amours exerce ses amours. 

En cent mille fagons l’embrasse et le rebaise : 
Luy qui sent dans le cceur une pareille braise, 
Entonne sa Musette, et pour la contenter, 

Leurs plaisantes ardeurs ne cesse de chanter. 

Elle tient en l’oyant contenance diverse, 
Tantost en son giron languist 4 la renverse, 

Et tantost le regarde, et d’un baiser souvent 
Entre-rompt ses chansons qui se perdent au vent. 

Elle cognoist ses chiens, les nomme, et les appelle : 

Porte la trompe au col, Chasseresse nouvelle, 

En main le fort espieu, et encerne de rets 

Et de filets tendus le milieu des forests : * 
Sgait le nom de ses boeufs, et du belier qui meine 

Paistre, en lieu d’un berger, les brebis en la plaine, 
Devangant bravement le troupeau d’un grand pas, 
Ainsi qu’un Colonnel devance ses soldas. 

O bien-heureux enfant! donc la belle Cythere, 
La mere des Amours a toy seul veut complaire ! 
Seulette avecques toy veut tondre les brebis, 

Et de sa blanche main leur pressurer le Pis : 

Te baisant veut mener les boeufs en pasturage, 
Esclisser des paniers, et faire du froumage, 

Et rapporter an soir en son giron troussé 

Un Agneau que sa mere aux champs avoit laissé. 

Pourveu qu’elle ait tousjours sa bouche sur tes lévres, 

Elle ne craint l’odeur de tes puantes Chévres : 

Et pendue a ton col, ne veut point refuser 

La nuict desur la dure a tes flancs reposer, 

Desur le dur tapis des herbes rousoyantes, 
T’embrassant au milieu de tes brebis bellantes, 

Et de tes grands taureaux, qui jusqu’au poinct du jour 
Font comme tu luy fais, aux Genisses l’amour. 

Le Dieu Mars ce-pendant de regrets se consomme, 
S’appelle miserable, et se voudroit voir homme 
Pour mourir de douleur : il est desesperé, 

Qu’un jeune pastoreau soit a luy preferé ! 
Jaloux et furieux sa grande targe embrasse : 
De sa pique esbranlant les montagnes de Thrace, 
Il gemist d’un haut cry, et lamente dequoy 

Sa Dame le trahist, et luy manque de foy. 

Or un jour Adonis retournoit de la chasse, 
Lassé d’avoir suivy un grand Cerf a la trace, 
Auquel du jarret dextre avoit couppé le nerf, 
Et veinqueur rapportoit la tete du grand Cerf. 

Amy (disoit Venus) si tu cours d’avanture 
Une beste aux forests qui s’arme de nature, 

Soit d’ongles soit de dents, je te pri’ ne la suy, 

De peur que ta valeur ne cause mon ennuy : 

Chasse les Dains legers, les Chévreux et les Chévres, 
Et les cceurs effroyez des Connils et des Liévres. 

Laisse en paix les Sangliers, les Tigres et les Ours, 
Et n’assaux les Lions aux toiles ny aux cours : 

Croy moy mon cher amy, l’autre chasse est meilleure : 

» Contre laudacieux l’audace n’est pas seure. 

Si tu mourois, helas ! de regret je mourrois : 
Car vivre apres ta mort, helas! je ne pourrois. 

Ainsi disoit Venus : mais les haleines molles 
Des vents ont sans effet emporté ses parolles. 

Il estoit nuict fermée, et les hommes lassez 
Dessus la plume oisive avoient les yeux pressez, 
Enfermez du sommeil, que la basse riviere 
De Styx fait distiller desur nostre paupiere. 

Ja les Astres au Ciel faisoient leur demy-tour : 
Le celeste Bouvier qui se roule a l’entour 
De 1]’Ourse, estoit panché : tout ce qui vit és ondes, 
Qui vit par les rochers, dans les forests profondes, 
Poissons, Serpens, Lyons, du labeur travaillez, 
Oublians le soucy, du somme estoient sillez. 

Un seul Mars veille au Ciel, qui plein de frenaisie, 
De rage, de fureur, d’ire, et de jalousie, 

Ny d’yeux ny d’estomac ne re¢oit le sommeil, 
Mais veiile dans le lict, sans raison ny conseil : 
Tantost sur un costé, et tantost il se vire 

Sur l’autre coup sur coup : il lamente, il souspire : 
Nomme Venus ingrate, et bruslant de despit. 
Armé de teste en pied s’eslance de son lit : 

Et comme la fureur brusquement le transporte, 
Va resveiller Diane, et dit en ceste sorte : 

Ma Sceur, de qui depend mon bien et mon secours, 
J’embrasse tes genoux pour mon dernier recours : 
O Nymphe que la chasse et l’honneste exercice, 
Parmy les bois errants, ont esloigné du vice : 

Que les Faunes cornus, les Satyres bouquins 
Craignent, lors qu’en chassant tu as tes brodequins, 
Et que l’egal troupeau de cent Nymphes compagnes 
Environnent tes flancs par bois et par montagnes : 
S’il_ te souvient du jour qu’Orion l’outrageux 

Te voulut violer, lors que moy courageux 

Ayant la hache au poing, luy fis lascher la prise, 

Si qu’en lieu de ton corps n’eut rien que la chemise : 

Toy Sceur rends la pareille & ton frere au besoin :° 

On doit de ses parens au danger avoir soin : 

Tu sgais comment Venus, qui souloit de ma vie 
Tenir la plus grand part, de moy s’est departie 
Pour suivre un pastoureau, un veneur, un enfant. 
Du reste je me tais : la honte me defend 

De te conter comment une telle Déesse 

Dessous un Bergerot si vilement s’abaisse. 

Je ne l’eusse pas creu, si de mes propres yeux 
Ne Veusse regardée au milieu de ses jeux, 
Baisant le Jouvenceau bras a bras toute nué, 

Dont de despit au cceur la fiévre m’est venué. 
Je Veusse bien tué : mais je ne veux souiller 
Ma main en si bas sang, qui ne scait despouiller 
Que les Rois de la vie, et ne veux que ma gloire 
Par la mort d’un Pasteur se lise en une histoire. 

Ce jeune Damoiseau delibere demain 
Aller chasser au bois l’espieu dedans la main, 

Sans chiens : pour faire voir 4 sa tendre maistresse 
Qu’autant qu’il est beau fils, il est plein de proiiesse. 

Pour me venger, eslance au devant de ses yeux, 
Digne d’un Meleagre, un Sanglier furieux : 
Enferme entre ses dents les meurtres et la foudre, 
Que palle il le terrasse au milieu de la poudre, 
Appellant pour-neant sa dame a son confort, 

Afin que mon amour se venge par sa mort. 

Ainsi disoit ce Dieu : et elle de sa teste 
Favorisant son frere accorda sa requeste. 

A peine le Soleil avoit tiré ses raiz, 

Qu’il empoigne l’espieu, et va dans les forests : 
De buisson en buisson il revient et retourne, 
Et jamais en un lieu paresseux ne sejourne. 

Il regarde dega, il regarde dela, 

Il chassa longuement, et longuement alla 
Sans trouver nulle proye : a la parfin il treuve 
Un Sanglier, le malheur de sa premiere preuve. 

Ses yeux estoient de feu, et son doz courroussé 
De poil gros et rebours se tenoit herissé : 
Escumeux il bruyoit, comme par les vallées 
Font bruit en escumant les neiges devallées, 

L’hyver, quand les torrens se roulent contre-val, 
Et font au laboureur et aux bleds tant de mal. 

Il se tint ferme en pied pour enferrer la beste, 
Et luy planter l’espieu a l’endroit ot la teste 
Se joint avec le col : le Sanglier estonné 
Se recule 4 costé, puis de front retourné, 

De travers luy poussa ses Defenses en l’haine, 
Et tout palle et tout froid Vestendit sur la plaine. 

Au cry de son amy la pauvre amante vint, 

Qui plus qu’un marbre froid toute froide devint : 
Elle s’esvanouyt, puis estant revenué 

Frappe la tendre chair de sa poitrine nué, 
S’arrache les cheveux, se rebat derechef, 

Et de vilain fumier deshonore son chef. 

Tenant en son giron l’amoureuse despouille, 
L’eschauffe de souspirs, de ses larmes la mouille, 
Lamente, pleure, crie, et grosse de soucy, 

En regardant le mort, faisoit sa plainte ainsi : 

Donque ma chere vie, apres tant de delices, 

Tant de plaisirs receus, tant de douces blandices, 
Apres t’avoir nommé mon coeur et tout mon bien, 
Faut-il qu’en t’embrassant je n’embrasse plus rien ! 
Qu’un rien, a qui la Mort des beautez envieuse 

A fait baigner les yeux en l’onde Stygieuse ! 

Las: si tu m’eusses creu, tu n’eusses assailly 

Un plus fort : au besoin mon conseil t’a failly. 
La Rose fuit ta lévre, et au tour de ta bouche 
Ne vit plus ton baiser : toutefois je la touche, 
Morte je la rebaise, et sentir tu ne puis 

Ny mon baiser ny moy, mes pleurs ny mes ennuis. 

Helas pauvre Adonis, tous les Amours te pleurent : 
Par ta mort Adonis, toutes delices meurent ! 
Ton baiser seulement ne m’estoit pas plaisant, 
Quand vivant tu baisois ma bouche en te baisant : 
Mais en te baisant mort, encor ma triste peine 
Se soulage un petit d’une liesse vaine : 
Pource je te reschaufe, et ne puis me garder 
De te baiser souvent, et de te regarder. 

Helas pauvre Adonis, tous les Amours te pleurent : ; 

Par ta fascheuse mort toutes delices meurent ! 
Adonis parle a moy, et me viens consoler, 
Baise moy pour adieu avant que t’en-aller. 

O belle face aimée, 6 plaisante lumiere 
Des yeux qui me tenoient doucement prisonniere ! 
© cheveux crespelus, 6 devis amoureux, 

O souvenir du bien qui m’est trop douloureux, 

O plaisante beauté, 6 premiere jeunesse, 

Qui mortelle avez pris le corps d’une Deéesse ! 
Las ! vous n’estes plus rien, et je me deuls dequoy 
Je suis, et que la mort n’a puissance sur moy. 

Helas pauvre Adonis, tous les Amours te pleurent : 
Toy mourant, par ta mort toutes delices meurent. 
Las, avecques ta mort est morte ma beauté, 

Ma couleur est ternie, ainsi comme en esté 
Se ternissent les fleurs : pour toy seul j’estois belle, 
Et pour toy seulement je voulois sembler telle. 

Je suis maintenant veufve, et porter je ne veux 
Ny des bagues aux doigts, ny l’or en mes cheveux, 
Et si veux pour jamais (tant la douleur me tue) 
Que la mere d’Amour de noir soit revestue : 

Je veux que mon Ceston soit acoustré de noir, 
Et que plus je ne porte en la main de miroir. 

Helas pauvre Adonis, tous les Amours te pleurent : 
Toy mort pauvre Adonis, toutes delices meurent ! 
Les bois avecques moy lamentent ton trespas, 

Les eaux te vont pleurant, Echo ne s’en taist pas, 
Qui dedans ses rochers avecques sa voix feinte, 
Ayant pitié de moy, va resonnant ma pleinte ! 
Toute belle fleur blanche a pris rouge couleur, 

Et rien ne vit aux champs qui ne vive en douleur. 

Helas pauvre Adonis, tous les Amours te pleurent 
Car avecques ta mort toutes delices meurent ! 

Las, helas tu es mort, tu es mort Adonis ! 

Tu me laisses au coeur des regrets infinis : 

Mes plaisirs, mes esbats avec ta mort languissent, 

Et pour ne mourir point mes douleurs ne finissent. 
Furieuse d’esprit, criant 4 haute vois, 

Je veux eschevellée errer parmy les bois, 

Pieds nuds, estomac nud : je veux que ma poitrine 
Se laisse esgrafiner a toute dure espine, 

Je veux que les chardons me deschirent la peau, 

Je veux ores grimper sur le haut du coupeau 

De ce prochain rocher, et folle de pensée 

Me jetter dedans l’onde a teste renversée, 

Pour conter aux poissons et aux fleuves le tort 
Que la Parque m’a fait par ta fascheuse mort. 

Helas pauvre Adonis, tous les Amours te pleurent ! 
Les beautez par ta mort et les Charites meurent ! 
L’Amour ne vaut plus rien, la Mort vaut beaucoup mieux, 
Puis qu’elle prend a soy les delices des Dieux. 

Vous ses Chiens qui plorez aux pieds de vostre maistre, 
Que par nom il souloit appeller et cognoistre : 

Vous toiles et filets, et vous mal-seur espieu, 
Dites a vostre maistre un eternel adieu, 

Et courez és forests raconter aux Dryades, 

Que du bel Adonis les plaisantes ceillades, 

Qui les bruloit d’amour, sont mortes, et qu’aussi 
La mere des amours est morte de souci. 

Helas pauvre Adonis, tous les Amours te pleurent : 
Toy mourant, par ta mort toutes delices meurent ! 
Vous mes Pigeons couplez, qui parmy l’air souvent 
Trainez mon chariot aussi tost que le vent, 

Montez dedans le ciel, et racontez aux nués, 

Que mes liesses sont un songe devenués, 

Lequel s’esvanouyst, et sans effect se pert 

Aussi tost que nostre ceil par le jour est ouvert. 
Vous Cygnes qui estiez 4 mon Coche attelez, 

Je vous donne franchise, en liberté volez : 

Volez parmy les prez, et contez aux fleurettes 

Que Venus a versé autant de larmelettes 

Que de sang Adonis : du sang la belle fleur 

De la Rose vermeille a portrait sa couleur, 

Et du tendre crystal de mes larmes menués 

Les fleurs des Coquerets blanches sont devenués. 

+ Et vous fideles Sceurs mes Graces, qui plorez : 

Mon mal, et comme moy en larmes demeurez, 

Allez, laissez moy seule, allez douces compagnes, * 

Allez et racontez aux plus sourdes montagnes, 
Que mort en mon giron j’embrasse mon amy, 
Qui ne resemble un mort, mais un homme endormy 
Qu’encores le sommeil ne commence qu’a poindre. 

Dites leur que d’odeurs son corps ne se peut oindre, 
Mes odeurs, mes parfums sont 4 terre espandus, 
Venus ne sent plus rien, tous mes jeux sont perdus, 
Mes danses ont pris fin, mes plus douces liesses 
Se tournent par sa mort en ameres tristesses, 

Mon ris en desconfort, mon plaisir en malheur, 
Et rien ne vit en moy que la mesme douleur. 

Helas pauvre Adonis, tous les Amours te pleurent : 
Car avecques ta mort toutes delices meurent! 

Tondez vous mes enfans, mes Amours, et jettez 
Voz cheveux sur le mort : par pieces esclattez 
Voz carquois et voz arcs, esteignez vos flameches, 
Et en mille morceaux brisez toutes voz fleches : 
Venez autour de moy, et vous lamentez fort, 

Et faites en plorant les obseques du mort. 

Que l’un de ses beaux doigts luy serre la paupiere, 
L’un souslieve sa teste, et l’autre par derriere 
L’esvente de son aile, et Pun porte de l’eau 
Dans un bassin doré, pour nettoyer sa peau. 

Helas pauyre Adonis, tous les Amours te pleurent : 
Par ta fascheuse mort toutes delices meurent ! 

O trois fois bien-aimé, esleve un peu tes yeux, 
Chasse un peu de ton chef le somme oblivieux, 

Afin que ma douleur a ton oreille vienne, 

Et que je mette encor ma lévre sur la tienne, 
T’embrassant en mon sein pour la derniere fois : 
Car la bas aux enfers Adonis tu t’en-vois ! 

Pour le dernier adieu baise moy je te prie : 
Autant que ton baiser encores a de vie, 

Baise moy pour adieu : ton haleine viendra 
Dans ma bouche, et de la dans le coeur descendra, 
Puis jusqu’au fond de l’ame, 4 fin que d’age en age 
Je conserve en mon sein cest amoureux bruvage, 
Qu’en tes lévres baisant d’un long trait je boiray : 
Humant je le boiray, et puis je l’envoiray 

Pour le mettre en ta place au fond de ma poitrine : 
Car desormais de toy jouyra Proserpine. 

Ainsi disoit Venus, qui sa lévre approchant 
Sur les lévres du mort, pleurant alloit cherchant 
Les reliques de l’Ame, et les humoit en elle, 

Afin de leur servir d’une tombe eternelle : 
Les baignoit de ses pleurs, et d’une haute vois 
Remplissoit de douleurs les rochers et les bois, 
S’esgratignoit la joué, et attainte de rage 
Se rompoit les cheveux, et plomboit son visage. 

Luy tournant vers le ciel les yeux, fist un souspir, 
Puis pressé de la mort il se laisse assoupir 
Sans force et sans vigueur dans les bras de la belle, 
Ainsi qu’on voit faillir sans cire une chandelle. 

Si tost qu’el’le vit mort, Amour d’autre costé 
Luy a plustost que vent son regret emporte, 

Si qu’elle qui estoit n’agueres tant esprise 
D’Adonis, l’oublia pour aimer un Anchise, 

Un Pasteur Phrygien, qui par les prez herbeux 
De Xante recourbé faisoit paistre ses beufs. 

Telles sont et seront les amitiez des femmes, 
Qui au commencement sont plus chaudes que flames, 
Ce ne sont que souspirs, mais en fin telle amour 
Resemble aux fleurs d’Avril qui ne vivent qu’un jour. 


ELEGIE VII. 


Ce me sera plaisir, Genévre, de t’escrire, 
Estant absent de toy, mon amoureux martyre. 
Helas je ne vy pas! ou je vy tout ainsi 
Que vit dedans le lict un malade transi, 
Qui deca qui dela se tourne et se remue : 
Ayant dans le cerveau la fiévre continue, 
Il resve et se despite, et ne scait comme il faut 
(Ore entre la froideur et ore entre le chaut) 
Gouverner sagement sa raison estourdie 
Des differens accez de telle maladie. 

Ainsi quand le Soleil se plonge dans la mer, 

Quand il vient le matin les Astres enfermer, 

Et quand en plein midy tout ce monde il contemple, 
Je brusle impatient : et mon mal sert d’exemple 
Aux jeunes Poursuivans de jamais ne guarir, 

Mais d’apprendre en vivant 4 doucement mourir. 

Certes celuy meurt bien qui meurt par fantasie, 
Lors que lame amoureuse est tellement saisie, 
Qu’en fuyant de son corps pour re-vivre autre part, 
A son hoste laissé ses vertus ne depart : 

Mais privé d’action demeure froid et palle, 

Sans force et mouvement et sans humeur vitalle, 
Comme un image fait de bronze ou de metal, 

Qui (pour n’estre animé) ne sent ny bien ny mal. 

Je ne voy rien icy que douleur ne m’ameine : 

Le jour m’est ennuyeux, la nuict me tient en peine : 
Et comme un ennemy tresdangereux je fuy 
Le lict, qui toute nuict redouble mon ennuy. 

Quand le Soleil descend dans les ondes sallées, 
Je me desrobe és bois, ou me perds és vallées, 

Je me cache en un Antre, et fuyant un chacun 
(De peur qu’a mes pensers il se monstre importun) 
Je parle seul 4 moy, seul j’entretiens mon ame, 
Discourant cent propos d’amour et de ma Dame : 
D’un penser achevé l’autre soudain renaist, 

Mon cceur d’autre viande en amour ne se paist : 

Il mourroit sans penser, le penser est sa vie 

Et ta douce beauté que seule j’ay suivie. 

Ainsi par les deserts tout le jour je me deulx, 
Puis quand l’obscure nuict se perruque de feux, 
Le solitaire effroy hors des bois me retire, 

Et jusques au logis Amour me vient conduire. 

Quand je suis en ma chambre, encore pour cela 
Je ne suis a repos : Amour dega dela 
M’esgratigne le coeur, et ma playe cruelle 
Lors que je voy mon lict, s’aigrist et renouvelle. 

Pour ne me coucher point je cherche a deviser, 
Je lis en quelque livre, ou feins de composer, 

Ou seul je me promeine et repromeine encore, 
Trompant d’un souvenir lennuy qui me devore, 

A la fin mes vallets qui portent sur les yeux 
Et dans le nez ronflant le dormir ocieux, 
Entre-sillez du somme, ainsi me viennent dire : 
Monsieur il est bien tard, un chacun se retire, 
Ja my-nuit est sonné, qu’avez vous a gemir ! 
La chandelle est faillie, il est temps de dormir ! 
Alors importuné de leur sotte priere 
Je laisse tout mon corps pancher en une chaire 
Nonchallant de moymesme, et mes bras vainement 
Et mon chef paresseux pendant sans mouvement, 
Je suis sans mouvement paresseux et tout ldche. 
L’un m/’oste la ceinture, et l’autre me detache, 
L’un me tire la chausse, et l’autre le pourpoint : 
Ils me portent au lict, et je ne le sens point ! 
Puis quand je suis couché, Amour qui me travaille, 
Armé de mes pensers me donne la bataille : 


‘Le lict m’est un enfer, et pense que dedans 


On ait semé du verre ou des chardons mordans : 
Maintenant d’un costé, maintenant je me tourne 
Desur l’autre en pleurant, et point je ne sejourne. 

Amour impatient qui cause mes regrets, 

Toute nuict sur mon cceur aiguise tous ses traits, 
M’aiguillonne, me poingt, me pique et me tormente, 
Et ta jeune beauté tousjours me represente. 

Mais si tost que le coq planté desur un pau 
A trois fois salué le beau Soleil nouveau, 

Je m’habille, et m’en-vois ot le desir me meine 
Par les prez non frayez de nulle trace humaine, 
Et la je ne voy fleur ny herbe ny bouton, 

Qui ne me ramentoive ores ton beau teton, 
Et ores tes beaux yeux ausquels Amour se joué, 
Ores ta belle bouche, ores ta belle joué. 

Puis foulant la rosée, en pensant je m’en-vois 
Trouver quelque Genévre au beau milieu d’un bois, 
Ou loin de toutes gens je me couche a l’ombrage 
De cest arbre gentil, dont l’ombre me soulage : 

Je Vembrasse et le baise, et l’arraisonne ainsi, 
Comme s'il entendoit ma peine et mon souci. " 
Genévre qui le nom de ma Maistresse portes, 

Au moins je te suppli’ que tu me reconfortes 

Couché sous tes rameaux, puis qu’absent je ne puis 

Ny baiser ny revoir la Dame a qui je suis. 

Je te puis asseurer que l’arbre de Thessale, 

De Phoebus tant chery, n’aura loiiange egale 

A la tienne amoureuse, et mes escrits feront 

Que les Genévres verds les Lauriers passeront. 
Or-sus embrasse moy, ou bien que je t’embrasse, 

Abaisse un peu ta cyme, afin que j’entrelasse 

Mes bras a tes rameaux, et que cent mille fois 

Je baise ton escorce, et embrasse ton bois. 
Jamais du Bucheron la cruelle congnée 

A te couper le pied ne soit embesongnée, 


-Jatnais tes verds rameaux ne sentent nul meschef : 


Tousjours Vire du Ciel s’eslongne de ton chef, 
Vents, gresle, neige, pluye : et jamais la froidure 
Qui éfueille les bois, n’éfueille ta verdure. 

Tous les Dieux forestiers, les Faunes et les Pans 
Te puissent honorer de bouquets tous les ans 
Sacrez & ta maistresse, et leur bande cornué 
Face tousjours honneur a ta plante cognué. 

A Ventour de ton pied, soit de jour soit de nuit, 
Un petit ruisselet caquete d’un doux bruit, 
Murmurant ton beau nom par ses rives sacrées 
Ou les Nymphes des bois et les Nymphes des prées 
Couvertes de bouquets, y puissent tous les jours 
En dansant main a main, te conter mes amours, 
Pour les bailler en garde, en faisant leur carole, 

A la Nymphe des bois, qui vit de la parole. 

Ainsi je parle a l’arbre, et puis en le baisant 
Et rebaisant encor je luy vois redisant : 

Genévre bien-aimé, certes je te resemble, 
Avecq’toy le destin heureusement m’assemble : 

Ta cyme est toute verte, et mes pensers tous vers 
Ne meurissent jamais : sur le Printemps tu sers 

A percher les oiseaux, et l’Amour qui me cherche, 
Ainsi qu’un jeune oiseau desur mon coeur se perche : 
Ton chef est herissé, poignant est mon souci, 


Ta racine est amere, et mon mal lest aussi : 

Ta grene est toute ronde, et mon amour est ronde, 

Constante en fermeté qui toute en elle abonde : 

Ton escorce est bien dure, et dur aussi je suis 

A supporter d’Amour la peine et les ennuis. 

Tu parfumes les champs de ton odeur prochaine, 

Et d’une bonne odeur m’amour est toute pleine : 

Tu vis dedans les bois, solitaire, et je vy 

Solitaire et tout seul, si je ne suis suivy 

D’Amour qui m’accompagne, et jamais ne me laisse 

Sans me representer nostre belle maistresse : 

Nostre, car elle est mienne et tienne : puis je croy 

Que tu languis pour elle aussi bien comme moy. 
Ainsi je parle a l’arbre, et luy branlant la cyme 


Fait semblant de m’entendre, et d’apprendre ma ryme, 


Et la rechante aux vents, et se dit bien-heureux 

D’estre honoré du nom dont je suis amoureux. 
Voyla, chere maistresse, en quelle frenaisie 

Amour m’a fait tomber, pour seule avoir choisie 

Vostre jeune beauté, que l’imaginer sent 

Au profond de lesprit, bien qu’il en soit absent. 
J’ay certes esprouvé par mainte experience 

Que l’amour se renforce et s’augmente en l’absence, 

Ou soit qu’en revassant, le plaisant souvenir 

Ainsi que d’un apast Ja vienne entretenir, 

Ou soit que les portraits des liesses passées 

S’impriment dans l’esprit de nouveau ramassées. 
Soit que l’ame ait regret au bien qu’elle a perdu, 


Soit que le vuide corps plus plein se soit rendu, 


Soit que la volupté soit trop tost perissable, 
Soit que le souvenir d’elle soit plus durable : 
Bref je ne scay que c’est : mais certes je sgay bien 
Que j’aime mieux absent qu’estant pres de mon bien. 
Car quand il me souvient ou de ta belle face, 
Ou de l'heure, ou du lieu, du temps, ou de la place 
Qu’Amour si doucement me fist parler & toy, 
D’un extreme plaisir je suis tout hors de moy. 
Puis quand il me souvient de tes douces parolles, 
De tes douces chansons desquelles tu m’affolles, 
Me souvenant encor de tes honnestetez, 

Et de ta courtoisie, et de tes privautez, 

Et de l’affection envers moy si naive 

Quand mon corps est malade, ou mon ame pensive : 
Et bref me souvenant de l’extreme douceur 

Qui part de tes beaux yeux dont je nourris mon cceur, 

Plus mon amour s’augmente, et plus mon estincelle, 

Estant loin de mon feu, s’accroist et renouvelle. 
Voyla mon naturel, et si trompé je suis, 

La faute vient d’Amour, non de moy qui ne puis 

M’eslongner de l’ardeur de te re-voir presente : 

Si je suis abusé, mon abus me contente. 
Maistresse, en attendant le bien de te revoir, 

Je suppli’ humblement ta main de recevoir 

Ces vers que de la sienne Amour mesme te porte : 

En escrivant de toy, mon cceur se reconforte. 


AU SRO: 


ELEGIE VIII. 


Si les souhaits des hommes avoient lieu, 

Et si les miens estoient ouys de Dieu, 

Je luy ferois une requeste, Sire, 

De vous donner, non un meilleur Empire, 
Non plus de grace ou plus grande beauté, 
Non plus de force ou plus de Royauté, 

Ou plus d’honneur pour illustrer vostre age, 
Mais vous donner six bons ans d’avantage. 

Lors vous seriez en age tresparfait, 

Et je verrois accomply mon souhait, 
Qu’avecque moy tout le peuple souhaite 
Pour une joye accomplie et parfaite. 

D’ot vient cela qu’au retour des beaux mois 
On voit les fleurs, les herbes, et les bois 
Croistre soudain, et les Rois de la terre 
Qui dessous Dieu ont le second tonnerre, 
Qui doivent tant de Provinces tenir, 

Mettre en croissant si long temps a venir ? 

Alors qu’un Prince a pleine cognoissance 
De ses sujets, il a plus de puissance. 

_ Quand Jupiter dedans Créte habitoit, 
Et qu’Amalthée en 1]’Antre V’alaitoit, 


_Et que petit avecque sa compagne 


Nede rampoit sur Ide la montagne, 

Il n’estoit craint, bien que sa majesté 
Dessus son front monstrast mainte clarteé. 
Mais aussi tost qu’il gaigna le trophée 

Du fort Bryare, et du gean Typhée, 
Et qu’il eut mis la foudre entre ses mains, 


Lors il fut craint des Dieux et des humains. 


Charles, c’est vous a qui le destin donne 
Non seulement la superbe couronne 
Que voz ayeux desur le chef portoient, 
Et de leur nom les peuples surmontoient : 
Le Ciel amy de voz vertus, appelle 
Vostre jeunesse a victoire plus belle. 
Incontinent que vostre beau menton 
Sera doré d’un jaunissant cotton, 
Comme Alexandre, aurez l’ame animée 
Du chaut desir de conduire une armée 
Outre l’Europe, et d’assaux vehemens 
Oster le Sceptre aux puissans Ottomans, 
Qui sous leurs mains par armes ont saisie 
La plus grand part d’Europe et de l’Asie, 
Lesquels hardis, d’hommes et de vaisseaux 
Ont d’avirons ja couvertes les eaux 
Qu’on voit flotter dessus la mer Tyrrhene : 
Ont ja campé leurs soldars sur l’arene 
De la Sicile et de Calabre, afin 
Que nostre loy par le Ture prenne fin : 
S’il ne vous plaist d’un valeureux courage 
Vostre puissance opposer a leur rage. 
Et bien qu’ils soient hautains et glorieux 
De tant de Rois les Rois victorieux, 
Et que d’enflure ils ay’nt l’ame grossie, 
Si craignent-ils pourtant la Prophetie. 


C’est qu’un grand Roy de France doit un jour, 

En les dontant et chassant du sejour 

Que Constantin esleut pour sa demeure, 
Rompre leur Sceptre, et d’une foy meilleure 
Gaigner les cceurs des peuples Asiens : 

De Circoncis en faire de Chrestiens, 
Frangois d’habits, de mceurs, et de langage. 
Je me promets par signe, et par presage, 
Et par augure, et par sort, que c’est vous 

Qui les devez abbatre & voz genous, 
Et que vous seul en aurez la victoire, 
Et de Mahom effacerez la gloire. 

J’enten desja vos soldars fremissans, 

Et les chevaux sautans et hennissans 
Dessous le fais de voz braves gend’armes : 

Je voy lVesclair du bel acier des armes 
Sous le Soleil s’esclatter jusqu’aux cieux : 

Je voy vostre Ost conduit par les bons Dieux, 
Sans que la peine ou la peur le surmonte, 
Desja campé sur le bord d’Hellesponte. 

Courage Prince! encor n’estes-vous pas 
Le premier Roy de France, qui les pas 
Aura planté sur la terre Payenne 
Pour le soustien de nostre foy Chrestienne ! 

Un Roy Loiiys endossé du harnois 
Y a dressé les honneurs des Fran¢ois. 

Ce Godefroy jeune Duc de Lorraine, 
D’hommes croisez couvrit toute leur plaine, 
Print Cormoran le grand Gean, et fist 
Si vaillamment qu’apres il desconfist 
Tous les Payens par la gent baptisée : 

Cassa leur Sceptre, et leur gloire brisée 
Dessous ses pieds en triomphe foula, 
Et combatant se fist Seigneur de la. 

Vous plus grand Roy devez bien vous promettre 


Les faits qu’un Duc a fin a bien sceu mettre, 
Pauvre de biens, et riche de bon-heur, 
Qui par vertu s’acquist un tel honneur. 

La vous voirrez ces grands villes hautaines 
Fieres du nom de tant de Capitaines, 

Alexandrie, Antioche, et aussi 
Celle qui riche esleve le sourci 
Du nom d’Auguste, et celle qui la gloire 
Retient encor d’une heureuse victoire. 

La vous voirrez mille peuples divers 
D’habits, de moeurs, de langage, couverts 
L’un de Laurier et l’autre de Lhierre, 

Vous saluér le Seigneur de leur terre, 
Et vous voyant tout plein de Deitez 
Vous presenter leurs cceurs et leurs Citez. 

De Vautre part la Grece qui est telle 
Qu’onque en beauté terre ne fut plus belle, 
Qui a conceu tant de peuples guerriers, 

Et tant de fronts couronnez de Lauriers, 
Mere des Arts, des Philosophes mere, 

Dont l’ame vive ingenieuse et clere 
Abandonna la terre (pesant lieu) 

Et d’un grand cceur s’en-vola jusqu’a Dieu, 
Le voulut voir, le cognoistre et l’apprendre : 
Puis se laissant par les Astres descendre 

Leur fist des noms, et cognut leur vertu, 

Vit le Soleil de flames revestu, 

De fin argent vit la Lune accoustrée, 

Et son beau Char qui conduit la Serée : 
Cognut leurs tours, distances et retours, 
Cognut les ans, les heures, et les jours : 

Sceut le Destin, et ce qu’on dit Fortune : 
Cognut le haut et le bas de la Lune, 

L’un immortel, l'autre amy du trespas : 
Sceut la raison pourquoy tombent ¢a bas 
Flames, esclairs et foudres et tonnerres : 
Cognut de l’air les accords et les guerres, 
Cognut la pluye et la neige et le vent. 

Puis leurs secrets hautement escrivant 
Par un bel art, les fist a Vhomme apprendre, 
Et tout le ciel en terre fist descendre, 

Ne laissant rien en la voute des cieux 
Dont son labeur ne fust victorieux. ; 
Bref ceste Grece, ceil du monde habitable, 

Qui n’eut jamais, ny n’aura de semblable, 
Demande, helas! vostre bras treschrestien 
Pour de son col desserrer son lien, 
Lien Barbare, impitoyable et rude, 
Qui tout son corps genne de servitude 
Sous ce grand Turc, qui presque de l’esprit 
Du peuple Grec a chassé Jesus-Christ, 
Et luy pillant ses enfans et ses villes 
Le rend esclave a choses tresserviles. 
Or si la Foy vous esmeut a pitié, 
Si vous portez aux pauvres amitié, 
Vous devez Sire, armer voz mains fidelles 
Pour racheter tant d’ames immortelles 
Qui sous Mahom s’en-vont desja perir, 
S’il ne vous plaist bien tost les secourir. 
Ah! si je puis jusqu’a tel age vivre 
Que voz combats ma plume puisse suivre, 
Tout au milieu de voz assauts divers, 
Fifres, Tabours, je chanteray mes vers 
A Venvy d’eux, si bien qu’on pourra dire 
Que voz canons feront place a ma Lyre. 
Alors d’Aurat qu’Apollon a nourry, 
Belleau qui est des Muses tant chery, 
Ne me vaincront, non pas Apollon mesme : 
Car plein d’ardeur et d’une envie extréme 
De bien chanter, je feray dans les Cieux 
Vostre beau nom voler jusques aux Dieux. 
Je chanteray que la bonne Nature, 
Et que le Ciel sur toute creature 
Vous ont formé, et qu’a vous seul ils ont 
Mis dedans l’ame, en l’esprit et au front, 
Ce qu’ils avoient de mil ans en espergne, 
Et que Vertu, non le Sort vous gouverne. 
Tandis la paix en voz terres florisse 
Qui vostre peuple et voz Princes nourrisse : 
Florisse aussi la Justice et les Lois 
Jusques au jour que le puissant harnois 
Pour le soustien de voz fertiles Gaules 


Face un grand bruit sur voz jeunes espaules : 

Et que tenant les armes en la main 
Soyez Vhonneur de tout le genre humain, 
Faisant marcher devant vous la Justice, 
Pour corriger les meschans et le vice : 

Et lors sera vostre Sceptre puissant 
De jour en jour en vertu florissant, 
Et serez dit comme le bon Auguste, 
Non pas un Roy, mais un pere tresjuste. 


A MONSIEUR DE FOIX. 


ELEGIE Ix. 


Ton bon conseil, ta prudence et ta vie 
Seront chantez du docte Outhenovie, 

A qui la Muse a mis dedans la main 
L’outil pour faire un vers Grec et Romain. 

Il est bien vray que seul tu devrois prendre 
Si beau travail : mais tu n’y peux entendre 
Et toutefois la Nature t’a fait 
En ce mestier excellent et parfait : 

Puis le labeur de ta charge publique 

(Ou ton esprit soigneusement s’applique) 
Ne peut souffrir que tu penses a toy, 

Du tout pensif aux honneurs de ton Roy. 

Ainsi ta peine heureuse le demande, 

Et mon devoir qui est tien, me commande 
De te louér, et d’un mal-plaisant son 
Chanter ta gloire en si basse chanson. 

Ha, que les Glis sont heureux qui sommeille nt 
Six mois en lan, et point ne se resveillent ! 
Helas, de Foix, je voudrois volontiers 
Avoir dormy trois bons ans tous entiers : 

Je n’eusse veu, 6 vengeance enragée ! 


_ Par ses enfans la France saccagée : 


Je n’eusse veu le tort bien debatu 
Se desguiser du masque de vertu : 
Je m’eusse veu violer Vinnocence, ~ 

Et toute chose aller par impudence : 

Je n’eusse veu les hommes transportez 
De passion faillir des deux costez, 

Sans plus avoir la raison pour leur guide 
Comme un cheval qui gallope sans bride. 
Je n’eusse veu noz peuples estonnez 

De coeur, de sens, d’esprit abandonnez, 
Tous esperdus comme attaints de lorage, 
Trembler de peur, sans force ny courage. 
Je n’eusse veu les Ministres soufflez, — 
D’un nouveau vent d’outrecuidance enflez, 
Pleins de douceur et de mignoterie, 
Pousser le peuple en ardante furie, 

Plus mitoiiins aujourd’huy que ne sont 
Noz Mendians fenestrez par le front. 

Je ne dy pas que maint et maint Ministre 
Ne soit scavant, ne face honneur au titre 
Qui pour sa secte a doctement escrit, 

Car les premiers ont tousjours bon esprit : 
Leurs successeurs seront d’une autre sorte, 

De qui la voix et l’espaule peu forte 
S’abaissera devant qu'il soit dix ans, 

Et ne seront ny prompts ny bien-disans, 
Tenant au peuple en chaire le langage ; 
QOu’aujourd’huy font noz Prestres de village : 

» Car a la fin par un commun malheur 
» Tousjours le pire est maistre du meilleur. 

Le Temps ailé en s’enfuyant ameine 
La corruptele a nostre race humaine : 

Et bien qu’au guet soyons de tous costez, 
Si sommes nous maugré nous emportez 


' Par le destin, qui toute chose tire : 


Ainsi qu’on voit la petite navire 
Au fil de l’eau se laisser entrainer, 
Si l’aviron on cesse de mener. 

Je n’eusse veu noz terres desolées 
De laboureurs, noz citez violées, 
Noz bourgs deserts, las ! et si n’eusse veu 
Ha crevecceur ! flamboyer tant de feu 

Sur le sommet des maisons embrasées, 
Ny noz autels profanez de risées, 
Ou noz ayeux en la bonne saison 
Souloient a Dieu faire leur oraison. 

Mais sommeillant sous la terre poudreuse 
J’eusse dormy d’une mort bien-heureuse, 
Et en ma part je n’eusse point senty 
Le mal venu d’un siécle perverty. 

De tels malheurs la nouvelle as bien sceué 
Outre la mer, et present je l’ay veué : 

J’ay veu le mal, et en maudy mes yeux 
Tristes tesmoins de faits si vicieux. 

Ha, quantes fois ay-je desiré d’estre 
Dedans un bois un gros chesne champestre, 
Ou un rocher pendu desur la mer, 

Pour n’ouyr point ce vieil siecle nommer, 
Siecle de fer qui la vertu consomme : 
Le hayssant, il me faschoit d’estre homme, 
Et maudissoy ma raison, qui faisoit 
Que le malheur si vif me desplaisoit. 

Or le malheur d’un si fascheux esclandre 
S’est en tous lieux si loin laissé respandre, 
Que toy qui fus en Ambassade absent, 

As enduré autant comme present, 

Ayant souffert dedans ceste isle Angloise 
Beaucoup de mal pour la guerre Frangoise, 
Rigueurs, prisons : aussi est-ce, de Foix, 
Bien la raison qu’un parent de noz Rois 
Comme tu es, coure mesme fortune, 

Et qu’a la leur la tienne soit commune : 

» Le plus souvent par un mesme meschef 
» Les membres ont la peine qu’a le chef. 

Je suis marry qu’un si cruel naufrage 
Est arrivé au milieu de nostre Age, 

Lors qu’on voyoit de maint homme scavant 
Et le labeur et le nom en avant, 

Et la jeunesse assez proprement née 

Estre du tout aux lettres addonnée : 

Bien que tousjours les Monarques sceptrez ~* 

Soient soupconneux des peuples si lettrez. 

On dit bien vray que lors qu’un populaire 
Est trop s¢avant, que prompt il delibere 
Un faict hautain, pour du col secotier 
Le joug servil qui trop le vient noiier, 

Et pour le rompre il se bande et invente 
Mille moyens d’achever son attente. 

Ce sont ceux 1a qu'il faut craindre, et non ceux 
Qui ont lVesprit grossier et paresseux, 
Masse de plomb au ciel non eslevée, 

Et vrais chartiers 4 porter la courvée : 
Toy bien rusé aux affaires, scais bien 
Lisant ces vers, si je dy mal ou bien. 

Or il est temps que ce propos je change 
Pour re-viser au blanc de ta loiiange, 
Dont je m’estois en tirant separé, 

Plein de courroux qui m’avoit esgaré. 

Toy le premier yssu de haute race, 
Abandonnant du vulgaire la trace, 

As embrassé, remply d’authorité, 

La Loy qui rend a chacun equité, 

Fait Senateur de ceste Cour supréme, 

Qui en s¢avoir n’a pareil qu’elle mesme, 
Ou tu luisois en vertu tout ainsi 

Qu’un beau Soleil de rayons esclarci, 
Quand balangant d’une main equitable 
Le droit douteux, juge non corrompable, 
Faisois justice, et sans egard d’aucun 
Rendois la loy droituriere a chacun. 

Puis te haussant par merites honnestes, 
De Conseiller fus Maistre des requestes, 
Puis envoyé en Ambassade, afin 
Que ton esprit prompt et gaillard et fin 
Ne se roiiillast sans manier affaires 
Qui sont au peuple et aux Rois necessaires. 

Tu ne seras si soudain arrivé, 

: Que ja ta place est au Conseil privé : 
‘ Et si ma Muse en ta faveur augure 
Je ne scay quoy de la chose future, 

Un jour premier a l’entour de noz Rois 
Auras les Seaux, et garderas leurs lois, 
Quand |’Hospital despouillé de son voille 
Dedans le ciel luira comme une estoille : 
Car ton esprit courtizan et subtil, 
Accort, prudent, et courtois et gentil, 

Est de ton heur la future trompete, 

Et moy j’en suis le present interprete. 

Il ne faut point l’Oracle desdaigner 
Qu’Apollon veut par la Muse enseigner. 

Quand une terre est de nature bonne, 
Elle produit le froment qu’on luy donne 
Pleine d’usure : aussi tu as produit 
A double grain fertilement le fruit, 

Dont tu avois ensemencé ton age 
Par les legons d’Aristote le sage, 

Et de Platon, qui te servent de fort 
Contre le heurt du Destin et du Sort. 

Car en puisant de leur claire fontaine 
Tant de scavoir, tu en as l’ame pleine 
Qui se desgorge, et monstre par eflait 
Aux yeux de tous la verité du fait. 

Et c’est pourquoy nostre Royne qui prise 
Les plus parfaits, d’une meure entreprise 
T’a bien choisy pour te mettre en honneur 
Et marier ta fortune au bon-heur. 

» Toute vertu n’est que fable commune, 
» S’elle n’est jointe & la bonne Fortune, 

» Et la Fortune heureuse ne peut rien 

» Si la vertu ne luy sert de soustien : 

Biens que le Ciel en peu d’hommes assemble, 
Et que tu as a bon droit tous ensemble. 


DISCOURS. 


Mon cceur esmeu de merveille se serre, 
Voyant venir un Frangois d’Angleterre, 
Lors qu’il discourt combien vostre beauté 

Donne de lustre a vostre Reyauté : 

Beauté qui est en grace si extréme 
Que rien ne peut la veincre qu’elle mesme, 
Pour estre seule exemple tresparfait 
Sur qui le Ciel si grand miracle a fait : 

Puis en rompit le moule esmerveillable 
Pour n’en refaire au monde de semblable, 
Afin que telle en terre vous fussiez, 

Et que pareille en beauté vous n’eussiez. 

Car quand j’oy dire a ceux qui vous cognoissent, 
Que les beautez diverses apparoissent 
Sur vous, Madame, et y luisent ainsi 
Que luist le Ciel d’estoilles esclarcy 
Aux nuicts d’hyver, quand les belles Planettes 
Qui de la mer sortent claires et nettes, 
Monstrent leur face, et du clair de leurs yeux 
Dorent la nuict, et font honneur aux cieux. 

Puis quand on dit qu’avez mis en reserve 
Tous les beaux Arts de la Greque Minerve, 
Et qu’avez fait de vostre bon cerveau 
Naistre en s¢avoir un Mercure nouveau, 

Qui vous conduit la main a bien escrire, 
Miracle estrange ! et la langue a bien dire, 
A bien parler, et a bien discourir 

Pour le secret des sciences ouvrir, 

Que vous scavez conter en tous langages 
Ayant choisy les livres les plus sages : 

Et c’est pourquoy outre l’humain devoir 
Les plus scavans vous passez en s¢avoir, 
Pour demeurer la merveille des Dames 
En qui le Ciel logea de belles ames. 

Puis quand on dit que vous avez pillé 
L’or et la soye, et qu’avez habillé 
De leur splendeur voz longues tresses blondes, 
Qui sur la joué en s’allongeant comme ondes 
Vont quelquefois, et quelquefois aussi 
Ont leur beau cours d’un scophion racourcy, 
Dont le gaillard et delicat ouvrage 
Pourroit gaigner, non l’amoureux courage 

D’un qui seroit de nature courtois, 
Mais Vestomac d’une Fere des bois, 
S’il contemploit la douce mignotise 
De vostre chef, alors qu’il s’adonise 
D’un beau bonnet, ou le voyant encor’ 
Couvert d’un ret fait de perles et d’or, 
Et au dessous la ronde et nette oreille 
Servant de lustre a la joué vermeille 
Et au beau col delicat et mollet, 
Dont la blancheur est plus blanche que laict, 
Que sur du jonc une pucelle appreste 
Estant oisive au long jour d’une feste, 
Et entremet mille fraizes parmy 
Pour le donner a son nouvel amy, 
Qui seul absent, s’escoule de misere 
N’osant la voir pour crainte de sa mere. 
Puis quand on dit que vous portez au front 
Cent majestez royales, qui vous font 
Presque adorer, et que portez ensemble 
Une douceur qui voz sujets assemble 
Sous vostre Sceptre, ayant en gravité 
Joinct la douceur avec la majesté. 
Puis quand on dit que les flames fatales 
Vous furent tant en naissant liberales, 
Que d’enrichir de leurs feux les plus beaux 
Voz yeux divins plus clairs que ces flambeaux 
Qui vont sauvant du danger la navire 
Quand le fort vent la frappe de son ire, 
Yeux maintenant cruels et gracieux, 
Tantost benins, tantost audacieux, 
Clos, demiclos, qui d’une ceillade tirent 
Ainsi qu’un haim les cceurs qui les admirent 
Pendus en eux, yeux jumeaux ot le jour 
D’un ciel serein arreste son sejour, 
Tant ils sont beaux, et tant ils se decouvrent 
Doux, quand aux coeurs le Paradis ils ouvrent, 
Que les Amours, la Grace et le Plaisir 
Ont bien voulu pour demeure choisir. 
Puis quand on dit que le vermeil des roses 

Tout fraischement dessus l’Aube décloses, 
Et les ceillets et la blancheur des liz 
Nouvellement sous !’Aurore cueilliz, 

Ont coloré le teint de vostre joué, 

Ou la Cyprine et la Grace se joué. 

Puis quand on dit qu’un coural revouté 
Clost en rondeur d’un et d’autre costé 
Le beau portrait de voz lévres jumelles, 
Et que deux rangs de perles naturelles 
Ornent voz dents, d’ot: sortent ces doux ris 
Et ces beaux mots (les apas des esprits) 
Qui tous ravis pendent a vostre bouche, 
Tant la douceur de voz propos les touche. 

Bref, quand on dit que voz bras, que voz mains, 
Que vostre aller estonnent les humains 
Qui osent bien regarder vostre face : 

Et que sur tout vous avez une grace 
Dans le ciel née, un geste et un maintien 
Ow homme mortel n’oseroit dire sien, 

Et par-sur tout une facon de faire 

Que Vart humain ne scauroit contrefaire : 

Lors en oyant si braves raconteurs, 
Dedans mon cceur je les pense menteurs, 
Et ne s¢aurois comprendre en ma cervelle 
Qu’on puisse voir une Royne si belle. 

Il m’est advis que je songe en mon lit, 
Ou que j’advise un fantaume de nuit, 
Qui ¢a qui la autour de mes yeux vole 
Ainsi qu’un ombre incertain et frivole, 
Dont je ne puis la forme retenir, 

Ny au matin de luy me souvenir. 

Et lors je dy, si ceste Royne Angloise 
Est en beauté pareille a 1’Escossoise, 
Comment voit-on en lumiere pareils 
Dedans une Isle ensemble deux Soleils ? 
S’il est ainsi, 6 grand Soleil du monde, 

Tu as raison de n’abreuver en l’onde 
D’un tel pays, tes beaux chevaux lassez : 
Sans toy, leurs yeux y font du jour assez. 

Or pour sgavoir si vraye est la nouvelle 
(Si tost qu’au ciel on verra l’Arondelle 
Du triste hyver nous annoncer la fin) 

Je veux aller en Angleterre, afin 
De voir voz yeux, et vostre Isle royale 
Qui en la mer ne trouve son esgale. 

On dit qu’au temps que les Dieux habitoient 
Ga bas la terre, et les peuples hantoient, 
Que l’Isle vostre alloit libre sur l’onde, 
Comme Delos errante et vagabonde, 

Et que son pied par un nouveau destin 
N’estoit serré d’un lien aimantin, 

Mais sans tenir a nulle chaisne dure 
Flot desur flot erroit a l’avanture. 

Souventefois le nocher Hyrlandois 
L’a rencontrée au rivage Flandrois 
Pres de sa nef, sur la vague eslevée, 

Puis au retour bien loin l’a retrouveée : 

Aucunefois sautant comme un mouton 
S’alloit joiier au rivage Breton, 

Puis en flottant ot son pied luy commande, 
Se blanchissoit de l’escume Normande : 

Aucunefois s’en-venoit balloyer 
Le flot qui vient a Boulongne ondoyer, 
Puis tout soudain sauteloit a la rive 
Ou l’Ocean a Graveline arrive : 

Puis alloit voir les Orcades : apres 
D’un long chemin retournoit vers Calais. 

Un jour estant vers Calais arrestée, 
Voicy venir le Dieu marin Protée, 

Qui de son gré vagabond s’absentoit 
Bien loin d’Egypte ott Prophete habitoit, 
Ayant laissé sa demeure fertille 

Trop irrité contre sa propre fille, 

Qui par present Pavoit mis dans les laz 
(Comme il dormoit) du Prince Menelas. 

Or il avoit par un long navigage 
Desja passé d’Hercule le bornage, 

Razé Marseille, et ja voyoit la mer ~ 

Contre les bords de Gascongne escumer : 
Desja plus bas a la rive voisine 
Voyoit flotter la vague Poitevine, 
Suivant tousjours en noiiant plus avant 
Le flot qui va la Bretagne lavant. 
Comme il estoit a la rive qui baigne 
Le port Icin d’une estroite campaigne, 
Il veit vostre Isle, et si tost qu'il la veit 
Flottant sur l’eau, sa beauté le ravit : 
Lors abaissant contre la mer sa teste 
Fist a Neptune une telle requeste. 
Pere Neptune, a qui le flot chenu 
Par sort jetté en partage est venu, 
Lors que vous trois, Saturnien lignage, 
De ce grand Tout divisiez l’heritage, 
Aux autres Dieux ne laissant rien sinon 
La seule peur d’un si horrible nom : 
O Pousse-terre, Embrasse-terre, 6 Pere 
Dont le sou[r]cy la marine tempere, 
Et qui trainé d’un char a deux chevaux 
Voles leger sur la croupe des eaux, 
Et des grands vents appaisant les haleines 
Calmes le front de tant d’humides plaines : 
Si de ton sang Pere je suis sorty, 
Et que vers toy ma Mere n’ait menty, 
Donne @ ma peine une tréve meilleure, 
Et me permets ceste Isle pour demeure. 
A peine eut dit, que Neptune l’oiiyt, 
Et de Ja voix de son fils s’esjotiyt : 
Puis fendant l’eau de son eschine blué 
Mit sur la mer sa teste chevelué, 
Et luy respond : Ce n’est pas toy mon fils 
Qu’on doit nier, 4 qui pere je fis 
Don des troupeaux qui ronflent sur l’arene 
Dormans aux bords d’Egypte et de Palene : 
Entre en ceste Isle, et en don la regoy 
Qui est, mon fils, assez riche pour toy. 
Disant ainsi, de toute la puissance 
De son Trident frappa le bord de France, 

Et tellement son bras il estendit, 

Qu’en le frappant en deux parts le fendit : 

Puis desliant de la racine entorse 

Le fondement, le pousse a toute force, 

Et le tirant en arrache un morceau 

Qu’il fist rouller bond 4 bond desur l’eau 

Jusques a l’Isle, et les unist ensemble : 

Comme un mac¢gon qui de sa chaux assemble 

Pierre a la pierre, et a coups de marteau 

D’un grand rocher fait sortir un chateau. 
Puis en plongeant dessous I’Isle qui erre, 

Encor sous l’eau la lia contre terre 

D’un estroit nceud, comme un tisseran fait 

Quand en ouvrant sa trame se desfait : 

Adonc il prend des deux trames ensemble 

Les bouts rompus, et d’un noeud les assemble 

Fil contre fil, puis d’un filet entier 

Ourdist parfaite une toile au mestier : 

Adonc Proté joyeux en son courage 

D’un tel present gaigne le bord a nage : 

Baisa la rive, et la terre accolla, 

Puis vray Prophete a l’Isle ainsi parla : 
Isle qui fus solitaire et deserte, 

D’aspres buissons et d’espines couverte, 

Haute maison des Sangliers escumeux, 

Et des grands Cerfs au large front rameux, 

Qui n’euz jamais la poitrine ferue 

Du soc aigu de la bonne charue : 

Un temps viendra (et le voicy venir) 

Qu’on te doit voir, triomphante tenir 

Le premier rang entre toutes les Isles 

Qui sont en biens et en peuples fertiles : 
Et quand Neptun’ de la mer gouverneur 

Appellera les Isles par honneur, 

Tu marcheras devant V’Isle de Crete, 

Bien qu'elle soit la nourrice secrete 

De Jupiter, et marcheras aussi 

Devant Samos, de Junon le souci, 

Et devant Rhode ingenieuse, encore 

Que le Soleil sur toutes elle adore. 

Bien loin bien loin les Orcades viendront 
Apres ta queué, et petites tiendront 
Rang sous tes pieds : ta gloire sera telle, 
Te choisissant pour maison eternelle, 

Qui dois nourrir tant de vaillans Artus, 
Grands Rois armez de fer et de vertus : 

Du sang Tyran les mains auront trempées, 
Et des grands coups de leurs grandes espées, 
En combattant pour l’honneur de l’Amour 
Feront sonner les forests d’alentour. 

De tels guerriers courra par tout le monde 
L’honneur fameux, et de leur Table ronde, 
Grands Palladins de loiiange animez, 

Qui aux combats armez et desarmez 
Pour le secours des pauvres Damoiselles 
Hardis feront des emprises si belles 

Que le vieil Temps n’en sera le veinqueur, 
Tant vaut Amour espris en un bon cceur. 

De ia viendront les Preux et les Gendarmes, 
De la viendront les escolles des armes, 
Combats, assaux, barrieres et tournois, 
Et de briser le fer sur le harnois. 

Entre ces Preux doit regner un Prophete, 
Que vif et sain, une femme parfaite 
En art magiq’ enfermera dedans 
Un froid tombeau pour y finer ses ans. 

Dans ce tombeau l’ame sera vivante, 
Et dedans l’ame une voix resonnante 
Entre les oz, qui dira les destins 
Et les dangers aux nobles Palladins, 
Oyant Voracle en mainte et mainte sorte 
De la despouille ensemble vive et morte. 

De tous les Dieux tu seras en honneur : 
Mesmes Junon respandra le bon-heur 
Dessus tes champs de sa pleine mammelle : 
Un seul Bacchus helas ! pour amour d’elle 
Te hayra, et comme a tes voisins 
Ne te don’ra ny vignes ny raisins. 

Mais quelque jour Ceres la vagabonde 
Ayant tourné les quatre parts du monde, 
Cherchant sa fille au travers des humains, 
Tenant deux Pins allumez en ses mains 
Doit arriver lassée a ton rivage, 

Qui pour du vin te doit faire un breuvage 
Non corrosif, ny violent, ny fort, 
Trouble-cerveau, ministre de la mort, 

Mais innocent a la province Angloise : 

Et de Ceres sera nommé Cervoise, 

Et se pourra si gracieux trouver 

Que tes voisins s’en voudront abreuver. 

Bien tost verras ta terre fructueuse 
Estre en Palais superbe et somptueuse, 

Et en citez et en ports spacieux, 
Dont les sommets voisineront les cieux. 

Ceste Ceres d’Abondance compaigne, 

Fera jaunir de froment ta campaigne, 

Et tous tes champs auront le ventre plein 
De mines d’or et d’argent et d’estain, 

Qu’au plus profond de tes plus riches veines 
Le grand troupeau des Nymphes souterraines 
Iront cherchant, choisissant, affinant, 
Lavant, cuisant, et d’un marteau sonnant 
Desur l’enclume, a la fournaise neuve 

Feront d’argent ondoyer un grand fleuve, 
Qui doit servir de monnoye a chacun : 

Car a chacun largent sera commun. 

Bien tost courant au travers de la plaine 
A crins espars, soufflant a grosse haleine, 
Brusque, aspre, allegre, au combat le premier 
Verras hanir le beau cheval guerrier. 

D’autre costé le long de tes rivages, 

Entre les fleurs au milieu des herbages, 

Ou sur les monts aux verdoyans coupeaux, 
Verras errer mille jeunes troupeaux 

Blancs comme laict, dont la Lune amoureuse 
De leurs toisons seroit bien desireuse : 5 
Car comme on dict, la Lune eut le coeur pris 

D’une toison blanche de riche pris. 

Ainsi qu’on voit desur Varene blonde 
De la grand’ mer, une onde suivre une onde, 
Puis sur une autre une autre s’eslever, 
Ainsi verras a l’estable arriver 
Devers le soir, ou & midy sous l’ombre, 

De grands troupeaux une foulle sans nombre 
L’un apres l’autre, et marchant en avant 
D’un ordre long iront s’entre-suivant 
Troupe sur troupe emplissant les estables : 
Les uns seront d’age et de poil semblables, 
Les uns cornus, et les autres laineus, 

Dont les toisons crespes de mille noeuds 
Prendront le teint de cent couleurs diverses, » 
Jaune, incarnat, grises, noires, et perses, 
Que les grands Rois tourneront en habits 
Ornez du poil de tes riches brebis, °.°° 

Plus precieux que la soye estrdngere >, 
Qu’un Florentin ouvre de anaiir legere. 

Bien tost verras tes Faunes: et tes-Pdns © 
Aux pieds de boucs, martelez comme Fans, 
Courir apres tes Nymphes ‘fontainieres, 

Et se plonger au profond des  rivieres; 
Craignant la main du Satvre cornu, 

A qui Vamour encore n’est, venu 
Poindre le coeur, et dont l'amé sauvage 
N’a point senty que peut unm beau visage, 
Ny un bel ceil qui pourroit allecher- 
D’un seul regard en amour un rochet. 

Bien tost verras la Tamise superbe.’ 
Maint Cygne blanc loger dessus son herde, 
Hostes sacrez, puis eslevez aux cieux, 

Tout a Ventour des bords delicieux 
Jetter un chant, pour signe manifeste 
Que maint Poéte, et la troupe celeste 
Des Muses sceurs y feront quelque jour, 
Laissant Parnasse, un gracieux sejour, 
Pour envoyer aux nations estranges 
Des Rois Anglois les fameuses lotianges. 

Puis se tournant devers le pied mangé 
D’un chesne creux, advise un camp logé 
De grands fourmis, qui dedans leur tasniere 
Brilloient couverts de paille et de fougere. 
Change, Neptune, en peuple (ce dit-il) 
Tout ce monceau diligent et subtil 
A travailler, et 4 mettre en reserve 
Le bien qu’il faut qu’en vieillesse leur serve, 
Pour estre actifs et soigneux tout ainsi 
Qu’est le fourmy au labeur endurcy. 
A peine eut dit, que le chesne remue 
Sans aucun vent sa perruque menue, 
Et en branlant ses rameaux, accorda 
Ce que Protée en priant demanda. 
-Lors ces fourmis transmuez se trouverent :” 
4 * . 
| Un plus grand corps sur deux pieds esleverent : 
Des deux'-costez aux espaules leur pend 
Comme rameavx, des grands bras : et plus grand 
Devint eur chef; et plus grande leur bouche : 
Et*pourte creux d'une sauvage souche 
Vont par les champs-de rang, comme ils souloient 
: Aller Vesté quand-les champs ils pilloient, 
} - Loss quiils chargeoient sur le doz porte-proye 
Les grains de bled per une estroite voye. 
Ces‘ Nnimaux de nouveau transformez 
De ‘grands outils se: virent tous armez : 
L’un plante aux champs une forte charrué, 
L’atitre en ses mains porte une bisaigué, 
L’uh tientsun van, autre tient un rateau, 
L‘attre une fourche, et autre un grand couteau : 
Mais la plus-part branloit armes guerrieres, 
Haches, poignars, piques, lances ‘Tresnieres, 
De grands arcs d’Ifz, des fleches, des carquois,° 
Et sur le doz leur sonnoit le harnois, 
Race de gens vaillante et magnanime, 
Aspre au combat, et qui guerriere estime 
L’homme estre heureux et comblé de bon-heur 
Quand par la vie il achete ’honneur. « 
Adonc Proté voyant tant de gens d’armes 

Qui desiroient de nature les armes, 

Pareils en age, en force et en vigueur, 

De tel propos leur mollissoit le cceur : 
Contentez vous, enfans, de vostre terre, 

Et si ardans ne courez a la guerre : 

Comme amoureux du sang ne bataillez, 

Et voz voisins par armes n/’assaillez : 

Par vous ne soient en poignantes espées 

Ny voz rateaux ny voz faulx detrampées, 

Et ne creusez voz Sapins en vaisseaux, 

Et pour le gain ne tourmentez les eaux. 
Soient voz esprits amoureux de science 

Du cours du Ciel, ayez experience 


Des Arts humains qui font l’homme courtois : 


Voz grand’s Citez ornez de belles Lois, 
Ne les changeant quand elles sont receués 
Pour autres Loix nouvellement conceués : 
Aimez les bons, chastiez les meschans, 

Et bien-heureux vivez parmy voz champs. 


Las ! j’ay grand peur que ce morceau de terre 


Qui de la France est joinct a l’Angleterre, 
Cause ne soit de malheur avenir. 
Comme estranger ne se pourra tenir 
De retourner au lieu de sa naissance, 
Et vous aprez avecq’ forte puissance 
Pour le r’avoir franchirez vostre bord, 
Mettant sans fin voz terres en discord. 
N’offensez point par armes ny par noise, 
Si m’en croyez, la province Gauloise : 
Car bien qu’il fust destiné par les Cieux 
Qu’un temps seriez d’elle victorieux, 
Le mesme Ciel pour elle a voulu faire 
Autre destin au vostre tout contraire. 
Le Gaulois semble au Saule verdissant : 
Plus on le coupe, et plus il est naissant, 
Et re-jetonne en branches davantage, 
Prenant vigueur de son propre dommage : 
Pource vivez comme amiables sceurs : 


» Par les combats les Sceptres ne sont seurs. 

Quand vous serez ensemble bien-unies, 
L’Amour, la Foy, deux belles compagnies 
Viendront ¢a bas le cceur vous eschaufer : 
Puis sans harnois, sans armes et sans fer, 
Et sans le doz d’un corselet vous ceindre, 
Ferez voz noms par toute Europe craindre : 
Et lage d’or verra de toutes pars 
Fleurir les Liz entre les Leopars. 

Tu ne seras, Isle bien-accomplie, 

Claire d’honneur et de vertu remplie, 
Sinon au jour qu’une Royne naistra, 
Qui comme un Astre icy apparoistra : 
Elle aura nom Elizabet, si belle 
Qu’autre beauté ne sera rien pres d’elle. 

Elle rendra son pays honoré 
Par la vertu du beau siecle doré, 

Qui florira sous sa riche couronne, 
Ayant bany la Discorde et Bellonne, 
Apres avoir les harnois despouillez 
Pendus au croc, tous moisis et rouillez, 
En qui l’Abeille en un petit espace 
Fera son miel, l’Araigne sa fillace. 

Ceste Princesse au cceur Royal et haut, 
Pleine d’un sang tout magnanime et chaut, 
Jeune de face et vieille de prudence, 

Par grande ardeur fera la guerre en France : 
Et couvrira les eschines des eaux 

De masts, de fusts, de voiles, de vaisseaux, 
Qui de leurs creux, sur l’arene semée 

Feront espandre une moisson armée 
D’hommes chargez de harnois fremissans, 

Et de chevaux aux combats hannissans, 

Et de pietons, dont les armes ferrées 
Esclateront sur les eaux azurées, 

Et sur les champs un feu brillant et clair 
Comme une foudre, ou comme un long esclair 
Que Jupiter tout courroucé desserre 
Sur une ville en signe de la guerre, 
Ou sur le mast d’une navire en mer, 

Pour un signal qu’il la veut abysmer. 

Mais rencontrant une Royne prudente 
Qui des Francois sera sage regente, 

Vive d’esprit et meure de conseii, 
Retirera soudain son appareil, 
Apres avoir sa gloire accompaignée 
Au premier bord d’une ville gaignée. 

Puis sans avoir de Mars trop de souci, 
Elle estant Royne, et l’autre Royne aussi, 
Estimeront les Martiales flames 
Duire plustost aux gendarmes qu’aux femmes, 
Qui de nature ont le sexe plus doux, 
Inclin a paix, ennemy de courroux. 

Pource on verra bien tost fleurir entre elles 
Des amitiez pour jamais eternelles, 

Qui les feront plus craindre que les Rois 
Qui sur le doz ont tousjours le harnois. 

Tout ce qu’a feint Vantique Poésie 
D’honneur, de sainct, de bon, de courtoisie, 
L’enrichira, et la voute des cieux 
N’aura mirouér en terre que ses yeux. 

Il n’y aura science ny doctrine 

Qui ne se cache en sa chaste poitrine, 
Sejour d’honneur, qui est moins revestu 
D’or en-gemmé que de toute vertu, 
Qui la fait luire au milieu des Princesses 
Comme Junon entre les grand’s Déesses : 
Car la vertu, non les biens proprement, 
Des Roynes est tousjours l’accoustrement. 

Et bref en tout elle sera Royale, 

Douce, courtoise, honneste, liberale, 

Qui & chacun d’un coeur large et entier 

Fera present digne de son mestier, 

Estimant plus une belle loiiange 

Que le tresor d’une province estrange : 

Car sans l’honneur inutile est le bien. 

» Apres la mort un grand Roy n’est plus rien, . 
» Sil n’est chanté d’une Muse animée, 

» Qui du tombeau ravist sa renommée, 

» Ne souffrant point qu’ainsi qu’un Bucheron 
» Il aille boire aux rives d’Acheron : 

Mais desrobant du trespas ses beaux gestes, 
D’homme l’envoye au nombre des celestes, 
Et fait flamber son nom comme un Soleil : 
Car autrement il deviendroit pareil 
Au songe vain qui de noz yeux s’absente 
Quand la nuit tombe et le jour se presente. 

A-tant se teut le Dieu marin Proté, 

Qui du rivage en la mer est sauté : 
La mer l’enferme, et l’eau qui piroiiette, 
Fist mille tours sur le chef du Prophete. 


ELEGIE X. 


L’Huillier, si nous perdons ceste belle Princesse, 
Qui en un corps mortel resemble une Déesse, 
Nous perdons de la Court le beau Soleil qui luit, 
Dont jamais la clarté n’a tiré vers la nuict, 

Mais tousjours en monstrant sa clarté coustumiere 
A fait contre le jour paroistre sa lumiere. 

Ne te souvient-il point des longues nuits d’hyver, 
Ot nulle estoille au ciel ne se daigne lever, 

Mais lente et paresseuse en son lict est cachée, 
Quand Tithon en ses bras.tient sa femme couchée, 
Et le monde languist en tenebreux sejour, 

En horreur et en peur, pour l’absence du jour ? 

Ainsi amy l’Huillier, nostre Court sera telle 

Veufve de la clarté d’une Royne si belle, 
Belle en perfection : car toute la beauté 

Qui est, et qui sera, et a jamais esté, 

Pres de la sienne est laide, et la mere Nature 
Ne composa jamais si belle creature. 

Au milieu du Printemps entre les Liz nasquit 
Son corps, qui de blancheur les Liz mesmes veinquit, 
Et les Roses qui sont du sang d’Adonis teintes, 
Furent par sa couleur de leur vermeil dépeintes : * 
Amour de ses beaux traits luy composa les yeux, 


DES ELEGIES 8i 


Et les Graces qui sont les trois filles des Cieux, 
De leurs dons les plus beaux ceste Princesse ornerent, 
Et pour mieux la servir les Cieux abandonnerent. 
Si sa belle peinture au moins nous demouroit 
En s’en-allant de nous, toute ne s’en-iroit, 
Et aurions le plaisir du sage Roy Protée 
Qui d’Helene retint la figure empruntée. 
Mais elle s’en-va toute, et ne laisse sinon 
Le triste souvenir qui reste de son nom, 
Et le regret de perdre un si divin visage, 
Qui captif retiendroit un coeur le plus sauvage. 
Le jour que je voirray son depart approcher, 
Je veux, pour ne le voir, devenir un rocher, 
Sourd, muet, insensible, et le long d’une plaine 
Je me veux transformer en l’eau d’une fontaine, 
Afin de la pleurer comme les Nymphes font 
Quand les fleurs hors des prez par la bise s’en-vont, 
Ou quand par un torrent les fontaines se souillent, 
Ou quand de leur verdeur les arbres se despouillent. 
Ha, plustost je voudrois un oiseau devenir 
Pour mieux l’accompagner, et tousjours me tenir 
Sur le haut de son Coche, ou je voudrois reluire 
Comme une claire estoille au haut de sa navire, 
S’elle passoit la mer, et par terre et par eau 
Je n’abandonnerois un visage si beau. 
Que ne vivent encor les Palladins de France ! 
Un Roland, un Renault! ils prendroient sa defence, 
Et l’accompagneroient et seroient bien-heureux 
D’en avoir seulement un regard amoureux, 
Qui au grand Jupiter osteroit le tonnerre, 
Et veincu le feroit habiter nostre terre. 
C’est abus que les Dieux autrefois ay’nt aimé, 
Ils auroient maintenant Vestomac allumé 
D’une telle Princesse, et poingonnez d’envie 
L’auroient dedans le Ciel pour leur dame ravie : 
Celle que desroba le Boeut Sydonien, 
Que le Cygne trompa, pres d’elle ne sont rien : 
Ny celles que lon list par les vers estimées, 
Ne furent en leur temps si dignes d’estre aimées. 


Ronsaro, t. V. 

Seulement la hauteur de son Sceptre luy nuit : 
Amour simple et naif les Majestez ne suit, 
Il fuit la Royauté, place trop dangereuse, 
Ou languist sans espoir l’esperance amoureuse. 
Or aille ot le Destin emmener la voudra, 
Tousjours dessous ses pieds la terre se peindra 
D’un beau tapis de fleurs, les eaux seront paisibles, 
Les vents appaiseront leurs haleines terribles, 
La mer se fera douce, et pour voir sa beauté 
Le Soleil espandra sur elle sa clarté, 
Au-moins si le Soleil en la voyant n’a honte 
Qu’une telle beauté sa beauté ne surmonte. 


SUR LE MESME SUJECT DE LA PRECEDENTE 


ELEGIE XI. 


Comme un beau pre despouillé de ses fleurs, 
Comme un tableau privé de ses couleurs, 
Comme le ciel s’il perdoit ses estoilles, 

La mer ses eaux, la navire ses voilles, 
Un bois sa fueille, un autre son effroy, 
Un grand Palais la pompe de son Roy, 
Et un anneau sa perle precieuse : 
Ainsi perdra la France soucieuse 

Ses ornemens, perdant la Royauté 
Qui fut sa fleur, sa couleur, sa beauté. 

Dure Fortune, indontable et felonne, 
Tu es vrayment fille d’une Lyonne, 

Tu vas passant les Tigres en rigueur, 
Tu n’eus jamais en l’estomac de cceur, 
D’ainsi traiter une Royne si belle ! 

Premierement tu l’as dés la mammelle 

Assujettie a porter le malheur, 

Lors que sa mere atteinte de douleur, 

Dans son giron, craignant l’armée Angloise, 

L’alloit cachant par la terre Escossoise. * 
A peine estoit sortie hors du berceau, 


DES ELEGIES 83 


Que tu la mis en mer sur un vaisseau, 
Abandonnant le lieu de sa naissance, 
Sceptre, et parens, pour demeurer en France. 
Lors en changeant de courage malin, 
La regardas d’un visage benin, 
Et d’orpheline ensemble et d’estrangere 
(Ha, que tu es inconstante et legere !) 
La marias au fils de nostre Roy, 
Qui depuis tint la France dessous soy. 
Puis en l’ayant, 6 Fortune insensée ! 
Jusqu’au sommet des grands honneurs poussée, 
Tu as occis & seize ans son mary : 
Ny plus ny moins qu’en un jardin fleury 
Meurt un beau Liz quand la pluye pesante 
Aggrave en bas sa teste languissante, 
Ou comme au soir la Rose perd couleur, 
Et meurt seichée alors que la chaleur 
Boit son humeur qui la tenoit en vie, 
Et fueille a fueille a bas tombe fanie, 
Sa belle espouse atteinte de souci, 
Apres sa mort est demeurée ainsi 
QOu’on voit au bois la veufve tourterelle, 
Ayant perdu sa compagne fidelle : 
Jamais un autre elle ne veut choisir, 
Car par la mort est mort tout son desir. 
Ny pré ny bois son regret ne console, 
Et d’arbre en arbre au poinct du jour ne vole, 
Ains se cachant dedans les lieux secrets, 
Seulette aux vents raconte ses regrets, 
Se paist de sable, et sans amy se branche, 
En souspirant, sur une seiche branche. 
Fortune helas ! ne suffisoit-il pas 
De Voffenser d’un si piteux trespas ? 
Sans luy remplir si traistrement sa terre 
D’opinions, de sectes, et de guerre, 
Bander son peuple aux armes tant prisé 
Avant qu’il fust par sectes divisé ? 
Si la fureur de tes mains tant cruelles 
Ont tel pouvoir sur les choses si belles, 

Si lequité, la bonté, la pitié, 

Porter au vice extreme inimitié, 

Si la vertu, la chasteté de vie, 

N’ont resisté a ta cruelle envie, 

Qu’esperons-nous de nostre humanité ? 
Le Ciel la haut, ny sa divinité 

N’est pas bien seur, ny toutes ses Déesses, 

Puis qu’icy bas noz divines Princesses, 

Qui te devroient aux larmes inviter, 

Contre l’ennuy ne peuvent resister. 
Tu n’es encore 6 Fortune, contente : 

Ta cruauté nostre douleur augmente, 

En nous voulant priver de ses beaux yeux, 

Yeux qui font honte aux estoilles des cieux : 

Nous desrobant ceste beauté divine, 

Pour la donner aux flots de la marine : 
Puisse la mer la terre devenir, 

Puisse la nef comme un rocher tenir 

Au bord de l’eau, de peur qu’elle n’emporte 

Un corps si beau qui nostre age conforte, 

Ceste beauté, honneur de nostre temps, 

Qui rend les Roys et les peuples contens. 
Ha je voudrois, Escosse, que tu peusses 

Errer ainsi que Déle : et que tu n’eusses 

Les pieds fermez au profond de la mer ! 
Ha je voudrois que tu peusses ramer 

Ainsi que vole une barque poussée 

De mainte rame a ses flancs eslancée ! 

Pour t’enfuir longue espace devant 

Le tard vaisseau qui tiroit poursuivant, 

Sans descharger jamais a ton rivage 

La belle Royne a qui tu dois hommage. 
Puis elle adongq, qui te suivroit en vain, 

Retourneroit en France tout soudain 

Pour habiter son Duché de Touraine : 

Lors de chansons j’aurois la bouche pleine, 

Et en mes vers si fort je la lou’rois, 


Que comme un Cygne en chantant je mourrois. 


Pour mon object j’auroy la beauté d’elle, 

Pour mon sujet sa constance immortelle : 

Ou maintenant la voyant absenter, 

Rien que douleur je ne scauroy chanter. 
Sus Elegie en noir habit vestue, 

Monte au plus haut d’une roche poinctue, 

Cherche les bois des hommes separez, 

Fuy-t’en aux lieux qui sont plus esgarez, 

Et te plaignant a l’entour des rivieres, 

Raconte aux vents que je perdy n’agueres 

Une Maistresse, une perle de pris, 

Et une fleur, la fleur des bons espris, 

Une divine et rare Marguerite, 

Qui pour la France en la Savoye habite, 

Et maintenant une Royne je pers, 

Qui fut l’honneur de France et de mes vers. 


ELEGIE XII. 


Si le Ciel qui la foy des amans favorise, 
Eust voulu mettre a fin ma parole promise, 
Et si le fier Destin, dont chacun est donté, 
N’eust contre mon vouloir forcé ma volonté, 
Je ne serois icy languissant de tristesse, 
Et j’aurois accomply envers vous ma promesse. 
Mais puis que le malheur et les cieux ennemis, 
Jaloux de mon plaisir, tel bien ne m’ont permis, 
Il faut que le papier icy vous represente 
Le plaisant desplaisir qui le coeur me tourmente. 
O quantefois depuis vostre ennuyeux depart, 
Solitaire et pensif, ay-je seul a l’escart 
Erré par les rochers ! et quantefois aux plaines 
Et aux sablons deserts ay-je conté mes peines ! 
Et Venvieux regret que j’ay de ne revoir 
Vostre face qui peut les rochers esmouvoir. 


Tout ainsi qu’un passant qui parmy la nuict brune 


Errant dedans un bois sans ayde de la Lune 
S’esgare en mille lieux, et de chaque costé 
Le chemin luy est clos, faute de la clarté ; 


———————— ee ll eee 


86 LE PREMIER LIVRE 


Ainsi faute de voir vostre belle lumiere, 
Qui estoit de mes yeux la clarté coustumiere, 
Jerre seul esgaré : car mon ceil ne cognoist 
Autre jour que celuy qui de vous apparoist. 
Je m’en-vois bien souvent dans les forests desertes 
Sur le bord des ruisseaux, et par les rives vertes, 
Ou le pied me conduit, poussé du souvenir 
Qui vous fait par image a mes yeux revenir. 
La soit que j’appercoive un arbre solitaire, 
Un rocher, une fleur, une fontaine claire, 
Je pense en les voyant vous voir, et si ne puis 
Penser en autre part qu’en vous a qui je suis : 
Ainsi bien loin de vous, de vous j’ay la presence, 
Et la longueur des lieux n’est cause de l’absence. 
L’astre qui me domine avant que d’estre né, 
M’avoit pour estre esclave icy predestiné : 
Et ne puis eschapper que tousjours je ne vive 
Serf de peine et d’ennuy, quelque part que je suive. 
Si je suis longuement en ceste Court icy, 
Je seray prisonnier de dueil et de soucy : 
En ceste Court fascheuse, odieuse, et remplie 
D’erreurs, d’opinions, de troubles et d’envie, 
Ou rien ne m’est plaisant : car cela qui me plaist, 
Ainsi comme il estoit, pour ceste heure n’y est : 
J’entens vostre beauté, qui m’est plus agreable 
Que de mes propres yeux la lumiere amiable : 
Et si je vais au lieu o& vous faites sejour, 
Je seray prisonnier de ce fascheux amour. 
Mais une liberté telle prison j’appelle, 
Pour vous s¢avoir en tout si parfaite et si belle, 
Qu’un Dieu le plus puissant s’estimeroit heureux 
D’estre de voz beaux yeux idolatre amoureux. 
Ce-pendant je vous pri’ (par vostre bonne grace, 
Par cest amour qui sort de vostre belle face, 
Et qui gaignant les yeux descend dedans le cceur, 
Et je ne scay comment s’en fait maistre et veinqueur) 
D’accuser ma fortune & mon vouloir contraire, 
Et non pas le desir que j’avoy de vous faire § 
En chemin compagnie, et vous suivre en tous lieux, 

Pour jouyr sans repos du plaisir de voz yeux : 
Et recevez en gré ceste Lettre qui vole 

Vers vous, pour un adieu, en lieu de la parole 
Qui ne vous peut, helas! en partant de ce lieu 
Ainsi qu’elle devoit, dire humblement adieu. 

Ha, que je suis marry que mon corps n’a des ailes 
Pour voler comme vent oti sont voz Damoiselles, 
Je leur dirois adieu, et plus de mille fois 
En diverses facons leurs yeux je baiserois : 

Je baiserois leur sein, et leur bouche vermeille 
Qui resemble en beauté l’Aurore qui s’esveille, 
Bouche de qui le ris d’entre les perles sort, 

Qui donne tout ensemble et la vie et la mort. 
Mais puis que hautement dans le ciel je ne vole, 
Seulement du penser absent je me console, 

Et par le souvenir qui est le seul secours 

Des amans eslongnez, je vous voy tous les jours : 
Car lV’absence des lieux ne peut rendre effacée 
L’amour qui se nourrist du bien de la pensée. 


ELEGIE XIII. 


Celuy devoit mourir de l’esclat d’un tonnerre, 
Qui premier descouvrit les Mines de la terre, 
Qui becha ses boyaux, et hors de ses rongnons 
Tira l’Argent et l’Or, malheureux compagnons. 
Il ne fut pas content de les tourner en lames, 
De les battre au marteau, de les sonder aux flames, 
Les mettre en la couppelle, et les recuire, afin 
Que l’Or ne fust qu’esprit, et qu’il devint plus fin : 
Mais il le desguisa en cent sortes nouvelles 
Decouppez par morceaux et par tenues rouélles, 
Et furent ses morceaux en escus transformez, 
En-noblis du portrait des grands Princes armez, 
Tenans droite l’espée, ou portans sur la teste 
Un rameau de Laurier, signe de leur conqueste, 
Ou gravez d’une Croix, dont la saincte vertu 
A tousjours sans combat le monde combatu, 

Mesmes les puissans Dieux, qui n’ont point indigence 


Des biens qui sont acquis par nostre diligence, 
Voyant l’Or si luisant, en firent honorer 
Leurs Images pompeux, et leurs temples dorer. 
Justice en fit jaunir sa balance sacrée, 

Tant ce gentil metal par-sur tout luy agrée. 

Les hommes forcenez enragerent apres ; 

Ils vendirent leur foy pour l’amasser espés 

En un tresor moisy dans des fosses caveées, 

Ou pour le faire battre en vaisselles gravées, 
Afin que leur viande en un plat jaunissant, 
Allast des conviez les yeux esblouyssant, 

Et leur buffet chargé de riche orfévrerie 

Fist un jour de la nuict flambante en pierrerie. 

Ils ont estraint leur col de grosses chesnes d'Or, 
Ils ont fait des anneaux a leurs doigts, et encor 
Des carquans a leurs bras, signe que leur franchise 
Est serve de richesse, et que l’Or la tient prise. 

Us furent si deceus qu’ils ne cognurent pas 
Que ce metal estoit cause de leur trespas. 

Par luy sortit au jour la guerre ensanglantée, 
Par luy se renversa mainte ville dontée, 

Par luy vint le procez, par luy vint le debat, 

Par luy vint que le pere a son fils se combat 

Pour la borne d’un champ ; par luy le propre frere 
N’est pas frere au besoin, ny le pere n’est pere : 

Par luy la foy se fausse, et mille maux divers 

Par lui se sont campez en ce grand univers, 

Qui de toute equité les terres desolerent : 

Puis Justice et Vergongne au Ciel s’en-revolerent. 

Les hauts Pins qui avoient si longuement esté 
Sur la cyme des monts plantez en seureté , 
Sentirent la congnée, et tournez en navire 
Voguerent aux deux bords ot le Soleil se vire, 
Passerent sans frayeur les ondes de la mer, 

Virent Scylle et Charybde asprement escumer, 
Conduits d’un gouverneur, dont la mordante envie 
D’amasser des lingots baille aux ondes sa vie, 
Afin de rapporter des pays estrangers 

Des diamants cherchez par cent mille dangers. 

O bien-heureux le siecle, ot' le peuple sauvage 
Vivoit par les forests de Glan et de fruitage ! 

Qui sans charger sa main d’escuelle ou de vaisseau, 
De la bouche tiroit les ondes d’un ruisseau : 

Qui les Antres avoient pour maisons tapissées, 
Et pour robbe habit des brebis herissées ! 

Le velours n’avoit lieu, la soye, ny le lin, 

Ny le drap en-yvré des eaux du Gobelin. 

Les marchez n’estoient point, ny les peaux des ouailles 
Ne servoient aux contracts : les paisibles orailles 
N’entendoient la trompette : ains la Tranquillité, 
La Foy, la Preud’hommie, Amour, et Charité 
Regnoient aux coeurs humains, qui gardoient la Loy sainte 
De Nature et de Dieu sans force ny contrainte : 
L’ardante ambition ne les tormentoit pas : 

Ils ne cognoissoient point ny Escus ny Ducats, 
Nobles ny Angelots, ny les Portugaloises, 
Qui sement dans les cceurs des hommes tant de noises. 

Certes Dieu qui tout peut, devoit (sage Baillon) 
Faire que les Rochers servissent de Billon, 
Et les fueilles des bois qui tombent par la voye, 
Se prinssent en payment ainsi qu’une monnoye : 
Chacun a chaque pas sans peine ny sans soin 
Eust trouvé par les champs secours 4 son besoin 
Sans mendier cest Or qui ne nous veut attendre, 
Mais tant plus est suivy, et moins se laisse prendre, 
Volant comme un oiseau, ou comme un trait poussé 
Par la courbe roideur d’un arc bien enfoncé. 

Or quant a moy Baillon, ce metal je deteste, 
Je l’abhorre et le fuy, et le hay comme peste, 
Et certes, & bon droit : car j’ai tousjours par luy, 
En forgant ma nature, enduré trop d’ennuy. 
Pour le penser gaigner j’ay courtizé les Princes, 
Et les grands Gouverneurs des royales provinces : 
J’ay sué, travaillé, escrit et composé, 
Quatre heures en la nuict a peine ay reposé, 
Je me suis tourmenté sans nulle recompense : 
Car envers mes labeurs trop ingrate est la France, 

Mais puis que ce metal, cest Or si glorieux 
Est ores le veinqueur de tout victorieux, 
Et que le cours du temps la puissance luy donne 
Commander aujourd’huy a chacune personne : 
Et qu’on ne vit pas tant de l’air ny du Soleil, 
Qu’on vit du jaune esclair de cest Or nompareil : 
Encore que je l’abjure, et l’abhorre, et le fuye, 
Si est-ce toutesfois qu’a ce coup je le prie 
De passer par tes mains, pour s’en-venir loger 
Chez-moy, qui le tiendra comme un hoste estranger, 
Sans trop le caresser : car je ne fay pas conte 
D’un homme, fust-il Roy, quand l’Argent le surmonte 
Il en faut seulement pour la necessité, 
Et pour nous secourir en nostre adversité : 
Le reste est superflu, qui ne sert qu’a nous faire 
Ou proye des larrons, ou fable du vulgaire. 


ELEGIE XIIII. 


Madame, oyez le mal que je recoy 
Pour le plaisir de n’estre plus a moy, 
Perdant du tout l’esperance de l’estre : 
» Contre un grand Dieu un homme n’est pas maistre 
Ce petit Dieu qui porte dans la main 
Un trait lavé de nostre sang humain, 
Qui ne se plaist que d’allumer noz ames 
Du chaut brandon de ses cruelles flames, 
Qui peut donter les hommes et les Dieux, 
Fut l’autre jour de mon aise envieux. 
Rendant ma vie a ses pieds estoufée, 
De ma franchise augmenta son trofée, 
M’osta le sens, l’esprit et la raison, 
Puis m’enferma dedans vostre prison, 
Et me lia d’une si douce sorte, 
Que j’ay plaisir des liens que je porte. 
Tous prisonniers, tant soient ils enferrez, 
Dessous la terre a l’obscur enserrez, « 
Flatent leur mal, et vivent d’esperance 

D’avoir en bref de leurs maux delivrance, 
Et de revoir du Soleil la clarté, 
Estans remis en douce liberté. 

Or’ dés le jour que la belle lumiere 
De voz yeux prist mon ame prisonniere, 
Je may voulu pour hoste recevoir 
Nulle esperance, et n’en veux point avoir, 
Bien que flateuse a toute heure elle essaye 
De soulager ma prison et ma playe, 

Me promettant de me faire jouyr 

De liberté : mais je ne veux l’ouyr, 

Ny luy donner dedans mon cceur passage, 
De peur, helas! que mon penser volage 
Ne m’asseurast de me faire partir 

De la prison d’ou je ne veux sortir. 

Ceste esperance au soir quand je me couche, 
Et au matin quand je sors de ma couche, 
Vient toute seule, afin de m’offenser, 
Secretement pratiquer mon penser 
Pour me trahir ; mais plus elle s’efforce 
D’entrer chez moy, ‘je resiste a sa force, 
Je la repousse et point ne la regoy, 
Pour ne loger mon ennemy chez moy. 

Il ne faut point qu’une autre tant soit belle, 
Pense esbranler ma constance fidelle 
Autre beauté je ne sgaurois aimer : 

Je suis semblable au Polype de mer, 
Qui aime tant les branches de l’Olive, 
Qu il sort de l’eau, et vient desur la rive 
Les caresser, festoyer, embrasser, 

Et tellement il se laisse enlasser 

En Varbre aimé, que glaive ny espée 
Dedans son sang mille fois re-trampée 
Ne peut l’oster d’un tel embrassement : 
Ains en serrant tousjours obstinément, 
N’a peur de voir sa vie consommeée, 
Mourant joyeux desur la branche aimée. 

Pareille mort je voudrois recevoir, 

Si dans mes bras je vous pouvois avoir ; 

De vous et de Fortune et de moy je me deuls : 
De moy, qui sagement commander ne me peuls. 
Dés le premier combat dont vostre belle veué 
Vint assaillir mon cceur, ma raison fut esmeué, 
Et depuis sa desfaite 4 mon dam je la sens 

Souffrez au-moins qu’icy je vous accuse 
De me charmer ainsi qu’une Meduse. 
Toutes les fois que je sens approcher 
Voz yeux sur moy, je deviens un rocher 
Sans sentiment : et mon ame gelée, 
Qui par frayeur au cceur s’en est allée, 
De froide peur me glace tout le sang : 
Sans respirer je demeure tout blanc, 
Palle, em-pierré, comme une roche dure, 
En qui se voit d’un homme la figure. 
Telle en Sipyle apparoist Niobé 
Dans un rocher dessus la mer courbé. 
Je cognois bien que je ne suis pas sage, 
Et que l’ardeur a forcé mon courage, 
Que mes desseins ne sont point avancez : 
Je suis aveugle, et si je voy assez 


Que j’aime trop le mal qui me tourmente : 


Et toutefois si vous estiez contente 


Pour vous donner les biens que j’aime mieux, 


Mon sang, mon coeur, mon esprit et mes yeux, 


Je le ferois sans aucune priere : 


Mon cceur, mon sang, ny ma douce lumiere 


Ame ny vie, helas! ne me sont rien 
Au pris de vous qui estes tout mon bien. 


Or pour la fin cest escrit je vous donne 


Pour le donner a une autre personne 
S’ainsi vous plaist, ou pour le retenir : 
Rien ne scauroit de vostre part venir 
Qui ne m’apporte une joye parfaite, 
Si par mon mal je vous voy satisfaite. 

En lieu d’estre maistresse, obeyr 4 mes sens, 
Trompant ma fantasie, et me donnant pour maistre 
Un aveugle, un enfant que je ne puis cognoistre. 

Et de vous je me plains, qui tenez si haut lieu, 
Que pour estre servie il vous faudroit un Dieu : 
L’homme mortel de soy n’est digne qu’on l’appelle 
Amy ny serviteur d’une Dame si belle, 

_ En qui le ciel a mis tant d’honneur et de bien, 
_ Que le reste Gu monde au pris de vous n’est rien. 

Mais plus que de nous deux je me plains de Fortune, 
Qui cruelle 4 mon mal sans cesse m’importune, 

Me r’engrege ma playe, et me fait amoureux 
De vous, dont le bon-heur m’a rendu malheureux : 
Car pour aimer trop haut, et pour n’avoir egale 
Ma puissance a la vostre, helas ! je suis Tantale 
Qui meurt de soif en l’onde, et qui ne puis toucher 
Au doux fruict que je sens sur ma lévre approcher. 

Ainsi pour estre moindre, et vous superieure 
De race et de grandeur, je languis a toute heure, 
Et re-vis sans espoir de jamais acquerir 
Ce doux mal qui me fait si doucement mourir. 

Quand Pyrrhe et son mary peuploient les vuides terres, 
Ruant parmy les champs les semences des pierres, 
Peres du genre humain : les cailloux qu’ils jettoient, 
En dignité pareille egalement estoient : 

En dignité pareille il nous faudroit donq estre, 

Si voulions resembler les autheurs de nostre estre, 
Sans que race ou credit ou le bien temporel 
Rompist lVequalité de nostre naturel. 

Maudits soient les presens, dont la boéte feconde 

De la belle Pandore a remply tout le monde ! 

Le peuple qui avoit egalement vescu, 

Se vit d’ambition et de gloire veincu. 

De 1a vint la grandeur, de la vint la richesse, 

De 1a vint le haut nom de Royne et de Princesse, 
Titres ambitieux : et de la vint encor 

Le desir d’enchasser les gemmes dedans lor. 

Lors la simplicité abandonna la place 
Aux credits, aux faveurs, aux grandeurs, a la race ; 

Et quittant les Citez, les Villes et les Rois, 
Avecques les pasteurs habita par les bois. 
Le doux fils de Venus, qui simple et nud desdaigne 
Que toute majesté le suive pour compaigne, 
Print l’arc dedans la main, et aiguisant ses traits 
Pas 4 pas la suivit par les hautes forests, 
Et tirant doucement ses fleches moins cruelles 
Dedans le coeur loyal des simples pastourelles, 
Entre les durs rochers, les bois, et les desers, 
A la frescheur d’un Antre, ou sous les arbres vers, 
Les apprint 4 aimer d’une amitié non feinte 
En toute liberté, sans danger ny sans creinte : 
Les apprint a baiser, a toucher, a taster, 
Et de la simple amour simples se contenter, 
Loin d’inequalité, qui trop est dangereuse, 
Et presque insupportable a toute ame amoureuse. 
L’ennuy qui plus m’offense et plus me fait de mal, 
C’est qu’a vostre grandeur je ne suis pas egal, 
Et le cognoissant bien, je cherche en toute sorte 
D’oster hors de mon cceur l'amour que je vous porte 
Mais plus je veux l’oster, et tant plus mon desir 
Se laisse r’engluer de son nouveau plaisir, 
Dressant 4 ma douleur contre mon esperance 
Un rampart fait du temps et de perseverance. 
Ainsi plus je desire & couvrir ma douleur, 
Plus ce m’est de plaisir de dire mon malheur, 
Me combatre moymesme, et resister aux peines 
Dont ces hautes amours difficiles sont pleines : 
Tantost j’espere tout, puis je n’espere rien, 
Tantost desur le vent j’asseure tout mon bien : 
J’ay des ailes de cire, en-volant je m’abaisse, 
Et pour avoir bon cceur je perds la hardiesse. 
Madame, je vous pri’ que vous n’ayez esgard 
A la noble grandeur dont vostre race part, 
Et faites s’il vous plaist, que cela ne vous garde 
Que vostre ceil de pitié un jour ne me regarde. 
Je scay que je suis fol d’aimer si hautement : 
Mais volontiers Amour erre sans jugement, v 
Et tousjours la raison ne guide la pensée, 

Quand elle est par amour doucement insensée. 

Tout bon cceur est sujet aux passions d’aimer : 
On ne voit seulement les hommes s’enflamer 
D’un si gentil desir, mais les Dieux n’ont pas honte 
D’abaisser leur grandeur quand Amour les surmonte : 
Et vestant maintenant les plumes d’un oiseau, 

Ou le poil d’un Satyre, ou celuy d’un Toreau, 
Abandonnent le Ciel pleins d’amoureuses flames, 
Pour estre serviteurs de noz mortelles femmes. 

En imitant ces Dieux s’il vous plaisoit un jour, 
Prenant pitié de moy, me donner vostre amour, 
Je mettrois telle peine a vous faire service, 

Que vous auriez en moy un serviteur sans vice : 

Et vous repentiriez que plustost je n’aurois 
Receu vostre faveur qui est digne des Rois, 
Faveur que je ne puis a ma douleur promettre, 

Et qui d’homme mortel au ciel me pourroit mettre. 

Las! si ma servitude et ma longue amitié 
Meritoient a la fin de vous quelque pitié, 

S’il vous plaisoit de grace alleger mon martyre, 

Me donnant le guerdon que tout amant desire, 

Je serois si discret recevant ce bon-heur, 

Je serois si fidele a garder vostre honneur, 

Que nous deux seulement sgaurions ma jouyssance, 
Dont le seul souvenir me fait Dieu quand j’y pense. 

J’ay comme aventureux en divers lieux aimé, 
Tousjours sage et discret des Dames estimé : 

Je scay de quel honneur on respecte la grande, 
Je scay bien quel service une veufve demande, 
Une fille, une femme, et si scay bien comment 
On se doit en tel cas gouverner sagement : 
Je n’y fis jamais faute et ne pourrois le faire, 
Comme predestiné pour aux Dames complaire. 

Mais si par trait de temps ma serve loyauté 
Ne peut trouver en vous que toute cruaute, 

Et si contre ma foy vous devenez si fiere, 
Que je ne puisse, helas ! vous flechir par priere : 
Pour me donner secours j’appelle 4 mon confort 

Contre vostre rigueur les Parques et la Mort, 
Pour deslier ensemble et ma plainte et ma vie, 
Afin que mon amour de la mort soit suivie. 

Vous suppliant au-moins de ne me nier pas 
Que je puisse estre mis, apres le mien trespas, 

Au lieu que vous aurez choisy pour sepulture, 
Pour dormir pres de vous sous mesme couverture : 
Et qu’apres nostre mort egalement tous deux 
Puissions estre la bas par les champs amoureux, 
Afin de vous conter assis sous les ombrages 

Des Myrtes Paphiens, ou desur les rivages 

Qui sont tousjours souflez d’un zephire tresdous, 
Les douleurs qu’en vivant j’auray receu par vous. 

La, sans peur ny danger, sans soupc¢on ny sans crainte, 
Sans respect de grandeur je vous feray ma plainte, 
Et vous feray s¢avoir mes premieres amours 
Qui vives au tombeau vous aimeront tousjours : 
La Parque, tant soit elle aux amoureux contraire, 
De vostre beau lien ne me pourra desfaire. 

La devisant d’amour, comme petits olseaux 
Tantost nous volerons de rameaux en rameaux, 
Tantost je vous verray desur l’herbe couchée, 
Tantost j’auray ma teste en vostre sein panchée, 
Tantost je baiseray vostre bouche et voz yeux, 
Tantost nous foulerons l’herbette de noz jeux, 
Tantost nous danserons, et de Roses données 
Nous aurons en tous temps les testes couronnées, 
Les bras, le sein, le col, et sans prendre soucy 
De la faveur des Rois comme lon fait icy, 

Nous irons pas @ pas apres les grands Déesses, 
Qui jadis en vivant des Dieux furent Maistresses, 
Helene, Europe, lo, et n’auront a desdain 

Nous mener a leur bal et nous tendre la main, 
Voire de nous bailler dignité par-sus elles, 
Comme a l’exemple vray des amitiez fidelles. 

Lors les esprits diront en nous voyant tous deux, 
Ceux-cy en leur vivant ne furent point heureux 
Pour n’estre pas egaux : Mais la mort qui egale 

Les Sceptres aux leviers, comme tresliberale 
(Apres avoir souffert sur la terre long temps) 
Les a fait icy bas egalement contens. 

J’avois tousjours cherché et fuy tout ensemble, 
Que la longueur du temps gui l’amour des-assemble, 
Ou fortune, ou faveur, ou autre empeschement 
Estaignist le flambeau qui m’ard si doucement. 

Mais plus j’opiniastre & vous servir, Madame, 

Plus les ans vont fuyant, et plus je porte en l’ame 
Maugré les accidens du temps et de rigueur, 

Vostre beat nom qu’Amour m’a gravé dans le coeur. 
Tant s’en-faut que l’ardeur de mon feu diminue, 
Que nourry de voz yeux tousjours il continue 

De flamber en mon cceur, et tousjours s’accfoissant 
S’augmente de sa flame et devient plus pujésant. 

On dit qu’en ces fourneaux (ou le metal liquide 
Se coule a la chaleur) se voit la Pyralide 
Animal nay de feu, qui se nourrist en feu : 

Le feu luy est son bien, son plaisir et son jeu : 
Il mourroit sans le voir, sa bruslure est sa vie, 
Et le feu seulement est toute son envie. 

Je luy resemble, helas! qui respirer ne puis 
Si dans le feu d’amour consommé je ne Suis : 

Sa braise est mon plaisir : telle est ma destinée, 
Qu’on ne voirra jamais autre part destournée 
Qu’a vous suivre Madame, et voz yeux, tout ainsi 
Que le cours du Soleil est suivy du Souci : 

Sans repenser en vous, Sans vous voir, sais vous suivre 
Je perds tout sentiment : car voz yeux me font vivre. 
Je deviens un corps mort, palle, froid et glacé, 

Que l’ame son hostesse en sortant a laissé 

Sans esprit, sans chaleur, sans puissance ny force, 
N’estant plus rien que terre ou qu’une froide escorce. 
Ainsi en vous perdant je perds tout mon pouvoir : 
Vous me faites marcher, ouyr, parler et voir, 

Vous me donnez la vie, et l’esprit qui ne cesse 
De vous suivre par tout ainsi que sa Maistresse : 
Il depend de voz yeux si gracieux et dous, 
Et ne veut adorer autre Dame que vous. 
Qw il ne soit vray, Madame, alors que l’esperance 
Se perdoit de me joindre a vous par alliance, 
Alors qu’un autre Amy se venant presenter, 
Me contraingnit un temps de voz yeux m’absenter 
Pour vivre par les bois errant et solitaire 
Comme un homme sauvage a qui rien ne peut plaire. 
Et lors que je cognu apres si long retour 
Que m’aviez ordonné un compaignon d’amour, 
Que vous favorisiez peut estre d’avantage : 
Et lors que j’apperceu que l’amoureux langage 
Que nous soulions tenir en noz devis premiers, 
Se tournoit en propos communs et familiers, 
Tels qu’on tient aux amis quand d’acquit on devise, 
Et que le feu d’amour les courages n’attise : 
Et lors qu’en vous voyant un chacun cognoissoit 
Que de vostre costé l’amitié decroissoit : 
Alors plus vivement mon coeur fist resistance, 
Et contre le malheur j’opposay ma constance, 
Et plus qu’au-paravant je m’armay de ma foy, 
Ne voulant que Fortune eust l’honneur desur moy : 
Et comme desireux de vostre bonne grace, 
J’essayay tous moyens de reschaufer la glace 
Qui froidement serroit vostre cceur au dedans, 
Defendant le passage 4 mes souspirs ardans, 
Pour m’oster hors de doute, et pour voir si sans feinte 
Vous aviez dans le cceur agreable ma pleinte. 
Puis je disois ainsi : Tant plus un bon Soudart 
Se rend opiniastre a garder le rempart, 
Plus il est assiegé d’une puissante armée, 
Et tant plus il s’acquiert de bonne renommée 
S’il resiste au danger, et si brave de cceur 
Il se fait au combat des ennemis veinqueur : 
Et pource en imitant le vaillant Capitaine, 
» Combatons le malheur : l’honneur gist en la peine. , 
Je disois a par-moy de semblables propos, 

Qui plus qu’au-paravant me rendirent dispos, 
Prompt, allegre, et gaillard 4 vous faire service, 
Afin qu’en vous aimant mon destin je suivisse. 

Seule je vous appelle a tesmoin de cecy, 

Seule vous cognoissez mon mal et mon soucy 

Sans rien vous reprocher : non qu’en pleurant je pense 
Tirer de mon service aucune recompense 

(Vous seule cognoissez si ma fidelité 

Merite que je sois ou bien ou mal traité) 

Mais afin que ma playe icy vous fust déclose : 

Ou si vostre memoire heureuse en autre chose, 

Ou si vostre bel ceil ne faisoit son devoir, 

Ce papier quelque fois vous peust ramentevoir 

Le tourment que j’endure, en vous faisant entendre 
Mon mal que vous n’aviez encore sceu comprendre. 

Donques a tel effect garderez cest escrit, 

Afin qu’en le lisant, vostre gentil esprit 
S’asseure que le Temps ny la Mort ny Fortune, 
Ny tout ce qui depend d’envie ou de rancune, 
Ne scauroient empescher ny ce bien ny cest heur 
Que je ne sois tousjours vostre humble serviteur, 
Esclave de voz yeux, ot Amour mist l’enseigne 
Qui le chemin d’honneur et de vertu m’enseigne : 
Car tant plus je verray mon fait desespéré, 

Et tant plus je seray d’esperance asseuré, 

Et feray fondement d’une heureuse asseurance 
Quand de plus esperer je perdray l’esperance : 
Mon mal d’un tel discord se contente et se plaist, 
Puis d’une autre viande Amour ne se repaist. 

Tout homme comme moy qui ardemment desire, 
Pour un mauvais espoir d’amour ne se retire, 

Il est ferme en sa foy, et plus il se permet 
Alors que moins d’espoir sa Dame luy promet. 

Or ce remede seul contre mon mal j’embrasse : 
Car quand il vous plaira me donner vostre grace, 
M’aimer, et m’estimer, et me favoriser, 

Mon tourment, tant soit fort, vous pourrez appaiser, 
Et ferez que jamais je ne pourray me plaindre 
Du coup dont je me sens si vivement attaindre : 

Au contraire estimant bien gracieux et dous 
Le trait qui m’a tué si doucement pour vous. 

Et pource que vous seule avez toute puissance 
De donner 4 ma playe ou mort ou allegeance, 
Que seule estes ma mort, ma vie, et tout mon bien, 
Et que vivant sans vous, sams vous je ne suis rien : 
C’est a vous a bon droit, Madame, a qui j’adresse 
Mes voeux par cest escrit ainsi qu’a ma Déesse. 

Quand Jupiter le grand pere des Rois 
Forma Du-DLE ornement des Anglois, 
Par un chef-d’ceuvre et merveille du monde 
Il amassa toute la terre et l’onde, 
Le feu leger, et les Astres qui font 
A tous mortels porter desur le front 
(Comme il leur plaist) cent diverses fortunes, 
Blanches tantost, tantost noires et brunes, 
Versant sur nous je ne scay quel destin 
Qui nous maistrise et suit jusqu’a la fin. 
Il choisist l'eau la plus claire et luisante, 
La terre apres la moins dure et pesante : 
Les mist en masse, et en fist du levain : 
Il la paitrist longuement en sa main 
L’amollissant de son doigt bien agile, 
Comme un potier amollist son argile. 
Tournant la terre en homme la forma, 
Souffla dedans un feu qui anima 
La masse rude, et de soy paresseuse, 
D’une ame vive ardente et genereuse, 
Semblable au feu qui prompt, chaut, et leger 
Laisse la terre, et au ciel va loger. 
En-ce-pendant les trois Parques chenués 
Sont a l’entour de Image venués 
Ayant au col trois quenouilles d’airain, 
Fuseaux de fer : puis tirant de leur sein . 

Une fillace et blanche et deliée, 
L’ont tout au rond des quenouilles liée. 
Mouillant souvent de salive leurs doigts 
Pingoient le fil d’un accord toutes trois, 
Et de la trame en tourbillons suivie 
D’un beau fuseau filoient sa blanche vie, 
La polissant d’une mordante dent : 
Puis pour durer contre tout accident 
Qui va troublant des mortels le courage, 
D’un triple brin renforgoient tout Vouvrage, 
Afin qu’ensemble il fust et blanc et fort, 
Blanc en beauté, et dur contre l’effort 
Que le malheur ou que l’envie ameine, 
Brisant le cours de nostre vie humaine. 
Lors Jupiter qui seul presidoit 1a, 
A haute voix tous les Dieux appella 
Pour contempler ceste Image parfaite 
Que pour miracle au ciel il avoit faite, 
Leur commandant d’un visage plaisant 
Qu’elle receust de chacun un present. 
Adonc Amour d’une alaigre secousse 
Luy renversa tous les traits de sa trousse 
Dedans les yeux : non seulement ses traits, 
Mais ses douceurs, ses graces, ses attraits 
Qui voletoient sur son chef, comme Avettes 
Volent autour des plus douces fleurettes. 
Venus, d’ceillets et de roses a peint 
La couleur vive et fresche de son teint : 
Mars luy donna la taille et la proiiesse, 
Pallas prudence, et Junon la richesse : 
Pheebus luy fist le chef au sien pareil, 
Et Promethé luy donna le conseil, 
L’esprit Mercure, et Pithon la faconde : 
Puis Jupiter le fit descendre au monde. 
Si tost du ciel ¢a bas ne descendit 
Que Renommée aux grands yeux l’entendit. 
Lors ne souffrant que’ la belle venué 
D’un homme tel fust long temps incognué, 
Laissa couler comme les Nymphes font, 

Ses longs cheveux a l’entour de son front 
Et sur le doz : puis elle prist ses ailes 

A cent couleurs, grandes, longues et belles, 
Faites de rang a cerceaux inegaux, 
Telles qu’on voit celles des Papegaux 
(Present de l’Inde) estre toutes couvertes 
D’azur, de rouge, et de peintures vertes, 
Et se monstrer diverses a noz yeux 

Ainsi qu’Iris en un temps pluvieux : 

Elle cacha cent langues en sa bouche, 
Print son cornet, que soudain elle embouche 
A joué enflée, et promptement de la 

Sur le Palais d’Europe s’en-vola. 

Europe avoit sur sa robe engravée 
Mainte province a fils d’or eslevée, 

Mainte Cité, maints fleuves et mains ports, 
Et mainte mer servant de frange aux bords 

De son habit, mainte droite montaigne, 
Maintes forests, maint lac, mainte campaigne, 
Et maint sablon sur les plis jaunissant 

De son habit en or resplendissant : 

Son ceil fut plein, tout son front et sa face 

De majesté, de douceur et de grace. 

Desur son chef mainte couronne estoit : 
Dedans la main maint sceptre elle portoit, 
Et haute assise en un throne d’yvoire 
De toutes parts s’environnoit de gloire, 

Et de joyaux qui flambans a lentour 
De ses beaux doigts faisoient un autre jour. 

Comme elle veut, ceste Europe commande 
Aux Rois sceptrez assis d’une grand’ bande 
Pres de son throne : un a le front joyeux, 
L’autre marry fiche a terre les yeux, 
L’autre ruzé discourt en sa pensée 
De mettre a fin la guerre commencée, 

L’un vit en paix, l’autre ne veut sinon 
Par le harnois acquerir du renom : 

L’un est heureux, et l’autre n’est prospere, * 

L’un est tyran, l’autre regne en bon pere, 

L’un est prudent, l’autre mal-avisé : 

L’un ramassant de son sceptre brisé 
Les grands esclats miserable s’estonne, 

Et l’autre voit a terre sa couronne : 
L’un est vieillard et l’autre jeune enfant, 
L’un est veincu et l’autre triomphant. 

Tout a l’entour sont les Ducs et les Contes, 
Que toy Fortune en un jour tu surmontes, 
Et de pompeux les fais aller seulets, 

De Grands Seigneurs transformez en vallets. 

Aupres du throne estoient grandes Princesses, 
Roynes de nom, Marquises et Duchesses, 
Qui venoient voir Europe bien souvent : 
L’une derriere et l’autre alloit devant 
Selon le rang, le sang et le lignage. 

Elles ouvrant a Véguiile un ouvrage 
Brodoient ensemble a traits longs et parfaits 
De leur pays les gestes et les faits 
Et Vorigine, et les longues Annales, 

Grand ornement des dignitez Royales. 

Or’ aussi tost que l|’Europe entendit 
La haute voix que la Fame espandit 
Au ciel, en mer et ¢a bas en la terre, 

Elle appella sa mignonne Angleterre, 
Luy commandant d’aller voir que c’estoit 
Que ceste voix publiquement chantoit. 

Tout aussi tost qu’Angleterre eut ouye 
Telle nouvelle, elle en fut resjouye : 

Et supplia la Fame de pouvoir 
(Pour le redire 4 l'Europe) aller voir 
Ceste belle ame en beauté si parfaite 
Qu’elle cornoit. avecques sa trompette. 

La Renommée adonq se mist devant, 

Et lAngleterre apres l’alloit suivant, 
Tousjours parlant d’un si plaisant visage 
Dont ja le nom avoit pris son courage. 

Incontinent que ceste Nymphe eut veu 
Ce nouveau corps de beauté si pourveu, 

De qui la face et douce et genereuse 

Eust pris les Dieux, elle en fut desireuse, 
Et en dressant les yeux pleins de souci 
Vers Jupiter, fist sa requeste ainsi : 

Grand Jupiter qui habites les nués, 

A qui des cceurs les flames sont cognués, 
Si j’ay suivy ta haute majesté, 

Si j’ay fidele a ton service esté, 

Si tu m’as humble en tous lieux rencontrée, 
De si belle ame honore ma contrée. 

Ainsi priant-la Nymphe demanda, 

Et d’un clin d’ceil Jupiter Vaccorda. 

Incontinent cent mille courtoisies, 
Toutes vertus dedans le Ciel choisies, 

Et tout Vhonneur qui sert de lustre aux Rois, 
Vint honorer le beau pays Anglois : 

Aussi Du-dlé, homme icy ne te passe, 

Soit en protiesse ou soit en bonne grace, 

Soit en beauté, galantize et vertu, 

Dont l’envieux est par toy combatu. 

Nul mieux que toy ne domte en la campaigne 
Soit le roussin, soit le cheval d’Espaigne, 
A bride ronde, a voltes, ou au cours, 

Ou de pied coy, ou en cent mille tours : 
Soit en cernant une ville assiegée, 
Soit combatant en bataille rangée, 
Escarmouchant, soit courant, ou mouvant 
Mainte poussiere esparse sous le vent, 
Trompant les yeux de l’ennemy pour faire 
Qu’en t’assaillant il se vienne desfaire. 
Nul mieux que toy sous le fais du harnois 
_ Ne scait combatre aux paisibles tournois, 
Ou soit en lice, ou soit & la carriere, 
A picque mousse, ou soit & la barriere, 
Lors que le fer non tranchant fait voler 
En se froissant, mille esclats dedans l’air : 
Et lors qu’on voit les Dames apparoistre 
A une tour et & une fenestre, 
Favorisant d’yeux, de signe et d’ardeur 
Les plus vaillans qui ont gaigné leur cceur, 

Nul mieux que toy ne suit par les bocages 
Les Cerfs rameux, ou les Sangliers sauvages 
Armez de foudre, ou le Dain plus leger, 

Ou le Chevreul qu’on chasse sans danger. 
Bien que le Cerf en cent tours se desvoye 
Fuyant la mort, tu ne faux point sa voye, 
La trompe au poing haletant et pressant 
Les chiens certains, apres luy languissant 
Du long travail : a la fin tu le meines 
Mourir au bord des herbeuses fonteines : 
Tu pends son chef a Diane sacré 

En quelque Pin qui plus te vient a gré. 

Nul mieux que toy ne tombe a la cadance, 
Quand main a main tu guides une dance, 
Soit decoupant ou les Branles Anglois, 

Ou les Flamans, ou les nostres Frangois, 
Ou soit balant d’une jambe soudaine 
Une Gaillarde Espagnole ou Romaine, 
Monstrant la gréve et le corps bien-adroit 
Que pour espoux une Nymphe voudroit. 

Nul tant que toy n’honore la Musique, 
Ny la douceur du bel art Poétique, 

Qui fait ton nom voler jusques aux cieux. 
Que sert aux Rois d’estre victorieux, 

De commander a beaucoup de provinces, 
D’estre Seigneurs des peuples et des Princes, 
Si sans honneur, ainsi qu’un Bucheron 
Tombent la bas au bateau de Charon 

Nuds de louange, et si leur renommée 

N’est par les vers d’age en age animée, 
Ressuscitez du tombeau paresseux ? 
Heureux vrayment, heureux mille fois ceux 
Dont la gloire est de la Muse suivie, 

Qui d’une mort fait renaistre une vie. 

Mais quand il faut disputer au Conseil, 

Ton bon esprit ne trouve son pareil, 
Soit pour traiter affaire d’importance 
Ou la raison en deux parts se balance, 

Soit pour garnir les havres et les ports 

De ton pays, les villes et les forts, 

Et faire vivre en paix le populaire 

Dessous ta Royne, 4 qui rien ne peut plaire 
Que la vertu, qui compagne la suit, 

Et sur son front comme un Astre reluit. 

Nul mieux que toy l’estranger ne caresse, 
Qui doucement par ta grace se laisse 
Prendre et gaigner, ainsi que le poisson 
Sans y penser se prend a l’hamecon. 

Nul mieux que toy d’un visage accointable, 
Et d’un parler courtois et amiable, 

Pour de ta Royne illustrer la grandeur, 
Ne fait caresse &@ un Ambassadeur, 

De quelque part qu’en Angleterre il vienne, 
Et que ta grace amy ne le retienne : 

Aussi es-tu la facture des Dieux. 

Ne sois pourtant de ce bien glorieux : 

» Tant plus au ciel les choses sont poussées, 
» Plus de Fortune elles sont menacées 
» Et de Venvie, a qui rien n’est si cher 
» Que voir d’en-haut un Seigneur trebucher. 

Mais toy qui prens des trois Parques la vie, 
N’es point sujet comme un peuple, a l’envie 
Plus puissant qu’elle, et la voirras mourir, 
Et tes vertus Heroiques fleurir, 

Sans que sa lime odieuse te ronge : 
» Toute vertu mesprise la mensonge. 

Or a bon droit coulpable je serois, 

Si moy qui suis chantre de tant de Rois, 
Fils de ce siecle, et vivant de ton age, 
Je ne rendois de ton nom tesmoignage. 

Bien qu’en bateau jamais je n’ay passé 
Ton Ocean qui te tient embrassé, 

Enflé de flots et de vagues confuses : 
Toutefois l'art qui procede des Muses, 

Et qui me vient de leur grace animer, 
Tout furieux m’a fait passer la mer, 

Non par le corps, mais par l’esprit qui erre 
Sans nul obstacle au travers de la terre, 

Franchist la mer, les peuples et les bords, 
Du seul penser se desrobant du corps : 
Par luy j’ay veu tes vertus en absence, 
Tant des neuf Sceurs l’outil a de puissance. 

Bien que l’obeyssance et l’amour que je doy 
Au service de Dieu, de ]’Eglise, et du Roy, 
Me retiennent au Camp au milieu des alarmes, 
Animé d’un courage aussi fort que les armes : 
Si est-ce que le trait qui sortit de voz yeux 
Pour me blesser le coeur, m’accompagne en tous lieux, 
Tousjours il me combat, et la douce memoire 
De voz perfections luy donne la victoire. 
Soit que je sois a pied avecques les soldars, 
Je sens tousjours d’Amour les fleches et les dars, 
Soit que j’aille a cheval armé par la campaigne, 
Tousjours ce petit Dieu en croupe m’accompaigne : 
Jamais ne m’abandonne, et comme mon veinqueur 
Met l’enseigne 4 mon front et se campe en mon cceur. 
La nuict quand les soldars sur la terre sommeillent 
De la guerre lassez, mes pensers me resveillent, 
L’un presente 4 mes yeux vostre jeune beauté, 
L’autre vostre douceur pleine de cruaute, 
L’autre voz doux propos que je garde dans l’ame : 
Puis V’esperance vient, qui tout le coeur m’enflame 
D’un desir tresardent d’aller bien tost revoir 
Voz yeux qui me font vivre, et sentir et mouvoir. 
Las, je les aime tant, que je ne pourroy vivre 
Une heure sans les voir, dont lesclair me fait suivre 
L’honneur et la vertu et le chemin des cieux, 
Tant je suis redevable a leur feu gracieux ! 
Je mourrois sans aimer leur gentille lumiere, 
Qui m’embraza le coeur d’une flame premiere, 
Et qui me fist sentir combien est fort et chaut 
L’amour venant d’un lieu si honorable et haut. 
Je suis la Salemandre, et ne suis 4 mon aise 

Si mon cceur n’est tousjours au milieu d’une braise : 
Le feu de voz beaux yeux tant seulement me plaist, 
Et mon cceur en bruslant se nourrist et se paist. 

Si d’un crystal bien net ma poitrine estoit faite, 
Vous voirriez clairement mon amitié parfaite, 

Vous cognoistriez sans fard ma flame estinceler, 
Qui esclaire plus loin quand je la veux celer : 

» (Toute gentille ardeur esprise en bonne place 
» Ne se cele jamais, quelque chose qu’on face.) 

Vous voirriez en mon cceur vivement imprimez 
Vostre front, vostre bouche, et voz yeux tant aimez, 
Voz cheveux, les liens qui prisonniers me tiennent, 
Voz paroles pour qui tant de pensers me viennent, 
Et voz mains qui l’esprit me tiennent enserré : 

Vous voirriez au naif vostre port figuré, 
Voz graces, voz beautez, si divines et saintes, 
Par le pinceau d’Amour dedans mon cceur empraintes. 

Et lors je suis certain qu’en regardant le trait 
Imprimé dans mon sang de vostre beau port[r]ait, 
Vous auriez de ma foy parfaite cognoissance, 

Et seriez asseurée en mon obeyssance. 

Madame, je scay bien que tout seul je ne suis 

Qui desire le lieu que gaigner je ne puis : 
Un homme seulement en terre ne regarde 
La clarté du Soleil qui les rayons nous darde. 

Je scay que voz grandeurs, voz biens et voz honneurs 
Ont le service acquis de deux braves Seigneurs, 
Grands de race et de biens, de qui la renommée 
Reluist comme une estoille 4 my-nuict allumée, 
Qui portant le harnois et le glaive pointu 
Ont fait par leurs combats paroistre leur vertu : 

Si est-ce toute fois bien qu’ils vantent leur race, 
Courageux et remplis de martiale audace, 

Je ne leur cede en rien : ou soit pour faire armer 

Les galeres bien loin sur les flots de la mer, 

Soit pour combatre en terre, et le fer de ma lance 
Arrouser dans le sang des ennemis de France : 

Mais ainsi que la nuict s’efface par le jour, " 
Tant soient ils amoureux, je passe leur amour, 

Or’ si c’est bien aimer tousjours penser en celle 

Qu’on estime en beauté sur toutes la plus belle, 

Ne songer ne parler, et ne resver sinon 

En sa douce beauté, en sa grace, en son nom, 

Et n’avoir en pensant pour sujet qu’une chose, 

Estre plein d’un esprit qui jamais ne repose, 

Ne vivre plus en soy, remourir mille fois, 

Ne parler qu’a demy, entre-rompre sa vois, 

Discourir sans discours, vivre de fantasie, 

Tantost espris de peur, tantost de jalousie, 

Se desfier de tout, ne s’asseurer de rien, 

Dissimuler le mal, se promettre le bien, 

Si cela est aimer, je confesse, Madame, 

Que je vous aime mieux que je n’aime mon ame, 

Mes yeux, mon sang, mon cceur : car je ne veux aimer 

Moymesmes, que d’autant qu’il vous plaist m’estimer. 

ja deux ans sont passez que vous estes certaine 

Combien. pour vostre amour j’ay de mal et de peine : 

Et sil faut preferer celuy qui le premier 

Ose d’un gentil coeur sa Maistresse prier, 

Sur mes deux compagnons je doy gaigner la place, 

Comme ayant le premier desiré vostre grace : 

» Dieu punist les ingrats, et pource gardez vous 

(Si vous me traitez mal) d’irriter son courrous. 
Depuis que la Fortune ou que la Destinée 

Eut pour vous obeyr ma nature inclinée, 

Je devins vostre esclave : et depuis n’ay cessé 

De chercher vostre amour pour y estre avancé. 
Lors de ma liberté vous fustes la maistresse, 

Lors je vous honoray ainsi qu’une Déesse : 

Vous fustes mon espoir, et sur le haut du front 

Je portay les soucis que voz beaux yeux me font : 

Je vous contay mon mal qui vous fut aggreable, 

Et pris en vostre amour une place honorable. 
Pource je deviendray de douleur consommé, 

Si un autre cueilloit le champ que j’ay semé, 

Et si par un malheur la moisson qui m’est deué, 

Estoit devant mes yeux d’une autre main tondué. 
Certes l’obeyssance et la premiere foy 

Que si benignement vous receustes de moy, 

Et l’extreme desir que j’ay de vous complaire, 

Vous aimer, honorer, et service vous faire, 

Et ceste fermeté d’avoir tant esperé, 

Merite justement que je sois preferé 

Puis vous ne desirez abandonner la France, 

L’air de vostre pays et de vostre naissance. 

Mais comment voudriez-vous la France abandonner, 

Quand tous les estrangers y veulent retourner ? 

» Du pays naturel la douceur nous attire, 

» Et chacun de son feu la fumée desire. 

» C’est a faire aux poissons qui courent par les eaux, 

» Aux bestes des forests, aux vagabons oiseaux 

» De changer de pays, et n’arrester une heure : 

» Mais homme bien rassis en sa terre demeure. 
Et bien que l’Italie ait l’air delicieux, 

Mere des Empereurs, des Rois victorieux, 

Qui par armes ont fait aux autres peuples honte : 

Si est-ce qu’aujourd’huy la France la surmonte 

En hommes, en Citez, et en Rois, dont le nom 

Des premiers Empereurs effacent le renom. 

Au reste, je scay bien qu’une Dame sans vice 
Comme vous, n’a le cceur entaché d’avarice : 

C’est un vilain peché, deshonneste, odieux, 
Ennemy capital des hommes et des Dieux. 

Puis que le Ciel benin envers vous ne fut chiche 
De vous faire sur toute, honneste, belle et riche, 
Il ne faut resembler a l’esponge qui boit, 

Et tant plus elle a d’eau, et tant plus en voudroit. 

» Le vray contentement ne gist en l’abondance, 
» Il gist a la mesure et a la suffisance : 

» Le but de la richesse est d’en scgavoir user. 

On pourroit une femme indigente excuser 

Qui court apres les biens pour nourrir sa famille : 
Mais une riche Dame amoureuse et gentille, 

Qui a l’esprit bien né, se fait un mauvais tour 
Quand par trop d’avarice elle vend son amour. 

Or si vostre grandeur aux richesses regarde, « 
De trouver un mary jamais vous n’avez garde, 

Il vous faudroit un Dieu ; ’homme qui est mortel, 
N’est pas digne d’avoir un mariage tel. 

Mais si vous regardez au port et a la face, 

Aux grandeurs des maisons, au sang et a la race, 
Aux illustres vertus, indigne je ne suis 
D’avoir en vostre amour le bien que je poursuis. 

Et bref vous me serez ou gracieuse ou brave, 

Je demourray tousjours vostre fidele esclave : 
J’espere tant de vous et de vostre pitié, 
Qu’un jour j’auray le fruict de ma longue amitié : 

Ou bien si le Destin empesche ma fortune, 

Je veincray le Destin d’une amour importune : 
Je vous aimeray tant, et vous serviray tant, 
Je seray si loyal, si ferme et si constant, 

Que vostre cceur forcé, bien que cruel et rude, 
M’ostera quelque jour du joug de servitude : 

Ou bien s’il ne le veut, je fuiray dans ces bois, 
Ou tout desesperé maintenant je m’en-vois 
Mourir sous un rocher : la passant d’aventure 
Faites graver ces vers desur ma sepulture : 

Celuy qui gist icy, mourut pour la beauté 
Dune Dame qui fut Phenix en cruauté, 

Qui tua son amy pour luy sembler trop belle, 
Et mort sous ceste tombe il souspive pour elle. 

Ou soit que les marests de l’Egypte feconde 
Soient peres limonneux des hommes de ce monde, 
Soit qwils soient engendrez des vieux chesnes plantez, 
Ou soit que des rochers ils naissent enfantez : 

Si est-ce mon Sanzay, que sans faveur de race 
Les hommes sont yssus d’une pareille masse : 

Ils eurent sang pareil et pareil mouvement, 

Et furent tous egaux dés le commencement : 

Sans point se soucier d’honneur ny de noblesse 
Estoient sans nul mestier, sans art et sans adresse, 
Et vivoient par les bois comme peu courageux, 

Des Glans tombez menu des chesnes ombrageux. 
Si tost que les vertus les hommes esveillerent, 
Espoingonnez d’honneur a l’envy travaillerent : 
L’un creusa les Sapins, et se donnant au vent 
Alla trop convoiteux d’Occident au Levant 
L’autre pour agrandir les bornes de sa terre, 
Fist des picques de Fresne, et courut a la guerre : 
Ils bastirent Citez, ils choisirent des Rois, 
Ils dresserent des Camps, et chargez de harnois, 
Les armes en la main, au combat se pousserent, 
Et les grandes Citez a terre renverserent. 
Lors Vhonneur qui voloit dessus les Camps armez, 
Les rendoit vivement aux armes animez, 
De sorte que chacun avoit plus grande envie 
De la mort, que sauver honteusement sa vie : 
Et plustost desiroit a la guerre mourir, 
Que vivre en sa maison sans lotiange acquerir. 
» Nostre vie mondaine est caduque et mortelle, 
» Et la belle loiiange est tousjours eternelle. 
Celuy qui desiroit de monstrer sa vertu, 
Portoit sur le harnois dont il estoit vestu, 
Ou dessus son bouclier, une recognoissance, 
Afin que par la presse on cognust sa vaillance. 
L’un avoit un Serpent, l’autre avoit un Lyon, 
Un Aigle, un Leopard : ainsi un million 
Par les siecles passez d’Enseignes sont venués, 
Que les races depuis pour signe ont retenués, 
_ Escussons et Blasons de leurs premiers ayeux, 
- Que la guerre en-noblit par faits victorieux : 
Aussi pour inciter leurs races a bien faire, 
A pousser leur vertu outre le populaire, 
Et a contregarder par noblesse de coeur 
L’honneur que leurs parens ont acquis par labeur. 
Mais tout ainsi qu’on voit la Fortune mondaine 
Aller en decadance et n’estre point certaine : 
_Aussi ne voit-on pas en chacune saison 
Tousjours en mesme estat une mesme maison, 
Ains souvent elle change et d’armes et de race : 
» Car toute chose humaine en ce bas monde passe. 

La tienne, mon Sanzay, sans avoir rien mué, 
A tousjours son honneur en mieux continué, 
Comme le vif surgeon d’une race eternelle 
Qui sans layde d’autruy re-vit tousjours en elle : 
Tyge du noble sang des Comtes de Poitiers, 
Dont tes predecesseurs furent vrais heritiers : 
Qui aux siecles passez, en prenant alliance 
Es plus riches maisons du Royaume de France, 
Ont jusques aujourd’huy avecq’ authorité 
Maintenu leur noblesse et leur antiquité. 
Or toy qui leurs vertus et leur gloire possedes, 
Et qui de droite ligne a leurs armes succedes, 
Tu n’as voulu souffrir que leur nom en-nobly 
De tant de beaux honneurs fust pressé de l’oubly : 
Mais tirant du tombeau leurs armes et leur gloire, 
Tu as dedans un livre ordonné leur histoire, 
Portrait leurs Escussons et leurs Blasons, afin 
Que ta noble maison ne prenne jamais fin, 
Et que maugré les ans ta Ligne florissante 
Croisse de fils en fils a jamais renaissante. 
Tousjours puisse ta race augmenter en honneur, 
Et tousjours ta maison soit pleine de bon-heur, 
Tlustre de vertus, et tousjours puisse vivre 
Avecques un Sanzay un Ronsard dans ce livre. 


ELEGIE XX. 


Docte Cecille, 4 qui la Pieride 
A fait gouster de l’onde Aganippide, 
A descouvert les Antres Cyrrhenans, 
A fait danser sur les bords Pimpleans, 
A mené voir baigner en la fontaine 
Sur Helicon, ceste belle Neufvaine 
Que Jupiter en Memoire conceut, 
Et pour sa race en son Ciel la receut : 

Je te confesse heureux en mille sortes, 
Non, pour le nom si fameux que tu portes 
Venant de I’Isle, ol le Gean Typhé 

Presque de souffre et de foudre estouffé 
(Gean rebelle & souffrir indocile) 

En se tournant esbranle la Sicile, 
Estant lassé de porter d’un costé 

Le souspiral de Vulcan indonté : 

Non, pour-autant que le grand fleuve Alphée, 
Ayant d’amour la poitrine eschaufée, 
Revoit s’amie a cachettes, laissant 
Son bord sacré d’Oliviers jallissant, 

Et sous la mer sans y mesler son onde 

Coule leger d’une voye profonde, 

Ne se laissant & Neptune enfermer, 

Afin que pur des vagues de la mer 

Vienne embrasser son Arethuse chere, 

Ses Oliviers luy donnant pour doiiaire .- 
Et son sablon des Athletes cognu, 

Estant de fleuve un Plongeon devenu : 

Non, pour-autant que la Muse Latine, 
Angloise, et Grecque, a mis en ta poitrine 
Je ne scay quoy de grand et de parfait, 
Qui passe en France, et reverer te fait 
De ces esprits 4 qui rien ne peut plaire 
S’il n’est du tout eslongné du vulgaire. 

Non, pour-autant que tu es vigilant, 
Actif, pensif, ardant et travaillant, 

Soit en ta charge, ou soit a la police : 
Et que ta Royne approuvant ton service, 
Ta conscience et ta fidelité, 

T’aye avancé en haute dignité, 

Et des premiers a son Conseil t’appelle, 
Et ses secrets les plus hauts te revelle : 

Non, pour-autant que tu es avisé, 
Accort et fin, politique et rusé 
Au maniment des choses d’importance, 
Poisant le fait d’une droite balance, 

Et ordonnant tes avis par raison : 
Non, pour-autant qu’en ta docte maison 
* Loge Phoebus, et que ta sage espouse * 
En toute langue heureusement compouse : 

Non, pour-autant que courtois et humain 
Aux estrangers tu ne caches ta main, 

Mais doucement les traites et caresses, 
Les honorans de mille gentillesses. 

Mais pour autant que tu vois de plus -pres 
Que nous la grace, et les yeux, et les traits 
De la beauté de ta Royne si belle 
Que rien n’est beau en son Isle aupres delle, 
Dont la vertu florissante a l’envy 
De sa jeunesse, a le monde ravy, 

Ardent de voir telle ame qui assemble 
Et les vertus et les beautez ensemble 
En mesme corps de tous deux revestu : 
» Toute beauté n’est rien sans la vertu. 

Or tout ainsi que l’ame deschargée 
De son fardeau, qui pure s’est logée 
Dedans le ciel au plus eminent lien, 

Ne vit sinon de la gloire de Dieu, 

De sa beauté, du serein de sa face, 

Et de son ceil qui le Soleil efface : 

Si que ravie en extreme desir 

De contempler, n’a point d’autre plaisir 
Ny d’autre bien que telle jouyssance 
Qui est son heur, son tout, sa suffisance : 
Ainsi tu vis de tout bien contenté 

Par le regard de telle Majesté, 

Comme Inisante a tes yeux toute pure, 
A nous icy seulement en peinture. 

Cecille, on dit qu’apres que les Geans 
Furent bruslez, l’un sur l’autre cheans 

Aux champs de Phlegre, et que l’ardente foudre 


Leur triple eschelle eut brisé comme poudre, 
Foudre que |’Aigle en son bec apportoit : 
Que Jupiter pompeusement estoit 
Hautain, d’avoir deschargé sa vengeance 
Sur si meschante et malheureuse engeance. 

Et toutefois comme un veinqueur, douteux 
Qu’il ne restast quelque racine d’eux, 
Qui de nouveau troubleroit sa victoire : 

Pour effacer la race et la memoire 
De telle gent, du haut Ciel devalla, 
Et bras a bras nostre Terre accolla, 
La remplissant de sa semence heureuse, 
Semence forte, ardente et vigoreuse, 
Digne d’un Dieu, que la Terre receut, 
Dont tout soudain les Rois elle conceut, 
Portraits sacrez de la haute Justice, 
Pour chastier les Geans, et leur vice 
S’il en restoit : puis ce Dieu desiroit 
De se mirer aux enfans qu'il auroit, 
Et par les Rois cognoistre sa puissance : 
» Car du grand Dieu les Rois sont la semblance. 
Quand la douleur d’enfanter la pressa, 
A corps enflé estendre se laissa 
Sous un grand Palme : et comme en sa gesine 
Trois fois appelle a son secours Lucine, 
Elle invoqua Jupiter, qui des Cieux 
Jettoit sur elle et son coeur et ses yeux : 
Puis au milieu d’une longue tranchée, 
En s’efforgant des Rois est accouchée. 
La Majesté ses grandes mains avoit 
Sous les enfans, la Fortune servoit 
De sage-femme, et la Vertu chenué 
Estoit du Ciel pour commere venué. 
Tous ces enfans ne se resembloient pas : 
Les uns avoient petits corps petits bras 
Petites mains : les autres au contraire 
Avoient grands mains et grands bras, pour attraire 
De loin le peuple, et pour faire ramer 
Leurs grands vaisseaux bien loin outre la mer. 
L’un en naissant estoit vieillard et sage, 
L’autre n’avoit ny force ny courage, 
Un fait-neant, et l’autre genereux 
Estoit de gloire et d’honneur amoureux, 
Et presque enfant ne pensoit qu’a la guerre 
Et d’abaisser sous luy toute la terre, 
Comme le nostre, 4 qui les Cieux amis * 
Ont de grands dons dés naissance promis 

Pour joindre un jour par fidele alliance 
Vostre Angleterre avecques nostre France. 
Incontinent que Jupiter les vit, 
L’ardante amour son courage ravit, 
Et bouillonnant en son cceur de grand’aise, 
Impatient les accolle et les baise 
Lun apres l’autre, et d’eux pere commun 
Bailla sa foudre en presens a chacun, 
Disant ainsi : Ma race, je vous donne 
(Outre l’honneur, le Sceptre et la Couronne 
Que vous tiendrez dessous mon bras puissant) 
Comme a mes fils le foudre punissant : 
Non, pour blesser ou pour tuer la race 
De Vinnocente et simple populace, 
Mais pour punir les Geans serpens-piez, 
Si par audace ensemble r’alliez 
Me guerroyoient, ou si gros d’arrogance 
Ils conspiroient contre vostre puissance : 
Lors n’espargnez ia foudre et la ruez, 
Et comme moy saccagez et tuez 
D’un feu souffré la race Titanine : 
Renversez moy Briare sous Arine, 
Et derechef sous Etne renfermez 
Typhé couvert de charbons allumez, 
Et rembarrez Porphyre en Tenarie. 
Quand vous voirrez que leur sotte furie 
Sera dontée et serve dessous vous, 
A mon exemple arrestez le courrous, 
Et n’exercez d’une rigueur felonne 
Toute vengeance ainsi qu’une Lyonne, 
Ou comme un Tygre aux grands ongles tranchans, 
Qui d’Hyrcanie erre parmy les champs : 
Croyez enfans que chose tant n’approche 
De ma bonté, que de sauver son proche, 
Et pardonner & beaucoup qui auront 
Sans y penser trop haut dressé le front. 
Si je voulois toutes les fois qu’en terre 
L’homme m offense, eslancer mon tonnerre, 
Estant tousjours de courroux animé, 

En peu de temps je serois desarmé. 

Mais pour donner aux peuples une crainte, 
Souvent d’Athos la perruque est attainte 
Ou du Ceraune, ou je fais trebucher 
Dessous mon bras la teste d’un rocher, 

Ou je renverse une tour qui menace 
Mon Ciel moqué de sa voisine audace, 
Ou les forests dont les arbres d’autour 
Sont si espais qu’ils desrobent le jour. 

Ce sont les buts, sur qui Pere je vise 
Les traits armez de ma colere esprise, 

Ne respandant a tous coups de ma main 
Mes dards de feu desur le genre humain. 

Et c’est afin que le peuple qui tremble 
De voir morceaux desur morceaux ensemble 
D’un grand rocher par les champs renversé, 
Sache que Dieu est la haut courroucé : 
Qu’il regne au Ciel, et qu’il darde la foudre 
Et qu’en son lieu les rochers sont en poudre. 

Et lors prenant exemple a ma pitié 
S’entr-aimeront vivant en amitié, 
Adoucissant Vardeur de leurs courages 
Sans se tuer comme bestes sauvages. 

Disant ainsi, il envoya les Rois 
Ses chers enfans regner en tous endrois, 

Et sur leur chef espendant sa largesse, 

Aux uns donnoit une grande richesse, 

Aux autres moindre, ainsi qu’il luy plaisoit : 
Car a son gré son vouloir se faisoit. 

Mais par-sur tous les Princes de la terre 
Aima la France, Espagne et Angleterre : 

Les couronna de gloire et de bon-heur, 
Et jusqu’au ciel en envoya l’honneur. 

Or comme on voit que les Roys en ce monde 
Apres leur Pere ont la place seconde, 
Haut-eslevez en grandeur et en pris : 

Des puissans Roys les hommes favoris 
Par la vertu, ont la troisieme place 
Haut-eslevez desur la populace. 

Ainsi que toy Cecille, dont le nom 
N’est enfermé dessous un bas renom, 
Mais en volant aux deux bouts de ton Isle 
A fait ta gloire abondante et fertille, 
T’a fait du peuple et des grands favorit : 
Aussi es-tu de ta Royne lesprit. 

Non seulement ta vive renommée 
N’est chichement de ta Mer enfermée, 
Mais franchissant l’Ocean des Anglois 
S’est apparue au grand peuple Gaulois, 
Et fait cognoistre a mes Muses sacrées, 
Pour te porter en diverses contrées, 
Et faire aller ton nom par l’univers : 

Car ta louange est digne de mes vers. 

Pour vous monstrer que j’ay parfaite envie 
De vous servir tout le temps de ma vie, 
Je vous suppli’ vouloir prendre de moy 
Ce seul present le tesmoin de ma foy, 
Vous le donnant d’affection extréme 
Avecq’ mon cceur, ma peinture, et moymesme. 
Or ce present que je vous donne icy, 
Est d’un metal qui reluist tout ainsi 
Que fait ma foy, qui purement s’enflame 
De la clarté de vostre sainte flame, 
Et tellement vit en vostre amitié 
‘Qu’autre que vous n’y a part ny moitié. 
L’or est gravé, et Vamour qui m’imprime 
Vostre vertu que tout le monde estime, 
M’a si au vif engravé de son trait 
Et vostre grace et vostre beau portrait, 
Que je ne vy, sans voir en toute place 
Vostre presence au devant de ma face : 
Car plus voz yeux sont eslongnez de moy, 
Et de plus pres en esprit je les voy. 


119 


Sur les deux bords sont engravez deux Temples, 

Des amitiez les fideles exemples : 
(Par la peinture il faut representer 
Ce qui nous peut toutes deux contenter.) 

Le Temple donq d’Apollon represente 
Le beau Chorebe, et l’ardeur violente 
Dont pour Cassandre Amour tant le ferut 
Que pour sa Dame a la fin il mourut. 

O belle mort ! avienne que je meure 
Vostre, pourveu que vostre je demeure | 
Heureuse lors je pourrois m’estimer 
Quand je mourrois ainsi pour vous aimer : 
Car Vamitié que je vous porte, est telle 
Qu’elle sera pour jamais immortelle. 

Aussi le temps, ny l’absence des heux, 
Tempeste, guerre, ou effort d’envieux 
N’effaceront, tant leur rigueur soit forte, 
Nostre amitié qui seule nous conforte. 

Pource j’ay mis autour du Temple aussi 
Ce vers Latin qui s’interprete ainsi, 
Vostre amitié chaste avecque la mienne 
Surmontera toute amour ancienne. 

Dans l’autre Temple a Diane voué 
(Ot la Scythie a tant de fois loué 
L’amour de deux qui rarement s’assemble) 
Se voit Oreste et son Pylade ensemble, 
Deux compagnons si fermement amis, 
Que l'un cent fois comme prodigue a mis 
Son sang pour l’autre, ayans tous deux envie 
De consacrer l'un pour l’autre la vie : 
Coeurs genereux, et dignes de renom, 

Qui pour aimer ont celebré leur nom. 

Telle amitié bien qu’elle fust parfaite, 
Est aujourd’huy par la mienne desfaite : 
Car je la passe autant que je voudrois 
Mourir pour vous cent et cent mille fois. 
Pource j’ay pris un vers Latin qui montre 
Qu’amour pareille icy ne se rencontre, 
Et que ces deux le lieu doivent quitter 
A nostre foy qui les peut surmonter. 

Dessous le Temple est le lieu ot la Grece 
(Ains que tuer la Troyenne jeunesse) 
Jura dessus, que point ne se lairroit, 
Mais au combat l’un pour l’autre mourroit. 
Sur cest Autel, Maistresse, je vous jure 
De vous servir, et si je suis parjure, 
Le Ciel vangeur de l’incertaine foy 
Puisse ruer la foudre desur moy : 
Le vers Romain donne assez a cognoistre, 
Qu’en vostre endroit fidele je veux estre, 
Et que mon sang je voudrois sur l’autel 
Verser pour vous par service immortel. 
Dedans la Pomme est peinte ma figure 
Palle, muette et triste, qui endure 
Trop griévement l’absence de nous deux, 
Ne jouyssant du seul bien que je veux. 
Ha! je voudroy que celuy qui l’a faite, 
Pour mon secours ne l’eust point fait muette ! 
Ejle pourroit vous conter a loisir 
Seule a par vous l’extreme desplaisir 
Que je recoy, me voyant separée 
De vous mon tout, demeurant esgarée 
De tant de bien qui me souloit venir, 
Ne vivant plus que du seul souvenir 
Et du beau nom que vous portez, Madame, 
Qui si avant m’est escrit dedans l’ame. 
Mais quel besoin est-il de presenter 
Un portrait mort qui ne peut contenter ? 
Quand de mon corps vous estes la Maistresse, 
Et de l’esprit qui jamais ne vous laisse ? 
Las ? c’est afin qu’en le voyant ainsi, 
A tout le moins ayez quelque souci 
De moy qui suis en douleur languissante 
Pour ne voir point vostre face presente : 
Plus grand plaisir je ne pourrois avoir 
Que vous servir en presence, et vous voir. 
Puis tellement dedans vous je veux estre, 
Qu’autre que vous je ne veux recognoistre. 
Le vers Romain mis au tour du portrait 

Declare assez mon desir si parfait : 
C’est qu’Anne vit en sa Diane esprise, 
Diane en Anne, et que le temps qui brise 
Empive et Rois et qui tout fait plier, 
Deux si beaux noms ne scauroit desler. 
Le plus grand bien que Dieu ¢a bas nous face, 
C’est l’amitié qui toute chose efface. 
» Sans amitié la personne mourroit, 
Et vivre saine au monde ne pourroit. 
C’est donq le bien qu’au monde il nous faut suivre : 
Le sang, le coeur ne font les hommes vivre 
Tant comme fait la fidele amitié 
Quand on retrouve une fois sa moitié. 
Telle, Maistresse, en m’ayant esprouvée 
M’avez certaine en vostre amour trouvée : 
Car vous et moy ne sommes sinon qu’un, 
Et si n’avons qu’un mesme corps commun : 
Vostre penser est le mien, et ma vie 
Est de la vostre entierement suivie : 
Ce n'est qu’un sang, qu'une ame et qu'une foy : 
Je suis en vous, et vous estes en moy 
D’un noeud si fort estroitement liée, 
Que je ne puis de vous estre oubliée 
Sans oublier vous mesmes, et ainsi 
Je n’ay ny peur ny crainte ny souci, 
Tant toute en vous je me trouve, Madame, 
Et mon ame est toute entiere en vostre ame. 
Ce bien me vient (pour point n’en abuser) 
De la faveur dont il vous plaist m’user, 
Me cognoissant de beaucoup estre moindre : 
Mais vous daignez vostre hautesse joindre 
A moy plus basse, afin que tel honneur 
Me rende egale 4 vous par le bon-heur : 
C’est la raison pourquoy je vous dedie 
Mon sang, mon coeur, ma peinture, et ma vie. 

LE NARCIS. 


Sus, dépan, Charbonnier, de son croc ta Musette, 
Qui durant tout V’hyver avoit esté muétte, 

Et loin du populace allon ouyr la vois 
De dix mille oiselets qui se plaignent és bois. 

Ja des monts contre-val les tiedes neiges chéent, 
Ja les ouvertes fleurs par les campaignes béent, 

Ja Vespineux rosier desplie ses boutons 

Au lever du Soleil, qui semblent aux tetons 

Des filles de quinze ans, quand le sein leur pommelle, 
Et s’esleve bossé d’une enfleure jumelle. 

ja la mer gist couchée en son grand lict espars, 
Ja Zephire murmure, et ja de toutes pars 
Calfeutrant son vaisseau le Nocher hait le sable, 
Le pastoureau le feu, et le troupeau l’estable, 

Qui desire dés l’Aube aller brouter les prez 
Costoyez des ruisseaux aux Naiades sacrez. 

Ja l’arbre de Bacchus rampe en sa robbe neuve, 
Se pend a ses chévreaux, et ja la forest veuve 
Herisse sa perruque, et Ceres du Ciel voit 
Desja crester le blé qui couronner la doit : 

Ja pres du verd buisson sur les herbes nouvelles 
Tournassent leurs fuseaux les gayes pastourelles, 
Et d’un long lerelot aux forests d’alentour, 

Et aux prochainés eaux racontent leur amour. 

Ceste belle saison me remet en memoire 
Le Printemps, oi Jason espoingonné de gloire 
Esleut la fleur de Grece, et de son aviron 
Baloya le premier de Tethis le giron : 

Et me remet encor la meurtriere fontaine 
Par qui le beau Narcis aima son ombre vaine, 
Coulpable de sa mort : car pour trop se mirer 
Sur le bord estranger, luy convint expirer. 

Une fontaine estoit nette, claire, et sans bourbe, 
Enceinte tout autour d’un beau rivage courbe 
Tout bigarré de fleurs : 1a fleurissoit l’Anis, 

La, contre-mont dressoit ses beaux sceptres le Lis, 

La, sentoit bon le Tin, |’Oeillet, la Marjoleine 
Et la fleur d’Adonis, jadis la douce peine 
De la belle Venus, qui chetif ne sgavoit 
Que le destin si tost aux rives le devoit, 
Pour estre le butin des vierges curieuses 
A remplir leurs coffins des moissons amoureuses. 
Nulle Nymphe voisine ou beuf ou pastoureau, 
Ny du haut d’un buisson la cheute d’un rameau, 
Ny cerf venant des bois n’avoient son eau troublée. 
Or’ le Soleil avoit sa chaleur redoublée, 
Quand Narcisse aux beaux yeux pantoisement lassé 
Du chaut, et d’avoir trop aux montagnes chassé, 
Vint la pour estancher la soif qui le tourmente. 
Mais las! en lestanchant une autre luy augmente : 
Car en beuvant a front, son semblant apperceut 
Sur leau representé, qui fraudé le deceut. 
Helas que feroit-il! puis que la destinée 
Luy avoit au berceau ceste mort ordonnée? 
En vain son ombre il aime, et simple d’esprit croit 
Que ce soit un vray corps de son ombre qu'il voit, 
Et sans avoir raison, sottement il s’afolle 
Regardant pour-neant une menteuse idole : 
Il admire soymesme, et sur le bord fiché 
Bée en vain dessus l’eau, par les yeux attaché. 
Il contemple esbahy son poil qui s’escarmouche 
Tout crespu sur sa face, il voit sa belle bouche, 
Et ses yeux tresluisans plus clairs que le Soleil, 
Et les boutons rosins de son beau teint vermeil : 
Il regarde ses doigts et sa main merveillable, 
Et tout ce dont il est luymesmes admirable. 
Il se prise, il s’estime, et de luy-mesme aimé 
Allume en l’eau le feu dont il est consumé : 
Il ne scait ce qu’il voit, et de ce qu'il ignore 
Le desir trop goulu tout le coeur le devore, 
_ Las! et le mesme abus qui l’incite a se voir, 
Luy nourrist l’esperance, et le fait decevoir. 
Quantesfois pour-neant de sa lévre approchée 
Voulut toucher son ombre, et ne l’a point touchée ?, 
Quantesfois pour-neant de soy-mesmes espris, 

En Veau s’est voulu prendre, et ne s’est jamais pris ? 

Leve credule enfant tes yeux, et ne regarde 
En vain comme tu fais, une idole fuyarde : 

Ce que tu quiers, n’est point : si tu verses parmy 
L’onde, un pleur seulement, tu perdras ton amy : 
Il n’a rien propre a soy, seul tu as apportée 
L’image que dans l’eau tu vois representée, 

Et la remporteras avecques toy aussi, 

Si tu peux sans mourir te remporter d’icy. 

Ny faim, ny froid, ny chaut, ny de dormir l’envie 
Ne peurent retirer sa miserable vie 
Hors de l’eau mensongere, ains couché sur le bort 
Ne fait que souspirer sous les traits de la mort : 

Ne sans tourner ailleurs sa simple fantasie 

De trop se regarder ses yeux ne ressasie, 

Et par eux se consume : a la fin s’eslevant 

Un petit hors de l’eau, tend ses bras en avant 

Aux forests d’alentour, et plein de pitié grande 
D’une voix casse et lente, en plourant leur demande : 

Qui, dictes moy, forests, fut onques amoureux 
Si miserablement que moy sot malheureux ? 

Hé vistes vous jamais, bien que soyez agées 
D’une infinité d’ans, amours si enragées ? 

Vous le sgavez forests : car mainte et mainte fois 
Vous avez recelé les amans sous voz bois. 

Ce que je voy, me plaist, et si je n’ay puissance, 
Tant je suis des-astré, d’en avoir jouyssance, 

Ny tant soit peu baiser la bouche que je voy, 
Qui ce semble me baise, et s’approche de moy. 

Mais ce qui plus me deult, c’est qu’une dure porte, 
Qu’un roc, qu’une forest, qu’une muraille forte 
Ne nous separent point, seulement un peu d’eau 
Me garde de jouyr d’un visage si beau. 

Quiconque sois enfant, sors de l’eau je te prie : 
Quel plaisir prens-tu ? icy l’herbe est fleurie, 

Icy la torte vigne a l’orme s’assemblant 

De tous costez espand un ombrage tremblant : 
Icy le verd lhyerre, et la tendrette mousse 
Font la rive sembler plus que le sommeil, douce, 

A peine il avoit dit, quand un pleur redoublé 

(Qui coula dedans l’eau) son plaisir a trouble : 

Od fuis-tu, disoit-il ? celuy qui te supplie, 

Ny sa jeune beauté n’est digne qu’on le fuye. 

Las! demeure, ot fuis-tu ? les Nymphes de ces bois 
Ne m’ont point desdaigné, ny celle qui la vois 

Fait retentir és monts d’une complainte lente, 

Et si n’ont point jouy du fruict de leur attente. 

Moy lors sans amitié, d’elles n’estois espoint 

Pour aimer maintenant ce qui ne m’aime point. 
Las ! tu me nourrissois tantost d’une esperance : 
En l’onde tu tenois la mesme contenance 

Que baissé je tenois : si mes bras je pliois, 

Tu me pliois les tiens : moy riant, tu riois, 

Et autant que mon ceil de pleurs faisoit espandre, 

Le tien d’autre costé autant m’en-venoit rendre. 
Si je faisois du chef un clin tant seulement, 

Un autre clin ton chef faisoit egalement : 

Et si parlant j’ouvrois ma bouchette vermeille, 

Tu parlois, mais ta voix ne frappoit mon oreille. 

Je cognois maintenant l’effect de mon erreur, 

Je suis mesme celuy qui me mets en fureur, 

Je suis mesmes celuy, celuy mesmes que j’aime, 

Rien je ne voy dans l’eau que l’ombre de moymesme. 
Que feray-je chetif, priray-je, ou si je doy 
Moymesme estre prié ? je porte avecques moy 

Et l’amy et l’aimé, et ne scaurois tant faire 

Las ! que de l’un des deux je me puisse desfaire. 

Mais seray-je tousjours couché dessus le bord 
Comme un froid simulachre, en attendant la mort ? 
O bien-heureuse mort, haste toy je te prie, 

Et me tranche d’un coup et l’amour et la vie, 
Afin qu’avecques moy je voye aussi perir 
(Si c’est quelque plaisir) ce qui me fait mourir. 

Il avoit achevé, quand du front goute a goute 

Une lente sueur aux talons luy degoute, 

Et se consume ainsi que fait la cire au feu, 

Ou la neige de Mars, qui lente peu 4 peu 
S’escoule sur les monts de Thrace ou d’Arcadie, 

Des rayons incertains du Soleil attiedie. 
Si bien que de Narcis qui fut jadis si beau, 
Qui plus que laict caillé avoit blanche la peau : 
Qui de front, d’yeux, de bouche, et de tout le visage 
Resembloit le portrait d’une Adonine image, 
Ne resta seulement qu’une petite fleur 
Qui d’un jaune safran emprunta la couleur, 
Laquelle n’oubliant sa naissance premiere, 
Hante encor aujourd’huy la rive fontainiere, 
Et tousjours pres des eaux apparoist au Printemps, 
Mais non plus que son maistre elle ne vit long temps. 

Quiconque peut oster une jeune pucelle 
Loin des bras de celuy qui meurt pour l’amour d’elle, 
Il a le cceur de roche, et l’estomac de fer, 
Et de nulle pitié ne se peut eschaufer. 
Il a succé le laict d’une rousse Lionne : 
En lieu de ses Tygreaux une Tygre felonne 
L’a nourry de chair crue, et n’a dedans le cceur 
Que vagues, que rochers endurcis de rigueur. 
J’aimerois beaucoup mieux si j’estois Roy d’Asie, 
Que la guerre m’ostast mon Sceptre que m’amie. 
L’homme vit aisément en ce mortel sejour 
Sans avoir un royaume, et non pas sans amour, 
» Amour qui est la vie et des Dieux et des hommes. 
Que sert d’amonceler des tresors a grands sommes, 
Estre Prince, estre Roy ? sans avoir toute nuict 
Une jeune Maistresse, et prendre son deduict ? 
Ah! Je jour et la nuict viennent pleins de tristesse 
A celuy, fust-il Dieu, qui languist sans Maistresse. 
Las! si quelque voleur, ou pirate de mer 
Faisant en ce pays ses galleres ramer, 
M’avoit osté la mienne, ou quelque estrange Prince, 
Patience forcée il faudroit que je prinsse, 
Et ja ne me chaudroit de pleurer sur le bort, 
Faisant maugré moy place a la rigueur du sort : 

Voyant flotter la nef, j’accuserois Fortune, 

Qui me seroit (peut estre) avec mille commune : 
Mais un parent me l’oste, 6 fiere cruauté ! 
Jamais entre parens n’habita loyauté ! 

Au temps de la famine, en vangeance la foudre 
Sa cave et son grenier puisse reduire en poudre, 

Et luy en la plus dure et plus froide saison 
Se puisse reschaufer au feu de sa maison, 

Aille chercher son pain : ses fils venus en age, 
Contre luy despitez luy puissent faire outrage 
Par proces embrouillez de mille meschans tours, 
Pour la punition de m’oster mes amours. 

Sa femme soit publique, et soit par la contrée 
Au doigt de tout chacun vilainement monstrée : 
Soit tousjours en taverne ayant vendu ses biens, 
Et face deshonneur comme putain, aux siens. 

Dormez en doux repos, 6 cendre Icarienne, 
Dessous les myrthes verds vostre Idole se tienne 
Pour avoir bien aimé : si vous avez vendu 
Vostre bien jeunement, pour une despendu, 

Qui certes n’estoit pas digne de vostre race, 
Dormez en doux repos : Dieu vous face sa grace, 
Tel vous pourra blasmer devant les gens, qui scait 
Tresbien dedans son cceur que vous avez bien fait. 
Je ne suis pas celuy qui censeur vous accuse, 

Mais bien je suis celuy qui courtois vous excuse, 
Vous resemblant d’humeur, et qui suis desireux 
Mourir ainsi que vous tresfidele amoureux. 

Mon Dieu ! que sert d’aimer és villes ces Princesses ? 
Jamais telle grandeur n’apporte que tristesses, 
Que noises, que debats : il faut aller de nuit, 

Il faut craindre un mary : toute chose leur nuit : 

Puis pour leur recompense ils ne regoivent d’elles 

Que le mesme plaisir des simples pastourelles. 

Us n’ont pas le tetin ny le ventre meilleur, 

Ny les cheveux plus beaux, ny plus belle couleur, 

Ny, quand on vient au poinct, les graces plus friandes. 
Il n’est (ce disent-ils) que d’aimer choses grandes, 
Que d’aimer en grand lieu. Perisse la grandeur 

Qui tousjours s’accompaigne et de crainte et de peur. 
Le jeune Dorillas en donne experience, 

Qui pour aimer trop haut n’eut jamais patience 
Malheureux de son heur : Perisse la grandeur 

Qui tousjours s’accompaigne et de crainte et de peur ! 

Tu me diras, Ronsard, une riche Princesse 
Est pleine de faveurs, d’honneurs et de richesse, 

De pages, de suivans ! ha, quand on vient au point 
Du plaisir amoureux, de suite il ne faut point, 

Il se faut cacher d’eux : en cela l’abondance 

De trop de serviteurs porte grande nuisance : 

Ou quand on aime bas, jamais on n’est espris 
(Comme estant seule a seul) de crainte d’estre pris : 
Ou bien s’on est surpris, ce n’est que moquerie 

Qui n’apporte a l’amant querelle ny furie. 

Quant a moy, bassement je veux tousjours aimer, 
Et ne veux champion pour les Dames m’armer 
Sans grande occasion : toute amour outragée, 
Hostesse d’un bon coeur desire estre vangée. 

Avant qu’estre amoureux, louer je ne pouvois, 
Comme simple au mestier, la guerre de deux Rois 
Paris et Menelas, qui troublerent |’ Asie 
Et l’Europe, en faveur d’une si belle amie. 

Or Menelas fist bien de la redemander 
Par armes, et Paris par armes la garder : 

Car le tendre butin d’une si chere proye 

Valoit bien un combat de dix ans devant Troye. 
Je les absouz du fait, je serois bien contant 
La demander dix ans, et la garder autant. 

Achille ! ne desplaise 4 ton poéte Homere, 

Il t’a fait un grand tort : car apres ta colere 
Tresjustement conceué encontre Agamemnon, 

Te force d’appointer pour ton mort compagnon. 
Ou tu ne devois point entrer en telle rage, 

Ou tu devois garder plus long temps ton courage : 
O le brave amoureux! des chevaux vistes-pieds, 
Des femmes, des talens, des citez, des trepieds, 

Te firent oublier ton ire genereuse, 

Qu’a bon droit tu conceus pour ta belle amoureuse ! 


RONSARD, t. V. 9 

Tu devois courroucé, sans te flechir apres, 

Brusler, ou voir brusler les navires des Grecs. 

Mais qui auroit, dy moy, de te louer envie, 

Qui as plus estimé ton amy que t’amie ? 
Embrasser Briseis coquu, as-tu voulu 

Apres Agamemnon, lequel avoit pollu 

Si long temps tes amours ? et quoy qu'il jurast d’elle, 

Tu ne devois penser qu’il la rendist pucelle, 

Elle jeune et luy jeune, apres avoir esté 

Couchez en mesme lict la longueur d’un Este. 

Va : tes gestes sont beaux, mais ton amour legiere 

Deshonore tes faits, et les chansons d’Homere. 
Quant a moy, ny talens, ny femmes, ny cité 

Ne scauroient appaiser mon courroux despite, 

Que je ne porte au cceur une haine sans cesse 

Contre ce faux parent qui m’oste ma Maistresse. 


ELEGIE XXIII. 


J’ay ce matin amassé de ma main 

Ce beau bouquet digne de vostre sein, 

Si un bouquet, tant soit digne, merite 

Toucher le sein de si belle Charite, 

Dont la jeunesse enfante mille fleurs, 

Mille beautez causées de mes douleurs. 
Ce gay bouquet qu’icy je vous presente, 

Est fait de fleurs, que la terre plaisante 

Fait de son sein les premieres sortir 

Quand le Printemps la daigne revestir : 
Fleur qui le nom porte, tant elle est belle, 

D’un Dieu, d’un Mois, de la Mer et de celle 

Qui la seconde en amour me gaigna, 

Et d’un grand feu le coeur m’accompaigna, 
Or tout ainsi que ceste fleur ne porte 

Couleur qui soit d’une semblable sorte, 

Vostre beauté diverse tout ainsi 

Change de teint et de graces aussi : 

Il est vermeil, et vous estes merveille, 

Sa blancheur est a la vostre pareille : 

Il est d’azur, votre esprit et voz yeux 

Ont pour couleur le bel azur des Cieux, 
Il a le gris pour sa pareure mise, 

Et vous aimez la belle couleur grise : 

Il rebigarre et colore son teint, 

De cent beautez votre visage est peint : 

Il sent tresbon, et vostre odeur est bonne : 

Il est tout gay, et le Ciel qui vous donne 

Dés la naissance une naiveté, 

Vous tient toujours en plaisante gay’té : 

Il est tout jeune, en jeunesse vous estes : 

Il est parfait, vous estes des parfaites : 

Si beau bouquet ne dure qu’un Printemps, 

Et voz beautez ne durent pas long temps. 
Le bouquet est tout semé de pensées, 

J’en porte au cceur un millier amassées : 

Maint jeune brin de Fenoil et de Thin 

Vont honorant ce mien present, a fin 

Qu’en les voyant vous eussiez souvenance 

Qu’Amour moqué ameine une vangeance. 
Ceux qui ont feint les fables, ont conté 

Que le Fenoil et le Thin ont esté 

Filles jadis, qui furent transformées 

Pour ne vouloir en jeunesse estre aimées : 

Pource 4a bon droit Cupidon se vangea, 

Qui leurs beaux corps en fleurettes changea, 

Pour vous monstrer par exemple notable 

Qu’un cceur cruel est tousjours miserable. 
Tout le bouquet d’un filet delié 

Est bien serré, et j’ay le coeur lié 

Au vostre ainsi qu’une vigne se lie 

Quand de ses bras aux ormeaux se marie : 

Lien qui peut, tant il est dur et fort, 

Rompre le cours du Temps et de la Mort. 
Plus il ne reste & vous dire, Maistresse, 

Que tout ainsi que ceste fleur se laisse 

Passer soudain, perdant grace et vigueur, 

Et tombe 4a terre atteinte de langueur 

Sans estre plus des»Amans desirée, 
Comme une fleur toute desfigurée, 
Vostre Age ainsi verdoyant s’en-ira, 
Et comme fleur sans grace perira. 
Donq’ ce-pendant que vostre age fleuronne, 
Et que Venus de ses dons vous couronne, 
Si m’en croyez, ne lairrez perdre un jour 
Sans folastrer ou manier l’amour, 
Pour n’avoir point regret en la vieillesse 
D’avoir perdue en vain vostre jeunesse. 


ELEGIE XXIIII. 


Le jour que vostre voile aux Zephirs se courba, 
Et de noz yeux pleurans les vostres desroba, 
Poussant vostre vaisseau (dont la charge royale 
Defendit a la Mer de n’estre desloyale, 

Mais sans se mutiner du rivage Francois 
Seurement la porter au Royaume Escossois) 
Ce jour, la mesme voile emporta loin de France 
Les Muses qui souloient y faire demeurance, 
Quand Vheureuse fortune icy vous arrestoit, 
Et le Sceptre Fran¢ois entre voz mains estoit. 

Depuis nostre Parnasse est devenu sterile, 

Sa source maintenant d’une bourbe distile, 
Son laurier est seché, son Lhyerre est destruit, 
Et sa croupe jumelle est ceinte d’une nuit. 

Les Muses en pleurant ont laissé noz montaignes : 
Que pourroient plus chanter ces Neuf belles compaignes ? 

Quand vous, leur beau sujet, qui les faisoit parler, 
Sans espoir de retour est daigné s’en-aller ? 

Quand vostre Majesté qui leur donnoit puissance, 
A tranché leur parole avecques son absence ? 

Quand vostre belle lévre ot Nature posa 
Un beau jardin d’ceillets que Python arrosa 
De Nectar et de miel, quand vostre bouche pleine 
De perles, de rubis, et d’une douce haleine : 

Quand voz yeux estoillez, deux beaux logis d’ Amour, 

Qui feroient d’une nuict le midy d’un beau jour, 
Et penetrant les coeurs pourroient dedans les ames 
Des Scythes imprimer la vertu de leurs flames : 
Quand vostre front d’Albastre et l’or de voz cheveux 
Annelez et tressez, dont le moindre des neuds 
Donteroit une armée, et feroit en la guerre 
Hors des mains des soldats tomber le fer a terre : 
Quand cest Yvoire blanc qui enfle vostre sein, 
Quand vostre longue et gresle et delicate main, 
Quand vostre belle taille et vostre beau corsage 
Qui resemble au portrait d’une celeste Image : 
Quand voz sages propos, quand vostre douce voix, 
Qui pourroit esmouvoir les rochers et les bois, 
Las! ne sont plus icy! quand tant de beautez rares 
Dont les Graces des cieux ne vous furent avares, 
Abandonnant la France ont d’un autre costé 
L’agreable sujet des Muses emporté ! 
Comment pourroient chanter les bouches des Poétes, 
Quand par vostre depart les Muses sont muettes ? 
» Tout ce qui est de beau, ne se garde long temps : 
Les Roses et les Liz ne regnent qu’un Printemps : 
Ainsi vostre beauté seulement apparué 
Quinze ans en nostre France est soudain disparué, 
Ainsi qu’on voit en l’air s’esvanouyr un trait, 
Et delle n’a laissé sinon que le regret, 
Sinon le desplaisir qui me remet sams cesse 
Au coeur le souvenir d’une telle Princesse. 
Ha ! que bien peu s’en faut que remply de fureur, 
Voyant vostre destin, je ne tombe en l’erreur 
De ceux qui ont pensé sans prevoyance aucune 
Ce monde estre conduit au plaisir de Fortune ! 
Ciel ingrat et cruel, je te pri’ respons moy, 
Respons je te suppli’, que te fist nostre Roy, 
Auquel si jeune d’ans tu as tranché la vie ? 
Que t’a fait son espouse, 4 qui la palle envie 
A. desrobé des mains le Sceptre si soudain, 
Pour veufve l’envoyer en son pays lointain 
En la fleur de son age, ayant esmeu contre elle 
Et contre sa grandeur sa terre naturelle ? 

Or’ si les hommes nez entre les peuples bas, 
D’un coeur pesant et lourd qui ne resiste pas, 
Avoient souffert en l’ame une moindre partie 
De la tristesse helas! que femme elle a sentie, 
Ils seroient surmontez de peine et de douleur, 
Et veincus du destin feroient place au malheur : 

Ou ceste noble Royne et haute et magnanime, 
Dont le coeur genereux par la vertu s’anime, 

Ne ployant sous le mal, d’un courage indonté 
Comme ferme et constante a le mal surmonteé : 
Et n’a voulu souffrir que Fortune eust la gloire 
-D’avoir en l’assaillant sus elle la victoire, 
Portant un jeune coeur en un courage vieux, 
Qui ensemble desfie et Fortune et les Cieux. 

Tu dois avoir, Escosse, une gloire eternelle 
Pour estre le berceau d’une Royne si belle : 

Car soit que le Soleil en bas face sejour, 

Soit qu’il le face en haut, son ceil te sert de jour. 
Aussi toute beauté qui n’a ny fin ny terme, 
Aux Isles prend naissance, et non en terre ferme. 

Diane qui reluit par l’obscur de la nuit, 

Et qui par les forests ses Molosses conduit, 

En Delos prist naissance, et la gentille mere 

Des Amours emplumez nasquit dedans Cythere : 
Escosse la belle Isle a receu ce bon-heur 

De vous produire aussi, des Dames tout l’honneur. 

Ha! que je veux de mal au grand Prince Neptune, 
Prince fier et cruel, qui pour une rancune 
Qu’il portoit a la Terre, avec son Trident 
Alla de tous costez les vagues respandant, 

Et par despit cacha presque de nostre mere 
Tout le sein fructueux sous la marine amere ! 
Il arracha les bords, puis en les. escartant 
Bien loin dedans la mer il les alla plantant : 
Et pour n’estre jouét ny des vents ny des ondes, 
Leurs plantes attacha sous les vagues profondes 
D’une chesne de fer : seulement a Delos 
Permist en liberté de courir sur les flots. 
Je voudrois bien qu’un Dieu le plus grand de la tréupe 

De ceux qui sont au ciel, espuisast d’une poupe 
Toute l’eau de la mer, lors a pied sec j’irois 
Du rivage Frangois au rivage Escossois, 

Et marchant seurement sur les blondes areines 
Sans estre espouvanté des hideuses Baleines, 
Je voirrois les beaux yeux de ce gentil Soleil, 
Qui ne sgauroit trouver au monde son pareil. 

Mais puis qu’il n’est permis de forcer la Nature, 
Et qu'il faut que la mer de vagues nous emmure, 
Pour la passer d’un coup en lieu de grands vaisseaux 
J’envoyray mes pensers, qui volent comme oiseaux : 
‘Par eux je revoirray sans danger a toute heure 
Ceste belle Princesse et sa belle demeure : 

Et la pour tout jamais je voudray sejourner, 
Car d’un lieu si plaisant on ne peut retourner. 

Certes homme seroit furieux manifeste 
Qui voudroit retourner d’un Paradis celeste, 
Disant que de son bien il recevroit un mal, 

Pour se voir eslongné de son pays natal. 

La Nature a tousjours dedans la mer lointaine, 
Par les bois, par les rocs, sous des monceaux d’areine 
Recelé les beautez : et n’a point a noz yeux 
Monstré ce qui estoit le plus delicieux : 

Les Perles, les Rubis sont enfans des rivages, 
Et tousjours les odeurs sont aux terres sauvages. 

Ainsi Dieu qui a soin de vostre Royauté, 

A fait (miracle grand) naistre vostre beauté 
Sur le bord estranger, comme chose laissée 
Non pour Jes yeux de l’homme, aingois pour la pensée. 


ORPHEE. 


Je chante icy, de Bray, les antiques faits d’armes 
Et les premiers combats de ces nobles gend’armes, 
Fameux Arge-Nauchers, qui hardis, les premiers 
Sillonnerent la mer, hazardeux mariniers. 

Je veux en les chantant me souvenir d’Orphée, 
Qui avoit d’Apollon lame toute eschaufeée, 

Et qui laissant 4 part sejourner l’aviron, 
Osa pincer la Lyre, et respondre a Chiron. 

Ce fust au poinct du jour que la belle courriere 
Du Soleil apportoit aux hommes la lumiere, 
Ouvrant tout l’Orient et le semant de fleurs, 
Qui tomboient de son sein en diverses couleurs : 
Quand du mont Pelion la verdoyante croupe 
Apparut 4 Typhis qui conduisoit la troupe. 

Incontinent Typhis commanda de ramer, 
Et 4 coups d’avirons de renverser la mer : 

La Navire les suit, et la vague qui roiie 
A lentour du vaisseau, fait escumer la proiie. 

A-tant ils sont venus dans le port desiré, 
La voile fut pliée et le pont fut tiré : 

Ils sautent au rivage, et couchez sur la dure 
S’endormirent au bruit de l’onde qui murmure. 

Il estoit presque nuict, et Vesper qui venoit, 
Desja le grand troupeau des Astres amenoit, 
Quand le pere d’Achille espoux de l Immortelle 
Thetis mist en avant une parole telle : 

Mes plus chers compaignons choisis entre les Grecs, 
Levant un peu les yeux vous verrez icy pres 
Au feste de ce mont, dans un Antre effroyable, 
La maison de Chiron Centaure venerable : 
C’est luy qui donne loy aux habitans d’icy, 

Il aime la Justice et d’elle il a soucy : 

Il cognoist sans faillir par longue experience 
Des herbes et des fleurs la force et la puissance : 
Il pousse quelquefois la Lyre, et quelquefois 

Il enfle le cornet, quelquefois le haubois, 

Et sa voix et sa main exerce en la Musique : 
Car de lun et de l’autre il entend la pratique. 

A peine mon enfant, mon petit Achilin, 
Mon petit mignonnet, mon petit poupelin 
Avoit trois ans parfaits, que Thetis le desrobe, 
Et de nuict le cachant dans le plis de sa robe, 
A Chiron Vapporta pour avoir ce bon-heur 
D’apprendre la vertu sous un tel gouverneur. 

Je brusle de le voir, l’amitié paternelle e 

Ne scauroit plus durer sans en scavoir nouvelle. 
Allon voir le Centaure et l’Antre et mon enfant : 
S’il vous plaist d’y venir, je marcheray devant. 
Ainsi disoit ce Duc, qui le premier s’avance 
Devers l’Antre ot Chiron faisoit sa demeurance. 
Si tost qu’ils sont venus dedans |’Antre sacré, 
Iis ont a la renverse estendu, rencontré 
Le Centaure pelu, lequel pressoit la terre 
De ses pieds de Cheval, appuyé d’une pierre. 
Il avoit a main dextre Achille l’enfangon, 
Qui poussoit sur la Lyre une belle chanson : 
Chiron s’en resjouyst, le baise et le caresse, 
Et le flattant Vappelle un vray fils de Déesse. 
Si tost qu’il vit entrer dedans son Antre ombreux 
Par cas inesperé ces magnanimes Preux, 
Met sa main dans leurs mains, leur fist la bien-venué, 
Les appelle par nom, les baise, et les salué, 
Repara son manoir de beaux tapis velus, 
Dedans des vaisseaux d’or versa des vins eslus, 
Les fist seoir contre terre, et joyeux les festie 
De viande de pore et de chévre rostie. 
Apres que le desir de manger fust osté, 
Et que le vin dernier par ordre fust gousté, 
Le Centaure s’esleve, et pincetant sa Lyre 
Pour inviter Orphée, une chanson va dire : 
L’homme perd la raison qui se mocque des Dieux : 
Ils sont de nostre affaire et de nous soucieux, 
Et du ciel ont la haut toute force et puissance 
Sur tout cela qui vit et prend icy naissance. 
Jadis vivoit en Crete un homme, dont le nom 
Estoit Ligde, assez bas d’avoir et de renom, 
Qui hayssoit 4 mort la race feminine, 
Comme race inutile, envieuse et maline. 
Quand son espouse fut prochaine d’acoucher, 
Luy dist, Ma Teletuse, autant que je suis cher 
A toy que je cognois fidele 4 ma famille, 
Quand tu acoucheras, si tu fais une fille, 
Je te pri’ sans pitié qu’on la face mourir, 
Et si c’est un gargon, qu’on le face nourrir : 

La charge d’une fille est tousjours odieuse, 
Et celle d’un gargon n’est jamais soucieuse. 
Le soir que Teletuse eut ce commandement, 
Lucine s’apparut a son lict clairement 
Avecques Bubastis, Anubis et Osire, 
Et le Dieu qui defend de son secret ne dire, 
Et luy dist : Teletuse, il ne faut perdre coeur, 
Bien que de ton mary soit dure la rigueur, 
Je n’ay pas rejetté ta requeste en arriere, 
J’ay tes voeuz exaucez, tes pleurs et ta priere : 
Et pource hardiment t’asseurant sur ma foy, 
Garde lVenfantement qui sortira de toy, 
Ou soit fille ou soit fils. Ainsi dist 1’Immortelle, 
Et soudain la pauvrette enfante une femelle, 
Laquelle, 6 Teletuse, en cachette tu fis 
Nourrir pour un garcon, et la nommas Yphis 
Du nom de son ayeul. Or sa face fut telle, 
Qu’autant elle sembloit une jeune pucelle 
Qu’un jeune damoiseau tenant le milieu d’eux, 
Et son acoustrement estoit propre a tous deux. 
Si tost que quatorze ans ses tetins firent poindre, 
Son pere la voulut par mariage joindre 
Aveq’ la fille Janthe, Ianthe dont les yeux 
S’estoient de mille amans rendus victorieux. 
Ils s’entr’aimoient tous deux, mais d’une amour diverse : 
O que tu es Venus une Dame perverse, 
Qui fais en accordant deux cceurs des-accorder ! 
Une vierge aime l’autre, et ne peuvent s’aider, 
Leur sexe le defend : puis nulle creature 
Ne peut forcer soymesme et les loix de Nature. 
Deux ou trois jours devant qu'il fallust espouser, 
Le pauvre fiancé ne pouvoit repouser, 
Et disoit a par-soy, que je suis miserable ! 
Fut-il onques amour a la mienne semblable ! 
Amour fait une espreuve en moy d’un nouveau feu, 
Feu qui n’avoit jamais en son regne esté veu. 
Le soucy qui me tient, est monstrueux prodige : 
Le vouloir de mon pere a lanthe m’oblige, 
Nature m’en absoult, las : et puis que les cieux . 

Me furent en naissant ennemis envieux 
Me faisant une femme, ils devoient tout sur ’heure 
M’envoyer au rivage ot Cerbere demeure. 
Une pucelle m’aime, 6 cruauté d’aimer ! 
Et pucelle ne puis sans flame consommer. 
Tu exerces, Amour, sur mon coeur ta malice. 
On ne voit qu’une Vache aime une autre Genisse, 
La Jument la Jument, la Brebis la Brebis : 
La Biche n’aime point l’autre Biche : et je suis 
Seule pucelie au monde aimant une pucelle, 
For¢gant la majesté de la loy naturelle. 
Las ! je suis d’un pays ou les monstres ont lieu. 
Jadis Pasiphaé la fille de ce Dieu 
Qui conduit par le ciel le beau cours de l’année, 
S’enflama d’un Toreau d’amour desordonnée. 
Mais s’il faut dire vray, de cela qu’elle aimoit, 
Elle esperoit jouyr : l’ardeur qui l’enflamoit 
Promettoit guarison a sa peste enragée : 
Aussi de sa fureur elle fut soulagée : 
Mais quand pour mon secours Dedale reviendroit, 
Mon sexe feminin changer ne se voudroit 
En celuy d’un gargon, et son art inutile 
Ne pourroit transformer ma nature debile. 
Que veux-tu dire Yphis ? change de pensement, 
Ne te laisse tromper d’amour si sottement : 
Chasse moy loin ce feu que tu ne peux esteindre, 
Et n’esperes monter ot tu ne peux atteindre : 
Ce que tu es regarde, 6 pauvre fille, et mets 
En un lieu concedé tes amours desormais : 
Ne t’enfle point le coeur d’esperance incertaine, 
Car apres aussi bien l’effet la rendroit vaine. 
Las ! ne vois-tu pas bien que rempart ny chasteau, 
Ny rocher, ny forests, ny abondance d’eau, 
Ny la crainte d’un pere, ou la garde d’un frere, 
La suyte d’une sceur, le presche d’une mere 
Ne t’empeschent d’aimer, et de jouyr du bien 
Que Nature plus forte empesche d’estre tien ? 
Les Cieux, bien que cruels, m’ont fait naistre tresbelle, 
Mon pere & mon desir ne se monstre rebelle, 

De rien sinon du mien mon cceur n’est desireux, 

Et toutefois helas ! il ne peut estre heureux : 

Nature ne le veut, qui la misere egale 

Me fait souffrir icy du babillard Tantale : 

Je meurs de soif en l’eau et si ’eau ne me fuit, 

Et de faim au milieu des pommes et du fruit. 
Yanthe d’autre part non moins passionnée 

Qu’Yphis, de jour en autre appelloit Hymenée, 

La pronube Junon, et beaucoup luy tardoit 

Que la torche nopciere a la porte n’ardoit : 

Mais au contraire Yphis contrefait la malade, 

Elle ferme sa chambre, elle a la couleur fade 

Jaune comme safran : le sourcil et le front 

Tombez sur les genoux de tristesse luy sont. 
Aprés avoir long temps usé de ses desfaites, 

Dissimulant son mal par langueur contrefaites, 

Plus ne restoit qu’un jour qu’on les devoit lier, 

Et solennellement ensemble marier, 

Quand Teletuse ostant l’ornement de sa teste 

Vint au temple d’Isis, et fist ceste requeste, 

Sa fille la suivant : O Déesse, qui tiens 

Et Memphis et Pharos, et toy fleuve qui viens 

Par sept portes ouvert au sein de la marine, 

Preste moy ton oreille exorable et benine : 

J’ay suivy ton conseil, par toy seule j’ay fait 

(Si forfait il y a) lequitable forfait : 

Ma fille n’en peut mais, 6 puissance treshaute : 

Si malheur en avient, 4 nous en est la faute, 

A toy de commander, et & moy d’obeyr | 

Les Dieux qui sont benins, ne voudroient pas trahir 

» Par leur commandement l’humaine creature : 

» Leur parole autrement ne seroit qu’une injure ! 
Ainsi dist Teletuse, et le Temple immortel, 

Le Cistre, les Flambeaux, les Portes, et l’Autel 

S’esmeurent tout d’un coup, signe que la Déesse 

Vouloit comme certaine accomplir sa promesse. 
Hors du Temple sortie & peine n’estoit pas 

La mere, quand Yphis la suit d’un plus grand pas : 

En lieu d’un teint vermeil, une barbe follette 

Cottonne son menton : sa peau tendre et doiiillette 

Devint forte et robuste, et la masle vigueur 

Luy eschauta le sang, les membres et le coeur : 

Ses cheveux sont plus courts que de coustume : et somme 

En heu d’une pucelle elle devint un homme. 
A-tant se teut Chiron, et d’une autre fagon 

Orphée en souspirant commence une Chanson : 
Que je serois heureux si jamais Hymenée 

Ne m’eust en mariage une femme donnée ! 

Le regret de ma femme est cause que les pleurs 

M’accompagnent les yeux et le cceur de douleurs. 
Un jour qu’elle fuyoit Vamoureux Euristée, 

Le long d’une prairie, en un val escartée, 

Elle fut d’un Serpent qui vers elle accourut, 

Morse dans le talon, dont la pauvre mourut. 

Apres que le troupeau des Nymphes leut gemie, 

Clochante elle descend toute palle et blesmie 

La bas dans les Enfers : et moy sous un rocher 

Voyant le Soleil poindre et le voyant coucher, 

Sans cesse je pleurois, soulageant sur ma Lyre, 

Bien que ce fust en vain, mon amoureux martyre. 
A la fin desireux de retrouver mon bien, 

Desesperé je saute au creux Tenarien, 

J’entray dans le bocage effroyable de crainte : 

Je vy les Manes vains qui ne volent qu’en feinte, 

Et le cruel Pluton des hommes redouté, 

Et sa femme impiteuse assise 4 son costé, 

Dure, fiere, rebelle, impudente, inhumaine, 

Dont le cveur n’est flechy par la priere humaine : 

Vers Pluton je m’adresse, et remply de soucy, 

Ayant la Lyre au poing, je le supplie ainsi. 
O Prince qui par sort es Roy de ce bas monde, 

Ou descend tout cela que Nature feconde 

A conceu de mortel! 6 Prince Vheritier 

De tout le bien qui croist dedans le monde entier, 

Je ne viens pas icy pour enchesner Cerbere, 

Ny pour voir les Cheveux de horrible Megere : 

Ma femme qu’un Serpent a morse dans le pié, 

Me fait venir vers toy pour y trouver pitié. 

J’ay long temps differé un si fascheux voyage, 
Mais Amour a veincu mes pieds et mon courage : 
C’est un Dieu qui la haut est bien cognu de tous, 
Et je croy qu’icy bas il l’est aussi de vous, 

Et comme nous au coeur avez receu sa playe, 
Si la fable qu’on dit de Proserpine est vraye. 

Pource je te suppli’ par ces lieux pleins d’effroy, 

Par ce profond Chaos, par ce Silence coy, 

Par ces Images vains, redonne moy ma femme, 

Et refile &4 sa vie une nouvelle trame : 

Toute chose t’est deué, et le cruel trespas 

Aussi bien a la fin nous ameine ¢a bas : 

Nous tendons tous icy, et ta grand’Court planiere 
Qui regoit un chacun, est la nostre derniere, 

» Et ne se faut challoir mourir en quelque endroit : 
» Car pour venir a toy le chemin est tout droit. 

Donques, 6 puissant Roy, si onques Proserpine 
Par une douce amour t’eschaufa la poitrine, 
Redonne moy ma femme: apres qu’elle aura fait 
Le cours determiné de son age parfait, 

A toy s’en-reviendra : ma requeste n’est grande, 
Sans plus un usufruit pour present je demande. 

Ou bien si les rochers t’environnent le cceur, 

Et si fier tu ne veux alleger ma langueur, 

Si tu es comme on dit un Prince inexorable, 

Je veux mourir icy sur ce bord miserable : 

Je ne veux retourner sans ma femme, et tu peux 
Icy te resjouyr de la mort de tous deux. 

Faisant telle oraison, les ames sont venués 

Ainsi que gresillons greslettes et menués, 
Pepier a l’entour de mon Luth qui sonnoit, 
Et de son chant piteux les Manes estonnoit. 
La Parque que jamais pleurer on n’avoit veué, 
Escoutant ma chanson a pleurer fut esmeué : 
Tantale n’eut soucy de sa punition, 

Sisiphe de son Roc, de sa Roué Ixion : 
En repos fut la Cruche et la main des Belides, 
Et dit-on que long temps des fieres Eumenides 
La face en larmoyant de pitié se pallit, 

Tant ma douce chanson le coeur leur amollit ! 

Platon qui eust pitié d’un mary si fidelle, 

Me redonna ma femme avec une loy telle 
De ne retourner point en arriere mes yeux, 
Tant que j’eusse reveu la clarté de noz Cieux. 

Un sentier est la-bas tout obscur et tout sombre, 
Entremeslé de peur et d’une mauvaise ombre : 
Par ce chemin je sors, et ja presque j’avois 
Passé le port d’Enfer, les rives et le bois, 

Quand las! veincu d’amour je regarde en arriere, 
Et mal caut, je jettay sur elle ma lumiere, 

Faute assez pardonnable en amour, si Pluton 
Scavoit helas! que c’est que de faire pardon. 

La mon labeur fut vain s’escoulant en risée, 
La du cruel Tyran la pache fut brisée : 

Je voulois l’embrasser, quand sa piteuse vois 
Comme venant de loin j’entendy par trois fois : 

Quel malheureux destin nous perd tous deux ensemble ? 
Quelle fureur d’amour nostre amour des-assemble ? 
Pour m’estre trop piteux tu m’as esté cruel, 
Adieu mon cher espoux d’un adieu eternel. 

Le destin me r’appelle en ma place ancienne, 

Et mes yeux vont noitiant dedans l’eau Stygienne. 
Or adieu mon amy! je re-meurs derechef, 

Une nuit ombrageuse environne mon chef. 

Par trois fois retourné je la voulu reprendre, 
Et l’ombre par trois fois ne me voulut attendre 
Se desrobant de moy, et s’en-vola devant 
Comme un leger festu s’en-vole par le vent. 

Helas, qu’eussay-je fait ! de quelle autre priere 
Eussay-je peu flechir Proserpine si fiere ! 

Ma pauvre femme estoit desja de l’autre bord ! 
Et le Nocher d’Enfer ne m’offroit plus le port. 

Je fus sept mois entiers sous un rocher de Thrace 
Pres du fleuve Strymon couché contre la place, 
Pleurant sans nul confort, et souspirant dequoy 
Je n’estois retourné la demander au Roy. 

Las (disois-je & par-moy) que je suis miserable ! 
Apres avoir trouvé Pluton si favorable, 

Je devois retourner pour chanter devant luy : 
Et s’il n’eust eu pitié de mon extreme ennuy, 
Je devois envoyer lame desconfortée 
Hors de ce pauvre corps sous l’onde Acheronteée, 
Et noyer dessous l’eau mon corps et mon soucy, 
Pour ne languir en vain si longuement ainsi. 
De jour en jour suivant s’amenuisoit ma vie, 
Je n’avois de Bacchus ny de Cerés envie, 

Couché plat sur la roche, et de moy ne restoit 
Qu’une voix qui ma femme en mourant regrettoit : 
Quand oyant d’Helicon ma plainte si amere, 

Avecques ses huit Sceurs voicy venir ma mere 
Qui me leva de terre, et repoussa la Mort 
Qui desja de mon cceur avoit gaigné le fort. 
Mon fils, ce me disoit, amour qui est entrée 
Dans ton coeur, s’enfuira si tu changes contrée. 
» En traversant la terre, et en passant la mer, 
» Tu perdras le soucy qui vient de trop aimer. 
Pource, si le desir de louange t’anime, 
Resveille la vertu de ton coeur magnanime, 
Et suy les nobles Preux, qui loin de leur maison 
S’en-vont desur la mer compagnons de Jason. 
Ainsi pour mon profit me disoit Calliope, 
Ainsi fuyant mon mal, je vins en ceste trope : 
Non tant pour voir la mer, ses vents et ses poissons, 
Que pour guarir d’amour, et ouyr tes Chansons. 
A-tant se teut Orpheée, et les bestes sauvages 
Erroient devant la porte : oiseaux de tous plumages 
Voletoient desur Iny, et les Pins qui baissoient 
Les testes pour l’ouyr, devant l’Antre dansoient, 
Tant leur plaisoit le son d’une si douce Lyre, 
_ Que depuis dans le Ciel les Dieux ont fait reluire. 


ELEGIE XXV. 


Bien que le trait de vostre belle face 
Peinte en mon coeur par le temps ne s’efface, 
Et que tousjours je le porte imprimé <5 

Comme un tableau vivement animé : 
J’ay toutefois pour la chose plus rare 
(Dont mon estude et mes livres je pare) 
Vostre semblant qui fait honneur au lieu, 
Comme un portrait fait honneur & son Dieu. 
Vous n’estes vive en drap d’or habillée, 
Ny les joyaux de l’Inde despouillée 
Riches d’esmail et d’ouvrages, ne font 
Luire un beau jour autour de vostre front : 
Et vostre main des plus belles la belle 
N’a rien sinon sa blancheur naturelle, 
Et voz longs doigts cing rameaux inegaux 
Ne sont pompeux de bagues ny d’anneaux, 
Et la beauté de vostre gorge vive 
N’a pour carquan que sa blancheur naive. 
Un crespe long, subtil et delié, 
Ply contreply retors et replié, 
Habit de dueil, vous sert de couverture 
Depuis le chef jusques a la ceinture, 
Qui s’enfle ainsi qu’un voile quand le vent 
Soufle la barque, et la single en avant. 
De tel habit vous estiez acoustrée 
Partant helas! de la belle contrée 
(Dont aviez eu le Sceptre dans la main) 
Lors que pensive, et baignant vostre sein 
Du beau crystal de voz larmes roulées, 
Triste marchiez par les longues allées 
Du grand jardin de ce royal Chasteau 
Qui prend son nom de Ja source d’une eau. 
Tous les chemins blanchissoient sous voz voiles, 
Ainsi qu’on voit blanchir les rondes voiles, 
Et se courber bouffantes sur la mer, 
Quand les forsats ont cessé de ramer : 
Et la galere au gré du vent poussée 
Flot desur flot s’en-va toute eslancée 
Sillonnant l'eau, et faisant d’un grand bruit 
Pirouéter la vague qui la suit. 
Lors les rochers, bien qu’ils n’eussent point d’ame, 
Voyant marcher une si belle Dame, 

Et les deserts, les sablons, et l’estang 

Ot vit maint Cygne habillé tout de blanc, 

Et des hauts Pins la cyme de verd peinte, 
Vous contemploient comme une chose sainte, 
Et pensoient voir (pour ne voir rien de tel) 
Une Déesse en habit d’un mortel 

Se promener, quand l’Aube retournée 

Par les jardins poussoit la matinée, 

Et vers le soir, quand desja le Soleil 

A chef baissé s’en-alloit au sommeil. 

Droit au devant de vostre portraiture 
Jay mis d’un Roy l’excellente peinture 
Bien jeune d’ans, qui jamais n’eut le coeur 
Ny lVceil blessé d’amoureuse langueur : 

Et toutefois a luy voir le visage 

Chacun diroit qu’il aime vostre Image, 

Et qu’allumé des rais de vostre jour 

Il se consume et s’escoule d’amour 

En sa peinture, et que son portrait mesme 
Comme amoureux en devient froid et blesme. 
On jugeroit qu’il contemple voz yeux 

Doux, beaux, courtois, plaisans, delicieux, 

Un peu brunets, ott la délicatesse 

Rit, non aux verds qui sont pleins de rudesse : 
Aussi les Grecs en amour les premiers, 

Ont a Pallas Déesse des guerriers 

Donné l’ceil verd, et le brun 4 Cythere 
Comme d’Amour et des Graces la mere. 

Luy donc espris d’un visage si beau 
Ou vit Amour, son trait et son flambeau, 
En son portrait vous diriez qu’il souspire, 
Et que muet ne vous ose rien dire. 

Pource voyant mon maistre en tel ennuy, 
Je suis contraint de raisonner pour luy, 
Parlant ainsi : O ame fortunée, 

Qui achevas le cours de ta journée 
Presque en naissant, et qui bien loin d’icy 
Vis dans le Ciel despestré du soucy, 

Que je senty comme un cruel orage 

Le mesme jour, que hastant ton voyage 

Tu vins la haut pour vivre sans douleurs, 
Me laissant seul entre mille malheurs, 

Dont je n’avois, pour estre en mon enfance, 
Ou bien petite ou nulle cognoissance, 

Et qu’aujourd’huy grievement j’appergoy 
Depuis que Page a commandé sur moy. 

Las ! tout ainsi, belle ame fraternelle, 
Qu’estant volé sur la voute eternelle 
‘Me fais Seigneur du Sceptre des Gaulois, 

Que ne m/’as-tu, de celle que je vois, 

Fait en mourant heritier de ta place, 

Pour embrasser ceste bruslante glace, 

Dont la froideur qui le coeur m’a blessé, 
Vaut tout Vhonneur qu’icy tu m’as laissé ? 
Car Sceptre, Empire, et puissante Couronne 
Ne vallent pas le mal qu’elle me donne. 
Mais pourquoy sens-je en mon age imparfait, 
Avant le temps, le mal qu’elle me fait ? 

Le jeune Amour, qu’au fond du cceur je porte, 
M’apprend d’enfance a vivre en telle sorte, 
Qui de ses dards, des hommes triomphans 
Blesse d’un coup et vieillars et enfans : 
Mais plus lenfant, lequel desja commence 
Porter la fleur de sa blonde jouvence 
Sur le menton : et qui commence aussi 
Porter au front un amoureux souci, 

Ayant le sang plus chaut que de coustume. 

Le grand Amour qui les Princes allume, 
M’a fait sentir au coeur devant le temps 
Ce qu’un grossier ne sent qu’a cinquante ans, 
En me faisant amoureux devant l’age 
De voz vertus et de vostre visage. 

Puis il faudroit que je fusse un rocher, 

Si vivement je ne sentois toucher 

De voz beaux yeux mon ame toute esmeué, 
Puis que si belle icy je vous ay veué, 
Royne et ma sceur, et d’un regard si dous 
Tirer noz coeurs et noz yeux apres vous, 

Mais dequoy sert, 6 Royne, de me plaindre, 
Puisqu’a mon bien je ne s¢aurois attaindre ? 
La parenté, l’alliance qui est 
Entre nous deux, grieyement me desplaist. 

Ce nom de sceur charitable m’outrage : 

Je voudrois estre ou moindre de lignage, 
Ou moindre en tout : lors je pourrois guarir 
Ce mal d’amour dont il me faut mourir. 

Ha! frere mien, tu ne dois faire plainte 
Dequoy ta vie en ta fleur est estainte : 
Avoir jouy d’une telle beauté 
Sein contre sein, valloit ta royauté, 

Et tout le bien qu’un grand Monarque amasse : 
Un tel plaisir toute richesse passe, 

Et seulement il n’appartient qu’aux Dieux 
D’oser penser combien peuvent ses yeux. 

De tels propos je parle pour mon maistre, 
Qui fait semblant en son Image d’estre 
Plein de souspirs, et voudroit s’efforcer : 

Outre les dents la voix ne peut passer : 
Le mort tableau luy oste la parolle, 
Et la peinture en larmes toute molle 
En devient palle, et retient la couleur 
De l’amoureux tout palle de douleur, 
Qui se tourmente, et par souspirs desire 
Estre entendu, et si ne le peut dire. 

Vous d’autre part faites semblant d’avoir 

En gré sa plainte, et de la recevoir, 

Et l’appellant, luy ouvrir de voz villes 

Les riches ports et les havres fertilles : 

Mais ceste Mer qui s’espand entre-deux 

D’un large champ escumeux et ondeux, 

Vous porte envie, et ne veut point ce semble, 
Que soyez joints par mariage ensemble. 

Et qu’est-il rien plus cruel que la Mer, 

Mer qui son nom a desrobé d’amer ? 

Vous n’estes seule & qui ceste marine 
S’est fait cognoistre envieuse et maligne : 
Hero le s¢ait, Helles, et ceste la ~ 

Que le Toreau sur sa croupe en-vola, 
Qui fut Princesse, en son printemps si belle 
Que nostre Europe a porté le nom d’elle. 
Je suis marry que la douce Venus 
Nasquit des flots d’escume tous chenus : 
Elle d’Amour la compaigne et la mere, 
Digne n’estoit d’une naissance amere 
Des flots couverts d’horreur et de peril, 
Mais devoit naistre au Printemps en Avril 
D’un pré fleury, pres d’une eau gazouillante 
Desur la mousse, et non de la tourmente. 
C’est pour monstrer que Amour est trompeur, 
Amer, cruél, plein de crainte et de peur, 
Comme celuy qui porte en ses mains closes 
Plus de chardons que de liz ny de roses. 

Si j’estois & renaistre au ventre de ma mere 
(Ayant, comme j’ay fait, pratiqué la misere 
De ceste pauvre vie, et les maux journaliers 
Qui sont des cceurs humains compaignons familiers) 
Et que la Parque dure en filant me vint dire, 
Lequel veux-tu, Ronsard, des animaux eslire 
Pour vivre a ton plaisir ? certes j’aimerois mieux 
Revivre en un oiseau, et voler par les Cieux 
Tout plein de liberté : avoir un beau plumage 
Bigarré de couleurs, et chanter mon ramage 
De tailliz en tailliz, de buissons en buissons, 
Et aux Nymphes des bois apprendre mes chansons, 
Et de mon béc cornu parmy les champs me paistre, 
Que par deux fois un homme en ce monde renaistre. 
J’aimerois mieux vestir un poisson escaillé, 
Et fendre de Thetis le sejour esmaillé 
De bleu meslé de pers, et du ply de lV’eschine 
Flotter de vague en vague au gré de la marine : 
Puis au plus chaut du jour, sortant du fond des eaux, 
Paresseux me wanger aux monstrueux troupeaux 

Du vieil berger Prothée, et dormir sur le sable, 
Que me voir derechef un homme miserable. 

J’aimerois mieux renaitre en un cerf bocager, 
Portant un arbre au front, ayant le corps leger 
Et les ergots fourchus, et seul et solitaire 
Faire aupres de ma biche és buissons mon repaire, 
Saulter parmy les fleurs, errer 4 mon plaisir, 

Et me laisser conduire &@ mon premier desir, 
Et la frescheur des bois et des fontaines suivre, 
Que me voir derechef en un homme revivre. 

De tous les animaux le plus lourd animal 
C’est homme, le sujet d’infortune et de mal, 
Qui endure en vivant la peine que Tantale 
La bas endure mort dedans l’onde infernale : 

Et celle de Sisyphe, et celle d’Ixion. 

Vif son enfer il porte, ou par ambition, 

Ou par crainte de mort qui tousjours le tourmente : 
Et plus un mal finist, et plus l’autre s’augmente. 
Toutefois a louyr discretement parler, 

Vous diriez que sa gloire au ciel s’en doit voler, 
Tant il fait en parlant de la beste entendué, 
Ignorant que les Dieux luy ont trop cher vendué 
Ceste pauvre Raison, qui malheureux le fait, 
D’autant que par-sus tous il s’estime parfait. 

Ceste pauvre Raison le conduit a la guerre, 
Et dedans du Sapin luy fait tourner la terre 
A la mercy du vent, et si luy fait encor 
Pour extreme malheur chercher les mines d’or : 
Ou le fait Gouverneur des royales provinces, 

Et qui pis est, le meine au service des Princes : 
Luy apprend les mestiers dont il n’avoit besoin, 
Et comme d’un poincon l’aiguillonne de soin : 
Et pour trop raisonner, miserable il demeure 

Sans se pouvoir garder qu’a la fin il ne meure. 

Au contraire les cerfs qui n’ont point de raison, 
Les poissons, les oiseaux, sont sans comparaison 
Trop plus heureux que nous, qui sans soin et sans peine 
Errent de tous costez ot le plaisir les meine : 

Ils boivent de Veau claire, et se paissent du fruict « 

Que la terre sans art d’elle mesme a produict. 

Que sert (dit Salomon) toutes choses entendre, 
Rechercher la nature, et la vouloir comprendre, 
Mourir dessus un livre, et vouloir tout scavoir, 
Vouloir parler de tout, et toutes choses voir, 

Et vouloir nostre esprit par estude contraindre 
A monter jusqu’au ciel ot il ne peut attaindre ? 
Tout n’est que vanité et pure vaniteé : 

Tel desir est bourreau de nostre humanité. 

Car si nous cognoissions nostre pauvre nature, 
Et que nous sommes faits d’une matiere impure, 
Et mesme que le ciel se monstre amy plus dous 
Et pere plus benin aux animaux, qu’a nous 

Qui plourons en naissant, et qui par le supplice 
D’estre au berceau liez (comme si ce fust vice 

De sortir hors du ventre) a vivre commengons, 
Et tousjours en tourmens la vie nous passons. 
Las ! si nous cognoissions que nous n’avons point d’ailes 
Pour voler au sejour des choses supernelles, 
Nous ne serions jamais songneux ny curieux 
D’apprendre les secrets eslongnez de noz yeux : 
Ains contents de ja terre et des traces humaines, 
Vivrions sans affecter les choses si hautaines ! 

Mais que scauroit voir homme au monde de nouveau ? 
C’est tousjours mesme Hyver et mesme Renouveau, 
Mesme Esté, mesme Automne, et les mesmes années 
Sont tousjours pas a pas par ordre retournées. 

Ce Soleil qui reluit, luymesme reluisoit 
Quand le bon Josué son peuple conduisoit, 

Et nostre Lune aussi c’estoit la Lune mesme 
Qui luisoit & Noé : et la voute supréme 
Du Ciel qui tout contient, c’est ceste mesme 1a 
Ou sur le char flambant Helié s’en-vola. 
Ce qui est, a esté, et cela qui doit estre, 
De ce qui est passé doit recevoir son estre : 
Le fait sera desfait, et puis sera refait, 
Et puis estant refait se verra re-desfait : 
Bref, ce n’est qu’inconstance et que pure mensonge 
*® 

De nostre pauvre vie, aingois de nostre songe. 
L’homme n’est que misere, et doit mourir expres 
Afin que par sa mort une autre vive apres : 
L’un meurt, l’autre re-vit, et tousjours la naissance 
Par la corruption engendre une autre essence. 
Mais tout ainsi, la Haye, honneur de nostre temps, 
Qu’entre les animaux par les champs habitans 
On en voit quelques uns qui en prudence valent 
Plus que leurs compagnons, et les hommes egalent 
De sagesse et d’esprit : souventefois aussi 
Entre cent millions d’hommes qui sont ici, 
On en voit quelques uns qui dans leurs cceurs assemblent 
Tant de rares vertus, qu’aux grands Dieux ils resemblent, 
Comme toy bien appris, bien sage et bien discret, 
Qui m’as diminué bien souvent le regret 
De vivre trop icy : car quand un soin me fasche, 
Je me descouvre a toy, et mon cceur je te lasche. 
Lors de mes passions deSquelles je me deuls 
Tu gouvernes la bride, et je vais ot tu veuls. 
Tout ainsi qu'il advient quand une tourbe esmué 
Qui deca qui dela ardente se remué 
De courroux forcenée, et d’un bras furieux 
Pierres, flames et dards fait voler jusqu’aux cieux : 
Si de fortune alors un grave personnage 
Survient en telle esmeute, elle abat son courage, 
Et d’oreille dressée elle s’arreste coy, 
Voyant ce sage front paroistre devant soy 
Qui doucement la tance, et d’un gracieux dire 
Luy flatte son courage et tempere son ire : 
Ainsi lors que mon Sens de ma Raison veinqueur, 
De mille passions me tourmente le cceur, 
Tu luy serres le frein, corriges son audace, 
Abaisses sa fureur et le tiens en sa place : 
Puis me parlant de Dieu tu m’enleves l’esprit 
A cognoistre par foy que c’est que Jesuchrist, 
Et comme par sa mort de la mort nous delivre, 
Et par son sang nous fait eternellement vivre : 
En ce poinct de ta voix plus douce que le miel 

Tu me ravis du corps et m’emportes au ciel, 

Tu romps mes passions, et seul me fais cognoistre 

Que rien plus sainct que l’‘homme au monde ne peut 
[{naistre. 

Trousily, tous les arts appris en la jeunesse 
Servent a l’artizan jusques a la vieillesse, 
Et jamais le mestier en qui l’homme est expert, 
Abandonnant Vouvrier, par l’age ne se pert. 
Bien que le Philosophe ayt la teste chenué, 
Son esprit toutefois se pousse outre la nué : 
Plus le corps est pesant, l’esprit ardent et chaut, 
Plus force la matiere, et s’en-vole la haut. 
L’Orateur qui le peuple attire par Voreille, 
Celuy qui disputant la verité resveille, 
Et le vieil Medecin plus grisonne en avant, 
Plus il a de pratique, et plus devient s¢avant. 
Mais ce bon-heur n’est propre a nostre Poésie, 
Qui ne se voit jamais d’une fureur saisie 
Qu’au temps de la jeunesse, et n’a point de vigueur 
Si le sang jeune et chaut n’escume dans le cceur : 
Sang qui en bouillonnant agite la pensée 
Par diverses fureurs brusquement eslancée, 
Et pousse nostre esprit ore bas ore haut, 
Selon que nostre sang est genereux et chaut 
Qui s’enfle dans noz cceurs, nous trouvant d’avanture 
Au mestier d’Apollon preparez de nature. 
Comme on voit en Septembre aux tonneaux Angevins 
Bouillir en escumant la jeunesse des vins, 
Qui chaude en son berceau a toute force gronde, 
Et voudroit tout d’un coup sortir hors de sa bonde, 
Ardente, impatiente, et n’a point de repos 
De s’enfler, d’escumer, de jaillir a gros flots, 
Tant que le froid Hyver luy ait donté sa force, 
Rembarrant sa puissance és prisons d’une escorce 
Ainsi la Poésie en la jeune saison 
Bouillonne dans noz cceurs, qui.n’a soin de raison, 

Serve de l’appetit, et brusquement anime 
D’un Poéte gaillard la fureur magnanime : 
Il devient amoureux, il suit les grands Seigneurs, 
Il aime les faveurs, il cherche les honneurs, 
Et plein de passions, en l’esprit ne repose 
Que de nuict et de jour ardant il ne compose : 
Soupconneux, furieux, superbe et desdaigneux, 
Et de luy seulement curieux et songneux, 
Se feignant quelque Dieu : tant la rage felonne 
De son jeune desir son courage aiguillonne. 
Mais quand trente cing ans ou quarante ont perdu 
Le sang chaut qui estoit és veines respandu, 
Et que les cheveux blancs de peu a peu s’avancent, 
Et que noz genoux froids a tremblotter commencent, 
Et que le front se ride en diverses fagons : 
Lors la Muse s’enfuit et noz belles chansons, 
Pegase se tarist, et n’y a plus de trasse 
Qui nous puisse conduire au sommet de Parnasse : 
Noz Lauriers sont sechez, et le train de noz vers 
Se presente a noz yeux boiteux et de travers : 
Tousjours quelque mal-heur en marchant les retarde, 
Et comme par despit la Muse les regarde : 
Car l’ame leur default, la force et la grandeur 
Que produisoit le sang en sa premiere ardeur. 
Et pource si quelqu’un desire estre Poéte, 
Il faut que sans vieillir estre jeune il souhéte, 
Gaillard, brusque, amoureux : car depuis que le temps” 
Aura dessus sa teste amassé quarante ans, 
Ainsi qu’un Rossignol tiendra la bouche close, 
Qui pres de ses petits sans chanter se repose. 
Au Rossignol muet tout semblable je suis, 
Qui maintenant un vers desgoiser je ne puis, 
Et falloit que des Rois la courtoise largesse 
(Alors que tout mon sang bouillonnoit de jeunesse) 
Par un riche bien-faict invitast mes escrits 
Sans me laisser vieillir sans honneur et sans pris : 
Mais Dieu ne l’a voulu, ne la dure Fortune 
Qui les poltrons esleve, et les bons importune. 
Entre tous les Frangois j’ay seul le plus escrit, , 

Et la Muse jamais en un cceur ne se prit 

Si ardant que le mien, pour celebrer les gestes 

De noz Rois, que j’ay mis au nombre des Celestes : 
Par mon noble travail ils sont devenus Dieux, 
J’ay remply de leurs noms les terres et les cieux : 
Et si de mes labeurs qui honorent la France, 

Je ne remporte rien qu’un rien pour recompense. 


ELEGIE XXVIII. 


Ceux que les Sceurs aimeront plus que moy, 
Comme un d’Aurat, d’un vers digne de toy 
Feront scavoir aux nations lointaines 
De tes vertuz les louanges hautaines : 
Quant est de moy, je n’oseroy, Brinon, 
Sur mon espaule eslever ton renom 
Pour engarder que la mort ne l’enterre : 

Si me suffit si ’honneur d’un seul verre 
Lequel tu m’as pour estreines donné, 
Est dignement en mes vers blasonné. 

O gentil verre, oseroy-je bien dire 
Combien je t’aime, et combien je t’admire ? 
Tu es heureux, et plus heureux celuy 
Qui t’inventa pour noyer nostre ennuy ! 
Ceux qui jadis les Canons inventerent, 
Et qui d’enfer le fer nous apporterent, 
Meritoient bien que la bas Rhadamant 
Les tourmentast d’un juste chastiment : 
Mais V’inventeur, qui d’un esprit agile 
Te fagonna, fust-ce le grand Virgile, 

Ou les Nochers qui firent sans landiers 
Cuire leur rost sur les bords mariniers, 
Meritoient bien de bailler en la place 

De Ganymede a Jupiter la tasse, 

Et que leur verre aussi transparent qu’eau 
Se fist au Ciel un bel Astre nouveau. 

Non, ce n’est moy qui blasme Promethée 
D’avoir la flame 4 Jupiter ostée ; 

Il fist tresbien : sans le larcin du feu 
Verre gentil, jamais on ne t’eust veu, 
Et seulement par les bois les Fougeres 
Eussent servy 4 noz vieilles Sorcieres. 
Aussi vrayment c’estoit bien la raison 
Qu’un feu venant de si bonne maison 
Comme est le Ciel, fust la cause premiere 
Verre gentil, de te mettre en lumiere, 
Toy retenant comme celestiel 
Le rond, le creux, et la couleur du ciel : 
Toy, dy-je toy, le joyau delectable 
Qui sers les Dieux et les Rois a la table, 
Qui aimes mieux en pieces t’en-aller 
Qu’a ton Seigneur la poison receler : 
Toy compagnon de Venus la joyeuse, 
Toy qui guaris la tristesse espineuse, 
Toy de Bacchus et des Graces le soin, 
Toy qui l’amy ne laisses au besoin, 
Toy qui dans l’ceil nous fait couler le somme, 
Toy qui fais naistre a la teste de l’homme 
Un front cornu, toy qui nous changes, toy 
Qui fais au soir d’un Crocheteur un Roy. 
Aux cceurs chetifs tu remets l’esperance, 
La verité tu mets en evidence, 
Le laboureur songe par toy de nuict 
Que de ses champs de fin or est le fruict : 
Et le pescheur qui ne dort qu’a grand’peine, 
Songe par toy que sa nacelle est pleine 
De poissons d’or, et le dur Bucheron 
Ses fagots d’or, son plant le vigneron. 
Mais contemplons de combien tu surpasses, 
Verre gentil, ces monstrueuses tasses, 
Et fust-ce celle horrible masse d’or 
Que le vieillard Gerynean Nestor 
Boivoit d’un trait, et que nul de la bande 
N’eust sceu lever, tant sa panse estoit grande. 
Premierement devant que les tirer 
Hors de leur mine, il faut plus deschirer 
L’antique mere, et cent fois en une heure 

Craindre le heurt d’une voute mal-seure : 
Puis quand cest or par fonte et par marteaux 
Laborieux, s’arrondist en vaisseaux, 

Tout cizelé de fables poétiques, 

Et buriné de medailles antiques, 

O Seigneur Dieu! quel plaisir ou quel fruict 
Peut il donner ? sinon faire de nuict 

Couper la gorge a ceux qui le possedent, 
Ou d’irriter quand les peres decedent, 

Les heritiers a cent mille procez, 

Ou bien a table, apres dix mille excez, 

Lors que le vin sans raison nous delaisse, 
Faire casser par sa grosseur espaisse 

Le chef de ceux qui n’agueres amis, 

Entre les pots deviennent ennemis ? 

Comme jadis apres trop boire firent 

Les Lapithois, qui les monstres desfirent 
Demy-chevaux : Mais toy verre joly, 

Loin de tout meurtre, en te voyant poly, 
Net, beau, luisant, tu es plus agreable 


Qu’un vaisseau d’or, lourd fardeau de la table : 


Et si n’estois aux hommes si commun 

Comme tu es, par miracle un chacun 

T’estimeroit de plus grande valiie 

Qu’un diamant, ou qu’une perle esliie. 
C’est un plaisir que de voir r’enfrongné 

Un grand Cyclope a l’ceuvre embesongné, 

Qui te parfait de cendres de fougere, 

Et du seul vent de son haleine ouvriere. 
Comme l’esprit enclos dans l’univers 

Engendre seul mille genres divers, 

Et seul en tout mille especes diverses, 

Au ciel, en terre, et dans les ondes perses 

Ainsi le vent par qui tu es formé, 

De l’artizan en la bouche enfermé, 

Large, petit, creux, ou grand, te fagonne 

Selon l’esprit et le feu qu’il te donne. 

Que diray plus ? par espreuve je croy 

Que Bacchus fut jadis lavé dans toy, 

Lors que sa mere attainte de la foudre, 
En avorta plein de sang et de poudre : 
Et que dés lors quelque reste de feu 
Te demeura : car quiconques a beu 
Un coup dans toy, tout le temps de sa vie 
Plus y re-boit, plus a de boire envie, 
Et de Bacchus tousjours le feu cruel 
Ard son gozier d’un chaut continuel. 

Je te salué heureux verre propice 
Pour l’amitié, et pour le sacrifice : 
Quiconque soit Vheritier qui t’aura 
Quand je mourray, de long temps ne voirra 
Son vin ne gras ne poussé dans sa tonne : 
Et tous les ans il voirra sur l’Autonne 
Bacchus luy rire, et plus que ses voisins 
Dans son pressouér gennera de raisins : 
Car tu es seul le meilleur heritage 
Qui puisse aux miens arriver en partage. 


ELEGIE XXIX, 


Je veux mon cher Belleau, que tu n’ignores point 
D’ot, ne qui est celuy, que les Muses ont joint 
D’un neceud si ferme a toy, afin que des années, 

A noz neveux futurs, les courses retournées 
Ne celent que Belleau et Ronsard n’estoient qu’un, 
Et que tous deux avoient un mesme coeur commun. 

Or quant a mon ancestre, il a tiré sa race 

D’ot le glacé Danube est voisin de la Thrace : 

Plus bas que la Hongrie, en une froide part, 

Est un Seigneur nommé le Marquis de Ronsart, 
Riche d’or et de gens, de villes et de terre. 

Un de ses fils puisnez ardant de voir la guerre, 

Un camp d’autres puisnez assembla hazardeux, 

Et quittant son pays, fait Capitaine d’eux 
Traversa la Hongrie et la basse Allemaigne, 
Traversa la Bourgongne et la grasse Champaigne, 
Et hardy vint servir Philippes de Valois, “a 

Qui pour lors avoit guerre encontre les Anglois. 

Il s’employa si bien au service de France, 
Que le Roy luy donna des biens a suffisance 
Sur les rives du Loir : puis du tout oubliant 
Frere, pere et pays, Frangois se mariant 
Engendra les ayeux dont est sorty le pere 
Par qui premier je vy ceste belle lumiere. 

Mon pere fut tousjours en son vivant icy 
Maistre-d’hostel du Roy, et le suivit aussi 
Tant qu'il fut prisonnier pour son pere en Espaigne : 
Faut-il pas qu’un servant son Seigneur accompaigne 
Fidele a sa fortune, et qu’en adversité 
Luy soit autant loyal qu’en la felicité ? 

Du costé maternel j’ay tiré mon lignage 
' De ceux de la Trimouille, et de ceux du Bouchage, 
Et de ceux des Rouaux, et de ceux des Chaudriers 
Qui furent en leurs temps si vertueux guerriers, 
Que leur noble proiiesse au fait des armes belle 
Reprint sur les Anglois les murs de la Rochelle, 

Ou Vun fut si vaillant, qu’encores aujourd’huy 
Une rue a son loz porte le nom de luy. 

Mais s’il te plaist avoir autant de cognoissance 
(Comme de mes ayeux) du jour de ma naissance, 
Mon Belleau, sans mentir je diray verité 
Et de l’an et du jour de ma nativité. 

L’an que le Roy Frangois fut pris devant Pavie, 
Le jour d’un Samedy, Dieu me presta la vie 
L’onziesme de Septembre, et presque je me vy 
- Tout aussi tost que né, de la Parque ravy. 

Je ne fus le premier des enfans de mon pere, 

Cing davant ma naissance en enfanta ma mere : 
Deux sont morts au berceau, aux trois vivans en rien 
Semblable je ne suis ny de mceurs ny de bien. 

Si tost que j’eu neuf ans, au college on me meine : 
Je mis tant seulement un demy an de peine 
D’apprendre les legons du regent de Vailly, 

Puis sans rien profiter, du college sailly. 
Je vins en Avignon, ot la puissante armée 
Du Roy Frangois estoit fierement animée 


160 LE PREMIER LIVRE 


Contre Charles d’Austriche, et la je fus donné 

Page au Duc d’Orleans : apres je fus mené 

Suivant le Roy d’Escosse en 1’Escossoise terre, 

Ou trente mois je fus, et six en Angleterre. 

A mon retour ce Duc pour page me reprint : 

Long temps a l’Escurie en repos ne me tint 

Quw’il ne me r’envoyast en Flandres et Zelande, 

Et depuis en Escosse, ot la tempeste grande 

Avecques Lassigni, cuida faire toucher 

Poussée aux bords Anglois la nef contre un rocher. 
Plus de trois jours entiers dura ceste tempeste, 

D’eau, de gresle et d’esclairs nous menassant la teste : 

A la fin arrivez sans nul danger au port, 

La nef en cent morceaux se rompt contre le bort, 

Nous laissant sur la rade, et point n’y eut de perte 

Sinon elle qui fut des flots salez couverte, 

Et le bagage espars que le vent secoiioit, 

Et qui servoit flottant aux ondes de joiiet. 
D’Escosse retourné, je fus mis hors de page, 

Et a peine seize ans avoient borné mon age, 

Que l’an cing cens quarante avec Baif je vins 

En la haute Allemaigne, ot la langue j’apprins. 
Mais las! a mon retour une aspre maladie 

Par ne scay quel destin me vint boucher louye, 

Et dure, m’accabla d’assommement si lourd, 

Qu’encores aujourd’huy j’en reste demy-sourd. 

L’an d’apres en Avril, Amour me fist surprendre, 

Suivant la Court a Blois, des beaux yeux de Cassandre : 

Soit le nom faux ou vray, jamais le temps veinqueur 

N’effacera ce nom du marbre de mon cceur. 
Convoiteux de s¢avoir, disciple je vins estre 

De d’Aurat a Paris, qui cing ans fut mon maistre 

En Grec et en Latin : chez luy premierement 

Nostre ferme amitié print son commencement, 

Laquelle dans mon ame a tout jamais, et celle 

De nostre amy Baif sera perpetuelle. 

ELEGIE XXX. 


Oyant un jour redoubler mes souspirs, 
Les seurs tesmoins des cceurs qui sont martyrs, 
Pitié vous prist de me voir en destresse 
Pour aimer trop quelque belle Maistresse, 
Ce disiez-vous, et que pour elle ainsi 
En y pensant j’avois le coeur transi : 

Car pour n’avoir le moyen a toute heure 
D’aller au lieu ot sa beauté demeure, 

Et ne pouvoir souvent la visiter, 

Le souvenir me forgoit de jetter 

Tant de souspirs, qu’ils donnoient cognoissance 
Qu’une Maistresse avoit sur moy puissance. 

Or vous voyant encores aujourd’huy 
En cest erreur, croyant que mon ennuy 
Vienne d’aimer une autre Damoiselle, 

C’est bien raison qu’icy je vous revelle 
Ma passion, et pourquoy tant de fois 
Tant de souspirs m’entre-rompent la vois, 
A celle fin de vous faire certaine 

Par cest escrit d’ou procede ma peine. 

Helas ma Dame, et 4 vous et a moy 
Vous faites tort de douter de ma foy : 

Car vous estant telle comme vous estes, 
Ayant du ciel tant de graces parfaites, 
Voz vertus sont un sujet plantureux 
Pour travailler un esprit amoureux. 
S’il vous plaisoit Vaccueillir de caresse, 
Et d’abaisser vostre brave hautesse 
Pour Vestimer, le priser et le voir, 

Et ses propos doucement recevoir, 
Comme il vous plaist de me faire, ma Dame, 
Et tel plaisir je sens jusques en l’ame : 
Le serviteur qui ne le sentiroit, 

En lieu d’un coeur un rocher porteroit. 

Mais plus grand tort vous me faites encore, 

Scachant assez combien je vous honore : 
Puis autrefois m’ayant fait cest honneur 
De m’honorer et me faire faveur, 

Il semble 4 voir que vostre amour cognué 
En mon endroit se change et diminué, 
Quand vous pensez qu’estimer je ne puis 
Vostre vertu dont esclave je suis, 

Ou l’estimant, qu’assez je ne revere 

Sa grand valeur comme chose treschere. 

Pource je suis contraint de souspirer, 
Quand pres de vous je me sens retirer 
En contemplant les traits de vostre face 
Qui de beauté les plus belles efface, 

Dont je recoy trop plus d’honnesteté 
Et de faveur que je n’ay merité. 

Or vous voyant si belle et si aimable, 
Courtoise, douce, honneste, desirable, 
Pleine d’honneur et de perfection, 

Dont vous gaignez de tous l’affection : 
Puis cognoissant (telle est ma destinée) 
A vous aimer ma nature enclinée, 

A vous priser, honorer et chercher, 

Et vostre amour sur toutes pourchasser : 

Je me resouls d’abandonner la bride 
A mon destin lequel me sert de guide, 

Et au tourment qui me rend langoureux, 
En m/’asseurant que homme est malheureux 
Qui fuit le jour, et dont l’Ame grossiere 

Ne daigne voir du Soleil la lumiere. 

Malheureux est qui ne veut s’enflamer 
D’un beau visage, et qui ne l’ose aimer. 
Celuy vrayment de la vertu n’a cure, 

Et fut conceu de quelque roche dure, 
En lieu d’esprit a du plomb au cerveau, 
Puis qu’en vivant il n’aime rien de beau. 

Vous aimant dong comme chose tresbelle, 
Je veux souffrir toute peine cruelle, 

Et pour loyer je ne veux autre bien 
Sinon l’honneur que de n’estre plus mien, 

M’estant perdu sous vostre obeyssance, 
Dont le malheur m’est trop de recompense. 
Car quand je voy le lieu que vous avez, 

Ce que je puis et ce que vous pouvez, 
Et en quel rang estes icy tenué, 

Ma petitesse et vostre grand valué, 
Et que mon sort au vostre n’est égal, 
Amour adonc qui redouble mon mal, 
Me desespere, et la bride retire 

A mon penser qui vainement desire. 

Puis la raison qui ma faute reprend, 
Telle conqueste en amour me defend 
Comme trop haute, et dont je ne suis dinne : 
» Car pour les Dieux est la chose divine. 

Voyla le poinct et la cause pourquoy 
Tant de souspirs deslogent de chez moy. 
Or’ la raison qui resiste a4 ma flame, 
L’opinion diverse qui s’enflame 
Par les rayons de vostre grand’beauté, 
Ont un combat en mon cceur arresteé : 

Et de la vient l’eternelle abondance 
De mes souspirs dont avez cognoissance. 

Donq’ je vous pri’ desormais ne pensez 
Que ces souspirs hors de moy soient poussez 
Pour autre effect que pour rompre la glace 
De vostre cceur, afin d’y trouver place. 

Et si alors que vous n’entendiez point 
L’occasion pour qui j’estois espoint 
A souspirer, comme douce et humaine 
Aviez pitié dequoy j’estois en peine : 

Maintenant donq’ que vous cognoissez bien 
L’occasion de mon mal et mon bien, 

Et de tous deux estes la cause vraye, 
Soyez moy douce, et guarissez ma playe, 
Ayez pitié de me voir en langueur : 

Un ma! mortel ne souffre la longueur. 

Outre qu’en tout vous estes tres-aimable, 
On vous dira courtoise et pitoyable : 
Vostre beauté qui tousjours fleurira, 

De voz vertus tout ce monde emplira : 
Ainsi serez par un bon ceuvre faite, 
Tant en vertu comme en beauté parfaite. 


DISCOURS II. 


Vous qui passez en tristesse le jour, 
Assujettis sous ’empire d’Amour, 
Cruel tyran des humaines pensées : 
Vous qui vivez d’esperances cassées, 
Vous que Fortune, Amour, et la douleur 
Vont abusant, escoutez mon malheur, 
Malheur estrange, autant esmerveillable 
Qu’en mon tourment je n’ay point de semblable. 
Mais par ou dois-je en mes vers commencer 
Le mal qui vient grievement m’offenser ? 
Comme un chemin qui en croix se traverse, 
De mainte voye en carrefours diverse, 
Fait le pieton du chemin esgarer : 
Ainsi le mal divers me fait errer 
De mon propos, si bien que ne puis dire 
D’out, ny comment proceda mon martyre : 
Et toutesfois icy je le diray, 
Me declarant le mieux que je pourray. 
De mon malheur Voccasion premiere 
Fut la durté de ma cruelle mere, 
Laquelle estant sans coeur et sans pitié, 
Fit avorter ma nouvelle amitié, 
Mere a son fils & tort mal-gracieuse 
“Par le rapport d’une vieille envieuse 
Qui hayssoit ma Maistresse, et faisoit 
Qu’a mes parens mon amour desplaisoit. 
Quiconque soit ceste vieille maudite, 
Perisse, 6 Dieux ! justement interdite 
Du feu et d’eau, et la clarté des Cieux 
Ne soit jamais agreable 4 ses yeux. 
La pauvreté tousjours luy face guerre, 
Et sans secours aille de terre en terre 

Cherchant son pain, et trespasse a la fin 
Nué, affamée, au milieu d’un chemin, 
Ou sans honneur d’aucune sepulture 
Soit des mastins et des loups la pasture. 

Son esprit aille errant par les tombeaux, 
Ou revestu de plumes de corbeaux 
Sur les maisons toute nuict se lamente, 
Et d’un long cry les voisins espouvente, 
Puis que par fraude elle a voulu blesser 
L’honneste amour qu’on ne doit offenser. 

De mon tourment je fis certain mon pere : 
Mais luy vieillard, qui du tout obtempere 
Aux passions de celle qui me fit, 

Parla pour moy, mais rien & mon profit : 
Car remettant toute l’affaire 4 celle 

Dont je nasquis, la rendit plus cruelle 
Contre mon mal, comme ayant seule a soy 
Pouvoir de pere et de mere sur moy. 

O cruanté d’une mere obstinée, 

Qui de son fils corrompt la destinée ! 

Ma mere donq’ est cause du tourment 
Que je recoy, et vous diray comment. 
Ainsi qu’on voit qu’entre ceux d’un lignage 
La privauté s’augmente d’avantage, 

Et Vamitié s’enflame plus avant 

Par le moyen de se voir bien souvent : 
Ainsi voit-on qu’Amour qui tout dispense, 
Souvent se mesle entre telle alliance, 

Et tant il est gaillard et vigoureux, 

Que des cousins il fait des amoureux : 

Comme ii advint 4 moy qui me lamente, 
Trouvant un jour une mienne parente 
En un festin (parente d’assez loin) 

Qui fut depuis l’argument de mon soin. 
Car estimant estre chose civille 
D’entretenir une Dame gentille 

De qui j’estois un petit allié, 
Incontinent je me senty lié, 

Fait prisonnier de son devis si sage, 

Qu’il eust gaigné d’un Scythe le courage. 

Je me vy prendre esclave de ses yeux, 
Ot les Amours courtois et gracieux 
Estoient logez, armez de ses ceillades, 

Qui d’un seul coup mes sens firent malades : 
Si qu’en vivant en autruy loin de moy, 
Plein de soucy, de tristesse et d’esmoy, 
Autre penser n’avois en la pensée 

Que la beauté que j’avois enlassée 

Au fond du cceur, qui tousjours en tous heux 
Pour souvenir se monstroit 4 mes yeux, 

Et ne souffroit, tant me faisoit de presse, 
Que sur l’amour la raison fust maistresse : 
Pource je fus long temps malade ainsi, 

Sans rencontrer ny pitié ny mercy. 

Mais comme on voit que la premiere envie 
D’un jeune amant est souvent assouvie 
Ou par l’estude ou par autre moyen, 
J’entre-rompy le noeud de ce lien, 

Qui d’autre amour m’avoit serré la voye 
Estant fort jeune, et ainsi que j’avoye 
Un frere aisné en age florissant, 
Qui plus que moy estoit fort et puissant, 
Et qui devoit selon sa destinée 
Aller bien tost sous les loix d’Hymenée. 

Or quand la Parque eut ce frere ravy, 
Et que tout seul de mon nom je me vy, 
S’offrant & moy maint riche mariage, 
L’amour premiere arresta mon courage, 
Dont je gardois encores en lesprit 
Le souvenir et le portrait escrit. 

Pour tout remede un jour je delibere 
De raconter mes amours a sa mere, 

La suppliant n’avoir le coeur marry 
Si pour amy je devenois mary 

De la beauté de sa fille si belle, 
Qu’autre desir je n’avois sinon d’elle. 

La mere adonq’ qui mes propos ouyt, 
Les accordant tout mon coeur resjouyt : 

Mais pour tel heur ne faillit ma misere : 
Car la rigueur de ma fascheuse mere 

Fraudant mon coeur, ma peine et mon espoir, 


Opiniastre opposa son vouloir 

Au mien forcé, et pour mon mal accroistre 
Ne voulut onq’ les vertus recognoistre 
Ne la famille ott je voulois party, 

Ayant son cceur de mon bien diverty 
Par les rapports d’une vieille Megere 
Contre m’amie infame mensongere : 

Et toutesfois ardent je ne laissé 
D’entretenir mon dessein commencé, 
Faisant entendre a mon pere la peine 

De trop aimer, dont j’avois l’ame pleine, 
Disant ainsi : Pere, s’il te souvient 

Du premier feu qui en jeunesse vient 
Brusler les coeurs de sa flame amoureuse 
(Heureux sujet d’une ame bien-heureuse) 
Je te supplie ayde a mon amitié, 

Et pere, pren de ton enfant pitié, 

De moy qui meurs sans tenir embrassée 
Celle qui vit Royne de ma pensée. 

Ne sois mon pere homicide a grand tort 
De ton seul fils, qui n’attend que la mort, 
S’il ne te plaist qu'il estaigne sa flame 
En si beau leu qu'il desire pour femme. 

Las ! si tu veux a mon bien consentir, 
Tu me feras un tel aise sentir, 

Mettant a fin ma vertueuse envie, 

Que doublement j’auray de toy ma vie, 
Et doublement seras mon pere icy 

Me donnant vie et m’ostant de soucy. 

De tels propos mon pere j’arraisonne : 

Et luy qui fut de nature tresbonne, 
Me dit : Mon fils, j’ay pitié de ton mal, 
Lequel ne trouve en amours son egal, 
Louant beaucoup ta volonté constante, 
Qui ne se doit frustrer de son attante. 

Mais pour-autant que vieillesse m/’a fait 

Par maladie impotent et desfait, 
Je ne scaurois a ton vouloir complaire : 
Car desormais ce n’est plus mon affaire 
De me mesler de nopces ny de rien : 
Le seul vouloir de ta mere est le mien. 
Pource mon fils, flechy la par priere : 
Son cceur n’est point d’une Lionne fiere 
Ny d’un Sanglier, tu pourras par douceur 
En souspirant luy amollir le cceur. 
Ainsi disoit : Lors je lamente et crie 
Devant ma mere, et la prie et reprie, 
Et par douceur j’essaye d’arracher 
En souspirant ce fer et ce rocher 
Qui luy armoit la poitrine si dure, 
Pour n’escouter la peine que j’endure, 
Mettant tousjours au devant de ses yeux 
L’extreme ennuy de mon mal soucieux, 
La nourriture et beauté de la fille, 
Et les vertus de toute sa famille. 
Mais pour-neant je cuidois l’enflamer : 
Car mille fois plus sourde que la mer, 
Qui par le vent se roulle sur le sable, 
A ma priere estoit inexorable. 
Alors me dit celle qui m’engendra : 
Ton pere vieil fera ce qu’il voudra, 
Car d’un pere est la puissance bien forte : 
Mais quant a moy, j’aim’rois mieux estre morte 
Que m/’accorder a te voir marié 
En si bas lieu dont tu es allié. 
Ce mot estoit le dernier coup d’espée 
Dont el’ pensoit avoir du tout coupée 
Mon esperance, helas! qui florissoit 
D’autant plus fort qu’elle la meurdrissoit. 
Moy resolu de poursuivre ma prise, 
Je fy certain mes parens de l’emprise, 
Qui tous d’accord louerent mon conseil, 
Et mon amour qui n’a point de pareil, 
Et la langueur veritable et non feinte 
D’une amitié si constante et si sainte. 

Adonq’ pensant par le temps acquerir 
Ce plaisant mal lequel me fait mourir, 
Tousjours cherchois occasion expresse 
D’aller aux lieux ot estoit ma Maistresse. 

Long temps apres tant de travaux passez 
(Par la douleur l’un sur l’autre amassez) 
Prevoyant bien que ma peine dolente 
Auroit plantée une amour violente 
Dedans le coeur de Madame, et qu’aussi 
Autant que moy elle auroit de souci, 

Je resolu, pour soulager ma vie, 

De visiter une si chere amie, 

Dont le portrait dedans l’esprit j’avois, 
Et de luy seul en mourant je vivois. 

Or trouvant seule un jour ma seule Aimée 

(Car la maison souvent m’estoit fermée, 
De peur helas! que si la privauté 
D’une si douce et plaisante beauté 
M’estoit commune, une envieuse rage 

Ne r’allumast ma mere davantage :) 

Je luy contay le feu qui me brusloit, 
Dont la chaleur aux yeux m’estinceloit : 

Je luy contay que je mourois sans elle, 
Que sa beauté me sembloit seule belle, 
Que de souspirs mon cceur je nourrissois, 
Que d’elle seule et non d’autre pensois, 
Qu’elle estoit seule et ma vie et mon ame, 
Mon sang, mon tout, ma chaleur et ma flame, 
Et que mon cceur n’avoit autre aliment 
Que de songer en elle seulement, 
Et maint propos je disois, que fait dire 
Amour alors qu’on conte son martyre. 

En-ce-pendant a longs traits je humois 
De ses beaux yeux les beaux traits que j’aimois, 
Te m’enlassois en ses tresses dorées, 

Je contemplois ses lévres colorées 

De frais ceillets, et son front ot estoit 

Amour au guet qui mon cceur combatoit. 
Je contemplois son maintien et sa grace, 

Et son beau teint qui les roses efface : 
Je desrobois de ses beautez un peu, 
Doux aliment pour en estre repeu 
En son absence, ainsi que l’homme sage 
Qui entreprend de faire un long voyage, 
Mainte passade amasse dans son sein 
Pour resister longuement a la faim. 
Sa mere adonq’ survenant fut joyeuse 
De telle amour si sainte et vertueuse, 
Et approuvant ma longue passion, 
De tous les deux loiia l’affection, 
Me descouvrant sa volonté celée, 
Dont j’eu depuis mon ame consolée. 
Un temps apres une nopce survint, 
O jour heureux ! o4 ma chere ame vint, 
Qui paroissoit au milieu de la presse 
Comme paroist Diane la Déesse 
Par-sur le choeur de ses Nymphes sautant, 
Quand pres d’Eurote elle va s’esbatant. 
La ne me pleut ny danse ny aubades, 
Ny balladins aux dispostes gambades, 
Fifres, cornets, ny les haubois qui font 
Aller la danse egalement en rond, 
Ny les festins, les vins, ny les viandes, 
Sucres, douceurs, confitures friandes 
Ne me plaisoient : seulement me plaisoit 
Ce corps divin, qui chaste me faisoit 
Vivre et mourir, contemplant en presence 
D’un ceil goulu toute mon esperance. 
D’un feu pareil noz souspirs embrasez, 
Et noz desirs furent beaucoup prisez 
Des assistans les plus grands de la bande, 
Qui admiroient une amitié si grande, 
Et de ma mere accusoient la rigueur 
Qui s’opposoit si cruelle &@ mon coeur. 


La nuict survint, et Amour qui me ronge, 


Me presenta mes delices en songe, 
Et parmy lVombre en esprit me fist voir 
Tant de beautez que j avois veu le soir. 

Et je disois, 6 songe qui m’abuses, 
Me fortunant de si plaisantes ruses, 
De tout mon bien je suis tenu a toy, 
Qui sans pitié as eu pitié de moy : 
Si qu’en despit de la fiere rudesse 
Qui tient ma mere, accollant ma Maistresse 
Je Vay baisée, et seul tu m’as heuré 
Quand plus mon fait estoit desesperé. 

Le verd pavot ton propre sacrifice 
Sur ton autel 4 toute heure fleurisse, 

Et puisses-tu eviter le courroux 
De Jupiter, puis que tu m’es si doux. 

Ainsi vivant en si douteuse attente, 
Des deux costez maint party se presente 
De mariage, et nul ne vint a fin, 

Estant rompu par un heureux destin. 

Ha! que serois-je aupres d’une autre femme 
Sinon du plomb sans vigueur et sans ame ? 
Que seroit elle aupres d’un autre aussi 
Que froide et morte et palle de souci 
Loin de son cceur ? Amour qui nous fait plaindre, 
Ne nous scgauroit en autre part conjoindre, 
Tant le destin a tous les deux commun 
De noz esprits en naissant ne fist qu’un. 

Lors m’efforgant d’une complainte amere 
Je retentay le vouloir de ma mere, 

Luy declarant le danger ot j’estois : 
Qu’un tel fardeau sur le coeur je portois, 
Qu’en bref veincu je laisserois la vie, 

Et si soudain elle n’avoit envie 

De m/alleger ou me donner confort, 
Qu’entre ses bras elle auroit un fils mort. 

Mais pour-neant je luy fais ma requeste, 
Tant de la vieille elle avoit en la teste 
Les faux rapports qu’elle luy racontoit, 

Que mes propos ny mes pleurs n’escoutoit, 
Estant joyeuse et brave de ma perte. 

En-ce-pendant la foire fut ouverte 

De sainct Germain, ot! ceux qui ont le coeur 

Adoloré d’amoureuse langueur, 
Ou ceux qui ont une ardeur vehemente 
D’estre butin d’une nouvelle amante, 
Ot ceux qui ont une ardeur de parler 
A leur soucy ot ils n’osent aller, 
Ou ceux qu’Amour a son conseil demande, 
Vont amoureux d’une gaillarde bande. 
La par bon-heur ma Maistresse arriva : 
Mon cceur devant avecq’ elle s’en-va, 
Et puis mon pied me conduit par la presse 
Ou je trouvay ma mortelle Déesse. 
La je n’avois mon regard attaché 
Ou sur la foulle ou desur le marché, 
Ou sur le bien qui pendoit aux boutiques : 
Mais contemplant tant de graces pudiques 
Qui reluisoient sur le front de mon tout, 
Je ne trouvois commencement ny bout 
En sa beauté : beauté qu’Amour m’a peinte 
Dedans le coeur comme chose tressainte. 
La devisant de noz tristes malheurs, 
Elle augmenta plus vives mes douleurs, 
Se lamentant de ma mere cruelle, 
Qui sans raison ne faisoit conte d’elle, 
De ses vertus, de sa condition, 
Et qu’elle avoit mauvaise affection 
En son endroit, se monstrant insensée 
D’offenser ceux qui ne l’ont offensée. 
Lors son courroux j’appaisay doucement 
Luy remonstrant son merite, et comment 
Ma folle mere avoit tort de mesdire 
De ses vertus que tout le monde admire. 
Un jour allant, comme souvent j’allois 
Voir une Dame a qui parent j’estois, 
Et elle aussi, la mere presque mise 
En desespoir, de courroux fut esprise : 
Se lamentoit, pleuroit et gemissoit, 
Que les vertus de sa fille on passoit 
Dessous silence, et que tel mariage 
Estoit trop long et de trop de voyage. 

Elle alleguoit en pleurant ne pouvoir 

Sa jeune fille en autre lieu pourvoir, 

Tant elle avoit & mon dire asseurance : 

Que ses parens luy en faisoient instance, 
Et qu’asprement tousjours luy reprochoient 
De n’avoir soin de ceux qui luy touchoient. 

Pource elle estant d’ennuy attenuée, 

Et de vouloir presque 4 demy muée, 

Aux champs alla, menant avecques soy 

Mon tout, mon cceur, ma promesse et ma foy : 
Ou je couru d’une course hastée 

Reconforter ceste desconfortée, 

Aussi pour voir les yeux de ceste la 

Au feu desquels mon esprit se brusla. 

A son retour par heureuse rencontre 
En quelque nopce encor’ je la rencontre, 
Ot pour scavoir si du temps la longueur 
Ne m’avoit point effacé de son cceur, 

De maint propos en propos je l’attire 
Pour la tenter, ne me voulant rien dire, 
Ains retirée en un penser profond, 

Ny bien ny mal froide ne me respond : 
Mais a la fin de mon dire esbranlée, 
Rendit du tout mon ame consolée 

En m/’asseurant de sa fidele amour. 

Lors tout ravy je sens naistre 4 l’entour 
De mon esprit une joye incognue 
Qui par sa bouche au coeur m’estoit venue. 

Doncq’ pour tousjours 4 mon aise la voir, 
Soudain je fis 4 sa mere s¢avoir 
(Pour consommer mon ceuvre proposée) 
Qu’elle seroit ma future espousée, 
La choisissant pour femme desormais, 
Et que pour Dame autre n’aurois jamais : 
Je luy contay le danger de ma vie, 
Et la rigueur de ma mere, et l’envie 
Qu’une flateuse avoit d’un tel party, 
Dont tout le mal, helas! estoit sorty. 

La mere adonq’ de mes raisons esmeué, 

Sage permit qu’une si douce veué 
Entre nous deux desormais se feroit : 
Que de sa part meurement penseroit 
Au mariage, et 4 ma foy promise, 
Pour mettre fin a si belle entreprise. 

. Voyla comment Maistresse j’ay vescu 
Depuis le jour que mon ceil fut veincu 
De voz beaux yeux : et soit que la journée 
Fust au matin des ondes retournée, 
Fust vers le soir quand le Soleil couchant 
Va dans la mer ses chevaux destachant, 
Ou quand la Lune errante se promeine, 
Pour vostre amour je n’ay languy qu’en peine. 

O grand Amour, grand oiseau par le doz, 
Qui t’es logé au profond de mes oz, 
Ayant choisy pour maison ma moiielle, 
Qui es armé d’une fleche cruelle, 
Et d’un flambeau que je sens dans le sein, 
Oy ma priere et me sois plus humain : 
Fay je te pri’ que ma Maistresse voye 
D’un ceil benin ce papier que j’envoye, 
Ou sont despeints la plus part de mes maux : 
Qu’elle ne mette en oubly mes travaux, 
Et que tousjours elle ait en sa pensée 
Nostre amitié saintement commencée, 
Tousjours mettant au devant de ses yeux 
De son amy les ennuis soucieux, 
Et que sa mere autre part ne flechisse, 
Et que le Ciel mon dessein accomplisse. 
Fay que la mienne au courroux endurcy, 

En mon endroit ait le coeur adoucy, 
Et qu’au lieu d’estre a tort insupportable, 
S’amollissant devienne plus traitable, 
Sans croire plus les malheureux propos 
De ce vieil chien contraire & mon repos, 
Qui porte envie aux vertus de la belle 
Qui n’a semblable en tout ce monde qu’elle, 
Parfaite autant que mon mal bien-heureux , 
Passe l’ennuy de tous les amoureux. 

Et si 6 Dieu, tu parfais ma requeste, 
Je t’apendray sur le haut de la teste 
Comme en trophée un rameau de Laurier, 
Pour le loyer de sauver ton guerrier. 

Je n’ay voulu, Madame, que ce livre 
Passast la mer sans vous voir et vous suivre, 
Pour remarquer ainsi qu’en un tableau 
Ce que Nature et les Cieux ont de beau : 

Et pour vous suivre, ou en vostre lictiere 
Ou a cheval, quand vous seule heritiere 
D’un si grand peuple allez de tous costez 
Voir les sujets sous vostre main dontez, 

Ou pour servir de douce compagnie 

A voz pensers, quand la tourbe infinie 
Qui vous courtise et d’yeux et de bonnet, 
Vous Jaisse seule en vostre cabinet, 

Ou soulageant voz royales pensées 

(De trop de soin et d’affaires lassées) 
Prenez un Luth, ou chantez ou lisez, 

Et quelquefois mes vers vous eslisez 
Entre un millier, dont je tressaute d’aise 
Brave de faire un ceuvre qui vous plaise : 
Car je ne veux en ce monde choisir 

Plus grand honneur que vous donner plaisir. 

Ce livre doncq’ qui en rend tesmoignage, 
Seroit marry, si faisant un voyage 
En Angleterre, il n’alloit tout d’un train 
En vostre Escosse, et vous baisoit la main : 
Voyant d’un coup deux Roynes enfermées 
En mesme mer, de qui les renommées 
Maugré la mer volent par lunivers. 

C’est doneq’ raison, puisque j’ay fait ces vers 
Pour toutes deux, que prompt je les envoye 
A toutes deux, par une mesme voye. 

Pour celebrer d’un coup, en ce faisant, 
Voz deux beautez par un mesme present. 

O livre doncq’ plus heureux que ton maistre, 
Tu vas au lieu auquel je voudrois estre, 
Voire ou je suis tousjours par le penser : 
Et si le corps pouvoit la mer passer 
Comme l’esprit, je verrois a toute heure 
Le beau sejour ot la Royne demeure, 

De qui les yeux luisent comme un beau jour. 

En si plaisant et celeste sejour 
Vit la vertu, Vhonneur, la courtoisie, 

Et la beauté dedans le Ciel choisie, 
Qui monstre assez aux rais de ses flambeaux 
Combien au Ciel tous les Anges sont beaux : 
Car du haut Ciel telle beauté partie 
Fait voir icy le tout par la partie. 
Elle courtoise, 6 livre glorieux, 
Te recevant d’un visage joyeux, 
& Et te tendant la main de bonne sorte, 
Te demand’ra comme Ronsard se porte, 
Que c’est qu'il fait, ce quil dit, ce qu'il est : 
Tu luy diras, qu’icy tout luy desplaist, 
Soul de soymesme : et que mesme sa vie 
Comme pesante 4a son corps luy ennuye, 
Se trouvant seul, et pleurant par les bois 
La triste mort d’un Prince et de deux Rois. 

Le petit Aigle, apres avoir esté 
Sans plume au nid tout le long de 1’Esté, 
Incontinent que la faim et la mere 
Le vont chassant, la naive colere 
Le fait sortir hors de l’aire, et s’enfuit 
Ot le sang chaut et le coeur le conduit, 
Faire la guerre aux Cygnes de Meandre 
Ou aux Canards, lesquels n’osent attendre = 

La jeune ardeur de ce guerrier nouveau, 
Ains froids de peur se cachent dessous l’eau, 

Le beau Poulain, yssu de bonne race, 
Brusque et gaillard, laissant dessus la face 
Et sur le col pendre ses longs cheveux, 

En desnoiiant ses jarretz bien nerveux, 

Court de luymesme, et brusque en sa furie 

Fait mille bonds le long d’une prairie, 

Se fagonnant pour devenir guerrier, 

Et d’un grand coeur s’eslancer le premier 

Sur l’ennemy, portant entre les armes 

La barde aux flancs, et au doz lhomme d’armes : 
Rendant son maistre et soy mesme guerrier, 

En paix et guerre a sa part au Laurier. 

A Vhomme seul il faut plus d’artifice, 
D’autant que l’art a l’honneur est propice. 
Tous animaux, soit ceux qui vont nouant, 
Ceux qui pendus en l’air se vont jouant, 
Ceux qui privez, ceux qui sauvages vivent, 
Sans passion leur nature ensuivent. 
L’homme sans plus charpentier de ses maux, 
A sa nature adjouste des travaux, 
L’honneur, le gain, lambition, l’envie, 

Et luymesme est le tyran de sa vie. 

Vous mon grand Duc, mon grand Montmorency, 
Comme prudent ne vivez pas ainsi : 

Car eslongné des passions vulgaires, 

Vous n’adjoustez aux humaines miseres 

Les maux forains, que les soins temporels 

Vont accouplant aux malheurs naturels. 

L’ambition, le gain et l’avarice, 

Et la vertu qui se farde du vice, 

Menace, peur, ny mesme la prison 

N’ont esbranlé vostre saine raison : 

Et c’est pourquoy, Seigneur, je vous admire 

Plus du penser que de l’oser escrire. 
Aussi mon Duc, de sage pere yssu, 

Sage et vaillant avez esté con¢eu, 

Et de nature aimez les choses grandes, 

Chevaux, soldats, aux champs mener les bandes, 
Dont les harnois au Soleil flamboyans 
Dardent les feux dedans l’air ondoyans. 
Vous avez pris de luy la prevoyance, 
Le jugement, le conseil, la prudence, 

Le meur advis, la sagesse et l’honneur, 
Et qui plus est, la grace et le bon-heur : 
Puis vous avez la matiere assez ample 
Pour vous former au paternel exemple, 
Patron parfait, qui de luy mesme fait 
Pour ses enfans un exemple parfait. 

Ainsi Chiron nourrit le jeune Achille, 
Nourrit Jason : l’un renversa la ville 
Du vieil Priam, et remplit d’hommes morts 
Xanthe escumant et sanglant jusqu’aux bords : 

L’autre premier autheur de la Gallée, 

De grands cueillers frappa l’onde salée, 
Fist estonner les Nymphes de la mer 
De voir ainsi des soliveaux ramer 
Desur les eaux aux hommes incognues, 
Et de verser tant d’escumes chenues. 

Comme ces deux bien-appris et bien-nez, 
Un rang d’honneur pres du Roy vous tenez, 
Grand gouverneur de sa ville peuplée 
Qui sous voz loix est conduite et reglée. 

C’est toy Paris, admirable cité, 

Grand ornement de ce monde habité 
De tes voisins la crainte et la merveille, 
A qui le Ciel n’a donné de pareille, 
Mere d’un peuple abondant et puissant, 
Heureux en biens, en lettres florissant. 
Dedans le Ciel tu mets la teste fiere, 
Tu as le dos fendu d’une riviere 
Au large cours, aux grands Ports fructueux : 
Tu as le front superbe et somptueux, 
Qui des voyans estonne les courages : 
Ton ventre est plein de mestiers et d’ouvrages 
Qui achevez ne trouvent jamais bout. 
O grande en biens, en sgavoir et en tout, 

Je te salué et celuy qui te guide, 

Laschant, serrant comme il te fant la bride, 
Et retenant par un juste compas 

Ta volonté, tes forces et tes pas. 

Quand un macon, un peintre, un charpentier, 
Un menuisier, un orfévre, un potier 
Font une erreur, pource la Republique 
N’est pas perdue, ou |’Estat politique : 

Si une veine ou un muscle ne fait 
Office au corps, le corps n’est pas desfait. 

Mais quand le chef, ou la raison repose, 
Sans y penser faut en la moindre chose, 
Le peché marche, et la faute descent 
Sur tout le corps, qui tout soudain se sent 
Morne ou perclus, ou tombe en lethargie, 
Et tout d’un coup perd la force et la vie : 
Car par le chef le corps vit seulement, 

Et du cerveau le corps a mouvement. 

Je m’esbahis des paroles subtiles 
Du grand Platon, qui veut regir les villes 
Par un papier et non par action : 

C’est une belle et docte invention, 
Qui toutesfois ne sgauroit satisfaire : 
Elle est oisive, il faut venir au faire : 

Ainsi que vous qui sgavez contenter 
Par leffect seul, et non par l’inventer, 
Tenant Paris dessous voz loix prudentes 
Pleine d’humeurs et d’ames differentes, 
D’hommes divers : l’un est fier, l’autre est doux, 
L’un est benin, Vautre plein de courroux, 
L’un qui veut tout, l’autre rien ne demande, 
Et si 4 tous la seule loy commande, 

Comme un Pilote a son Tillac assis 
Voyant l’escueil, d’un sens froid et rassis 
Guide la nef parmy les vagues perses, 

Bien qu’elle soit de cent pieces diverses, 
De voiles, mastz, de cordages divers, 
L’un va tout droit, Pautre va de travers, 
Et toutesfois Vadvis d’un homme sage 

Par artifice est maistre de l’orage : 
Tant par-sur tous on doit homme estimer 
Qui est prudent en terre et sur la mer, 
Dont le soucy bien moderé tempere 
Sous luy le peuple, a la guise d’un pere, 
Non d’un tyran de fureur allumé, 
Craint de chacun et de personne aimé : 
Car en tous leux la douce courtoisie 
Du peuple accort gaigne la fantaisie, 
L’ame, le coeur, le courage et la main. 
La cruauté engendre le desdain 
Et le mespris, et l’ire qui bouillonne 
D’une fureur fantastique et felonne. 
Pource un Tyran ne vit jamais bien seur : 
» Le vray bouclier d’un Prince est la douceur. 

C’estoit au poinct du jour (quand les plumes du Somm« 
Ne sillent qu’a demy les yeux lassez de l’homme, 
Qui veille tout ensemble, et tout ensemble dort, 
Ne pris ny retenu du frere de la Mort) 
Lors que ravy d’esprit, comme une idole vaine 
Qui sans corps sur le bord d’Acheron se promeine, 
Je me vy transporté sur le haut d’un Rocher, 
Duquel on ne s¢auroit sans ailes approcher, 
Ou bien sans un esprit qui vaut mieux que des ailes, 
Quand gaillard on le pousse aux choses immortelles. 
Au plus haut du sommet de ce Rocher pointu 
Est un Temple d’airain qu’a basty la Vertu : 
D’airain en est la porte, et par grand artifice 
D’airain plus clair que verre est parfait l’Edifice. 
La, de tous les costez de ce grand Univers 
Les peuples sont assis en des sieges divers : 
L’un bas et l’autre haut en son rang y habite, 
Et chacun a son lieu selon qu’il le merite. 
Aupres d’elle est assise 4 son dextre costé 

L’Estude, la Sueur, le Labeur indonté, 
L’Honneur, la Preud’hommie, et ont pour leur voisine 
Andronique, et Phronese, et leuc sceur Sophrosyne. 
Ce peuple a l’environ de la Nymphe espandu, 
De corps, d’esprit et d’ame, en elle est esperdu, 
Qui ne se peut souler de la voir : et l’appelle 
Son coeur, ses yeux, son sang, sa maistresse, et sa belle, 
Luy offre corps et biens, et tasche a desservir 
Sa grace pour l’aimer et pour la bien servir. 
La Déesse n’est pas de corps effeminée 
Comme celle qui est des flots de la mer née : 
Son ceil est doux et fier, son sourcil un peu bas, 
Son regard est semblable a celuy de Pallas 
Quand sa main est paisible, et l’horrible Belonne 
Contre les fiers Geans n’irrite sa Gorgonne. 
Tant plus elle est aimée, et tant plus elle prend 
Plaisir a contr’aimer, et jamais ne se rend 
Que par honnesteté, douceur et courtoisie 
N’ait de ses poursuivans gaigné la fantaisie, 
Et ne leur ait par signe et par preuve montré 
Qu’en la queste d’amour ils ont bien rencontré. 
Aucunefois sur l’un son regard elle jette, 
Sur l’autre aucunefois : car elle est tant sujette 
Aux passions d’amour, que son coeur ne pourroit 
Vivre & son aise un jour s’il ne s’enamouroit. 
Quand elle aime quelcun, comme maistresse douce 
Le souleve aux honneurs, aux biens elle le pousse, 
Luy donne entre les Rois un honorable lieu, 
Et le fait du vulgaire admirer comme un Dieu : 
Mais 4 ceux qu'elle hait, comme fiere ennemie, 
Leur promet deshonneur, prison et infamie. 
Sur tous ses poursuivans d’un ceil vif et ardant, 
Courtoise elle t’alloit doucement regardant 
Mon tresdocte Rouvere, et comme amour la touche 
Tout ainsi que le coeur, elle t’ouvrit la bouche 
Te flattant de ces mots : Amy, que le troupeau 
Des Muses allaicta cherement au berceau 
De leurs propres tetins pour future merveille : 
Puis quand tu devins grand, l’industrieuse abeille 

De son miel amassé sur les fleurs du Printemps, 
En lVAntre Thespien te nourrit bien long temps, 
Ou Pheebus, et Python, et la belle Cythere, 
Et Mercure qui est des bons esprits le pere, 
Ont si bien ton mortel en divin transformé, 
Que tu fus dés enfance un miracle estimé, 
Ayant choisy Morel pour vertueuse guide, 
Qui surmonte Chiron le maistre d’Eacide. 

Tu n’avois pas dix ans, qu’oyant publiquement 
Tes propres oraisons sonner si doctement 
Et t’oyant disputer outre ton age tendre 
Des Arts qu’on ne s¢auroit que par vieillesse apprendre, 
Je fus toute ravie, et dés le mesme jour 
Que je te vy, je mis dedans toy mon amour. 
Tu t’en apperceus bien : car tousjours depuis l’heure 
Songneux, tu as cherché la place ot je demeure, 
Ou tu es arrivé par cent mille travaux, 
Par rochers, par torrens, par plaines et par vaux, 
Par halliers et buissons, qui les autres retiennent, 
Et recreuz du chemin & mon Palais ne viennent 
Ainsi que tu as fait, afin d’y sejourner : 
Car le soucy mondain les en fait retourner. 

Au bas de ce Rocher au milieu d’une prée 
Demeure une Déesse en drap d’or accoustrée, 
Ses bras sont chargez d’or, et son col d’un carcan, 
Labeur ingenieux des feuvres de Vulcan : 
Son front est attrayant, sa peau tendre et douillette, 
Son ceil traistre et lascif, sa face vermeillette, 
Et ses cheveux ondez, annelez et tressez, 
Sont de fueilles de Myrthe et de rose enlassez : 
Sa main est molle et grasse, et son ceil n’abandonne 
Le sommeil paresseux que midy ne rayonne : 
Au reste elle est en danse, en festins et deduit, 
Et rien fors le plaisir, indiscrete ne suit, 
Brave, en-poinct, decoupée, et pour estre apparente: 
Elle a desja vendu le meilleur de sa rente. 

Tousjours aux grands chemins en cent mille fagons 
Elle ourdist des filets, et tend des hamecons 
Apastez de delice, et elle en mainte sorte 

Aux gestes, a la voix, et aux yeux elle en porte 
Pour prendre les passans, si bien que le plus fin 
(Sans aide de raison) s’y empestre a la fin : 

Elle prend bien souvent. ma robbe, et si transforme 
Son masque desguisé en ma naive forme. 

On dit qu’un jour Venus sans pere la conceut, 
Monstre fier et cruel, du dueil qu’elle receut 
Qu’Hebé jeune Déesse espousoit en lieu d’elle 
Hercule despouillé de sa robbe mortelle : 

Et avorta du part, en opprobre et desdain 
Qu’Hercule desur elle avoit mise la main, 

Et luy avoit laissé au front la cicatrice 

Qui descouvre a chacun son nom et sa malice. 

Or ceste Volupté (ainsi se fait nommer 
Celle qui veut sa vie en plaisirs consommer) 
M’arreste les passans, et tant elle est mignarde, 
Qu’enyvrez de plaisirs, de tels mots les retarde : 

O pauvres abusez, que le nom de Vertu 
A faussement seduits! pauvre peuple vestu 
D’une robbe de boiie, a laquelle Nature 
Trop chiche, n’a donné sinon la pourriture ! 
Pensez-vous, abusez, de mortels faire Dieux ? 

Et de terre chargez voler jusques aux cieux ? 

Laissez moy ces desseins qui ne sont que metsonges, 
Que Chimeres en lair, que fables et que songes, 

Et mortels, n’esperez sinon que le trespas 
Qui est vostre heritage, et vous suit pas a pas. 

Quelle fureur, humains, quelle ardente manie 
Vostre sotte raison si follement manie, 

Que vouloir par travail en cheveux blancs chercher 
Je ne scay quelle femme assise en un Rocher ? 
De qui le nom est vain et vaine l’entreprise ? 
Hé! qu’en r’apportez-vous sinon la barbe grise 
Pour toute recompense, ou quelque mal soudain 
Qui vous fait trespasser du jour au l’endemain ? 
En-ce-pendant les ans de la jeunesse tendre 

Que vous dévriez en jeux et en plaisirs despendre, 
Se perdent comme vent, et ne r’animent plus 
Voz corps de longue estude impotens et perclus. 


184 LE PREMIER LIVRE 


Si Vertu ne silloit voz yeux de piperie, 
Vous cognoistriez bien tost quelle est sa menterie : 
La Nature y repugne, et vous monstre combien 
Vertu pipe voz cceurs sous ombre d’un faux bien : 
Celuy qui suit Nature, est sage, et ne se laisse 
Seduire des apasts de telle enchanteresse. 
Qu’acquist jadis Socrate, Aristote et Platon, 
Pythagore, Thales, Theophraste et Criton 
Pour aimer la Vertu ? fors une renommée 
Qui sera par les ans comme ils sont, consommée ? 
Dequoy sert le renom au mort qui ne sent rien ? 
Malheureux est celuy ce-pendant qu'il est sien, 
Qu’il sent, qu’il voit, qu’il oyt, qui ne fait bonne chere 
Sans consumer sa vie en penible misere 
Apres je ne scay quoy qu’on ne peut acquerir 
Que par longue tristesse, en danger d’en mourir. 
Que voirrez vous la haut que ronces et qu’orties ? | 
Icy vous ne voirrez que fleurettes sorties 
Du sein du Renouveau : icy le beau Printemps, 
La jeunesse et l’amour habitent en tous temps : 
Icy l’homme vieillist en plaisir delectable, 
Et s’en-va soul de vie ainsi que d’une table. 
De tels mots Volupté arreste les passans, 
Qui mal-sains du cerveau, ne sont assez puissans 
Ainsi que tu as fait, de se boucher loreille 
Pour jouyr du plaisir qu’icy je t’appareille. 
Pource mon cher amy, dés enfance cognu, 
Tu sois en mon Palais le plus que bien-venu, 
Il faut que je t’embrasse et que je te caresse, 
Puis que tu as donté l’ocieuse paresse, 
Et sans avoir ouy les chants de Volupté 
Tu es sur mon Rocher par estude monté. 
Ceste jeune rusée est si fort cauteleuse, 
Qu’en lieu de te souler d’une douceur mielleuse, 
T’eust presenté du fiel, et comme 4 son amant 
Donné un fresle verre en lieu d’un Diamant. 
Doncques tu m’as aimé pour ]’amour de moy-mesme 
Sans espoir de loyer : aussi d’amour extréme 
Je t’aime en recompense, et n’auras en resour 

De m’aimer de bon cceur sinon que mon amour. 

Tousjours mes amoureux ont de moy jouyssance : 
Les mondains amoureux vivent en indigence 
» Desirant la beauté, et l’homme desireux 
» Pour n’avoir son souhait, est tousjours mal-heureux. 
Mais mon fidele amant sans ardeur inconstante 
Se contente de moy, de luy je me contente : 

Et sans plus desirer il a tant de plaisir, 
Que je suis pour jamais la fin de son desir. 

Pour me faire l’amour il ne faut qu’on se farde, 
Qu’au miroiier paresseux la face on se regarde, 
Qu’on soit bien parfumé, ou qu’on soit bien vestu 
D’un drap d’or par rayons a la soye battu, 

Qu’on face des tournois, qu’on sorte en la campaigne, 
Qu’en armes on galope un beau genet d’Espaigne, 
Qu’on soit bien gaudronné : Je ne veux point cela, 
Mon amour seulement se donne a celuy 1a 

Qui m’aime plus que luy, qui me suit a la trace, 

Et de rien n’est soigneux que de ma bonne grace. 

Tel amant est heureux, admirable et parfait : 

Il ne pense jamais ny ne dit ny ne fait 

Rien dont il se repente, et en soymesme ferme 

Tl est son but, sa fin, son limite et son terme, 

Son parfait, et son tout : quand le Ciel tomberoit, 
L’esclat sans l’effroyer sa teste frapperoit. 

Tous humains accidens il desdaigne et mesprise, 

Tl desdaigne la flame en sa maison esprise, 
Prison, terre et argent, trahisons de valets, 
Perte d’habillemens, de biens et de Palais, 
De femmes et d’enfans, et constant il se joué 
De Vaveugle Fortune, et des tours de sa roué : 
I] n’a jamais soucy du change des saisons : 

Car tout enveloppé d’immobiles raisons, 
S’enferme d’un rampart clos de Philosophie, 
Qui mesprise le temps, et Fortune desfie. 

Tl est riche sans biens, il vit heureusement, 
Et parfait de tous poincts il a contentement : 
Il scgait tout, il voit tout, et la lourde ignorance 
Dedans son estomac ne fait point demeurance ; 

Il se cognoist soymesme, et ne doute de rien : 
Sans ailleurs s’esgarer il demeure tout sien, 
Et nulle passion soit d’ire, ou soit d’envie, 
De douleur ou de peur ne tourmente sa vie. 
En ceste terre basse il n’estime rien grand : 
Car son esprit au ciel a toute heure se pend, 
Out la grandeur de Dieu de si pres il advise, 
Que toute chose humaine en son cceur il mesprise : 
Et rien tant soit estrange, ou douteux, ou nouveau, 
Present ou advenir, n’offense son cerveau. 
Il a chassé de soy toute sorte de vice, 
L’ardante ambition, Ja vilaine avarice, 
Luxure dissolué, et s’est fait pour m’aimer, 
Un homme tout parfait qu’on ne scauroit blasmer. 
Ainsi rien n’apparoist au monde miserable, 
Qui soit fors mon amour eternel et durable. 
La richesse se perd, la force et la beauté, 
Faveur, credit, honneur, noblesse, royauté, 
Comme neige au Soleil, ou comme la fumée 
Qui par le vent souflée en l’air est consumée : 
Sans plus mon amoureux ne s’esbranle jamais, 
Plus ferme que le roc sur lequel je le mets. 
L’infame pauvreté ne ronge sa poitrine, 
Indigence ne faim desur luy ne domine : 
Le monde est son pays, il n’est point estranger, 
Il va jusques a l’Inde, et revient sans danger : 
Et quand le Sort malin ou la Fortune dure 
Luy menace le chef, je m’oppose a l’injure, 
Et plus est enfondré, plus je le tire en haut, 
Et jamais mon secours au besoin ne luy faut. 
Je le fais de doctrine et d’honneur l’exemplaire, 
Je le tire bien loin des tourbes du vulgaire, 
Je Vavance en credit, je le pousse aux honneurs, 
Et discret je le rends entre les grands Seigneurs. 
Ainsi que je t’ay fait amiable Rouvere, 
Qui peux entremesler le doux et le severe, 
Et qui s¢ais par un art gracieux et courtois 
Pratiquer les faveurs des Princes et des Rois. 
Tes moeurs et ta prudence ont fait que lon te voye 

Choisy pour serviteur du grand Duc de Savoye 
Et de sa chere espouse (ame heureuse) qui fait 
Nostre age plus poly, plus divin et parfait, 
Qui sur toute Princesse a franchement suivie 
Moy qui suis la Vertu, dés le jour de sa vie. 
Or-sus embrassez moy, tant pour avoir cest heur 
Que d’estre d’un tel Duc fidele serviteur, 
Que d’estre serviteur de telle Marguerite : 
Et pour-autant aussi que ta foy le merite, 
Qui ne pourra jamais se separer de moy : 
Car jamais un bon cceur ne viole sa foy. 
Ainsi te dit Vertu de sa bouche vermeille : 
A-tant le jour fut grand, et sur ce je m’esveille. 


ELEGIE XXXIII. 


Le Gast, je suis bruslé d’amour et de chaleur, 
L’une me tient au front, l’autre me tient au coeur : 
La chaleur de mon front ne me donne grand peine, 
Je la puis estancher aux flots d’une fonteine, 

Ou cherchant par les bois les Antres bien couvers, 
Herissez de ihyerre et de fueillages vers, 
Des Nymphes et des Pans les maisons solitaires. 

Mais je ne puis helas! oster de mes arteres, 
Foye, sang et poumons ce jeune Amour nouveau, 
Qui se loge en mon cceur et s’est fait un oiseau, 
Semblable au Rossignol qui apres son aimée 
Va volant au Printemps de ramée en rameée, 

De bocage en bocage, et chanson sur chanson 

Va desgoisant son mal: En la mesme fagon 

Cest Amour emplumé sans demeure certaine 
Passe de nerfs en nerfs, passe de veine en veine, 

En mon foye, en mon coeur, en mes 0z, en mon sang : 
Tantost ne veut partir, tantost m’ouvre le flanc 
De ses traits pour yssue : et voyant que j’essaye 
Qu’il ne face en mon corps pour sortir une playe, 
Me vient ouvrir la bouche, et si fort il m’estraint, 

Que pour flater mon mal a chanter me contraint, 
Me picque de sa fleche, et luymesmes invente, 
Caché dedans mon cceur, tous les vers que je chante, 
Me les dicte et ordonne, et j’escris seulement, 
Secretaire loyal de son commandement. 

Les hommes ne s¢auroient tromper leurs destinées. 
Hé! n’est-ce pas grand cas que depuis trois journées 
Cest Amour par les yeux a gaigné ma maison, 

Et follastre s’est fait maistre de ma raison, 

Et sans avoir esgard aux neiges de ma teste 

(Ah! comme si j’estois quelque despouille preste) 
Nourrist mon coeur en braise et au feu qui me perd, 
Qui brusle d’autant mieux que le bois n’est plus verd. 

Cest Amour, cest oiseau, car oiseau je l’appelle, 

Esvente quelquefois ma chaleur de son aile, 
Et me fait par espoir quelquefois respirer, 
Helas ! mais c’est afin de mieux me martyrer : 
Comme fait le Vautour qui de faim arrestée 
Ne ronge coup sur coup le coeur de Promethée, 
Ains allongeant sa peine il le laisse a sejour, 

Et de nuict il s’enfuit pour revenir le jour. 

Je ne scaurois par art, estude ny coustume 
Cognoistre bien ce Dieu qui est vestu de plume : 
Estrange est son plumage, et je crains a loger 
(Pour n’estre point deceu) un si jeune estranger. 
Tous les autres oiseaux en quelque place naissent, 
Ou d’herbes ou de fruicts, et de graines se paissent, 
Et vivent entre nous, et sont parmy les bois 
Ou cognus par leur plume, ou cognus par leurs vois. 

Le mien m’est incognu, son nom et sa nature : 
Ny d’herbe ny de fruicts il ne prend sa pasture, 

Mais d’un souspir cuisant et d’un penser profond 
Qui s’enfante au cerveau et se tient sur le front : 
Se repaist d’un soucy que d’un autre il allonge, 
Et en lieu d’abruvoir, en mes larmes se plonge. 

Les autres en volant amoureux et contents 
Font une fois leur nid au retour du Printemps : 

Et le mien aussi tost qu’en mon cceur il prist place, 
Fist ses ceufs, puis couva, puis me fist une race 

De petits amoureaux, qui de jour et de nuit 
Demandent la bechée et menent un grand bruit. 

En un jour les petits deviennent grands et volent, 
Ils volent sur mon cceur, me mangent et m’affolent : 
Car je n’ay ny le sang ny le foye bastant 
Pour loger si grand peuple et pour en nourrir tant. 

J’ay tendu des gluaux et des Pans pour les prendre, 
J’ay tendu des filets : ils ne veulent m’attendre, 
Ils degoivent ma main, et en les poursuivant, 

En lieu de les happer je ne pren que du vent. 
Ils ne sont pas, le Gast, de nature grossiere, 
De froide, lente et sombre et pesante matiere, 
Ils sont prompts et subtils, et d’un joyeux souci 
Comme d’autre lignée et d’autre nid aussi. 

Ils ne sont Touranjaux, mais bien de la contrée 
Ou Laure jusqu’au coeur de son Petrarque entrée 
Fist pour elle si haut chanter ce Florentin, 

Que Cygne par ses vers surmonta le Destin : 
Si qu’aujourd’huy le Rhosne et Sorgue, et Valecluze 
Murmurant son renom, sont cognuz par sa Muse. 

Toy le Gast, dont le front, les graces et l’attrait 
Monstrent qu’un bel Amour t’a blessé d’un beau trait, 
Et que tu as au coeur quelque belle pensée, 

A qui Mars et la Muse en un seul amassée 

Ont prodigué leurs dons, et t’ont fait valeureux, 
Et ensemble sgavant, et ensemble amourepx. 
Portant dessus le front Vune et l’autre couronne 
Que Mars et que Venus a ses poursuivans donne : 

Dy moy par courtoisie (ainsi puisses tousjours 
Quelque part que tu sois, jouyr de tes amours) 
Par quel rhet aussi beau que ces cheveux de soye 
Pourrois-je envelopper une si chere proye ? 

Je voudrois me sauver par un mesme moyen, 
Ou rompant le filet, ou serrant le lien : 
C’est le poinct du secours auquel je veux entendre, 
Car il me plaist, le Gast, d’estre pris, et de prendre. 

ELEGIE XXXIIII. 


Seule apres Dieu la forte Destinée 

Commande en terre a toute chose née, 
Et son lien nous enlasse si fort, 
Que rien ne peut le trancher que la Mort. 

Ny pour voguer par les mers poissonneuses, 
Ny pour tracer les Syrtes sablonneuses, 

Pour se cacher dans |l’Antre d’un Rocher, 
Ou sous la terre, on ne peut empescher 
Le cours fatal, qu’importun ne nous suive, 
Et que chacun par contrainte ne vive 
Dessous la loy qu’il receut en naissant : 
Tant le decret du Destin est puissant. 

Ainsi du jour que je vous vy Madame, 
Vous fustes seule emprainte dans mon ame, 
Et le Destin ne m’a permis depuis 
Aimer ailleurs, tant condamné je suis 
A vous servir, ne sentant autre braise, 

Ny ne voyant autre bien qui me plaise. 

Quand je vous voy (il n’en faut point mentir 
Vostre beauté au coeur me fait sentir 
Cent passions diverses, et me semble 
Que tout le corps passionné me tremble. 

En vous je vy, et en vous je respire, 
Autre richesse au monde je n’aspire, 
Seuls voz beaux yeux sont mon contentement : 
Sans leurs rayons je mourrois promptement 

Voyla pourquoy mon ame qui s’oublie, 
Pour vous aimer si fermement se lie, 

En me laissant, a la vostre, qu’elle est 
Tousjours collée au plaisir qui luy plaist, 
Sans: se souler de telle jouyssance. 

Et pour cela noz noms, comme je pense, 
Sont accordans : Car nous ne sommes pas 
Deux coeurs en un liez jusqu’au trespas : 
Mais le Destin qui les amans assemble, 

Nous a liez de mesmes noms ensemble 

Comme de cloux, pour tenir l’amitié 

Qui nous conjoint sans changer de moitié. 
Las! je ne puis changer d’autre pensée, 

Tant la mienne est en la vostre passée, 

Mon cceur au vostre, et plus rien je ne suis 

Sinon vous mesme, et rien de moy ne puis : 

Toute dans vous je ne suis nulle chose, 

Et n’ay besoin d’autre metamorphose, 

S’il ne vous plaist vous mesmes vous changer, 

Et vous desfaire et rompre et desloger 

Hors de chez vous : autre malheur extréme 

Ne peut forcer moy qui suis un vous mesme. 
Pource, Madame, esperer il vous faut 

Un Serviteur loyal et sans defaut, 

Comme je suis, qui pour vostre service 

Se veut soymesme offrir en sacrifice 

A voz beautez, dont de jour et de nuit 

Le beau portrait de toutes parts me suit : 

Bien que souvent ou par doute ou par crainte, 

Ou par respect ou par autre contrainte, 

En vous voyant, tout pensif et tremblant, 

De voir voz yeux je n’ay pas fait semblant, 

Comme monstrant par froide contenance 

Qu’en autre part j’avois fait alliance, 

Faisant entrer les hommes en soupcon 

Que mon ardeur n’estoit plus qu’un gla¢on, 

Et la chaleur au-paravant si forte, 

Par trait de temps languissoit toute morte. 
Mais je cachois d’une cendre le feu 

Qui me brusloit : afin qu’il ne fust veu 

Par le dehors, que le dedans, Madame, 

Ardoit pour vous d’une si chaude flame. 
Non, je ne suis un amant incertain 

Qui prend et laisse amour aussi soudain 

Qu’un vestement : c’est un acte volage. 

Amour m/’est tout, Amour m’est heritage 

Comme est mon sang, mes veines et mon coeur, 

Que ny le temps, desespoir ny rigueur 

Ne peut m’oster : il faudroit me desfaire. 

Mais je ne veux que l’importun vulgaire, 

Menteur, causeur, cognoisse rien de moy, 

Pour ne commettre a sa langue ma foy. 
Qui veut tarder une amour bien entiere, 

Ne faut donner au mesdisant matiere 

De caqueter : il faut dissimuler : 

Souvent le taire a veincu le parler 

Puis l’amitié qui est bien commencée, 

Sans parler parle avecques la pensée. 


DISCOURS IIII. 


Le temps se passe, et se passant, Madame, 
Il fait passer mon amoureuse flame : 
Si que le feu d’Amour qui me brusloit, 

Ne brusle plus mon cceur comme il souloit : 
Et maintenant sa flame est aussi lente 
Qu’auparavant elle estoit violente, 

Quand vive et claire en mon ame croissoit 
Et sur mon front luisante apparoissoit : 

Si qu’on disoit me voyant en la sorte, 

Qu’au coeur j’avois une fiévre bien forte. 

Tous les tesmoins qui decelent Amour, 
Logeoient chez moy : je souspirois le jour, 
Le lict m’estoit un dur camp de bataille, 

Et toute nuict j’avois une tenaille 

Qui foye et coeur et poumons me pinsoit : 
Ores ma face honteuse pallissoit, 

Puis rougissoit : ma voix mal-prononcée 
De longs souspirs estoit entre-cassée : 

De mes propos je n’achevois le quart, 
Comme un resveur qui songe en autre part : 
J’avois tousjours vostre face celeste 
Devant mes yeux, les graces et le geste, 
Le chant, les pas que vous aviez alors 
Que je vous vy danser dessus les bors 

De vostre Seine, ot j’avallay l’amorce 
Qui me tira d’une gentille force 
De Vestomac le cceur, qui bien-heureux 
Se confessoit de se voir amoureux. 
Incontinent que je receu la playe, 
Je couru fort a sainct Germain en Laye 
Servir mon Roy, bien qu’Amour plus grand Roy 
Pour le servir m’appellast tout 4 soy. 

Ny pour picquer, ny pour donner carriere 
A mon cheval, je ne laissay derriere 
Le chaut desir qui dans mon cceur vivoit, 
Et compagnon en croupe me suivoit. 

Ny pour passer le large doz de Seine, 

Qui se joiiant quatre fois se r’ameine 
D’un vague ply retors et reglissant, 

Et quatre fois se remonstre au passant : 
Je n’estoufay pour les eaux de ce fleuve 
Le feu bouillant d’une chaleur si neuve, 
Qui comme souffre ou paille s’allumoit, 
Et tout mon cceur en flames consumoit. 
Le court chemin d’un si petit voyage 

Me fut plus long que le glacé rivage 

Que le Soleil n’eschaufe de ses yeux, 
Tant il m’estoit fascheux et ennuyeux : 
Un beau sentier me sembloit une orniere, 
Une fontaine une creuse riviere, 

Les bleds un champ de la bize batu, 

Un plain chemin un passage tortu : 

Et me sembloit, tant insensé j’estoye, 
Que ce n’estoient que deserts en ma voye : 
Si qu’en marchant il me sembloit marcher 
Sur une espine ou desur un rocher. 

Or & la fin picqué d’amour extréme, 
Je picque tant mon cheval et moymesme, 
Que tout pensif, et le coeur hors du sein, 
Troublé d’esprit j’arrive a sainct Germain. 

La j’oubliay toute ma Poésie, 

La je perdy raison et fantaisie : 
Car ne pouvant ainsi que je voulois 

Chanter mes vers aux oreilles des Rois, 
Comme affollé d’une fiévre trop folle, 
Je perdy coeur, langue, esprit et parolle : 
Si que mon Prince en riant cognut bien 
A signes tels que je n’estois plus mien. 
La nuict survint qui des liens du somme 
Plus doux que miel serre les yeux de l’homme, 
Avecq’ les yeux le doux sommeil aussi 
Fermant du cceur la peine et le souci, 
Mais non le mien : car autant que la Lune 
Laissa courir sa belle coche brune, 
Qu’un camp de feux suivoit tout a l’entour, 
Je souspiray impatient, d’amour, 
Dedans mon lict, tournant de place en place : 
Tous voz propos, voz gestes, vostre grace, 
Qui toute nuict prisonnier me tenoient, 
L’un apres l’autre au cceur me revenoient, 
Et par-sur tous ce conte lamentable 
Ou vous pleuriez vostre amy regretable : 
Si que ravy et confus me sembloit 
Que vostre main me fendoit, et m’embloit 
Le cceur du sein, comme 4a l’heure premiere 
Que ma raison demeura prisonniere. 
Mais aussi tost que l’Aube aux doigts rosins 
Eschevelée eut tous les lieux voisins 
Remply de jour, et que la tresse blonde 
Du grand Soleil s’esparpilla sur l’onde, 
Je m’en-allay comme ravy d’esmoy, 
Non courtizan au lever de mon Roy, 
Non bonneter un Seigneur qui peut faire 
Plaisir & ceux qui luy veulent complaire : 
Mais me tuant de mon propre couteau, 
J’erre tout seul dans le parc du chasteau, 
Pensant, resvant a ce gentil visage, 
Dont maugré moy j’avois au cceur l’image. 
Si quelque amy venoit me caresser 
Entre-rompant mes pas et mon penser, 
Je V’abhorrois, maudissant la fortune 
D’avoir trouvé une langue importune : 

Mon corps d’ahan goute a goute suoit, 
En cent facons ma face se mouvoit, 

Ne respondant ne parlant, et ma bouche 
A Vimportun estoit comme ane souche, 
Monstrant assez que tout ce qu'il disoit, 
Comme la mort, ou plus me desplaisoit. 

A la parfin Amour qui se promeine 
Avecque moy, hors du bois me r’ameine, 
Et me plantant dessus le haut du mont, 
Droit vers Paris me fist tourner le front. 

Lors m’allegeant d’une ruze gentille 
Je humois l’air de ceste grande ville 
Coup dessus coup, qui m’entroit dans le coeur, 
Et m’emplissoit de force et de vigueur, 
Comme pensant humer la douce haleine 
De la beauté qui me tenoit en peine. 

Et je disois, ha! ville qu’a bon droit 
Tu n’as egale au monde en nul endroit, 

Non pour le nom si fameux que tu portes, 
Non pour avoir plus que Thebes de portes, 
Riche de biens, riche de citoyens, 

Sang genereux de ces premiers Troyens 
Que Francion fist abreuver en Seine 
Quand il bastit au milieu de la plaine 

Tes murs sejour de toute Royauté : 
Mais pour celer en ton sein la beauté 
D’une sans per comme toy, qui est telle 
Que tout est laid en ce monde aupres d’elle 
Comme il me semble : et si je suis pipé, 
Au-moins je suis bien doucement trompé. 

Que viens-je faire en ceste Court pour estre 
Seul dans ce parc comme un homme champestre ? 
La Court peuplée, et qui aux autres sert 
De passe-temps, m’est un vuide desert. 
Veux-je emporter du Roy quelque largesse, 
Quand a Paris est toute ma richesse ? 

Ny Court ny Roy ne vallent s’absenter 
Du moindre trait qui me fait lamenter, 
Et des rayons d’une si belle Dame 

Qu’au coeur je porte et que je sens en l’ame. 
Veux-je languir en si triste sejour 
Sans plus revoir ja clarté de mon jour ? 
Veux-je pensif, desert et solitaire 
Sans courtizer, sans prier, sans rien faire, 
Fascheux, honteux, sans ayde et sans confort 
Estre 4 la Court la proye de la mort ? 
Pource parton et retournon vers celle 
Ot de Vamour la chance nous appelle. 
Je n’avois dit que je monte a cheval, 
Au grand galop je descens contre-val 
Au premier port, et puis ayant passée 
Seine au long cours en elle entre-lassée, 
D’un fort esp’ron je brosse le chemin 
Ce me sembloit pavé de josimin, 
D’ceillets, de lis, et courru si habille 
Que j’arrivay comme un songe 2 la ville, 
Un peu devant que le Soleil couchant 
Allast le jour dans les ondes cachant. 
Lors de fortune en passant par la rué, 
Estant la nuict plus noire devenué, 
Je vous avise a l’essueil de vostre huis 
Comme un qui pense et resve en ses ennuis. 
Lors vous voyant si triste contenance, 
De teste en;pied a trembler je commence, 
Et tellement me laissa la raison, 
Que tout muet je r’entre en la maison, 
N’osant troubler vostre face abaissée, 
Ny vous plongée en si longue pensée. 
Incontinent que le ciel estoillé 
Du manteau noir de la nuict fut voillé, 
Et que le Somme enfant de la riviere 
De Styx, versa sur ma lente paupiere 
Je ne scay quelle agreable liqueur, 
Il me sembla qu’Amour m’ouvrit le cceur 
Me separant en deux parts la poitrine, 
Et me plantoit une vive racine 
Non de Laurier, le prix de la vertu, 
Mais d’un Genévre et poignant et pointu, 

Tout herissé comme il a de coustume, 

Et plein d’un fruit tout remply d’amertume : 
Et toutefois amer ne me sembloit, 

Tant en mon cceur de douceur assembloit. 

Des mains d’Amour la racine plantée 
En un moment devint si augmentée, 

Et le sommet de fueilles si couvert, 
Que tout mon coeur n’estoit qu’un arbre vert. 

Tous les pensers que j’avois pour la belle, 
Venoient sous l’ombre en la fueille nouvelle 
Deca dela, comme jeunes oiseaux 
Qui vont volant au frais des arbrisseaux 
Quand la rousée arrouse leurs plumages, 
Saluans ’Aube en cent mille langages. 

De mes souspirs l’arbre prenoit chaleur : 

Sa vive humeur s’engendroit de mon pleur, 
Dont le Genévre abondoit d’avantage, 
Me transformant moymesme en son ombrage. 

Toute la nuict Amour me travailla, 

Me resveilla cent fois et resveilla 

En me disant : Sois joyeux je te prie, 

Je vien d’ouvrir l’estomac de ta vie : 

Comme j’ay mis un beau Genévre au tien, 

Un beau Rosier j’ay planté dans le sien, 

Que d’elle-mesme en pensant elle arrose : 
Pource aussi tost que l’Aube aux doigts de rose 
Aura versé le beau jour de son sein, 

Va-t’en vers elle, et luy baise la main. 

Ainsi l’amour ce grand Dieu me conseille : 
Mais aussi tost que l’Aurore vermeille 
Allant devant les chevaux du Soleil, 

Fist ?Orient de roses tout vermeil, 

Je sors du lict, je m’habille et m’appreste, 
J’allay vers vous et vous fy ma requeste 
A voix tremblante, en tout obeyssant 

A ce grand Dieu si doux et si puissant. 

Lors vous trouvant aussi douce et traitable 
Qu’auparavant vous n’estiez accostable, 
L’aspre fureur qui mes oz penetra 

S’esvanouyt, et Amour y entra. 

La difference est grande, et merveilleuse 
D’entre l'amour et la rage amoureuse. 
Adonc la vraye et simple affection 

Loin de fureur, de rage et passion 

Nourrit mon cceur, passant de veine en veine, 
Qui ne fut point ny frivole ny vaine : 

Car vous ayant de mon amour pitié, 

Me contraignez de pareille amitieé. 

Comme au Printemps on voit une belle ante 
S’essencer toute en la nouvelle plante, 

Et de deux corps par un accord commun 
Se joindre ensemble et se coller en un : 

Ainsi tous deux n’estions que mesme chose, 
Vostre ame estoit dedans la mienne enclose, 
La mienne estoit en la vostre, et mon corps 
Par sympathie et semblables accords 
N’estoient plus qu’un : si bien que vous Madame, 
Et moy n’estions qu’un seul corps et qu’un’ame, 
Ayant communs et pensers et desirs. 

Ah! quand je pense aux extremes plaisirs 
Que je receu durant toute une année, 

J’ay du penser l’ame si estonnée 

Qu’elle me fait tout tremblant devenir, 

Tant du penser m’est doux le souvenir. 
Quand le Printemps poussoit l’herbe nouvelle, 
Qui de couleurs se faisoit aussi belle 

Qu’est la couleur d’un gaillard Papegay 

Bleu, pers, gris, jaune, incarnat, et verd-gay, 
Dés le matin avant que les Avettes 

Eussent succé la douceur des fleurettes 

Qui embasmoient les jardins d’environ, 

Vous amassiez dedans vostre giron 

Comme une fleur entre les fleurs assise, 

La couleur jaune, incarnate et la grise, 
Tantost la rousse a la blanche, et aussi 

Le rouge ceillet au jaunissant souci, 

La pasquerette aux petites pensées : 

L’une sur l’autre en un rond amassées, 

Un beau bouquet ouvriez de vostre main, 
Que vous cachiez une heure en vostre sein : 
Puis me baisant au sortir de la porte 

Me le donniez d’une si douce sorte, 

Que tout le jour j’en sentois revenir 

La fleur 4 l’ceil, au cceur le souvenir. 

A mon retour des champs ou de la ville, 
D’une main blanche a presser bien sutille 
Vous m’accolliez, et en cent et cent lieux 
Vous me baisiez et la bouche et les yeux 
De vostre langue a baiser bien apprise. 

Tantost fronciez les plis de ma chemise, 
A chasque ply me baisant ou mordant 
D’un petit trait mon front de vostre dent : 
Tantost frisiez de vostre main vermeille 
Mes blonds cheveux & l’entour de Voreille, 
Ou me pinsiez, chatoiiilliez, et j’estois 
Si hors de moy que rien je ne sentois, 
Mort de plaisir, tant le plaisir extréme 
Avoit perdu ma raison et moymesme. 

Mais ce plaisir que j’allois recevant, 
En peu de jours se perdit comme vent, 
Et l’amitié chaudement allumée 
S’assoupit toute et devint en fumeée, 
Fust que le ciel le commandast ainsi, 
Fust vostre faute ou fust la mienne aussi, 
Fust par malheur ou par cas d’aventure, 
Fust que chacun ensuivant sa nature 
Par trop encline aux nouvelles amours, 
Ab! fier destin, nous rompismes le cours 
Sans y penser, de l’amitié premiere, 
Quand plus l’ardeur couroit en la carriere : 
Si que laissant le vieil pour le nouveau 
Par inconstance et fureur de cerveau, 
Tous deux picquez d’estranges frenaisies 
En autre part, mismes noz fantaisies 
Si que tous deux faschez de trop de loy 
Fusmes contents de rompre nostre foy 
Pour la donner 4 de moindres peut estre. 

Ainsi Amour de toute chose maistre, 

Ainsi le ciel et la saison des temps 

Furent et sont et seront inconstans, 

Puis de tel fait la faute est excusable. 
Venus qui fut Déesse venerable, 

Navrée au coeur des flames et des dars 

De son enfant, aima bien le Dieu Mars 

Ce grand guerrier nourrisson de la Thrace, 

Peste et terreur de nostre humaine race : 

Puis en quittant les amours de ce Dieu 

Elle choisit Adonis en son lieu : 

Puis se faschant d’Adonis, fut surprise 

D’un pastoureau, du Phrygian Anchise 

Qui habitoit le sommet Idean : 

Puis en laissant ce pasteur Phrygian, 

Aima Paris de la mesme contrée, 

Tant elle fut de son esprit outrée. 

Elle fist bien d’avoir de tous pitié : 

» Rien n’est si sot qu’une vieille amitie. 


DISCOURS V. 


C’estoit au poinct du jour, que les songes certains 


Ne decevoient l’esprit ny les yeux des humains, 
Mais comme du haut ciel prophetes veritables 


Viennent maintenant vrais, maintenant vray-semblables, 


Et sans tromper noz sens par une vanité, 


Dessous un voile obscur monstrent la verité. 
Ainsi que je dormois donnant repos a l’ame, 
En songe m’apparut l’image d’une Dame, 
Qui monstroit & son port n’estre point de bas lieu, 
Ains sembloit 4 la voir sceur ou femme d’un Dieu. 
Ses cheveux estoient beaux, et les traicts de sa 
Monstroient diversement je ne sc¢ay quelle grace 
Qui dontoit les plus fiers, et d’un tour de ses yeux 


Eust adoucy le coeur d’un Scythe furieux, 
Elle portoit au front une majesté sainte, 


face 

Sa bouche en sou-riant de roses estoit painte ; 
Elle estoit venerable, et quand elle parloit, 

Un parler emmiellé de sa lévre couloit : 

Elle avoit le sein beau, la taille droicte et belle : 
Et soit qu’elle marchast, soit qu’on approchast d’elle, 
Soit riant, soit parlant, soit en mouvant le pas, 
Devisant, discourant, elle avoit des apas, 

Des rets, des hamegons, et de la glus pour prendre 
Les credules esprits qui la vouloient attendre : 
Car on ne peut fuyr, si tost qu’on l’appercoit, 
Que de son doux attrait prisonnier on ne soit, 
Tant elle a de moyens, d’engins et de manieres 
Pour captiver a soy les ames prisonnieres, 

Sa robe estoit dorée a boutons pardevant, 

Elle avoit en sa main des ballons pleins de vent, 
Des sacs pleins de fumée, et des bouteilles pleines 
D’honneurs et de faveurs et de paroles vaines : 

Si quelque homme advisé les cassoit de la main, 
En lien d’un ferme corps n’en sortoit que du vain. 
Telle enfleure se voit és torrens des vallées, 
Quand le doz escumeux des ondes empoullées 
S’enflent dessous la pluye en bouteilles, qui font 
Une montre d’un rien, puis en rien se desfont. 

Autour de ceste Nymphe erroit une grand’bande 
Qui d’un bruit importun mille choses demande, 
Seigneurs, soldats, marchans, courtisans, mariniers : 
Les uns vont les premiers, les autres les derniers, 
Selon le bon visage et selon la caresse 
Que leur fait en riant ceste brave Déesse. 

Elle allaicte un chacun d’esperance, et pourtant 
Sans estre contenté chacun s’en-va content : 

Elle donne & ceux cy tantost une accollade, 
Tantost un clin de teste, et tantost une ceillade : 
Aux autres elle donne et faveurs et honneurs, 
Et de petits valets en fait de grands seigneurs. 

A son costé pendoit une grande escarcelle 
Large, profonde, creuse, ou ceste Damoiselle 
Mettoit cent mille biens, et les cachoit au fond : 
Seulement par dehors, comme les marchands font, 

En estalloit la montre, 4 fin qu’on eust envie, 
Voyant l’ombre du bien, de luy sacrer la vie. 
Dedans ceste escarcelle estoient les Eveschez, 
Abbayes, Prieurez, Marquisats et Duchez, 

Comtez, Gouvernemens, Pensions, et sans ordre 
Pendoit au fond du sac Sainct Michel et son ordre, 
Credits, faveurs, honneurs, estats petits et haults, 
Connestables et Pairs, Mareschaulx, Admiraulx, 
Chancelliers, Presidens, et autre maint office 
Qu’elle promet a fin qu’on luy face service. 

Tous les peuples estoient envieux et ardans 
D’empoigner l’escarcelle et de fouiller dedans : 
Admiroient son enfleure, et avoient l’ame esmeué 
D’extreme ambition, si tost qu’ils l’avoient veué : 
Ils ne pensoient qu’en elle, et sans plus leurs desseins 
Estoient de la surprendre, et d’y mettre les mains : 
Et pource ils accouroient autour de l’escarcelle, 
Comme guespes autour d’une grappe nouvelle. 
Quand quelqu’un murmuroit, la Dame l’appaisoit : 
Car de sa gibeciere un leurre elle faisoit, 

Qu’elle monstroit au peuple, et comme trop legere, 
Aux ums estoit marastre, aux autres estoit mere. 
L’un devenoit content sans s’estre tormenté, 
L’autre attendoit vingt ans sans estre contenté, 
L’autre dix, l’autre cing : puis au lieu d’une Abbaye 
Ou d’une autre faveur, luy donnoit une baye, 

Ou bien, un Attendez, ou bien, Il m’en souvient : 
Mais oncques en effect ce souvenir ne vient. 

Le peuple ce-pendant souffloit a grosse haleine, 

Et suant et pressant et courant mettoit peine 

De courtizer la Nymphe, et d’un coeur indonté 
Sans craindre le travail, luy pendoit au costé. 

En pompe devant elle alloit dame Fortune, 
Qui sourde, aveugle, sotte, et sams raison aucune 
Par le milieu du peuple a l’aventure alloit 
Abaissant et haussant tous ceux qu’elle vouloit, 
Et folle, et variable, et pleine de malice, 
Mesprisoit la vertu, et cherissoit le vice. 

Au bruit de telle gent, qui murmuroit plus haut, 

Qu’un grand torrent d’hyver, je m’esveille en sursaut, 
Et voyant pres mon lict une Dame si belle, 
Je m’enquiers de son nom, et devise avec elle : 
Déesse approche toy, conte moy ta vertu, 
D’ot es-tu ? d’ot viens-tu ? et ot te loges-tu ? 
A voir tant seulement ta brave contenance, 
D’un pauvre laboureur tu n’as prins ta naissance : 
Tes mains, ton front, ta face et tes yeux ne sont pas 
Semblables aux mortels qui naissent icy bas. 
Ainsi je luy demande, et ainsi la Déesse 
Me respond a son tour, Ronsard, je suis Promesse, 
Dont le pouvoir hautain, superbe, et spacieux 
Commande sur la mer, en la terre et aux cieux : 
La troupe que tu vois me suit a la parole, 
Et pour un petit mot qui de ma bouche vole, 
Je suis crainte et servie, et si puis esbranler 
Le coeur des plus constans, m’ayant ouy parler : 
J’habite ces Palais et ces maisons Royalles, 
Je loge en ces chasteaux, et en ces grandes salles 
Qui ont des soliveaux argentez et dorez, 
Superbes en piliers, de marbre elabourez : 
Les Rois, les Empereurs, les Seigneurs et les Princes 
Ne peuvent rien sans moy, je garde leurs provinces, 
Je flatte leurs sujets, et puissante je fais 
La guerre quand je veux, les tréves et la paix : 
Je destruy les Citez, je perds les Republiques, 
Je corromps la Justice et les loix politiques, 
Je fais ce que je veux, tout tremble dessous moy, 
Et ma seule parole est plus forte qu’un Roy. 
Le soldat pour moy seule abandonne sa vie : 
Celle du marinier des ondes est ravie 
Flottant & mon service : et tout homme scavant 
Pour penser m’acquerir, met la plume en avant. 
Le barbu Philosophe en son coeur me desire, 
Le Theologien en ma faveur respire, 
Le Poéte est & moy, & moy I’Historien, 
L’Architecte et le Peintre, et le Musicien : 
L’Advocat en mon nom preste sa conscience, 
Le brave Courtisan se destruit de despense, 

Le sot Protenotaire icy vient pour m’avoir, 
Mesmes les Cardinaux sont joyeux de me voir : 
Le President amy de la loy plus severe, 
Le grave Conseiller m’estime et me revere. 

J’ay tousjours au costé pendu quelque importun, 
Je ne chasse personne, et retiens un chacun, 
Non pas egalement : car les uns je colloque 
Aux supremes honneurs, des autres je me moque : 
Je les tiens en suspens, puis quand ils sont grisons, 
Mourir je les renvoye aupres de leurs tisons : 
Les autres finement je degois d’une ruse, 
Les autres doucement je pipe d’une excuse : 
Je flatte en commandant, et tellement je scay 
Mesler bien a propos le faux avec le vray, 
Que paissant un chacun d’une vaine esperance, 
Chacun est asseuré sans avoir asseurance. 

Or si tu veux me suivre et venir de ma part, 
Je n’useray vers toy de fraude ny de fard, 
Je te tiendray parole, et auras en peu d’heure 
Comme ceux que tu vois, la fortune meilleure : 
Tu es trop escollier, laisse tout, et me suy, 
Et deviens habile homme a l’exemple d’autruy. 
Je suis, je n’en mens point, bien aise quand je trompe 
Ces fardez Courtisans enflez de trop de pompe, 
Qui tousjours importuns a mes oreilles sont : 


_Mais honteuse je porte une vergongne au front, 


Quand il me faut tromper, par trop d’ingratitude, 
Ou les hommes de guerre, ou les hommes d’estude : 
Les uns gardent le peuple, et les autres des Rois 


_Eternisent l’honneur par une docte vois. 


Je crain plus les derniers, d’autant que blanche ou noire 


Ts font, comme il leur plaist, des hommes la memoire. 


Jay tousjours bon vouloir, mais tousjours je ne puis 
Contenter un chacun, tant quelque fois je suis 
D’affaires accablée : et alors comme sage 
Je me sers au besoin d’un gracieux langage 
Pour retenir les cceurs des humains : autrement 
Je perdrois mon credit en un petit moment. 

La parole, Ronsard, est la seule Magie : 

L’ame par la parole est conduite et regie, 
Elle esmeut le courage, esmeut les passions, 
Esmeut les volontez et les affections : 
Par elle l’Amoureux peut flechir sa Maistresse, 
Par elle l’usurier adoucit sa rudesse 
Prestant sans interest, et le courroux des Dieux 
S’appaise par l’effort d’un parler gracieux : 
Je m’en ayde souvent comme d’un artifice 
Qui contraint un chacun & me faire service, 
Et c’est le seul moyen qui mon nom fait veinqueur, 
Car tousjours la parole est maistresse du coeur. 
Dieu mesme qui tout peut, ne scauroit jamais faire 
Que sa volonté puisse a tous hommes complaire : 
L’un desire la pluye, et Vautre le beau temps, 
Et jamais icy bas on ne les voit contents : 
Mais une heure a la fin accomplit toutes choses. 
Tousjours une saison ne produit pas les roses, 
Et tousjours des humains le sort n’est pas egal, 
Il faut ’un apres Pautre endurer bien et mal : 
Et Vhomme qui se deult d’une telle avanture, 
Peche contre les loix du Ciel et de Nature. 
Ainsi disoit Promesse : et je luy respondy, 
O visage effronté, impudent et hardy! 
Apres m’avoir trompé quinze ans, sans recompense 
De tant de beaux labeurs dont j’honore la France, 
Me veux-tu re-tromper ? va-t’en, je te promets 
Par mon sainct Apolion, de ne t’aimer jamais : 
Ce n’est pas d’aujourd’huy que ton fard je descouvre, 
Je t’ay mille fois veué en ces salles du Louvre, 
Et tu m’as mille fois par ton langage beau 
Pipé a sainct Germain et 4 Fontainebleau, 
Et en ces grands maisons superbes et Royales, 
Ot jamais on ne voit les promesses loyales : 
Pource va-t’en d’icy, car je te hay plus fort 
(Et certes & bon droit) que je ne hay la mort : 
Tu as comme une ingrate, impudente et rusée, 
De tes apasts trompeurs ma jeunesse abusée : 
Tu m’as nourry d’espoir, tu m’as fait asseurer, 
Tu m’as fait esperer pour me desesperer. 

De toy, cruelle, ingrate, et digne de martyre, 

Qui me donnes la baye, et ne t’en fais que rire, 
Tu ne gardes jamais ny parole ne foy : 

Ce n’est que piperie et mensonge que toy, 

Que fard, que vanité : et pour les cceurs attraire 
Tu penses d’une sorte, et parles au contraire : 
Tu as a ton service un tas de courtisans, 

De moqueurs, de flatteurs, de menteurs, de plaisans, 
Tes valets eshontez, qui sont faits a ta guise : 
L’un en faisant le fin toutes choses desguise, 
L’autre fait l’entendu, et l’autre le rusé : 

Ainsi ’homme de bien est tousjours abusé. 
Malheureux est celuy, qui te suit pour se faire 
Le jouét de ta fraude, et fable du vulgaire. 

Tant s’en faut que je vueille a tes loix me ranger, 
Que je ne voudrois pas tant seulement loger 
Un quart d’heure chez toy : sors d’icy piperesse, 
Tu portes 4 grand tort Vestat d’une Déesse. 

Ainsi tout furieux la Nymphe je tancois, 
Quand elle me respond que j’estois un Francois, 
Inconstant et leger, et vrayment un Poéte, 

Qui a le cerveau creux, et la teste mal faite. 

Il faut, ce me disoit, corrompre ton destin, 
Changer ton naturel, te lever au matin, 

Te coucher 4 minuict, et apprendre 4 te taire, 
Et qui plus est, Ronsard, a n’estre volontaire : 

Il faut les grands Seigneurs courtizer et chercher, 
Venir a leur lever, venir 4 leur coucher, 

Se trouver a leur table, et discourir un conte, 
Estre bon importun, et n’avoir point de honte : 
Voyla le vray chemin que tu dois retenir, 

Si tu veux promptement aux honneurs parvenir, 
Et non faire des vers, ou jouér de la lyre : 

Ce sont pauvres mestiers dont on ne fait que rire. 

Au temps des Rois passez j’avois le front menteur, 
Le parler d’un trompeur, les yeux d’un affronteur : 
Maintenant je suis ferme, et pleine d’asseurance, 
Car aujourd’huy la Royne a toute ma puissance: « 
Elle a le coeur entier, magnanime et hautain, 

Et sa seule personne est un arrest certain : 
Sa bouche est un oracle, et sa voix prononcée, 
Comme celle d’un Dieu, ne dément sa ‘pensée. 
Avant que de promettre, elle songe long temps : 
Apres avoir promis, ses propos sont constans, 
Et limportunité ne la sgcauroit combatre : 
Car de promettre a deux, ou a trois, ou a quatre, 
C’est signe d’inconstance, et le coeur genereux 
Ne doit jamais promettre un mesme bien a deux : 
C’est a faire aux enfans, et aux simples pucelles 
Qui n’ont rien de vertu ny de parfait en elles, 
Et non a la Princesse, a qui le Ciel a mis 
Dessous sa Majesté tant de peuples soumis, 
Lesquels tous d’un accord admirent sa prudence, 
Qui poise tant de peuple en egale balance : 
(Ouvrage mal-aisé) toutefois elle fait 
Que chacun vit sous elle heureux et satisfait. 
Ceste Royne de biens et d’honneurs couronnée, 
Ne veut comme autrefois se voir importunée, 
Qu que par la priere on force son plaisir : 
Sa providence veut elle mesme choisir 
Les hommes vertueux, et en credit les mettre, 
Les faisant bien-heureux avant que leur promettre : 
Et c’est le vray moyen d’avoir des serviteurs, 
Et non pas d’avancer des sots ny des flatteurs 
Qui sont autour des Rois eslevez en la sorte 
Qu’est un pillier muet sous une image morte. 
Si tu as rien conceu de gentil au cerveau, 
Estreine sa grandeur d’un ouvrage nouveau 
Et tout ainsi qu’on voit en mieux changer l’année, 
Tu pourras voir changer en mieux ta destinée. 
Ainsi disoit Promesse, et bien loin de mes yeux, 
S’enfuyant de mon lict, se perdit dans les cieux. 

Comme un guerrier refroidy de prouésse, 
Qui a perdu sa peine et sa jeunesse, 

Voire son sang, le tesmoin de sa foy, 

Suivant le camp d’un Seigneur ou d’un Roy, 
Apres qu’il voit que son Prince et son Maistre 
Ne veut ingrat son labeur recognoistre, 

En barbe blanche et en cheveul grison 

Seul se retire 4 part en sa maison, 

Et la pensant en Vhonneur qu’il merite, 

Se passionne et s’enfle et se despite, 
Croizant les bras, et regardant les Cieux 
Jure, proteste et atteste les Dieux 

De ne vestir jamais en nulle place 

Pour guerroyer, ny armet ny cuirace : 

Mais quand il oit le tabourin sonner, 

Chaut de la guerre il y veut retourner, 

Et sans respect de serment ny d’injure 
Prend son harnois et suit son avanture. 

Je suis ainsi : car ayant fait sejour 
Long temps en vain sous la charge d’Amour, 
Ayant porté longuement son enseigne, 
Tenu sous luy ?amoureuse campaigne, 
Regu sa soude, et long temps travaillé, 
Couru, cherché, assailly, bataillé : 

Enflé de gloire, et de perseverance, 

Ce fier tyran pour toute recompense 

De mon service et de ma loyauté, 

M’a outragé d’extreme cruauté : 

Si que despit contre si meschant maistre, 
Je fis serment de ne vouloir plus estre 
Son serviteur comme j’avois esté, 

Et n’engager jamais ma liberté : 

Mais mon serment s’en-vola dans la nué : 
» Serment d’Amour jamais ne continué. 

Car aussi tost que j’apperceu voz yeux, 
Yeux je me trompe, ains deux Astres des cieux, 
Et voz cheveux mes liens, dont le moindre 
Pourroit un Scythe en servage contraindre, 
Et quand j’ouy vostre parler qui fait 
Foy que Vesprit est divin et parfait, 

Lors j’oubliay mes sermens et mes peines. 

Un souffre ardant s’esprit dedans mes veines 
Par voz rayons, lequel se fist veinqueur 
De ma raison, et m’alluma le cceur 
Du haut desir de consacrer ma vie 
A vous, que j’ay pour Maistresse suivie, 
Maistresse non, mais Déesse qui tient 
Si bien mon cceur que plus ne m’en souvient. 

Je sc¢ay combien ceste heureuse naissance 
Qui vous honore, est haute de puissance : 

Je cognois trop (et de 1&4 vient mon mal) 
Qu’a vostre sang le mien n’est pas egal, 
Et si voy bien que j’ay taille trop basse 
Pour devancer l’honneur qui me surpasse : 
Et le voyant, je suis desesperé 

De parvenir au bien tant desiré, 

S’il ne vous plaist abaisser la victoire, 

Et m’estimer digne de vostre gloire : 

Car autrement sans a vous m’appeller, 
En si haut leu je ne s¢aurois aller. 

Souffrez Maistresse, au moins que je vous aime 
Plus que mon cceur, que mes yeux, que moymesme, 
Et permettez que je puisse honorer 
Vostre beauté qu’on devroit adorer, 

Tant l’abondante et prodigue Nature 
Pour vous orner sur toute creature 
A despouillé tous les cieux, et a fait 
En vous Madame, un chef-d’ceuvre parfait. 

Ou s’il vous plaist de n’estre point aimée, 
Ne soyez plus sur toutes estimée, 

Ostez des yeux ceste vive clarté, 

Ostez*du front l’honneur et la beauté, 

Ostez la grace, ostez ces belles roses 

Sur vostre teint tout fraischement escloses : 
Ostez la bouche, ostez le ris, ostez 

Ceste douceur par qui vous surmontez 
Hommes et Dieu, ostez ceste belle ame, 
Vous n’aurez plus de serviteurs Madame : 
Car voz beautez sont causes que chacun 
Vous presse et prie et vous est importun. 

Encore l’homme esleve la paupiere 

Vers le Soleil, et vit de la lumiere, 

Bien que le trait de ses feux radieux 

En le voyant luy aveuglent les yeux. 
Souffrez aussi qu’a mon dam je vous voye, 
Et que l’autheur de mon malheur je soye, 
Puis qu'il me plaist de mourir regardant 
Vostre bel oil si clair et si ardant. 

Au temps passé les Déesses plus grandes 
Quittant des Dieux les immortelles bandes, 
Ont bien choisy ¢a bas pour serviteurs 
Non pas des Rois, mais de simples pasteurs, 
Et Jupiter plein d’amoureuses flames 
Laissant Junon a bien aimé noz femmes : 
Car volontiers Amour et Majesté 
En mesme lieu n’ont jamais habité. 

Si vous estiez en l’amour bien apprise, 
Vous ne seriez d’un grand Seigneur esprise : 
Tousjours l’amour d’un Prince nous decoit, 
Dont tout le peuple a la fin s’appercoit 
Comme d’un feu qui brusle une campagne : 
Car la raison sa fureur n’accompagne. 

Mais quand Amour vient allumer le cceur 
D’un gentilhomme, en servant il est seur, 
Obeyssant et craignant de desplaire, 

Et ne commet son plaisir au vulgaire : 
Ains au rebours, afin qu’il ne soit veu, 
Cache sa playe et recele son feu, 

Le nourrissant d’une douce pensée 

Sans que sa Dame en soit point offensée, 
Comme je fais : par la discretion e 
Je veux aimer, non par ambition 

De m’eslever pour plus haut entreprendre, 
Mais sagement : aussi tant plus la cendre 
Cache l’ardeur qui nous brusle au dedans, 
Et plus du feu les brandons sont ardans. 

Que pleust & Dieu que par experience 
De mon ardeur vous eussiez cognoissance ! 
Lors je pourrois par espreuve monstrer, 

Qu’un plus loyal ne se peut rencontrer, 
M’estimant Dieu, s’il vous prenoit envie 
Qu’en vous servant j’employasse ma vie : 
Cent mille fois je ne craindrois mourir, 
Si je pensois un jour vous acquerir. 
En-ce-pendant vostre cceur magnanime 
Ne doit trouver mauvais si je l’estime, 
Si je le prise, et si vous adorant 
Je vais pour vous si doucement mourant : 
Dieu mille fois plus grand que vous encore 
N’est pas fasché que le peuple l’adore. 

Pour vous aimer, Maistresse, je me tue, 
J’ay jour et nuict la fiévre continue, 
Qui me consomme et haste mon trespas, 
Mourant pour vous, et ne vous en chaut pas : 
Vous n’avez soin ny esgard qu’a vous mesme : 
Pour trop aimer vous n’estes jamais blesme, 
Iiévre ne mal pour aimer ne vous poingt, 
Et pour aimer vous ne souspirez point. 
Franche d’esprit en vain estes priée : 
Loin des filetz de l’amour desliée, 
Libre fuyez comme il vous plaist, ainsi 
Mocquant vostre age, Amour et mon soucy. 
Beauté trop belle assise en fier courage, 
Quelque lionne en quelque bois sauvage 
Vous allaicta, un rocher vous conceut, 
Et pour marraine un tigre vous receut. 
Depuis trois ans vous paissez de mes larmes, 
M’ensorcellant de je ne sgay quels charmes, 
Dont l’amiable et courtoise douceur 
Hume mon sang, et altere mon cceur, 
Qui d’autant plus me trahist qu’elle est douce : 
Mais la plus fiere et amere secousse 
Que pour ma mort vous mettez en avant, 
C’est ne vouloir de serviteur servant. 

Quoy ! pensez-vous que l’amour soit la bouche ? 
Autant vaudroit embrasser une souche 
Sans mouvement, que voz lévres baiser, 

Sur voz tetins enflez se reposer, 

Suger voz yeux, presser vostre main blanche, 

Taster la cuisse et le ventre et la hanche : 

Ce n’est que vent, et tel plaisir ne vaut 

Quand l’autre poinct a l’amoureux defaut. 
Mais se rejoindre en un et se remettre, 

Et a l’amy toute chose permettre, 

Se r’assembler ainsi qu’au premier temps, 

C’est ce qui rend les amoureux contents. 

Il faut s’aimer d’une amour mutuelle, 

Non par la bouche, et non par la mammelle, 

Non par les yeux : ce ne sont instruments 

Propres assez pour noz r’assemblemens : 

Mais pour se joindre, il faut 4 V’avanture 

Remettre en un les outils de Nature. 

Et quoy cruelle ! et quoy ! voudriez-vous bien, 

Vous qui du Ciel receustes tant de bien, 

A qui la grace et l’heureuse influence 

Des Astres bons ont orné la naissance, 

Voudriez-vous bien d’un cceur malicieux 

Trahir Nature et mespriser les cieux, 

Et resister a leur loy venerable ? 

Les fiers Geans d’un orgueil miserable 
Contre le Ciel esleverent ainsi 
Le vain orgueil de leur brave sourci : 

Eux a la fin accablez de la foudre, 

Noirs et puants broncherent sur la poudre, 
Pour chastiment de leur cceur indonté 
D’avoir forcé Dieu et sa volonté. 

Voudriez vous Dame en beauté tresparfaite, 
Pleine, en-bon-poinct, de jeunesse refaite, 
Courtoise, honneste et d’un abord si dous, 
Trahir les dons que vous portez en vous ? 

Je croy que non : mais lhonneur vous abuse, 
Honneur frivole et de trop vaine excuse, 
Qui n’est qu’astuce, et qui se fait par art 

Honneur icy, et vice en autre part : 
Voila comment tel honneur se demeine 
Comme il nous plaist par fantaisie humaine. 

Et bien Madame, encores que la foy 
De ce pays donnast une autre loy, 

Severe loy qui noz cceurs emprisonne ! 
Avez-vous pas la nature assez bonne, 
Assez de cceur et assez de moyen, 

Assez d’esprit pour rompre ce lien ? 
Certes ouy : toute femme amoureuse 

Est de nature assez ingenieuse. 

Ne mettez donc le temps 4 nonchaloir, 
Tant seulement ne faut que le vouloir : 

» La volonté invente toute chose : 

» Et tout cela que nostre esprit propose, 
» Est achevé ou par temps ou soudain : 

» Car du vouloir chambriere est la main . 

Je scay combien la femme nous decoupe 
Alors qu’assise au milieu d’une troupe 
Se va plaignant des Amoureux qui n’ont 
Ny foy au coeur, ny honte sur le front : 
Et s’aigrissant d’une parole noire, 

Dit contre nous mainte tragique histoire, 
Et vous oyant les hommes diffamer, 
Faites alors un serment de n’aimer. 

Je scay Madame, et honteux je confesse 
Que maint Amant a laissé sa Maistresse : 
Mais du peché la faute en est a vous, 

Qui nous trompez et changez a tous coups, 
Nous harassez et irritez de sorte, 

Que la ferveur de ’amour devient morte, 
Et lors Amant qui reprend sa raison, 
Par le desdain s’eschappe de prison. 

Femmes de court et les femmes des villes 
Sont 4 tromper dispostement habiles : 
Car elles sont scavantes, et ont leu 
Ce qui attize ou amortit le feu : 

Scavent que c’est martel et jalousie, 
Feindre et tromper, changer de fantaisie, 

Dissimuler et forger maint escrit, 

Ot la rustique et pauvrette d’esprit 
Suit la Nature, et rude d’artifice 

Prend son plaisir sans fraude ne malice. 

Vous qui avez l’esprit gaillard et bon, 
Née et nourrie en ville de renom, 

Qui n’ignorez les presens de Minerve, ® 
Ne voulez point de serviteur qui serve 
Aux doux plaisirs des amoureux combats. 

Vous le voulez et ne le voulez pas, 

Vous le voulez et si ne l’osez dire : 
Ne le disant, un amoureux martyre 
Ard vostre coeur en feu continuel, 
Pour resister au plaisir mutuel. 

Si toute Dame en ce poinct vouloit faire, 
Le monde fust un desert solitaire, 

Villes et bourgs, bourgades et citez, 
Maisons, chasteaux seroient deshabitez. 

Par ce plaisir bien souvent on engendre 
Un grand Achille, un Monarque Alexandre : 
Princes et Rois se font par tel moyen : 
Quoy, voudriez-vous empescher un tel bien ? 

Pource jadis la ville Hellespontique 
Fist un grand Temple au vieil Priape antique 
Comme au grand Dieu de generation, 

Pere germeux de toute nation. 

Doncques ma chere et plus que chere vie, 
Si vous avez dedans le cceur envie 
Que je vous serve, il faut sans long sejour 
Estroittement pratiquer nostre amour 
En-ce-pendant que les vertes années 
Pour cest effect du ciel nous sont données, 
Sans pour-neant nostre age consommer. 

Un temps viendra qui nous gard’ra d’aimer 
Par maladie ou par mort ou vieillesse : 
Lors regrettant en vain nostre jeunesse, 

Et regardant noz membres tous perclus, 
Nous le voudrons, et ne le pourrons plus. 

INVECTIVE. 


Pource mignon que tu es jeune et beau, 
Un Adonis, un Amour en tableau, 
Frizé, fardé, qui es yssu d’un pere 
Aussi douillet et peigné que ta mete : 
Qui n’as jamais sué ny travaillé, 
A gui le pain en la main est baillé 
Dés ton enfance, et qui n’as autre gloire 
Qu’avoir au flanc une belle escritoire 
Peinte, houpée, et qui n’as le scavoir 
De lire, escrire, et faire ton devoir, 
Ny d’exercer ta charge qui demande 
Une cervelle et plus saine et plus grande : 
Tu oses bien au milieu des repas, 
Ayant les mains le premier dans les plats, 
Gorgé de mets et de riches viandes, 
De vins fumeux et de saulses friandes : 
Tu oses bien te mocquer de mes vers, 
Et te gauchant les lire de travers, 
A chaque poinct disant le mot pour rire ! 
Si tu scavois qu’ils coustent a escrire, 
Si tu avois autant que moy sué, 
Refueilleté Homere et remué 
Pour la science avec labeur apprendre, 
Tu n’oserois petit sot me reprendre : 
Mais tout ravy de merveille et d’esmoy, 
En me chantant tu dirois bien de moy, 
Et me voyant un Astre de la France, 
Aurois mon nom en crainte et reverence. 
Je ne suis pas (petit mignon de Court) 
Un importun qui court et qui recourt 
Apres tes pas, quand un Grand luy ordonne 
Un froid present, qui au matin te donne 
Bonnet, genoux pour ta grace acquerir : 
Je ne suis tel, j’aimerois mieux mourir, 
Je suis yssu de trop gentille race : 

Ce n’est pour toy que le papier je trace, 
C’est pour moy seul quand j’en ay le loisir, 
Et c’est, mignon, faute d’autre plaisir : 
En me plaisant je veux bien te desplaire. 

Or si ta bave eschauffe ma colere, 

Si desormais tu n’as la langue coy, 

Les chiens, les chats pisseront dessus toy 
Parmy la rué, et mille harangeres 

Te picqueront de leurs langues legeres, 
Et d’un broquard poignant, injurieux, 
Te jetteront la honte sur les yeux. 

En-ce-pendant pour bien vivre a ton aise 
Je te souhaite une femme punaise, 

Je te souhaite ume coqu bien cornu, 
Et pour braver vendre ton revenu. 

Puis ne pouvant au Roy tes comptes rendre, 
A Mon-faucon tout sec puisses-tu pendre, 
Les yeux mangez de corbeaux charongneux, 
Les pieds tirez de ces mastins hargneux, 

Qui vont grondant herissez de furie, 

Quand on approche aupres de leur voerie. 
Autre tombeau tu n’as point merité, 

Qui as mesdit de la Divinité. 

Hé, qu’est-il rien plus divin qu’un Poéte ! 

Esprit sacré! qui tantost est Prophete 

Haut sur la nue, et tantost il est plein 

D’un Apollon, qui luy enfle le sein ? 

Enfant du Ciel et non pas de la Terre, 

Qui fait tousjours aux ignorans la guerre, 

Ainsi qu’a toy sotelet eshonté, 

Enfant aisné de toute volupté ? 

Tousjours suivy de muguetz tes semblables, 

Mocqueurs, causeurs, escornifleurs de tables, 

Qui bien repeus autant de nez te font, 

Qu’a de Probosce un vieil Rhinoceront ? 

Et toutefois tu fais de l’habile homme, 
Comme nourry a Naples ou 4 Romme, 
Poisant tes mots en balancant le chef, 
Feignant de craindre un dangereux meschef 

Sur nostre France : et curant ta dent creuse 
D’une lentisque escumeuse et baveuse, 
Trompes ainsi les pauvres abuzez, 

En la fagon que les marchans ruzez, 

Qui safraniers par meschantes pratiques 

N’ont point de draps aux secondes boutiques, 
Mais monstrant tout dés le premier abord 

Font bonne mine, et se vantent bien fort. 

Ainsi, mignon, sans avoir dedans l’ame 
Rien de vertu, tu couvres ton diffame 
D’un masque faux et d’un front eshonté : 
Ainsi fardé de toute volupté, 

Comme un boufon ton visage se monstre 
Un vray hibou de meschante rencontre. 

Dieu qui ne prend les hommes pour conseil, 
N’aima jamais les hommes pleins d’orgueil, 
Hommes forgez de limonneuse terre, 

Fresles et prompts a casser comme un verre. 
Il hait Bryare, et tous ces orgueilleux 

Geans mondains, qui tirent apres eux 

(Pour n’avoir point de compagnons) l’eschelle 
Des grands faveurs et des biens, par laquelle 
Tlz sont montez en quelque dignité : 

Et ce-pendant ils prestent charité 

A quelque sot qui pour Dieux les adore, 
Les congoit tels, ainsi que fait un More 
Qui peint les Dieux aussi noirs comme luy, 

Et a soy-mesme il accompare autruy. 

Mais si le fat vieillissant temporise 
Jusqu’a porter au menton barbe grise, 

Il les verra trebucher d’un beau saut, 

Ou ses enfans en verront l’eschafaut. 

» Tousjours du ciel la bruyante tempeste 

» Des hauts rochers vient saccager la teste, 

» Ot les esclats des foudres trebuchans 

» Vont pardonnant aux collines des champs. 

Heureux celuy qui du coutre renverse 
Son gras gueret d’une peine diverse, 

Tantost semant, labourant et cueillant, 

Dés le matin jusqu’au soir travaillant | 
Si tant d’orgueil autour de luy n’habite, 
Si [= ? Ny] tant de biens qui s’escoulent si viste, 
A tout le moins il loge en sa maison 
Moins de faveur, et beaucoup de raison, 
Dont il gouverne en repos sa famille, 
Loin du Palais, du Prince, et de la ville : 
Ou tu languis aux portes bien souvent 
Des grands Seigneurs pour un petit de vent, 
Pour la faveur qui s’enfuit comme un hoste 
Beaucoup de biens tu apprens d’acquerir, 
Mais tu n’apprens petit sot a mourir, 
Ny d’estre aimé, ny a sauver ta vie, 
Ny a tromper la rancune et l’envie 
Qui te poursuit d’une haine en son cceur, 
Et tout le Ciel accuse de rigueur 
| Dequoy tu vis, et dequoy le tonnerre 
| ; Ton chef maudit n’a foudroyé par terre. 


FIN DES ELEGIES. 

ELEGIE 


[Nouvelle Continuation des Amours : 1556.] 


Au beuf qui tout le jour a trainé la charue 
On oste au soir le joug quand la nuict est venue, 
Et mis dedans l’estable est pensé doucement, 
Soulageant son travail par un bon traitement. 
Quand le cheval guerrier, courant aux bordz de Pise 
Des Jeux Olimpiens a la gloire conquise, 
Et que son corps poudreux des Joustes de cinq ans 
Il a bien nettoyé dans les flotz Alpheans, 
Plus son ventre vieillard son maistre n’esperonne, 
Mais luy oste le frain, et liberté luy donne. 
Quand un soldat a fait es guerres son effort 
Pour gaigner la bataille, ou pour fausser un fort, 
Et qu'il a tout le corps marqué de belles playes, 
il vit franc des combatz, au rang des mortes-payes, 
Et a quelque crochet, ou debout contre un bois 
Pour l’y laisser rouiller, atache son harnois : 
Mais toy mechant Amour tousjours tu renouvelles 
Tes playes contre moy, et tes fiertez cruelles : 
Et bien que ja trente ans poisent dessus mon chef, 
Pourtant tu n’as pitié de mon triste mechef : 
Mais comme un fier tyran inexorable et rude, 
Tu ne m’ostes du col le joug de servitude, 
Foulant du pied ma teste, et brulant sans repos 
D’un feu continuel mes venes et mes os. 
Pour n’estre desormais une nouvelle fable 
Au peuple, il seroit temps (s’il te fust agreable) 
De me donner congé, et mettre en liberté 
Mon col, qui si long temps au joug fut arresté, 

Afranchi du travail et des peines gaignées, 
Suyvant tes estendartz par dix ou douze années 
Sans recevoir un bien : car jamais dessoubz toy 
Amant ne guerroya si malheureux que moy, 
Ni si desesperé. Et quoy filz de Déesse ! 
Je ne suis plus dispos, ne bouillant de jeunesse : 
Pour faire une courvée, il te fault atizer 
Ceux 4 qui le menton ne se fait que friser, 
Afin que tes beaux traits leur servent d’exercice : 
Ceux de cet age la sont bons a ton service, 
Ilz sont fortz et dispos, et n’ont encor senty 
Le mal dont tant de foys je me suis repenty, 
Mais quoy ? c’est un tribut qu’il fault que chacun paye 
Non que je sois lassé d’avoir au cceur la plaie 
Que ton beau trait me feit, plustost mile trespas 
Me puissent avenir que jamais j’en sois las : 
Car je te serviray soit en barbe meslée, 
Ou soit que tout mon chef blanchisse de gelée. 
Je ne suis ny tout seul, ny certes le premier 
A qui tu fais du mal : ton trait est coustumier 
De navrer les plus grands, et ceux dont la nature 
Des plus nobles vertus gentillement a cure. 
Tous les Dieux ont aymé, et les hommes aussi, 
Et bref il n’y a rien exempt de ton soucy. 
Si quelque homme mortel m’avoit fait cet outrage 
J’armerois contre luy l’ire de mon courage, 
Et m’en voudrois venger : Mais puis que c’est un Dieu 
Je ne me puis deffendre, il luy fault donner lieu : 
» Car on tient pour certain qu’une humaine poitrine 
» Ne scauroit resister a la force divine. 
De cela sont tesmoings les Geans odieux, 
Qui en vain feirent teste a la force des Dieux. 
Or’ fay moy doncque, Dieu, tout ce que voudras faire 
Rien qui vienne de toy ne me s¢auroit desplaire, 
Je suis ton serviteur, je ne veux d’autre Roy. 
Sans barbe je fuz tien, barbu je suis a toy : 
Tien je seray tousjours, et deussay-je en tristesse 
User ma pauvre vie avecques ma maistresse. 

ELEGIE 


A JAQUES GREVIN. 


[Le Theatre de Jaques Grevin : 1561, f. A.] 


Grevin, en tous mestiers on peult estre parfaict : 
Par longue experience un advocat est faict 
Excellent en son art, et celuy qui pratique 
Dessus les corps humains un art Hippocratique : 
Le sage Philosophe, et le grave Orateur, 

Et celuy qui se dit des nombres inventeur 

Par estude est scavant : mais non pas le Poéte, 

» Car la Muse icy bas ne fut jamais parfaicte, 

Ny ne sera, Grevin : la haulte Deité 

Ne veult pas tant d’honneur a nostre humanité 
Imparfaicte et grossiere : Et pource, elle n’est dine 
De la perfection d’une fureur divine. 

Le don de Poésie est semblable a ce feu, 

Lequel aux nuicts d’hyver comme un presage est veu 
Ores dessus un fleuve, ores sur une prée, 

Ores dessus le chef d’une forest sacrée, 

Sautant et jallissant, jettant de toutes pars 

Par l’obscur de la nuict de grans rayons espars : 
Le peuple le regarde, et de frayeur et crainte 
L’ame luy bat au corps, voyant la flame saincte. 
A la fin la clarté de ce grand feu descroist, 
Devient palle et blafart, et plus il n’apparoist : 
En un mesme pays jamais il ne sejourne, 

Et au lieu dont il part, jamais il ne retourne, 

Il saute sans arrest de cartier en cartier, 

Et jamais un pais de luy n’est heritier. 

Ains il se communique, et sa flame est montrée 
(Ou moins on l’esperoit) en une autre contrée. 

Ainsi ny les Hebreux, les Grecs, ny les Romains, 
N’ont eu la Poésie entiere entre leurs mains : 

Elle a veu l’Alemagne, et a pris accroissance 
Aux rives d’Angleterre, en Escosse, et en France, 

Sautant dega dela, et prenant grand plaisir 
En estrange pais divers hommes choisir, 
Rendant de ses rayons la province allumée, 
Mais bien tost sa lumiere en l’air est consumée. 
» La louange n’est pas tant seulement a un, 

» De tous elle est hostesse, et visite un chacun, 
» Et sans avoir egard aux biens ny a la race, 

» Favorisant chacun, un chacun elle embrasse. 
Quant 4 moy, mon Grevin, si mon nom espandu 
S’enfle de quelque honneur, il m’est trop cher vendu, 

Et ne scay pas comment un autre s’en contente : 
Mais je scay que mon art grevement me tormente, 
Encore que moy vif je jouysse du bien 

Qu’on donne apres la mort, au mort qui ne sent rien. 
Car pour avoir gousté les ondes de Permesse, 

Je suis tout aggravé de somme et de paresse, 
Inhabile, inutile : et qui pis, je ne puis 

Arracher cest humeur dont esclave je suis : 

Je suis opiniastre, indiscret, fantastique, 
Farouche, soupgonneux, triste et melancolique, 
Content et non content, mal propre et mal courtois : 
Au reste craignant Dieu, les princes, et les loix, 

Né d’assez bon esprit, de nature assez bonne, 

Qui pour rien ne voudroit avoir faché personne : 
Voyla mon naturel, mon Grevin, et je croy, 

Que tous ceux de mon art ont tels vices que moy. 
' Pour me recompenser, au moins si Calliope 
M’avoit faict le meilleur des meilleurs de sa trope, 
Et si j’estois en l’art qu’elle enseigne parfait, 

De tant de passions, je seroy satisfait : 

Mais me voyant sans plus icy demy Poéte, 

Un mestier moins divin que le mien je souhaitte. 

Deux sortes il y a de mestiers sur le mont, 

Ou les neuf belles Sceurs leurs demeurances font, 
L’un favorise a ceux qui riment et composent, 

Qui les vers par leur nombre arrengent et disposent, 
Et sont du nom de vers dicts Versificateurs : 

Ils ne sont que de vers seulement inventeurs, 

Froids, gelez, et glacez, qui en naissant n’apportent 

Sinon un peu de vie, en laquelle ils avortent : 
Ils ne servent de rien qu’é donner des habits 
A la cannelle, au succre, au gingembre, et au ris. 
Ou si par trait de temps ils forcent la lumiere, 
Si est-ce que sans nom, ils demeurent derriere, 
Et ne sont jamais leus : car Phebus Apollon 
Ne les a point touchez de son aspre éguillon. 
Ils sont comme apprentis, lesquels n’ont peu atteindre 
A la perfection d’escrire ny de peindre : 
Sans plus ils gastent l’ancre, et broyant la couleur, 
Barbouillent un portrait d’inutile valeur. 
L’autre preside a ceux qui ont la fantasie 
Esprise ardentement du feu de Poésie, 
Qui n’abusent du nom, mais a la verité 
Sont remplis de frayeur et de divinité. 
Quatre ou cing seulement sont apparus au monde 
De Grecque nation, qui ont a la faconde 
Accouplé le mystere, et d’un voile divers 
Par fables ont caché le vray sens de leurs vers, 
A fin que le vulgaire amy de l’ignorance 
Ne comprist le mestier de leur belle science, 
Vulgaire qui se mocque, et qui met a mespris 
Les mysteres sacrez, quand il les a compris. 
Ils furent les premiers, qui la Theologie, 
Et le scavoir hautain de nostre Astrologie 
Par un art tressubtil de fables ont voile, 
Et des yeux ignorans du peuple reculé. 
Dieu les tient agitez, et jamais ne les laisse, 
D’un aguillon ardant il les picque et les presse. 
Ils ont les pieds a terre, et l’esprit dans les Cieux, 
Le peuple les estime enragez, furieux, 
Us errent par les bois, par les monts, par les prées, 
Et jouyssent tous seuls des Nymphes et des Fées. 
Entre ces deux mestiers, un mestier s’est trouve, 
Qui tenant le milieu, pour bon est approuvé, 
Et Dieu l’a concedé aux hommes, pour les faire 
Apparoistre en renom par dessus le vulgaire, 
Duquel se sont polis mille autres artisans, 
Lesquels sont estimez entre les mieux disans, 

Par un vers heroique ils ont mis en histoire 
Des Princes et des Rois la proesse et la gloire : 
Et comme serviteurs de Belone et de Mars 
Ont au son de leurs vers animé les soldars. 

Ils ont sur l’eschaffaut, par feinctes presentée 
La vie des humains en deux sortes chantée, 
Imitant des grands Rois la triste affection 

Et des peuples menus la commune action. 

. La plainte des Seigneurs fut dicte Tragedie, 
L’action du commun fut dicte Comedie, 
L’argument du Comicque est de toutes saisons, 
Mais celui du Tragicque est de peu de maisons. 
D’Athenes, Troye, Argos, de Thebes et Mycenes 
Sont pris les argumens qui conviennent aux scenes. 
Rome t’en a donné que nous voyons icy 
Et crains que les Frangois ne t’en donnent aussi. 

. Jodelle le premier d’une plainte hardie 
Frangoisement chanta la Grecque Tragedie, 
Puis en changeant de ton, chanta devant nos Rois 
La jeune Comedie en langage Francois, 
Et si bien les sonna, que Sophocle et Menandre, 
Tant fussent-ils scavans, y eussent peu apprandre. 
Et toy, Grevin apres, toy mon Grevin encor 
Qui dores ton menton d’un petit crespe d’or, 
A qui vingt et deux ans n’ont pas clos les années, 
Tu nous a toutesfois les Muses amenées, 
Et nous as surmontez, qui sommes ja grisons, 
Et qui pensions avoir Phebus en nos maisons. 
Amour premierement te blessa la poictrine 
Du dard venant des yeux d’une beauté divine, 
Qu’en mille beaux papiers tu as chanté, a fin 
Qu’une si belle ardeur ne prenne jamais fin. 
Puis tu voulus scavoir des herbes la nature, 
Tu te feis Medecin, et d’une ardente cure 
Doublement agité, tu appris les mestiers 
D’Apollon, qui t’estime et te suit volontiers, 
A fin qu’en nostre France, un seul Grevin assemble 
La docte Medecine et les vers tout ensemble. 

ELEGIE 


A N. DE NICOLAY, DAULPHINOYS, 
seigneur d’Arfeuille, 
varlet de chambre, et Geographe ordinaire du Roy. 


[Les quatve premieys livres des Navigations et Pevegri- 
nations ovientales, de N. de Nicolay : 1568, f. 4.] 


Soit que ’homme autresfois d’Argille retastée 
Fut au pourtrait des Dieux moulé par Promethée : 
Soit que Phumeur du Nil, miracle nompareil, 
L’ait produit, eschaufée aux raions du soleil, 
Quand la terre pesante au centre demourée 
Du ciel son compagnon se trouva separée ; 
L’homme est vrayement divin, savant, ingenieux, 
Et sur tous animaux le plus semblable aux Dieux, 
Parfaict en son divers : car de cent mille ensemble 
Un ne se peut trouver qui a l’autre resemble. 

Non les peuples qui sont diversement loingtains, 
Mais les freres, les sceurs et les cousins germains. 
Et tout ainsi qu’ilz sont differens de visages, 

liz different aussi de moeurs et de courages. 

-L’un ayme sans renom le casanier repos, 
L’autre a ses ennemys ensanglante le dos. 

L’un revesche et chagrin languit desus un livre, 
L’autre de la faveur des grands Princes s’enyvre. 
L’un ayme le barreau, et suant au parquet, 
Revend au poix de l’or son avare caquet. 
L’autre fend un rocher pour un palais du Louvre, 
L’autre pres des Enfers les minieres decouvre. 
L’un sillonne la mer, voguant de toutes pars, 

Et prodigue sa vie hostesse des hazards : 

L’autre parmy les champs exerce son ouvrage, 
Et courbé sur le roc travaille au labourage. 
Mais j’estime sur tous celuy le plus heureux, 

Qui devant que vestir le cercueil tenebreux, 

Laisse par la vertu, maugré la Parque noire, 
D’avoir jadis vescu quelque belle memoire. 

A toy Nicolay appartient ce bon heur, 

Qui as dés ton enfance aymé tousjours l’honneur, 
Aux armes t’adonnant, a la Cosmographie, 

Aux dessaings, aux pourtraitz, a la Geographie, 
Et a mille beaux artz, que ton divin esprit 
Presque dés le berceau divinement aprit. 

Puis jeune abandonnant les Francoises provinces, 
Pour obeir aux Roys, qui lors furent nos Princes, 
A ce grand Roy Frangoys, et a son filz Henry, 
L’un du docte Apollon, l’autre de Mars chery : 

L’un que tout l’univers apres sa mort honnore : 
Et l’autre qui aux siens serviroit bien encore, 
Prince doux et bening, lequel n’a dedaigneé, 

De ses plus grandz seigneurs estant accompagné, 
D’aller en ta maison voir mille belles choses, 

Qui dans ton cabinet proprement sont encloses : 
Aussi pour inciter a l’exemple de toy 

L’esprit de ses vassaux a bien servir le Roy. 

Doncques dés ton enfance aymant les choses belles, 
Et curieux de voir mille terres nouvelles, 
Amoureux de vertu, ennemy de repos, 

Ayant comme le corps, l’esprit sain et dispos, 

Tu courus voir premier les nations prochaines, 
Ceux qui vont habitant les Bourguignonnes plaines, 
Hennuyers, Brabangons, Liegeois, et Flamans : 
Puis tu passas le Rhin, et vis les Alemans, 

Les Hongres, et tous ceux qui d’une bouche froide 
Boyvent les eaus d’Ister de glace tousjours roide. 
Tu vis les Transilvains, Daces et Polonnoys, 

Et les Franconyens les ayeux des Frangoys. 

Tu vis Hongrie, Prusse, et Suede et Gothie, 

Les Vandales, Alains grands peuples de Scythie. 
Puis gaillard, retournant en un pais plus chault, 
Tu as veu l’Iberie, ot le soleil d’enhaut 

Plonge en l’eau ses coursiers, et tournoyant la terre * 
Comme ce grand flambeau, tu as veu l’Angleterre, 
L’Escosse, l’Ibernie, et tout ce que la mer 

Peut en se promenant de ses bras enfermer. 
De la tu vis l’Italle, et la belle contrée 
Qui jadis chef du monde au monde s’est monstrée : 
Et n’est ores plus rien, sinon serve de ceux, 
Qui jadis luy servoyent de triomphes pompeux. 
Puis tu osas dompter la tempeste enragée 
Des ondes d’Ionie et de la mer Aegée 
Et Vhumide fureur des Propontides eaux, 
Qui bornent aux deux boutz les Bosphores Jumeaux. 
Puis laissant le travail de la mer escumeuse, 
Tu vins surgir au port de la ville fameuse, 
Que le grand Constantin accroissant son renom, 
Enrichist de ? Empire et orna de son nom. 
De la tu allas voir les Royaumes d’ Asie, 
Infidele demeure aux peuples de Turquie. 
Tu n’as certes esté en ces terres oisif, 
Ains les divers pourtraitz tu nous monstres au vif, 
Des temples, des chasteaux, des regions entieres, 
Des palais, des cités, des, portz, et des rivieres, 
Par tout ot tu passois ne laissant rien de beau 
Sans le representer en ton docte tableau : 
Et sans nous découvrir les vives pourtraitures 
Par encre et par couleur de diverses vestures, 
Des sciences, des mceurs et des religions, 
Qui ornent les grandeurs de tant de regions. 
Si bien que desormais, sans plus partir de France, 
Nostre Frangois aura parfaicte cognoissance 
De ces peuples loingtains, que Charles ce grand Roy 
Doit surmonter un jour, et leur donner sa Loy. 
Si n’as tu pas trouvé la France plus tranquille, 
Que la mer qui tousjours de vagues est mobile. 
Tu l’as trouvée en guerre, et plaine de soldatz, 
Poussée & la fureur de Bellone et de Mars. 
Et ce trouble fascheux est la cause premife]re, 
Dequoy ce livre tien n’estoit mis en lumiere : 
Qui or’ comme un enfant nouvellement conceu, 
Est de tous a l’envy avec faveur receu. 
Le Roy le favorise, et les terres estranges 
Honnorent ta vertu de diverses louanges. 

Car un si beau labeur merite en tous endroitz, 
Le bon acueil du peuple, et la faveur des Roys, 


ELEGIE 


A AMADIS JAMYN 


Couvre mon chef de Pavot je te prie 
Afin, Jamyn, que mes soucis j’oublie : 
De luy tout seul pour perdre mon mechef, 
Je ne veux point me couronner le chef, 
Mais de son Jus a longs traits je veux boire 
Pour de mes maux endormir la memoire 
De fond en comble, et pour ne retenir . 
Jamais au coeur un si dur souvenir : 
Voulant du tout en forcant ma Nature 
Du caractere effacer la figure 
Que je portois engravé dans le coeur 
Qui par deux ans a nourry ma langueur. 

Le temps perdu soit perdu, et je pense 
Avoir assez entiere recompense, 

Si de ses retz je me puis deslier, 
Et tout a fait son Amour oublier. 

Charge mon vin de Pavotz et ma teste, 
Et ne vien plus d’une reprise honneste 
Me condamner, que je suis inconstant, 
Ou si tu veux, repren, j’en suis contant, 
Pourveu qu’ainsy je la puisse en ma vie 
Autant hair comme je l’ay servie. 

Le mal traité s’esjouist 4 son tour, 
Quand le desdain triomphe de l’amour, 
Et bien souvent pour ne pouvoir complaire, 
Le trop d’amour se transforme en colere, 
En rage, en feu, qui de vengeance sert, 

» Et pour un rien souvent le tout se perd. 

ELEGIE 


a Monsieur Nicowas, Secretaire du Roy. 


Belot, afin que mort tu puisses vivre, 
J’ay par ton nom encommencé mon livre, 
Mais pourautant que tu n’es pas un Dieu 
Tu n’auras pas la fin ny le meillieu, 

Ainsi qu’avoit ce Jupiter antique, 

Qui entendoit la chanson Olympique 

Se commencer et se finir par luy : 

Tu n’oirras donq mon Belot aujourd’huy 
Finir par toy le bout de cet ouvrage. 

Mais tout ainsi que ceux du premier age, 
Sortant de table avant que leur coucher, 
Laissoyent du vin sur la terre espancher 
En finissant le jour par leur Mercure 
Haut Vinvoquant contre la Nuit obscure 
Dieu sous la terre et dans le ciel puissant, 

Ainsi je vais mon labeur finissant 
Par Nicolas qui mon Mercure enflame, 


Et dont le nom m’est portrait dedans l’ame, 


Et par qui seul cent bienfaits je recoy, 
Apuy certain des Muses et de moy. 


Pren donc, amy, ces vers que je te donne, 


En attendant qu’Euterpe me facgonne 
Un ceuvre entier plus digne de ton nom, 
Car cettuy-cy, Nicolas, n’est sinon 

Un avant-jeu d’une chanson plus grande, 
Qui hautement tes loitianges respande, 
De tous costez chantant le nom veinqueur 
Qui a donté les Peuples et leur coeur. 

publiées aprés 1578. 


if 
[Aux CEuvres de 1584.] 


EPITHALAME 
DE MONSEIGNEUR DE JOYEUSE, 
ADMIRAL DE FRANCE, 


{Les Elegies luz sont dédiées en 1584 et 1587.] 


Joyeuse, suy ton nom, qui joyeux te convie 

A jouir doucement d’une joyeuse vie, 

Puis que ta destinée a surmonté le sort 

De Fortune, et conduit ta navire a bon port, 

Qui maintenant de fleurs au havre est couronnée, 
Portant dessus le mast le flambeau d’Hymenée. 

Le jour que tu nasquis, d’artifice subtil 
La Parque te trama les replis d’un beau fil, 

Et t’en fit un present, de ton bien desireuse, 
Pour voir passer ta vie en toute chose heureuse. 

Car a peine la barbe a crespé ton menton 
De la douce toison de son premier cotton, 
Qu’armé de la vertu non vulgaire et commune 
Tu presses sous tes pieds |’Envie et la Fortune, 
Des peuples bien-aimé, de ton Prince cheri, 

Des Muses et de Mars a l’egal favori : 
Les Muses te chantant, et Mars dés ta jeunesse 
Signalant ta valeur d’honneur et de prouésse. 

Je te voy, ce me semble, au milieu des tournois 
Un Astre sur la teste, et au dos le harnois, 
Accompaigné d’Amour envoyer jusqu’aux nues 
Les tran¢ons esclatez de tes lances rompues. 

Je voy dessous Vacier de ton fort coutelas 

Tomber et morions et pennaches a bas ; 
Je te voy foudroyant combatre a la barriere, 
Et poudroyant le camp d’une viste carriere 
(Comme ces vieux guerriers aux armes bien appris) 
Donner dedans la bague, et t’honorer du pris, 
Et sur tous en valeur paroistre sur la place. 
Puis le soir ensuivant quand Vesper de sa face 
Aura bruni le Ciel au poinct que le jour faut, 
Je te voy preparer pour un plus doux assaut, 
Non moins aspre au mestier de Cyprine la belle, 
Que vaillant aux combas quand la guerre t’appelle. 
Je voy desja le soir des amans attendu, 
Je voy desja le lict par les Graces tendu, 
Qui dansent a l’entour, et versent 4 mains pleines 
Myrtes, Roses et Lis, Oeillets et Marjolaines. 
Venus pour honorer ce soir tant desiré, 
Dedans son char portée a deux Cygnes tiré 
Fendra l’air pour venir, et sur la couverture 
De ta couche nopciere estendra sa ceinture, 
Afin que son Ceston d’union composé 
Serre & jamais l’espouse avecques l’espousé. 
Les Amours t’éventant a petits branles d’ailes 
T’allumeront le coeur de cent flames nouvelles. 
Je les voy, ce me semble, un desja destacher 
Ta robe, et doucement dans le lict te coucher, 
Te parfumer d’odeurs, et de la mariée 
L’autre qui la ceinture a desja desliée, 
Et luy verser aux yeux mille Graces, a fin 
Qu’une si sainte amour ne prenne jamais fin : 
Mais d’Age en age croisse autant ferme enlacée, 
Que la vigne tient l’orme en ses plis embrassée. 
La Parole et le Jeu, qui les amans conjoint, 
Les baisers colombins ne vous defaillent point : 
Que chaque membre face en si doux exercice, 
Comme poussez d’Amour, tout amoureux office : 
Et de vostre bon-heur heureusement contens, 
Cueillez sein contre sein les fleurs de vos Printemps. 
Car l’Age le meilleur s’enfuit dés la jeunesse, 
Et en sa place vient la mort et la vieillesse. 

Je voy, ce semble, Hymen protecteur des humains, 
Le brodequin és pieds, le flambeau dans les mains, 
Hymen conservateur des noms et des familles, 
Separer en deux rangs les garcons et les filles, 
Et les faire chanter a l’entour de ton lit, 
Esclairez de son feu qui ta nopce embellit. 
‘ J’oy desja de leurs pas la cadance ordonnée, 
Joy toute la maison ne sonner qu’ Hymenée, 
Et le cornet 4 l’huis faire un bruit, pour n’ouir 
Les cris qui en pleurant la feront resjouir. 
La Concorde 4 jamais en ta maison sejourne : 
Y sejourne la Foy, et que l’an ne retourne 
Sans un petit Joyeux, qui resemble a tous deux, 
Pour faire pere et mere ensemble bien joyeux : 
A fin que ta vertu d’un tel Prince appuyée, 
Et au sang des Lorrains d’un nceud ferme alliée, 
Luise un nouveau soleil, privant de sa clairté 
Ceux qui seront jaloux de ta felicité. 


AU ROY. 


Je resemble, mon Prince, au Prestre d’Apollon, 
Qui n’est jamais attaint du poignant aiguillon 
Ou soit de Prophetie, ou soit de Poésie, 
S’il ne sent de son Dieu son ame estre saisie. 

Mais alors que Phebus, qui fait & son costé 
Sonner l’arc et le lut, quitte le Ciel vouté, 
Et vient voir ses autels, ses festes et son temple, 
Son Ministre soudain qui le voit et contemple, 
Et le regoit en soy, effarouché d’horreur 
Se trouble tout le sang d’une ardente fureur, 
Et Prophete devient sous le Dieu qui le presse, 
Puis son Dieu le laissant, sa fureur le delaisse : 
Monstrant par tel accés que nostre humanité 
N’est sinon le jouét de la divinité, 
Tantost plein, tantost vuide, autant que veut la Grace 
Du Ciel, qui courte en nous, ou large en nous s’amasse. 
Pource trois fois heureux ceux ausquels est permis . 


SUPPLEMENT 233 


De voir les Dieux de pres, et se les rendre amis. 
Ainsi quand par fortune, ou quand par maladie 

Je m’absente de vous, ma Muse est refroidie. 

Parnasse et ses deux fronts me semblent des deserts, 

Et pour moy se tarist la fontaine des vers. 

Je me sens transformé, comme si le breuvage 

De Circe avoit charmé ma vois et mon courage, 

Tant ma langue s’arreste &4 mon palais tout court. 
Mais lors que je retourne au temple de la Court, 

Et lors que voy Henry l’Apollon qui m/’inspire, 

Soudain je me descharme, et ma langue veut dire 

Les honneurs d’un tel Prince, et me sens r’enchanter 

D’un nouvel enthousiasme, afin de mieus chanter 

Vostre vertu qui regne au monde sans egale, 

Et tousjours vous chantant mourir vostre cigale. 
C’est pourquoy je retourne 4 baiser vos genous 

Pour réchaufer mon sang en m’aprochant de vous, 

Et aussi, mon grand Roy, pour oser satisfaire 

A vos commandemens, s’il vous plaist me les faire. 
Ne vous arrestez point a la vieille prison 

Qui enferme mon corps, ny a mon poil grison, 

A mon menton fleuri : mon corps n’est que l’escorce. 

Servez-vous de l’esprit, mon esprit est ma force. 

Le corps doit bien tost rendre en un tombeau poudreux 

Aux premiers Elemens cela qu'il a pris d’eux. 

L’esprit vivra tousjours qui vous doit faire vivre, 

Au moins tant que vivront les plumes et le livre. 
Quand j’auray cest honneur soit de vous rencontrer 

Sortant de vostre chambre, ou soit pour y entrer, 

Je vous suppli’ de dire (et aussi je l’espere) 

Celuy fut elevé par les mains de mon pere, 

Par mes freres nourri, et de moy bien-aimé : 

Ii fut Yun des premiers qui de gloire allumé 

Fit passer mon langage aux nations estranges, 

Ornant ma race et moy d’honneurs et de louanges, 

Et monstra le chemin encores non battu 

A mes nobles Francois de suivre la vertu. 
Ne faites point vers moy ainsi qu’un mauvais maistre 

Fait envers son cheval, ne luy donnant que paistre, 

Encor qu'il ait gaigné des batailles sous luy, 

Lors que la maladie, ou le commun ennuy 

D’un chacun, la vieillesse, accident sans resource, 

Refroidist ses jarrets, et empesche sa course. 
Mais suivez Scipion, qui bastit son tombeau 

Sur Carthage, et qui onq’ ne fist rien de si beau 

Qu’enterrer pres de soy, pour honorer sa gloire, 

Le bon pere Ennius, chantre de sa victoire : 

A fin que vif et mort il eust a son costé 

La Muse, qui avoit a sa race apporté 

Plus de Lauriers sacrez, que n’avoit son espée 

Au sang des ennemis tant de fois retrempée. 

Car vaincre Hannibal, et pouvoir par ses mains 

Destourner le bon-heur de Carthage aux Romains, 

C’estoit un ceuvre grand, dependant de Fortune, 

Qui se monstre a chacun egalement commune : 

Mais allonger son nom, et le rendre aimantin 

Contre la faulx du Temps, dependoit du destin, 

Comme le vostre, Sire, ayant ce privilege 

D’estre aimé d’Apollon et de tout son college. 


ELEGIE. 


(GEuvres de 1584 : Elegie XIII.] 


Nous fismes un contract ensemble l’autre jour, 
Que tu me donnerois mille baisers d’amour, 
Colombins, tourterins, 4 lévres demi-closes, 

A souspirs souspirans la mesme odeur des roses, 
A langue serpentine, 4 tremblotans regars, 

De pareille fagon que Venus baise Mars, 

Quand il se pasme d’aise au sein de sa Maistresse. 
Tu as parfait le nombre, helas ! je le confesse : 
Mais Amour sans milieu, ami d’extremité, 

Ne se contente point d’un nombre limité. 

Qui feroit sacrifice 4 Bacchus pour trois grapes, * 
A Pan pour trois aigneaux ? Jupiter, quand tu frapes 
De ton foudre la terre, et poitrissant en l’air 

Une poisseuse nue enceinte d’un esclair, 
Ta majesté sans nombre eslance pesle-mesle 
Pluye sur pluye espaisse et gresle dessus gresle 
Sur champs et sur forests, sans regarder combien. 
Un Prince est indigent qui peut nombrer son bien. 
A ta maison celeste appartient labondance. 
En terre ma Maistresse a semblable puissance. 

Toy Déesse cent fois plus belle que n’estoit 
Celle qu’aux bords de Cypre une Conque portoit, 
Pressurant les cheveux de sa teste immortelle 
Encores tous moiteux de la mer maternelle, 
‘Tu ne devrois conter les baisers savoureux 
Que tu donnes trop chiche a ton pauvre amoureux. 
Si tu ne contes point les soucis ny les peines 
Ny les larmes qui font de mes yeux deux fontaines, 
Tu ne devrois conter les biens que je recoy, 
Non plus que moy les maux que je souffre pour toy. 
Car ce n’est la raison de donner par mesure 
Tes baisers quand des maux innombrables j’endure. 
Donne moy donc au lict ensemble bien unis 
Des baisers infinis pour mes maux infinis. 


ELEGIE. 


[Giuvres de 1584: Elegie XIIII.] 


Sans ame, sans esprit, sans pouls et sans haleine 
Je n’avois ny tendon ny artere ny veine, 
Qui dissoute ne fust du combat amoureux. 
Mes yeux estoyent couverts d’un voile tenebreux, 
Mes oreilles tintoyent, et ma langue seichée 
Estoit & mon palais de chaleur attachée. 

A bras demi-tombez ton col j’entrelagois : 
Nul vent de mes poulmons pasmé je ne poussois : 
J’avois devant les yeux ce royaume funeste 
Qui jamais ne jouist de la clairté celeste, 
Royaume que Pluton pour partage a voulu, 

Et du vieillard Caron le bateau vermoulu. 

Bref j’estois demi-mort, quand tes poumons s’enflerent 
Et d’une tiede haleine en souspirant soufflerent 
Un baiser en ma bouche entrecoupé de coups 
De ta langue lezarde, et de ton ris si doux : 
Baiser vivifiant, nourricier de mon ame, 
Dont l’alme douce humide et restaurante flame 
Esloigna de mes yeux mon trespas et ma nuict, 
Et feit que le bateau du vieillard qui conduit 
Les ames des amans a la rive amoureuse, 
S’en alla sans passer la mienne langoureuse. 
Ainsi je fus guary par l’esprit d’un baiser. 
Il ne faut plus, Maistresse, a tel prix appaiser 
Ma chaleur Cyprienne, et mesmement a l’heure 
Que le Soleil ardent sous la Chienne demeure, 
Et que de son rayon chaudement escarté 
ll brusle nostre sang, et renflame l’esté. 
En ce temps faisons tréve, espargnons nostre vie : 
De peur que mal-armez de la Philosophie 
Nous ne sentions soudain, ou apres 4 loisir, 
Que tousjours la douleur voisine le plaisir. 


DISCOURS. 


[CEuvres de 1584, aprés |’ Elegie XXIII.] 


Doncques voici le jour qu’en triomphe est menée 
Madame sous la loy du nopcier Hymenée ! 
Donques elle est menée aux rayons du flambeau, 
Qui mieux eust deu mener son espoux au tombeau ! 
Donq’ ses cheveux frappez par petites remises 
Des vents, sur qui j’ay dit cent et cent mignardises, 
Sont couronnez de fleurs ! cheveux que d’amour fol 
J’ay baisez et liez mille fois & mon col. 

Faut-il qu’un estranger me ravisse Madame ? 
Faut-il qu’un autre corps jouysse de mon ame 
Et d’amoureux efforts du mariage armez 
Face breche aux rampars que l’honneur a fermez ? 

Que maintenant le cours de nature se change, 

Que tout soit transformé, que rien ne soit estrange, 
Le chardon soit la rose, et la vermeille fleur 
De l’ceillet Aiacin prenne blanche couleur, 

Puis que tu m’as trompé, donnant la mesme dextre 
Que tu m’avois promise, a Vestranger ton maistre. 
M’avois-tu pas promis qu’alors que les saisons 
Feroyent nos frontz ridez et noz cheveux grisons, 

Quw’esloignez du vulgaire irions par les vallées, 
Par les monts, par les bois, par les eaux reculées, 
Herbes, plantes et fleurs et racines cueillir : 
Puis les faisant ou cuire, ou seicher, ou bouillir, 
Au feu les distiller en eaux alambiquées, 
Pour frauder le cizeau des trois Parques moquées, 
Et de remedes promts arracher hors des mains 
Le tribut de Pluton heritier des humains ? 

Telle fut Oenoné, et nostre Melusine, 
Et la vieille Manton, fatidique heroine : 
Tels furent Zoroastre, Hippocrate, et Chiron, 
Qui sauvant par tel art les peuples d’environ, 
Firent d’estranges faits, et donnerent aux herbes 
Les noms dont elles sont encores si superbes : 
Tant vaut en mesprisant les honneurs et les biens, 
Profiter a soymesme, au public et aux siens. 

Au matin quand Aurore eut tiré la lumiere 
Hors du sein de Tethys, toy marchant la premiere, 
Ou moy marchant devant, eussions de cent couleurs 
Cueilli de main soigneuse une moisson de fleurs. 

A midi quand Phebus plus hautement gouverne 
Les brides de son char, ou dans une caverne, ' 

Ou dessous un vieil chesne, ou le long d’un ruisseau 
Eussions en ramassant en un nostre monceau, 

Trié toutes les fleurs, puis les ayant contées 

Les eussions vers le soir ensemble remportées, 

Les, unes au giron, les autres en la main, 

Non pas en un Palais aux grans piliers d’airain, 

Aux soliveaux dorez, mais en nostre hermitage 

. Tapissé de lierre et de vigne sauvage, 

Sejour plus gracieux que ces braves chasteaux 

Qui ont senti la scie, ou le fer des marteaux, 

Ainsi servant a tous par si belle pratique, 
Eussions gaigné les cceurs de la troupe rustique, 
Et apres que cent ans eussent nos yeux fermez, 

De roses nos tombeaux eussent esté semez. 

Mais tu ne l’as voulu, desmentant ta promesse, 
Aimant mieux un mary, qu’estre faite Déesse. 
Thetis fist comme toy lors qu'elle s’allia 
Espouse d’un mortel, tant elle s’oublia. 

Quiconque fut la vieille ententive au message 
Et premiere brassa ton mnaudit mariage, 

Que les mastins paillards la compissent tousjours, 
Hurlant apres son ombre entre les carrefours : 
Que la soif en tous temps la gorge luy desseiche : 
Tant plus elle boira, tant plus sente une meiche 

De chaleur en la bouche, et crache a tous les coups 
Les dents dessus son sein esbranlé de la toux : 
Puis sa gencive estant de rempars desarmée, 

Soit d’une lente faim a la fin consommée. 

Toy Corneille et Pivert, oiseaux mal-encontreux 
A ceux qu’Hymen accouple au colier malheureux, 
Deviez, a main senestre en traversant la voye, 
Garder que ce voleur ne prist ma chere proye. 

Ha tu devois, 6 Terre, a fin de l’empescher, 
Faire devant son coche elever un rocher 
Pour rompre ses chevaux, et verser par les boués 
Chevaux, cocher, limons, attellages et roués! 

Tel que les poursuivans d’Hippodamie, alors 
Que Myrtile froissa leurs coches et leurs corps 
Empestrez au cordage, et a teste brisée 
Rencontrerent la mort en lieu d’une espousée. 

Tel qu’Hippolyte fut, quand les monstres marins 
Effroyerent de peur ses coursiers aux longs crins, 
Et en luy deschirant les muscles et les veines 
Le renverserent mort sur les blondes areines. 

O terre, si le sang eust esté respandu 
De ce mechant voleur, j’eusse cent fois pendu « 
Voeus, offrandes et dons au plus haut des entrées 
De ton temple qui s’ouvre a cent portes sacrées. 

J’eusse mis un tableau de durable renom, 

Ou ses chevaux versez et sa cheute et son nom 
Eussent esté portraits, a fin que dans ton temple 
Estrangers et voisins eussent veu par exemple 
Qu’on ne doit desrober les amours hors du sein 
De ceux qui ont la Muse et la plume en la main. 
Que j’aime la saison, ot le mari de Rhée 
Gouvernoit sous sa faux la terre bien-heurée ! 
Lors Hymen n’estoit Dieu, et encores le doy 
Ne cognoissoit l’anneau, le Prestre, ny la Loy. 
Le plaisir estoit libre, et Vardeur necessaire 
De Venus la germeuse estoit par tout vulgaire, 
Sous un arbre, en un antre, en un chemin fourché, 
Et la honte pour lors n’estoit escor peché. 
Encores s’ignoroit l’amour acquise a force, 
Dots, anneaux et contracts, la plainte et le divorce, 
Et le nom de mari, qui semble si cruel, 
Et pour un petit mot un mal perpetuel. 
Si tu n’eusses. contant, ta lberté vendue, 
Je t’eusse plus celebre et plus noble rendue 
Que les trois feux des trois a Rome si cognus, 
Precepteurs delicats des enfans de Venus, 
Qui ont chanté Lesbie et Cynthie et Corinne, 
Et les chantent encor dessous l’ombre Myrtinne. 
Telle je t’eusse fait, et me lavoit promis 
Cypris, qui pour parade en ses cheveux a mis 
Le Myrte entortillé, et qui donna pour proye 
Helene Amycléenne au beau berger de Troye. 
Quand la Mort, dont l’horreur espouvante un chacun, 
Nous eust conduit la bas au passage commun, 
Ces trois en relisant mes vers dessus ta face, 

Pour V’honneur de mon nom t’eussent quitté leur place, 
Encor qu’ils soyent premiers : de Nature le sein 
Est tousjours tetineux pour tout le genre humain : 

Chacun le peut succer, et sa vertu feconde 

Ne se vieillist jamais non plus que fait le monde. 
Je resve, et mon esprit s’en-est volé de moy : 

Je n’advise en voyant la chose que je voy : 

Je faux, cest estranger ne l’a point espousée 

Venus en ma faveur soudain a composée 

Une image en lieu d’elle, 4 fin que sans deduit 

Une idole en ses bras se couchast toute nuict, 

Un squelette seiché, une carcasse etique, 

Un fantosme de corps fiévreux et pulmonique, 
Venus l’a transferée aux vergers Cypriens, 

Et entre les odeurs des prez Idaliens, 

Ou se paissant de fleurs entretient la Déesse, 

La conduit en son temple et la sert de Prestresse, 

L’encense et la supplie, et le reste du jour 

Comme un petit enfant se joué avecque Amour. 
Ha je ne suis trompé, ha ce n’est pas feintise : 

J’oy le peuple amassé qui bruit devant l’Eglise : 

Joy les hault-bois sonner, et la pompe devant : 

Je voy ses beaux cheveux esparpillez au vent. 

C’est elle, je la voy, je cognoy son visage, 

Qui m’a tenu quatre ans en l’amoureux servage : 

Je recognoy ses yeux, je voy comme dedans 

Amour forge ses traits et ses flambeaux ardans. 
Phebus, s’il est ainsi que tu sois nostre pere, 

Refuse a ceste nopce aujourd’huy ta lumiere : 

Tenebres soyent par tout, ou si le jour est clair, 

Que ce soit par le feu d’un flamboyant esclair 

Esclatté du tonnerre, et sur la cheminée 

Les Corbeaux et Hiboux chantent son Hymenée. 
Que pour signe certain de ses futurs ennuis 

Elle hurte son pied contre le sueil de Vhuis 

Sortant de la maison, et dansant a sa feste, 

Du doigt tombe sa bague, et les fleurs de sa teste : 

Sa ceinture se rompe, et tousjours desdaigneux 

Son mary la harcelle, et luy soit rechigneux. 
Paresseux au mestier qu’enseigne la Cyprine, 

De sa femme jamais n’eschauffe la poitrine : 

Ains morne par le froid qui le germe defend, 

Jamais entre ses bras ne branle son enfant, 

A fin qu’elle cognoisse abhorrant sa malice, 

Qu’un bon coeur ne vend point l’amour pour l’avarice. 

Le Poéte. 


Quand Vesper, que Venus aime sur tous les feux 
Qui reluisent au soir, apparut sur la nue, 
Et que les yeux brunets des astres furent veus 
Regarder a l’envi la Lune revenue, 
Deux vieilies, dont la tresse estoit toute chenue, 
Ayans le chef grison de chardons couronné, 
De pavots et d’ortie et de ronce pointue 
Ont le lict nuptial trois fois environné : 
Puis d’un charme a sous-voix l’ayant empoisonné, 
Et fasciné la chambre en tournant leurs caroles, 
D’un parler enroiié, d’un poil herissonné, 
Respondant Vune a l’autre ont dit telles paroles. 


LES VIEILLES. 


I. Vieille. 


O Hymen, dont jamais le flambeau ne faillit, 
O Hymen, qui le Ciel a la terre maries, 
Graces, Muses, Amours, ne chantez en ce lit, 
Mais y chante ia Parque et toutes les Furies. 


La seconde Vieille. 


La Noise et le Discord y dansent a l’entour, 
Et mesme ceste nuict, des nopces la plus belle, 
Qu’ils devroyent s’embrasser, baiser, faire l'amour, 
Ce ne soit que refus, morsures et querelles. 


Li 


Son mari la degoive, et volage et chagrin 

Cherche autre amour nouvelle, ainsi que fist Thesée, 


Quand parjurant sa foy dessus le bord marin 
A la proye des loups laissa son espousée. 


Ronsarp, t. V. 16 

1D 


Degoive son mari, ainsi que consentit 
Eriphyle 4 la mort du Prophete * Amphierre, 
Quand un goufre béant a Thebes l’engloutit, 
Et vif et tout armé trebucha sous la terre. 


1 


Le Myrte tousjours double 4 Venus dedié, 
De ses rameaux Cyprins jamais ce lict n’embrasse, 
Mais comme un sep de vigne 4 l’orme non lié, 
Sans enfans, sans amour, tombe contre la place. 


LY, 


De puant Tamarin, ennemi de Venus, 
Soit la chambre ombragée, et non de Marjolaine : 
L’herbe qui prend le nom des Satyres cornus, 
Ne naisse point ici, ny la plante d’Helaine. 


Ly 


Les filles, dont les ans croissent en leurs printemps, 
N’y chantent point Hymen, mais bien ces surannées 
Qui ont desja passé la vigueur de leurs temps, 

Et sans fleur et sans fruit s’en-vont toutes fanées. 


1 


Ne versez sur ce lict des bouquets bien tissus 
De la fleur d’Adonis, ny la Roquette utile 
A reschaufer l'amour, mais respandez dessus 
La poudre ot s’est veautrée une mule sterile. 


ie 


Tous baisers en soyent loin, qui moiteux vont baignant 
Les lévres des amans 4 langues mi-sorties : 
Que Ja nuict leur soit longue, et le lict plus poignant 
Que s’ils estoyent couchez au milieu des orties. 


* Amphierre, pour Amphiare, e en a changée par licence poétique, 


SUPPLEMENT 243 
2s RE EAE Re CAG ae AE 


II. 


Adieu corps assemblez de differente humeur. 
Adieu, de trop chanter j’ay la voix enroiiée: 
Aussi bien en ce coing j’advise le charmeur 
Qui tient entre ses mains l’esguillette nouée. 


Le Poéte. 


Comme elles s’en alloyent, j’en pris une aux cheveux, 
Et liant tout son corps de cordes et de noeus 
Je l’arrestay captive ainsi que fut Protée : 
Puis je luy demanday, o vieille radotée, 
Dy moy par quel moyen je rompray le souci 
Qui me tient en langueur pour ceste Dame ici. 
Dy moy quelle magie, ou charme, ou charactere 
Pourront desraciner mon amoureux ulcere, 
A fin que libre et franc je vive sans esmoy, 
Pour chanter desormais aux Muses et a moy. 
Si tu me fais ce bien, un tourteau je t’appreste 
Fait d’aulx et de pavot pour endormir ta teste. 
Ceste vieille en toussant et son chef secoiiant, 
Et trois fois dessus moy ses prunelles roiiant, 
Me respondit ainsi, 


La Vieille. 


Tu es un fat de croire 
Qu’un charme qui n’est rien, sur l’Amour ait victoire. 
L’amour est naturelle, et la faut secourir 
Par la mesme Nature & fin de la guerir. 
Si les charmes forgoyent la fleche desbandée 
De l’arc que porte Amour, la sorciere Medée 
Eust arresté Jason, et Circe eust arresté 
Ulysse dans son lict si doucement traité. 
Mais charmes et magie, images et paroles, 
Et figures et poincts en amour sont frivoles ; 
On ne se peut guerir par telle fiction ; 

Ce n’est que Poésie et folle invention, 

Il faut venir au fait. Maintenant que l’année 
Est en son mois de May jeunement retournée, 
Voyage, si tu peux, et changeant de pais 
Laisse moy tes parens au logis esbahis. 

Fay toy tirer du sang, et chasse de tes veines 
Par un rouge canal tes soucis et tes peines : 
Attache ton esprit 4 contr’imaginer 

Quelque entreprise haute, a fin de destourner 
L’impression d’amour par une autre nouvelle. 

Souvienne toy des jours ot tu ne la vis belle, 
Rememore en l’esprit ce qu’elle avoit de laid : 
Hante tes compaignons, ne va jamais seulet : 
Et si quelque lacquais de ses lettres t’apporte, 
Fuy-le comme la peste, et luy ferme la porte. 

Si tu as de ses dons, ou bagues, ou tableaux, 
Chifres, lettres, cheveux, romp-les en cent morceaux, 
De peur qu’en les voyant, la flame consumée 
Par un petit object ne retourne allumée, 
Estant plus que jamais son esclave et vassal. 
» La recheute souvent est pire que le mal. 
Or si tu veux trouver une santé parfaite, 
Il ne faut consulter Apollon le Prophete, 
Ses trepieds ny son temple : en deux mots brevement 
Je te rendray gaillard, et te diray comment. 

Va ot le cours de Seine en deux bras se divise, 
Baignant ce grand Paris : cherche Jeanne la grise, 
De Venus courratiere, et entre le troupeau 
Des filles qu’elle garde au logis le plus beau, 
Eslis d’un ceil accort celle qui plus ressemble 
A ta Dame, et soudain en te saoulant assemble 
Ton flanc contre le sien, et de gaillards efforts 
L’humeur pris en ses yeux rejette dans son corps. 
Long temps ceste diete en chambre continue. 

Si ta fiévre amoureuse apres ne diminue, 

Pense que tu es né sous un mauvais destin. 

Va faire ta neuvaine ou a saint Avertin, “4 
Ou a saint Mathurin, et croy que ta furie 

De long temps a jamais ne se verra guerie. 


SUPPLEMENT 245 


ELEGIE. 


[Elegie XXIIII en 1584. N’est intitulée que depuis 1623 : 
Contre les bucherons de la forest de Gastine.] 


Quiconque aura premier la main embesongnée 

A te couper, forest, d’une dure congnée, 
Qw’il puisse s’enferrer de son propre baston, 
Et sente en l’estomac la faim d’Erisichton, 
Qui coupa de Cerés le Chesne venerable, 

Et qui gourmand de tout, de tout insatiable, 
Les boeufs et les moutons de sa mere esgorgea, 
Puis pressé de la faim, soy-mesme se mangea : 
Ainsi puisse engloutir ses rentes et sa terre, 
Et se devore apres par les dents de la guerre. 

Qw il puisse pour vanger le sang de nos forests, 
Tousjours nouveaux emprunts sur nouveaux interests 
Devoir a Vusurier, et qu’en fin il consomme 
Tout son bien a payer la principale somme. 

Que tousjours sans repos ne face en son cerveau 
Que tramer pour-neant quelque dessein nouveau, 
Porté d’impatience et de fureur diverse, 

Et de mauvais conseil qui les hommes renverse. 

Escoute, Bucheron (arreste un peu le bras) 

Ce ne sont pas des bois que tu jettes a bas, 

Ne vois-tu pas le sang lequel degoute a force 

Des Nymphes qui vivoyent dessous la dure escorce ? 
Sacrilege meurdrier, si on pend un voleur 

Pour piller un butin de bien peu de valeur, 
Combien de feux, de fers, de morts, et de destresses 
Merites-tu, meschant, pour tuer des Déesses ? 

Forest, haute maison des oiseaux bocagers, 
Plus le Cerf solitaire et les Chevreuls legers 
Ne paistront sous ton ombre, et ta verte criniere 
Plus du Soleil d’Esté ne rompra la lumiere. 

Plus l’'amoureux Pasteur sur un tronq adossé, 
Enflant son flageolet & quatre trous persé, 

Son mastin a ses pieds, a son flanc la houlette, 

Ne dira plus l’ardeur de sa belle Janette : 
Tout deviendra muet : Echo sera sans voix : 
Tu deviendras campagne, et en lieu de tes bois, 
Dont l’ombrage incertain lentement se remue, 
Tu sentiras le soc, le coutre et la charrue : 
Tu perdras ton silence, et haletans d’effroy 
Ny Satyres ny Pans ne viendront plus chez toy. 
Adieu vieille forest, le jouét de Zephyre, 
Ou premier j’accorday les langues de ma lyre, 
Ou premier j’entendi les fleches resonner 
D’Apollon, qui me vint tout le coeur estonner : 
Ou premier admirant la belle Calliope, 
Je devins amoureux de sa neuvaine trope, 
Quand sa main sur le front cent roses me jetta, 
Et de son propre laict Euterpe m/’allaita. 
Adieu vieille forest, adieu testes sacrées, 
De tableaux et de fleurs autrefois honorées, 
Maintenant le desdain des passans alterez, 
Qui bruslez en Esté des rayons etherez, 
Sans plus trouver le frais de tes douces verdures, 
Accusent vos meurtriers, et leur disent injures. 
Adieu Chesnes, couronne aux vaillans citoyens, 
Arbres de Jupiter, germes Dodonéens, 
Qui premiers aux humains donnastes a repaistre, 
Peuples vrayment ingrats, qui n’ont sceu recognoistre 
Les biens receus de vous, peuples vraiment grossiers, 
De massacrer ainsi nos peres noutriciers. 
Que l’homme est malheureux qui au monde se fie! 
O Dieux, que veritable est la Philosophie, 
Qui dit que toute chose a la fin perira, 
Et qu’en changeant de forme une autre vestira : 
De Tempé la vallée un jour sera montagne, 
Et la cyme d’Athos une large campagne, 
Neptune quelquefois de blé sera couvert. 
La matiere demeure, et la forme se perd. 

[La correspondance poétique entre Charles IX et Ronsard, 
placée aprés la Franciade en 1584, est précédée de I] 


Elegie 
sur le livre de la chasse du feu Roy Charles IX. 


Recueilli et ramassé par la diligence de 
Monseigneur de Villeroy. 


Soit que ce livre icy ne vive qu’un Prin-temps, 
Soit qu’il force la Parque, et vive plus long temps, 
Par maint siecle endurcy contre la faux dentée 
Des ans, dont toute chose a la fin est domtée, 
Jamais on ne pourroit (sans jetter larmes d’ceil) 
Le lire, en le voyant ainsi vestu de dueil, 

Non comme un orphelin qui a perdu son pere, 
Mais comme un avorton, a qui la main contraire 
De Lucine a tranché le fil, sans avoir sceu 

Ny cognoistre ny voir celuy qui l’a conceu. 

Tel enfant et ce livre ont pareille naissance, 
Qui n’eurent de leur pere onques la cognoissance. 
Toutefois un chacun en contemplant le traict 
De son corps imparfait, voit bien qu’il est extraict 
De royale lignée et de hault parentage, 
Rapportant de sa race au front le tesmoignage. 

Or son pere ne fut de ceux qui par les champs 
Vont ouvrant les sillons de leurs coutres trenchans, 
Ny de ceux qui gardant la troupe camusette 
Des brebis, ont és mains la fluste et la houlette, 
Mais Seigneur des Francois, en vertus nompareil, 
En la terre aussi grand qu’au ciel est le Soleil, 
Qui pour n’empoisonner les ans de sa jeunesse 
D’amours ny de festins, de jeux ny de paresse, 

Et pour tromper l’ennuy des civiles fureurs, 
Aima chiens et chevaux cognoisseurs et coureurs, 
Et de meute et d’abbois par brusque violence, 
Des forests et des cerfs resveiller le silence. 

Il se feit si parfait en l’art de bien chasser, 
Qu’aux heures de loisir il en voulut tracer 
Le projet de ce livre, aimant la renommée 
Qui s’aquiert par la plume et par l’encre animée 
Mieux que le vain honneur de bastir des chasteaux, 
Qui tombent a la fin morceaux dessus morceaux. 
Car le temps qui renverse et sceptres et Empires, 
Egalement abbat et marbres et porphyres. 
Mais la jalouse mort despite d’un tel fait, 
Ne luy permist de voir son ouvrage parfaict. 
Ainsi par la tempeste a terre on voit flestrie 
La Rose Adonienne avant qu’estre fleurie. 

O Charles, dont le front est vestu de laurier, 


Tu te peux bien vanter que tu es le premier 


Des Monarques Fran¢ois, qui rompant la coustume 
Des Princes, t’es acquis lotiange par la plume, 
Allongeant au tombeau d’un renom esclarcy 
Les ans victorieux de ton age accourcy. 

Toutefois le labeur de ta plume estendue 
Se fut esvanouy comme poudre perdue, 
Si le tien Villeroy, des Muses le support, 
N’eust arraché ton fils des griffes de la mort, 
Et ravy de ta cendre. Ainsi la main fidele 
De Silene sauva du ventre de Semele 
Bacchus, germe imparfaict, par la foudre avorté. 
Et si le sentiment 1a bas ne t’est osté, 
Aggravé du sommeil, et de la tombe vaine, 
Tu le remercieras d’une si docte peine, 
Qui a fait comme Hercule, en forceant le trespas, 
Que toy mort ton labeur au monde ne meurt pas, 
Monstrant par tel exemple aux nations de France, 
Que jamais la vertu ne meurt sans recompense. 

Il. 
[Aux CGiuvres de 1587.] 


[Le titve porte au verso la citation d’Horace, et les trois 
pieces de vers et prose qui suivent.] 


Versibus impariter junctis querimonia primum, 
Post etiam inclusa est voti sententia compos. 
Hor. 


Les vers de Elegie au premier furent faits 
Pour y chanter des morts les gestes et les faicts, 
Joincts au son du cornet : maintenant on compose 
‘Divers sujets en elle, et recoit toute chose. 

Amour pour y regner en a chassé la Mort. 

Les vieux Granimairiens entre eux sont en discord 
Qui premier Vinventa : mais leur cause plaidée 
Pend au croq sous le juge, et n’est encor’ vuydeée. 


Encores au Lecteur. 


‘Soit courte lElegie en trente vers comprise, 
Ou en quarante au plus. Le fin Lecteur mesprise 
Ces discours, ces narrez aussi grands que la Mer. 
Il faut de maint rampart ta langue renfermer, 
Qui veut tousjours causer, tousjours parler et dire, 
Et reserrer ta main qui bouillonne d’escrire. 

Il faut du premier vers conter sa passion, 
Et la suyvre tousjours, si quelque fiction 
Rare ne survenoit pour orner ton ouvrage. 
En deux lignes acheve, et non en d’avantage : 
Ton sujet soit pressé sans trancher l’autre vers 
Autant que tu pourras sans courir de travers : 
Sois tousjours simple et un, et que ta fin pregnante 
Tire sur l’Epigramme un peu douce et poignante. 

Si j’eusse composé la meilleure partie de ces Elegies 
a ma volonté, et non par expres commandement des Rois 
et des Princes, j’eusse esté curieux de la briefveté : 
mais il a fallu satisfaire au desir de ceux qui avoient 
puissance sur moy, lesquels ne trouvent jamais rien de 
bon, ny de bien fait, s’il n’est de large estendue, et 
comme on dit en proverbe, aussi grand que la Mer. 


Elegie [II] 
A Philippes Des-Portes Chartrain. 


Nous devons a la Mort et nous et nos ouvrages : 
Nous mourrons les premiers, le long reply des ages 
En roulant engloutist nos ceuvres a la fin : 

Ainsi le veut Nature et le puissant Destin. 

Dieu seul est eternel : de homme elementaire 
Ne reste apres la mort ny veine ny artere : 

Qui pis est, il ne sent, il ne raisonne plus, 
Locatif descharné d’un vieil tombeau reclus. 

C’est un extreme abus, une extreme folie 
De croire que la Mort (1) soit cause de la vie : 

Ce sont poincts opposez autant que l’Occident 
S’oppose & ]’Orient, l’Ourse au Midy ardent. 

L’une est sans mouvement, et autre nous remue, 
Qui la forme de l’ame en vigueur continue, 

Nous fait ouyr et voir, juger, imaginer, 
Discourir du present, le futur deviner. 

(2) Les morts ne sont heureux, d’autant que l’ame vive 
Du mouvement principe en eux n’est plus active. 
L’heur vient de la vertu, la vertu d’action : 

Le mort privé du faire est sans perfection. 

L’heur de l’ame est de Dieu contempler la lumiere : 
La contemplation de la cause premiere 
Est sa seule action : contemplant elle agist : 

Mais au contemplement l’heur de homme ne gist, 

Ii gist a l’ceuvre seul, impossible 4 la cendre 
De ceux que la Mort faict soubs les ombres descendre. 

C’est pourquoy de Pluton les champs deshabitez 
N’ont polices ny loix ny villes ny citez. 

Or l’ouvrage et louvrier font un mesme voyage, 

Leur chemin est la Mort. Athenes et Carthage, 
Et Rome qui tenoit la hauteur des hauteurs, 
Sont poudre maintenant comme leurs fondateurs. 

Pour ce les Grecs ont dit, que glout de faim extreme 
Saturne devoroit ses propres enfans mesme. 

Le general est ferme, et ne fait place au temps, 
Le particulier meurt presque au bout de cent ans. 

Chacun de son Jabeur doit en ce Monde attendre 
L’usufruit seulement, que present il doit prendre 
Sans se paistre d’attente et (3) d’une eternité, 

Qui n’est rien que fumée et pure vanité. 

Homere, qui servit aux neuf Muses de guide, 
S’il voyoit aujourd’huy son vaillant Eacide, 
Ne le cognoistroit plus, ny le docte Maron 
Son Phrygien Enée. Ainsi le froid giron 
De la tombe assoupist tous les sens de nature, 
Qui sont deuz a la terre et a la pourriture. 

Nous semblons aux Toreaux, qui de coutres trenchans 
A col morne et fumeux vont labourant les champs, 
Sillonnant par rayons une germeuse plaine, 

Et toutefois pour eux inutile est leur peine : 
Ils ne mangent le bled qu’ils ont ensemencé, 
Mais quelque vieille paille, ou du foin enroncé. 

Le Belier Colonnel de sa laineuse troupe, 
L’eschine de toison pour les autres se houpe : 

Car le drap, bien que sien, ne V’habille pourtant : 
L’homme ingrat envers luy au dos le va portant 
Sans luy en sgavoir gré. Ainsi nostre escriture 

Ne nous profite rien : c’est la race future 

Qui seule en jouyst toute, et qui juge a loisir 

Les ouvrages d’autruy, et s’en donne plaisir, 
Rendant comme il luy plaist, nostre peine estimée. | 

Quant 4 moy, j’aime mieux trente ans de renommée, 
Jouyssant du Soleil, que mille ans de renom 
Lors que la fosse creuse enfouyra mon nom, 

Et lors que nostre forme en une autre se change. 

» L’homme qui ne sent plus, n’a besoin de loiiange. 
Il est vray que l’honneur est le plus grand bien de tous 
Les biens exterieurs qui sont propres a nous, 
Qui vivons et sentons : les morts n’en ont que faire. 
Toutefois le bien faire est chose necessaire, 
Qui profite aux vivans, et plaist aux heritiers. 
Les fils, de leurs ayeuls racontent volontiers 
Les magnanimes faicts : la loiiange illustrée 
D’un acte vertueux, ne fut jamais frustrée 
De son digne ldyer, soit futur ou present. 
Le Ciel ne donne a l’homme un plus riche present 
Que l’ardeur des vertus, les aimer et les suivre, 
Un renom excellent, bien mourir et bien vivre. 
Des-portes, qu’Aristote amuse tout le jour, 
Qui honores ta Dure, et les champs qu’a l’entour 
Chartres voit de son mont, et panché les regarde, 
Je te donne ces vers, a fin de prendre garde 
De ne tuer ton corps desireux d’acquerir 
Un renom journalier qui doit bien tost mourir. 
. Mais happe le present d’un cceur plein d’allegresse, 
Ce pendant que le Prince, Amour, ‘et la jeunesse 
-T’en donnent le loisir, sams croire au lendemain. 
Le futur est douteux, le present est certain. 


ANNOTATIONS DE L’AUTHEUR. 


1. Que la Mort soit cause de la vie.) Contre les Pytha- 
goriques, qui pensoient qu’apres la mort nos ames reve- 
noient en autres corps, et mesmes és bestes. 

2. Les morts ne sont heureux.) C’est l’opinion d’Aris- 
tote qui est faulse : car les morts qui meurent en Dieu, 
sont heureux parfaitement. 

3. D’une eternité.) Contre les Poétes qui ne promettent 
autre chose a eux mesmes et aux autres par leurs vers, 
que l’eternité. 

Elegie [XXXV]. 
Au Sieur Barthelemi Del-Bene, 


Gentil-homme Florentin, Poéte Italien excellent, 
pour response et revanche a deux de ses Odes Italiennes. 


Del-Bene (second Cygne apres le Florentin, 
Que l’art, et le scavoir, Amour, et le Destin, 
Firent voler si haut sur Sorgue la riviere, 

Qu’il laissa de bien loing tous les autres derriere, 
Sinon toy, qui de pres suis son vol, et sa vois, 
Pour chanter les honneurs des Princes et des Rois) 
Je pensois qu’en pur don ta Muse m’eust donnée 
Une Ode, sur ton Luth divinement sonnée, 

Et que mon nom estoit de ton papier rayé : 

Mais a ce que je voy tu veux estre payé. 

Je le veux, c’est raison : de moy pour contr’-eschange, 
Tu auras en payment lotiange pour lotiange. 

Un clou repousse autre : en la mesme facon 
Tu auras Vers pour Vers, et Chanson pour Chanson. 

Comme on voit par saisons les ventres des campagnes 
Fertiles maintenant, et maintenant brehagnes 
Porter l’un apres Vautre, et fourment, et buissons, 
Et tousjours a plain sein ne jaunir de moissons, 

Ainsi les bons esprits ne font tousjours demeure, 
Fertils, en un pays, mais changent d’heure en heure, 
Soit en se reposant, soit en portant du fruit. 

Depuis que ton Petrarque eut surmonté la Nuit 
De Dante, et Cavalcant, et de sa renommeée, 

Claire comme un Soleil, eut la Terre semée, 
Fait citoyen du Ciel : nul apres luy n’a peu 
Grimper sur Helicon, pour y estre repeu 

A la table des Sceurs de leur saincte Ambrosie, 
Qui seule donne l’ame a nostre poésie : 
Plusieurs ont essayé ce beau labeur en vain, 
Mais la Muse a chacun ne donne de son pain. 

Or’ les dons d’Apollon dont se vit embellie, 
Quand Petrarque vivoit, sa native Italie, 
Estoient perdus sans toy, des Muses amoureux : 

Qui plein d’une ame vive, et d’un cceur genereux, 
Ouvrant le cabinet de leur grotte sacrée, 
Presque seul as remis les vers en ta contrée. 
Dorment en paix les morts : je ne veux offenser 
Ceux qui ont ja passé ce qu’il nous faut passer. 
Sur leur tombe florisse et le Lis et la Roze. 
» Un homme fait beaucoup quand seulement il oze. 
Amour, apres la mort de ce noble Tuscan, 
De tous fut mis en vente ainsi comme a |’encan : 
Chacun le refripoit, il n’avoit plus de fleches, 
Ny d’arc, ny de carquois, de torches, ny de meches, 
Quand tu en eus pitié, et soudain tu luy fis 
(Comme ce bon Dedale a Icare son fils) 
Des plumes pour voler par toute 1’Etrurie, 
Tes vers luy redonnant Temples et Seigneurie. 
Si tost que ton menton par l’aAge fut blanchi, 
Et ton coeur des ardeurs de Venus affranchi, 
Laissant Amour a part : d’un plus brave courage 
Tu commengas d’ourdir un difficile ouvrage, 
Imitant les Romains, les Grecs, et les Frangois : 
Ce fut de marier les cordes A la vois, 
Celebrant Tusquement, par tes chansons Lyriques, 
Les illustres vertus des hommes heroiques : 
Ou ton docte labeur le surpasse d’autant, 
Que le Rossignol passe un Pingon en chantant, 
Quand Avril tend l’oreille aux complaintes legeres 
Des oiseaux amoureux, Sereines bocageres. 
Car choisissant des vers et masles et hardis, 
Et des mots courageux, en ta langue tu dis 
Un argument nouveau, forgé sur ton enclume, 
A toy mesmes trassant un chemin par ta plume, 
Pour monstrer que l’esprit invente tous les jours, 
Sans voir jamais tarir la source de son cours. 
Sous les ombres 14a bas le Calabrois Horace, 
Entre les Myrthes verds te quitera sa place : 
Et Pindare Thebain te cedera son lieu : 
Ainsi entre deux Dieux tu seras nouveau Dieu, * 
Tant la Muse (ta Circe) en te changeant, a force 
De faire un corps divin de ta mortelle escorse. 

BERGERIE 


LES PERSONNAGES. 


Le premier Joueur de lyre 
dira le Prologue. 


S’ensuit apres 
le Choeur des Bergeres. 


ENTREPARLEURS. 
ORLEANTIN, ANGELOT, 
NAVARRIN, GUISIN, 

MARGOT. 
Puis 


Le premier Pasteur voyageur, 
Le second Pasteur voyageur. 
Puis 


Le second joueur de lyre. 


Puis 


Deux Pasteurs dedans un Antre, 
l'un representant la Royne, 
Vautre Madame Marguerite, 

Duchesse de Savoye. 


ECLOGUE I 257 


Le premier joueur de lyve commence. 


Le Prologue. 


Les chesnes ombrageux, que sans art la Nature 
Par les hautes forests nourrist 4 l’avanture, 

Sont plus doux aux troupeaux, et plus frais aux Bergers 
Que les arbres entez d’artifice és vergers : 

Des libres oiselets plus doux est le ramage 

Que n’est le chant contraint du Rossignol en cage, 

Et la source d’une eau sautante d’un rocher 

Est plus -douce au passant pour sa soif estancher, 
Quand sans art elle coule en sa rive rustique, 

Que n’est une fontaine en marbre magnifique, 

Par contrainte sortant d’un grand tuyau doré 

Au milieu de la court d’un Palais honoré. 

Plus belle est une Nymphe en sa cotte agrafeée, 
Aux coudes demy-nuds, qu’une Dame coifée 
D’artifice soigneux, toute peinte de fard : 

» Car tousjours la nature est meilleure que lart. 

Pource je me promets que le chant solitaire 
Des sauvages Pasteurs doit d’avantage plaire 
(D’autant qu’il est naif, sans art et sans fa¢gon) 
Qwune plus curieuse et superbe chanson 
De ces maistres enflez d’une Muse hardie, 

Qui font trembler le ciel sous une tragedie, 
Et d’un vers empoullé, d’une effroyable vois 
Racontent le malheur des Princes et des Rois. 

Escoutez doncq’icy les musettes sacrées 
De ces Bergers, Seigneurs, de diverses contrées, 
Qui font diversement tout ainsi qu’il leur plaist 
D’amoureuses chansons sonner ceste forest, 

Ce ne sont pas Bergers d’une maison champestre 
Qui menent pour salaire aux champs les brebis paistre, 
Mais de haute famille et de race d’ayeux : 

Qui tenans des Pasteurs le Sceptre en divers lieux 
Ont effroyé les loups, et en toute asseurance 
Gouverné les troupeaux par les herbes de France. 

Le Chceur des Bergeres, composé de douze assises 
dedans un Antre, six d’une part, et six de l’autre. 


La premiere partie du costé dextre 
commence en chantant. 


Si nous voyons entre fleurs et boutons 
Paistre moutons, 
Et noz chévreaux pendre sus une roche, 
Sans que le loup sur le soir en approche 
De sa dent croche : 
Si liz florir et roses nous sentons, 
Voyant mourir toute herbe serpentine : 
Si nous voyons les Nymphes a minuit 
En leur simple vasquine 
Mener un bruit 
Dansant aux bords d’une source argentine : 
Si nous voyons le siecle d’or refait, 
C’est du bientait 
De la Bergere Catherine. 


L’autre partie sort de l’Antre du costé gauche 
en chantant. 


Quand nous irons baigner les grasses peaux 
De noz troupeaux 
Pour leur blanchir ergots, cornes, et laines, 
Semant par tout des roses 4 mains pleines 
Sur les fontaines, 
Et sur les eaux : 
Quand nous ferons aux Nymphes le service, 
Et d’humble office 
Irons versant le sang d’un aignelet 
Dedans du laict 
Pour sacrifice : 

Lors nous ferons de gazons un autel 
Tout couvert de branche myrtine, 
Et de la Nymphe Catherine z 
Appellerons le grand nom immortel : 

Puis luy faisant hommage 

Parmy son temple espandrons mille fleurs : 
Car tant qu’Amour se nourrira de pleurs, 
Dedans le cceur nous aurons son image. 


Le Cheur des Nymphes toutes ensemble se prend par 
la main, et dit ceste Chanson en dansant : 
puis se retivent en l’Antre d’ou elles estoient sorties. 


Nous avons veu d’un Prince la jeunesse, 
D’un Prince fils d’une grande Déesse, 
Dont la beauté, la grace et les valeurs 
Ornent noz champs, comme au matin l’Aurore 
Orne le ciel, quand son beau front colore 
Tout l’Orient de perles et de fleurs. 

Puissent ses ans croistre comme la rose 
Qu’une pucelle en diligence arrose 
Soir et matin pour s’en faire un bouquet, 
Afin qu’un jour si hautement il croisse, 
Que sur les Rois autant il apparoisse 
Qw une forest par-dessus un bosquet. 

Au bon Carlin le ciel fasse la grace 
De voir ¢a bas les enfans de sa race 
Tout courbé d’ans des peuples adoré : 
C’est ce Carlin promis des destinées, 

Sous qui courront les meilleures années 
Du vieil Saturne et du siecle doré. 


Les quatre Bergers et la Bergere se presentent ensemble 
sorians dun Antre a part. 


ORLEANTIN commence. 


Puis que le lieu, le temps, la saison et l’envie 
Qui s’eschaufent d’amour, a chanter nous convie, 
Chanton donques Bergers, et en mille facons 
A ces grandes forests apprenon noz chansons. 

Icy de cent couleurs s’esmaille la prairie, 

Icy la tendre vigne aux ormeaux se marie, 

Icy l’ombrage frais va ses fueilles mouvant 
Errantes ¢a et la sous Vhaleine du vent : 

Icy de pré en pré les soigneuses avettes 

Vont baisant et sugant les odeurs des fleurettes, 
Icy le gazouiller enroué des ruisseaux 

S’accorde doucement aux plaintes des oiseaux, 
Icy entre les pins les zephires s’entendent. 

Noz flutes ce-pendant trop paresseuses pendent 
A noz cols endormis, et semble que ce temps 
Soit & nous un Hyver, aux autres un Printemps. 

Sus doncques dans cest Antre ou dessous cest ombrage 
Dison une chanson : quant a ma part, je gage 
Pour le prix de celuy qui chantera le mieux, 

Un cerf apprivoisé qui me suit en tous lieux, 

Je le desrobay jeune au fond d’une vallée 

A sa mere au doz peint d’une peau martelée, 

Et le nourry si bien, que souvent le gratant, 

Le chatouillant, touchant, le peignant, et flatant 
Tantost aupres d’une eau, tantost sur la verdure, 
En douce je tournay sa sauvage nature, 

Je l’ay tousjours gardé pour ma belle Thoinon, 
Laquelle en ma faveur l’appelle de mon nom : 
Tantost elle le baise, et de fleurs odoreuses 
Environne son front et ses cornes rameuses, 

Et tantost son beau col elle vient enfermer 

D’un carquan enrichy de coquilles de mer, 

Ou pend une grande dent de sanglier, qui resemble 
En rondeur le Croissant qui se rejoint ensemble. 

Il va seul et pensif ot son pied le conduit : 
Maintenant des forests les ombrages il suit, 
Maintenant il se mire aux bords d’une fontaine, 
Ou s’endort sous le pied d’une roche hautaine : 
Puis il retourne au soir, et gaillard prend du pain 
Tantost dessus la table, et tantost en ma main, 
Saute a l’entour de moy, et de sa corne essaye 
De cosser brusquement mon mastin, qui l’abaye : 
Fait bruire son cleron, puis il se va coucher 
Au giron de Thoinon qui l’estime si cher. 2: 
Il souffre que sa main le chevestre luy mette 

Plein de houpes de soye, et si douce le traite 
Que sur son doz privé le bast elle luy met. 

Elle monte dessus, et sans crainte le fait 
Marcher entre les fleurs, le tenant a la corne 
D’une main, et de l’autre en cent facons elle orne 
Sa croupe de bouquets et de petits rameaux : 
Puis le conduit au soir a la fraischeur des eaux, 
Et de sa blanche main seule luy donne & boire. 

Or quiconques aura l’honneur de la victoire, 
Sera maistre du cerf, bien-heureux et contant 


x 


De donner a s’amie un present qui vaut tant. 


ANGELOT. 


Je gage mon grand bouc, qui par mont et par plaine 
Conduit seul un troupeau comme un grand Capitaine : 
Tl est fort et hardy, corpulent et puissant, 

Brusque, prompt, esveillé, sautant et bondissant, 
Qui grate en se joiiant de l’ergot de derriere 
(Regardant les passans) sa barbe mentonniere : 

Il a le front severe et le pas mesuré, 

La contenance fiere et l’ceil bien assuré : 

Il ne doute les loups tant soient ils redoutables, 
Ny les mastins armez de colliers effroyables, 

Mais planté sur le haut d’un rocher espineux 

Les regarde passer, et si se mocque d’eux. 

Son front est remparé de quatre grandes cornes : 
Les deux proches des yeux sont droites comme bornes 
Qu’un pere de famille esleve sur le bord 
De son champ qui estoit n’agueres en discord : 

Les deux autres qui sont prochaines des oreilles, 
En douze ou quinze plis se courbent a merveilles 
Comme ondes de la mer, et en tournant se vont 
Cacher dessus le poil qui luy pend sur le front. 

Dés la poincte du jour ce grand bouc ne sommeille, 
N’attend que le Pasteur tout le troupeau resveille, 
Mais il fait un grand bruit dedans l’estable, et puis 
En poussant le crouillet de sa corne, ouvre l’huis, 
Et guide Jes chévreaux qu’& grands pas il devance 

Comme de la longueur d’une moyenne lance, 

Puis les rameine au soir & pas contez et longs, 

Faisant sous ses ergots poudroyer les sablons. 
Jamais en nul combat n’a perdu la bataille, 

Ruzé dés sa jeunesse en quelque part qu’il aille 

D’emporter la victoire : aussi les autres boucs 

Ont crainte de sa corne, et le reverent tous. 

Je le gage pourtant : voy comme il se regarde, 

Il vaut mieux que le cerf que ta Thoinon te garde. 


NAVARRIN. 


J’ay dans ma gibbeciere un vaisseau fait au tour 
De racine de buis, dont les anses d’autour 
Par artifice grand de mesme bois sont faites, 

Ot maintes choses sont diversement portraites. 

Presque tout au milieu du gobelet est peint 
Un Satyre cornu, qui de ses bras estreint 
Tout au travers du corps une jeune bergere 
Et la veut faire choir dessous une fougere. 

Son couvrechef luy tombe, et a de toutes pars 
A Vabandon du vent ses beaux cheveux espars : 
Dont elle courroucée, ardante en son courage 
Tourne loin du Satyre arriere le visage 
Essayant d’eschapper, et de la dextre main 
Luy arrache le poil du menton et du sein, 

Et luy froisse le nez de l’autre main senestre, 
Mais en vain : car tousjours le Satyre est le maistre. 

Trois petits enfans nuds de jambes et de bras 
Taillez au naturel, tous poteléz et gras 
Sont gravez a l’entour : l’un par vive entreprise 
Veut faire abandonner au Satyre sa prise, 

Et d’une infante main par deux et par trois fois 
Prend celle du Bouquin, et luy ouvre les doits. 

L’autre plus courroucé, d’une dent bien aigué 
Mord ce Dieu ravisseur par la cuisse pelué, 

Se tient contre sa greve, et le pince si fort * 
Que le sang espandu sur l’ongle luy en sort, 
Et fait signe du doigt a l’autre enfant qu’il vienne, 

Et que par l’autre jambe & belles dents le tienne : 
Mais cest autre gargon pour-neant supplié 
Se tire a doz courbé une espine du pié, 
Assis sur un gazon de verte pimpernelle, 
Sans se donner soucy de l’autre qui l’appelle. 
Une Genisse aupres luy pend sur le talon, 
Qui regarde tirer le poignant aiguillon 
De Vespine cachée au fond de la chair vive, 
Et tellement elle est A ce fait ententive 
Que béante elle oublie & boire et & manger : 
Tant elle prend plaisir & ce petit berger, 
Qui tirant a la fin la poincte de l’espine, 
De douleur se renverse et tombe sur l’eschine. 
Un houbelon rampant a bras long et retors, 
De ce creux gobelet passemente les bors, 
Et court en se pliant a l’entour de l’ouvrage : 
Tel quw’il est toutesfois, je le metz pour mon gage. 


GUISIN. 


Je metz une houlette en lieu de ton vaisseau. 
L’autre jour que j’estois assis pres d’un ruisseau 
Radoubant ma Musette avecques mon alesne, 
Je vy desur le bord le tyge d’un beau fresne 
Droit sans noeuds et sans plis : lors me levant soudain 
J’empoignay d’alegresse un goy dedans la main, 
Puis couppant par le pied le tyge armé d’escorce, 
Je le fis chanceler et trebucher a force 
Desur le bord voisin estendu de son long : 
En quatre gros cartiers j’en fis sier le tronc, 
Au Soleil je seichay sa verdeur consommeée, 
Puis j’endurcy le bois pendu a la fumée. 
A la fin le baillant & Jean ce bon ouvrier, 
M’en fist une houlette, et si n’y a chévrier 
Ny berger en ce bois, qui ne donnast pour elle 
La valeur d’un Toreau, tant elle semble belle. 
Elle a par artifice un milion de nouds 
Pour mieux tenir la main, tous marquetez de clous: 
Et afin que son pied ne se gaste a la terre, 

Une boucle d’airain de tous costez la serre : 

Un fer est au milieu de la boucle qui tient 

Le bout, oti le Pasteur quelquefois se soustient 
Desur la jambe gauche, et du haut il appuye 

Sa main, quand de joiier sur sa flute il s’ennuye : 
L’anse est faite de cuivre, et le bout de fer blanc 
Un peu long et courbé, ou pourroient bien de ranc 
Deux mottes pour jetter au troupeau qui s’esgare, 
Tant le fer est creusé d’un artifice rare. 

Une Nymphe est aupres, ouvrage nompareil, 
Essuyant ses cheveux aux rayons du Soleil 
Que dega qui dela desur le col luy pendent, 

Et desur la houlette a petit flots descendent. 

Elle fait d’une main semblant de ramasser 
Ceux du costé senestre, et de les retrousser 
En frisons sur l’oreille, et de l’autre elle allonge 
Ceux du dextre costé mignotez d’une esponge 
Et tirez fil a fil, laissant entre ses doits 
Sortir en pressurant l’escume sur le bois. 

Aux pieds de ceste Nymphe est un gargon qui semble 
Cueillir des brins de jonc, et les lier ensemble 
De long et de travers courbé sur le genou : 

Il les presse du pouce, et les serre d’un noud, 
Puis il fait entre-deux des fenestres egales, 
Faconnant une cage a mettre des Cygales. 
Loin derriere son doz est gisante a l’escart 

Sa panetiere enflée, en laquelle un Renard 

Met le nez finement, et d’une ruze estrange 
Trouve le desjeuner du gargon et le mange : 
Dont l’enfant s’appercgoit sans estre courroucé, 
Tant il est ententif a l’ceuvre commencé. 

Si mettray-je pourtant une telle houlette 
Que j’estime en valeur autant qu’une musette. 


Maroeot. 


Je mettray pour celuy qui gaignera le prix, . 
Un Merle qu’a la glus en noz forests je pris : 
Puis vous diray comment il fut serf de ma cage, 

Et comme il oublia son naturel ramage. 

Un jour en l’escoutant sifler dedans ce bois 

Je receu grand plaisir du jargon de sa vois, 

Et de sa robbe noire, et de son bec qui semble 

Estre peint de safran, tant jaune il luy resemble : 

Et pource j’espiay l’endroit ot il buvoit 

Quand au plus chaut du jour ses plumes il lavoit. 
Or’ en semant le bord de vergettes gluées, 

Ou les premieres eaux du vent sont remuées, 

Je me cachay sous l’herbe au pied d’un arbrisseau, 

Attendant que la soif feroit venir l’oiseau. 

Aussi tost que le chaut eut la terre enflamée, 
Et que les bois fueilluz herissez de ramée 
N’empeschoient que l’ardeur des rayons les plus chaux 
Ne vinssent alterer le coeur des animaux, 

Ce Merle ouvrant la gorge, et laissant l’aile pendre 
Comme matté de soif, en volant vint descendre 
Dessus le bord glué, et comme il allongeoit 

Le col pour s’abreuver (pauvret qui ne songeoit 
Qu’a prendre son plaisir!) se vit outre coustume 
Engluer tout le col et puis toute la plume, 

Si bien qu’il ne faisoit en lieu de s’en-voler 
Sinon par cy par la sur le bord sauteler. 
Incontinent je cours, et prompte luy desrobbe 

Sa douce liberté, le cachant sous ma robbe : 

Puis pliant et notiant une cache d’osier 

Et de jonc bien pelé, je le fis prisonnier : 

Et fust que le Soleil se plongeast dedans l’onde, 
Fust qu’il monstrast au jour sa belle tresse blonde, 
Fust au plus chaut midy, alors que noz troupeaux 
Estoient en remaschant couchez sous les ormeaux, 
Si bien je le veillay parlant a son oreille, 

Qu’en moins de quinze jours je luy appris merveille, 
Et luy fis oublier sa rustique chanson 

Pour retenir par-cceur mainte belle legon 

Toute pleine d’amour : j’ay souvenance d’une : 
Bien que l]’invention en soit assez commune, 

Je la diray pourtant : car par la se verra 

Si l’oiseau sera cher a celuy qui l’aura. 

Xandrin mon doux soucy, mon cillet, et ma rose, 
Qui peux de mes troupeaux et de moy disposer : 

Le Soleil tous les soiys dedans Veau se repose, 

Mais Margot pour amour ne sgauroit reposer. 

Il en scait mille encore et mille de plus belles 
Qu’il escoute en ces bois chanter aux pastourelles : 
Car il apprend par-cceur tout cela qu’il entend, 

Et bien qu’il me soit cher, je le gage pourtant. 


Les Chansons des Pasteurs, 


ORLEANTIN. 


Quel poignant creve-cceur! quelle amere tristesse - 
Vous tenoit, 6 forests, quand la blonde jeunesse 
Qui sent tousjours la Bise entrer en son harnois, 
Sans crainte briganda le Sceptre des Frang¢ois ? 
Et s’enflant de l’espoir d’une fausse victoire 
Vint boire en lieu du Rhin les eaux de nostre Loire 
Contre un jeune orfelin, dont le pere indonté 
Avoit leur nation remise en liberté ? 

En ce temps conjuré la France en despit d’elle 
Portoit desur l’eschine une gent si cruelle, 

Et voyant contre soy tant de guerriers nouveaux, 
Soustenoit par despit les pieds de leurs chevaux. 

Pheebus se recula, et la saison chargée 
De neiges apperceut ceste troupe enragée 
Saccager noz maisons au milieu de l’Hyver : 

Car jamais le Soleil ne voulut approuver 
Si cruel brigandage, abhorrant que le vice 
Allast le front levé sans crainte de Justice. 
Le peuple avoit perdu toute fidelité, 
Le citoyen estoit bany de sa cité, 
Les autels despouillez de leurs Saincts Tutelaires, 
Les temples resembloient aux deserts solitaires 
Sans feu, sans oraison, et les Prestres sacrez 
Servoient de proye aux loups sur l’autel massacrez. , 

Nul tant maigre troupeau ne se trainoit sur l’herbe 

Sans aller voir le camp de l’ennemy superbe, 

Qui d’une main barbare emportoit pour butin 
Gras et maigre troupeau, et Pasteur et matin. 

Les Faunes et les Pans, et les Nymphes compagnes 
Se cacherent d’effroy sous le creux des montagnes, 
Abominans le sang et les glaives tranchans, 

Et nulle Deité n’habitoit plus aux champs. 

La honte de mal-faire erroit entre les armes, 

Et les harnois craquans sur le doz des gendarmes 
Luisoient de tous costez : bref il n’y avoit lieux, 
Tant fussent eslongnez ny reculez des yeux, 

Il n’y avoit montagne, ou pendante vallée, 

Ou forest, tant fust-elle a V’escart recellée, 

Ou rocher si desert, qui n’ait senty la main 

Et la barbare voix de l’avare Germain. 

Les herbes commengoient a croistre par les rues, 
Oisives par les champs se roiiilloient les charues : 
Car la terre irritée et dolente de voir 
Ses fils s’entre-tuer, leur nioit son devoir, 

Et en lieu de donner des moissons abondantes, 
Ne poussoit que chardons et qu’espines mordantes : 

Voire et si du haut ciel quelque bon Dieu n’eust mis 
Un remors vergongneux au cceur des ennemis, 
C’estoit fait que de France, et sa terre couverte 
De tant de gras troupeaux fust maintenant deserte, 
Et banis de noz champs eussions esté contraints 
Aller en autre part implorer autres Saints. 

Mais un Bourbon qui prend sa celeste origine 
Du tyge de nos Rois, et une Catherine 
Ont rompu le discord, et doucement ont fait 
Que Mars, bien que grondant, se voit pris et desfait. 

Ceste Nymphe et Royale, et digne qu’on luy dresse 
Des autels, tout ainsi qu’a Palés la Déesse, 

La premiere nous dict : Pasteurs, comme devant 
Entonnez voz chansons et les jotiez au vent, 
Et aux grandes forests si longuement muettes 
R’apprenez les accords de voz vieilles musettes, 
Et menez desormais par les prez voz toreaux, 
Et dormez seurement sous le frais des ormeaux. 
Elle nous rebailla noz champs et noz bocages, 

Elle nous fist rentrer en noz premiers herbages, 
Nous rebailla noz biens, et qui plus est, aussi 
Chassa bien loin de nous la peur et le souci. 

Et pource tous les ans a jours certains de festes 
Donnant repos aux champs, 4 nous et a noz bestes, 
Luy ferons un autel tout pareil qu’a Junon, 

Et long temps par les bois sera chanté son nom. 

Les bois le chanteront et les creuses vallées, 

Et les eaux des rochers contre-bas devallées 
Le dirent a l’envy, et Echo qui l’oirra 
Si souvent rechanter, souvent le redira. 

Il n’y aura forest ot son nom sur l’escorce 
Des chesnes les plus beaux ne soit escrit a force, 
Et qu’a Ventour du nom ne pendent mille fleurs 
En mille chapelets de diverses couleurs. 

Il n’y aura Berger, soit qu’au matin il meine, 
Soit qu’il rameine au soir son troupeau porte-laine, 
Qui songeant et pensant et faisant un discours 
Que d’elle seulement est venu son secours, 

Ne luy verse du miel, et qu’il ne luy nourrisse 

A part dans une prée une blanche Genisse : 

Ne luy sacre aux jardins un Pin le plus espais, 
Un ruisseau le plus clair, un Antre le plus frais, 
Et luy offrant ses voeuz, hautement ne l’appelle 
La mere de noz Dieux la Francoise Cybelle. 

O Bergere d’honneur, les saules ne sont pas 
Aux aignelets sévrez si gracieux repas, 

Ny le Printemps n’est point si plaisant aux fleurettes, 
Ny la rosée aux prez, ny les blondes avettes 
N’aiment tant a baiser les Roses et le Thin, 
Que j’aime a celebrer les honneurs de Catin. 


ANGELOT. 


Quand le bon Henriot par fiere destinée 
Avant la nuict venué accomplist sa journée, 
Noz troupeaux prevoyans quelque futur danger 
Languissoient par les champs sans boire ny manger : 
Et béslans et crians et tapis contre terre 


ECLOGUE Y 269 


Gisoient comme frappez de l’esclat du tonnerre. 
Toutes choses ¢a bas pleuroient en desconfort : 
Le Soleil s’en-nua pour ne voir telle mort, 

Et d’un crespe rouillé cacha sa teste blonde, 
Abominant la terre en vices si feconde. 

Les Nymphes l’ont gemy d’une piteuse vois, 
Les Antres l’ont pleuré, les rochers et les bois : 
Vous le sgavez forests, qui vistes és bocages 
Les loups mesme le plaindre, et les Lions sauvages. 

Ce fut ce Henriot qui remply de bon-heur 
Remist des Dieux banis le service en honneur, 

Et se monstrant des arts le parfait exemplaire, 
Esleva jusqu’au ciel la gloire militaire. 

Tout ainsi que la vigne est lhonneur d’un ormeau, 
Et Vhonneur de la vigne est ie raisin nouveau, 

Et Vhonneur des troupeaux est le Bouc qui les meine, 
Et comme les espics sont l’honneur de la plaine, 

Et comme les fruicts meurs sont l’honneur des vergers, 
Ainsi ce Henriot fut ’honneur des Bergers. 

Quantesfois avons-nous depuis sa mort cruelle 
Labouré les sillons d’une peine annuelle ! 

Las ! qui n’ont r’apporté en lieu de bons espics 
Qu’Yvraie, qu’Aubifoin, que Ponceaux inutils ! 
Les herbes par sa mort perdirent leur verdure, 
Les roses et les liz prindrent noire teinture, 
La belle Marguerite en prist triste couleur, 
Et Veillet sur sa fueille escrivit son malheur. 

Pasteurs, en sa faveur semez de fleurs la terre, 
Ombragez les ruisseaux de pampre et de lhyerre, 
Et de gazons herbus en toute saison verts 
Dressez luy son sepulchre et y gravez ces vers : 
L’ame qui n’eut jamais en vertu son egale, 

Icy laissa son voile en trvanquille repos : 
Chesnes faites ombrage a la tombe Royale, 
Vous ne fistes jamais ombrage @ si beaux os. 

O Berger Henriot, en lieu de vivre en terre 
Toute pleine de peur, de fraudes et de guerre, 

Tu vis la haut au Ciel, ob mieux que paravant 
Tu vois dessous tes pieds les astres et le vent, 

Tu vois dessous tes pieds les astres et les nues, 
Tu vois l’air et la mer et les terres cognues, 
Comme un Ange parfait deslié du soucy 

Et du fardeau mortel qui nous tourmente icy. 

O belle ame gentille au Ciel la plus haussée, 
Qui te mocques de nous et de nostre pensée, 
Et des apas mondains qui ne nous font sentir 
Apres le vain plaisir sinon le repentir, 

Ainsi qu’un beau Soleil entre les belles ames 
Environné d’esclairs, de rayons et de flames 
Tu reluis dans le Ciel, et loin de toute peur 
Fait Ange, tu te ris de ce monde trompeur. 

Oud tu es, le Printemps ne perd point sa verdure 
L’orage n’y est point, le chaut ny la froidure, 

Mais un air pur et net, et le Soleil au soir 
Comme icy ne se laisse en la marine choir. 

Tu vois autres forests, tu vois autres rivages, 
Autres plus hauts rochers, autres plus verds bocages, 
Autres prez plus herbus, et ton troupeau tu pais 
D’autres plus belles fleurs qui ne meurent jamais. 

Et pource noz forests, noz herbes et noz plaines, 
Noz ruisseaux et noz prez, noz fleurs et noz fontaines 
Se souvenant de toy, murmurent en tout lieu 
Que le bon Henriot est maintenant un Dieu. 

Sois propice & noz vceux : Je te feray d’yvoire 
Et de marbre un beau temple au rivage de Loire, 
Ou sur le mois d’Avril aux jours longs et nouveaux 
Je feray des combats entre les Pastoureaux 
A sauter, a luter sur l’herbe nouvelette, 

Pendant au prochain Pin le prix d’une musette. 

La sera ton Janot qui chantera tes faits, 

Tes guerres, tes combats, tes ennemis desfaits, 
Et tout ce que ta main d’invincible puissance 
Oza pour redresser la houlette de France. 

Or adieu grand Berger : tant qu’on verra les eaux 
Soustenir les poissons, et le vent les oiseaux, 

Nous aimerons ton nom, et par ceste ramée . 
D’age en age suivant vivra ta renommeée. 
Nous ferons en ton nom des autels tous les ans 

Verds de gazons de terre, et comme aux Egipans, 
Aux Faunes, aux Satyrs, te ferons sacrifice : 

Ton Perrot le premier chantera le service 
Entonnant le cornet, et le suivant de pres 
En dansant main a main, nous ferons aux forests 
Apprendre tes honneurs, afin que ta loiiange 
Redite tous les ans, par les ans ne se change, 
Plus forte que la mort, mais fleurisse en tous temps 
Par ces grandes forests comme fleurs au Printemps. 


NAVARRIN. 


Que ne retourne au monde encore ce bel Age 
Simple, innocent et bon, ot le meschant usage 
De l’acier et du fer n’estoit point en valeur, 

Trop en prix maintenant a nostre grand malheur ! 

Ha! bel age doré, ot l’or n’avoit puissance ! 

Mais doré pour-autant que la pure innocence, 
La crainte de mal-faire, et la simple bonté 
Permettoient aux humains de vivre en liberté ! 

Les Dieux visiblement se presentoient aux hommes, 
Et Pasteurs de troupeaux par ces champs oul nous sommes 
Au milieu du bestail ne faisoient que sauter, 
Apprenant aux mortels le bel art de chanter. 

Les boeeufs en ce temps la paissans parmy la plaine, 
L’un a Vautre parloient, et d’une voix humaine, 
Quand les malheurs venoient, predisoient les dangers, 
Et servoient par les champs d’oracles aux Bergers : 
Il ne regnoit alors ny noise ny rancune, 

Les champs n’estoient bornez, et la terre commune 
Sans semer ny planter, bonne Mere, apportoit 

Le fruit qui de soymesme heureusement sortoit : 
Les procez n’avoient lieu, la guerre ny l’envie. 

Les vieillards sans douleur sortoient de ceste vie 
Comme en songe, et leurs ans doucement finissoient, 
Ou du just de quelque herbe ils se rajeunissoient : 
Jamais du beau Printemps la saison esmaillée 
N’estoit (comme depuis) par l’Hyver despouillée. 

Tousjours du beau Soleil les rayons se voyoient, 

Et tousjours par les bois les Zephires s’oyoient : 
Tousjours le Rossignol chantoit par la verdure : 
Tous ces vilains oiseaux d’abominable augure, 
Orphrayes et Choiians qui sont cornus au front, 
Sur le haut des maisons ne chantoient comme ils font. 
La terre comme elle est vers les hommes despite, 
N’engendroit ny venin ny plante d’Aconite, 
Mais Myrrhe precieuse et 1 Amome qui sent 
Si doucement au nez, et le Basme et l’Encent : 
Chacun se repaissoit dessous les frais ombrages 
Ou de laict ou de glan ou de fraizes sauvages. 
Car le boeuf laboureur, apres avoir sué 
Comme il fait sous le joug, pour lors n’estoit tué, 
Ny la douce brebis qui les robbes nous donne, 
Sa gorge ne tendoit au couteau de personne. 
O saison gracieuse ! helas, que n’ay-je esté 
En un temps si heureux en ce monde alaité ! 
Maintenant on ne voit que Circes, que Medées, 
Que Cacus eshontez aux mains outrecuidées, 
Que Busyrs, Geryons, que Protées nouveaux 
Qui se changent en Tygre, en Serpens, en oiseaux, 
Et coulent de la main tout ainsi qu’une Anguille, 
Et aux moissons d’autruy ont tousjours la faucille. 
Il me souvient un jour qu’aux rochers de Beart 
J’allay voir une Fée, ingenieuse en l’art 
D’appeller les esprits hors des tombes poudreuses, 
D’arrester le Soleil et les rivieres creuses, 
Et d’enchanter la Lune au milieu de son cours, 
Et changer les Pasteurs en Tygres et en Ours ; 
Elle prevoyant bien par magique figure 
Que la bonté faudroit en la saison future, 
Me conduit dans un Antre, ot elle me montra 
Un tableau qu’&a main dextre attaché rencontra : 
Et le lisant m’apprist dés enfance a cognoistre 
Le grand Pan des Bergers de toutes choses maistre : 
Me monstra mille maux en ceste table escrits, 
Dont les hommes seroient en peu de temps surpris’: 
La Guerre, le Discord, mainte Secte diverse, 
Et le monde esbranlé tomber a la renverse. 


ECLOGUE I 273 


Mais pren cceur (ce disoit :) car tant que les grands Rois 
De la Gaule aimeront les Pasteurs Navarrois, 
Tousjours leurs gras troupeaux paistrontsur les montagnes, 
Le froment jaunira par leurs blondes campagnes, 

Et n’auront jamais peur que les proches voisins 
Emportent leurs moissons, ou coupent leurs raisins. 

Pource jeune Berger, il te faut dés enfance 

Aller trouver Carlin le grand Pasteur de France, 
Ta force vient de luy : Lors suivant mon destin 
En France je vins voir le grand Pasteur Carlin, 
Carlin que j’aime autant qu’une vermeille rose 
Aime la blanche main de celle qui l’arrose, 

Que les prez les ruisseaux, les ruisseaux la verdeur : 
Car d’autre que de luy ne depend ma grandeur. 


GUISIN. 


Houlette qui soulois és plaines Idumées 
Comme troupeaux rangez conduire les armées, 
Qui as regy Sicile et les monts Calabrois, 

Et la ville, tombeau de ceste belle vois : 
Maintenant je te tieus de pere en fils laissée, 

Qui dure n’as esté par les guerres cassée, 

Et qui dois gouverner encores dessous moy 

Les troupeaux de Carlin mon Pasteur et mon Roy. 

Icy les grands forests que les ans renouvellent, 
Icy Carlin icy les fontaines t’appellent, 

Les Rochers et les Pins, et le Ciel qui plus beau 
Se tourne pour complaire a ton regne nouveau : 
Toute chose s’esgaye a ta belle venué, 

L’air n’est plus attristé d’une fascheuse nué, 

La mer rit en ses flots, sans orage est le vent, 
Et les Astres au Ciel luisent mieux que devant. 

O grand Pasteur Carlin ornement de nostre Age, 
Haste toy d’aller voir ton fertile heritage, 
Environne tes champs et conte tes Toreaux, 

Et regoy desormais les voeuz des Pastoureaux. 

La grand Palés ta mere 4 ta main dextre assise 

D’un voyage si beau conduira 1’entreprise, 

Et te fera passer par tes villes, ainsi 
Que passe par le Ciel un bel Astre esclarci. 
L’honneur et la vertu iront devant ta face, 
Les fleuves, les rochers, les bois te feront place, 
Et le peuple joyeux en chantant semera 
Les grands chemins de fleurs ot ton pied passera : 
Car tu es ce grand Roy que tant de destinées 
Nous promettoient venir apres quelques années 
Pour gouverner la France, et retourner aux Cieux 
Chargé d’ans et d’honneur pour estre au rang des Dieux. 

On dit quand tu nasquis, que les Parques fatales 

Ayans fuseaux egaux et quenouilles egales, 

Et non pas le filet et la trame qui est 

De diverse fagon tout ainsi qu’il leur plaist, 
Jettant sur ton berceau a plaines mains décloses 
Des ceillets et des liz, du safran et des roses, 
Commencerent ainsi : Roy qui devois venir 

Au monde, pour le monde en repos maintenir, 
Et qui par le destin icy bas devois naistre 
Pour estre des grands Rois le Seigneur et le maistre, 
Entens ce que le Ciel immuable en sa loy, 

Et noz fuseaux d’airain ont devidé de toy. 

Dessous ton nouveau regne (avant que l’age tendre 
Laisse autour de ta lévre un crespe d’or espandre) 
L’ardente ambition, la guerre et le discord 
Feront voir en tous lieux l’image de la mort : 

On fera pour tenir les villes asseurées 

Des fossez, des rampars, des ceintures murées, 
Et Vhorrible canon par le souffre animé 
Vomira de sa bouche un tonnerre allumé. 

On fera de rateaux des poignantes espées, 

Les faucilles seront en lames detrampées, 
L’avantureux Nocher d’avarice conduit 
Ira voir sous noz pieds l’autre Pole qui luit : 

D’autres Typhis naistront, qui pleins de hardiesse 
Esliront par la France encore une jeunesse 
De Chevaliers errans dans Argon enfermez : 
Encores on voirra des Achilles armez 
Combatre devant Troye, et les rivieres pleines 

De carcasses de morts, courront parmy les plaines. 
Mais si tost que les ans en croissant t’auront fait 
En lieu d’un jouvenceau, homme entier et parfait : 
Lors la guerre mourra, les harnois et les armes, 
Les querelles mourront, les plaintes et les larmes, 
Et tout ce qui depend du vieil Siecle ferré 
S’enfuira, donnant place au bel Age doré. 

Les hommes revoirront les Dieux venir en terre : 
Le Ciel sans plus s’armer de foudre et de tonnerre, 
Sans plus faire la gresle et la neige couller, 

Fera desur les champs la manne distiller. 

Les Pins, vieux compagnons des plus hautes montagnes, 
En navires creusez ne voirront les campagnes 
De Neptune venteux : car sans voguer si loin 
La terre produira toute chose sans soin, 

Mere qui ne sera comme devant feriie 

De rateaux bien dentez, ny de soc de chariie : 
Car les champs de leur gré, sans toreaux mugissans 
Sous le joug, se voirront de froment jaunissans. 

Les vignes n’auront peur de sentir les faucilles : 
De leur gré les sommets des arbres bien fertilles 
Noirciront de raisins, et le clair ruisselet 
Ondoira par les fleurs de muscat et de laict : 

Le miel distillera de l’escorce des chesnes, 

Et les roses croistront sur les branches des fresnes : 
Le Belier en paissant au milieu d’un pré vert 

Se voirra tout le doz d’escarlate couvert, 

De pourpre l’aignelet, et la barbe des chévres 

En soye deviendra pendante sous les lévres, 
Les cornes des toreaux de perles, et encor 

Le rude poil des boucs jaunira de fin or. 

Bref tout sera changé, et le monde difforme 
Des vices du jourd’huy, prendra nouvelle forme 
Dessous toy, qui croistras pour avoir ce bon-heur, 
O Prince bien-heureux, d’estre son gouverneur. 

Ainsi sur ton berceau ces trois Parques chenues 
Chantoient, qui tout soudain s’en-volerent és nues ; 
Et alors les Pasteurs en l’escorce des bois 
Graverent leur chanson, afin que tous les mois 

Aux flutes des Bergers elle fust accordée, 
Et parmy les forests dans les arbres gardée. 


MARGOT. 


Soleil source de feu, haute merveille ronde, 
Soleil, ? Ame, 1’Esprit, lceil, la beauté du monde, 
Tu as beau t’esveiller de bon matin, et choir 
Bien tard dedans la mer, tu ne scaurois rien voir 
Plus grand que nostre France : et toy Lune qui erres 
Maintenant desur nous, maintenant sous les terres, 
En allant et venant tu ne vois rien si grand 
Que noz Rois, dont le nom par le monde s’espand. 

Il ne faut point vanter ceste vieille Arcadie, — 

Ses rochers, ny ses Pins : encore qu’elle die 
Que ses Pasteurs sont naiz avant que le Croissant 
Fust au Ciel, comme il est, de nuict apparoissant. 

La France la surpasse en Antres plus sauvages, 
En rochers, en forests, en sources, en rivages, 
En Nymphes et en Dieux, qui benins sont contents 
De se monstrer a nous et nous voir en tout temps. 

O bien-heureuse France abondante et fertille! 
Si l’Encens et le Basme en tes champs ne distille, 
Si l’Amome Asien sur tes rives ne croist, 
Si l’Ambre sur les bords de ta mer n’apparoist : 
Aussi le chaut extréme et la poignante glace 
Ne corrompt point ton air : et la meschante race 
Des dragons, des Lions si fierement marchans 
Comme ils font autre part, ne gaste point tes champs. 

Que dirons-nous icy de la haute montagne 
D’Auvergne, et des moissons de la grasse Champagne, 
L’une riche en troupeaux, et l’autre riche en blé 
Au voeu des laboureurs d’usure redoublé ? 

Que dirons-nous d’Anjou et des champs de Touraine, 
De Languedoc, Provence, ot l’abondance pleine 
De sillon en sillon fertile se conduit 
Portant sa riche Corne enceinte de beau fruit ? « 

Que dirons-nous encor de cent mille rivieres 
Qui arrosent les pieds de tant de villes fieres, 

Dont le front nous fait peur en allant au marché, 
Tant il est dans le Ciel superbement caché ? 

Que dirons-nous des Rois d’une si noble terre, 
D’un Frangois, d’un Henry, deux foudres de la guerre ? 
Des Charles, des Louys aux guerres indontez, 
Qui ont tousjours chassé les loups de tous costez, 
Et n’ont jamais souffert qu’une force estrangere 
Ait pillé dans noz bois ny troupeau ny bergere : 
Mais a coups de leviers, de houlette et de dards 
Ont tousjours repoussé les larrons de noz parcs ? 

Elle a produit Renault, et Rolland, et encore 
Un Ogier, un Yvon : et toy Carlin qui ore 
Crois pour estre l’honneur des peuples et des Rois, 
Afin que toute Europe aille dessous tes lois. 

Que dirons-nous encor France de tes merites ? 
C’est toy qui as nourry trois belles Marguerites, 
Qui passent d’Orient les perles en valeur : 

L’une vit dans le Ciel exempte du malheur 
Qui entretient ce Siecle en querelle et en noises, 
Ayant regy long temps les terres Navarroises. 

L’autre prudente et sage et seconde Pallas 
Fidele & son grand Duc, embellist de ses pas 
Les hauts monts de Savoye, et comme une Déesse 
Marche par le Piedmont au milieu d’une presse 
Qui court a grande foule, afin de faire honneur 
A ce sang de Vallois qui cause leur bon-heur. 

L’autre croist sous sa mere, ainsi qu’un sion tendre 
Sous l’ombre d’un Laurier, qui doit bien tost estendre 
Ses bras jusques au Ciel et son chef spacieux, 
Pour embasmer d’odeur et la terre et les Cieux. 

Que dirons-nous encor de la maison de France ? 
Si un pauvre Pasteur se lamente en souffrance, 

S’il a perdu ses Beeufs, s’il est mangé des Ours, 
Ceste noble maison est seule son secours, 

Luy chasse loin de luy sa honte miserable, 

Luy redonne ses boeufs, ses champs et son estable, 
Ou le fait d’estranger domestique Pasteur, 

Luy oste de l’esprit la sombre pesanteur, 

Le rend riche et gaillard, et luy apprend a dire 

Par les hautes forests les chansons de Tityre. 
La fleurist la vertu, l’honneur et la bonté, 
La douceur y est jointe avec la gravité, 
Le desir de loiiange et la peur d’infamie, 
Et tout ce qui depend de toute preud’hommie, 
La les peres vieillards en barbe et cheveux gris 
Conduisent leurs enfans pour y estre nourris, 
Et pour mettre une bride a leur jeunesse folle : 
Car de toute vertu la France est une escolle. 
Je te salué heureuse et feconde maison 
Qui fleuris en tout temps sans perdre ta saison, 
Mere de tant de Rois, de tant de riches villes 
Et de tant de troupeaux par les plaines fertilles. 
Le bon-heur te conduise, et jamais le discord 
Ne pousse tes Bergers au peril de la mort : 
Mais unis d’amitié puissent desur leur teste 
Des ennemis veincus r’apporter la conqueste, 
Et puissent en tous lieux se monstrer serviteurs 
De leur Prince Carlin le maistre des Pasteurs : 
Afin que pour jamais nostre France resemble 
Aux troupeaux bien unis qui se serrent ensemble, 
Tousjours ta terre soit abondante en froment : 
La Nielle que lair en Esté va formant, 
Ne ronge tes espics, et jamais la gelée 
N’envoye a tes brebis ny tac ny clavelée ; 
La famine et la peste aille bien loin de toy, 
Et bien-heureuse vy dessous un si bon Roy. 


Le premier Pasteur voyageur. 


L’ardeur qui la jeunesse anime de loiiange, 
M’a fait errer long temps en mainte terre estrange, 
Pour voir si le merite egaloit le renom 
Des Rois, dont j’ay cognu les faces et le nom, 
J’ay pratiqué leurs moeurs, leurs grandeurs, leurs Altesses, 
Leurs troupeaux infinis, leurs superbes richesses, 
Leurs peuples, leurs citez, et les diverses lois = 
Dont se font obeyr les Princes et les Rois. 

Je vy premierement le grand Pasteur d’Espagne : 

Assise & son costé j’apperceu sa compagne, 
Qui prend sa noble race et son estre ancien 
Des Vallois descendus du noble sang Troyen, 
Fille de Henriot, sceur de Carlin, et fille 
De Catin, le sourjon de si noble famille. 
Je vy ce demy-Dieu en Espagne adoré, 
Je le vy d’Orient tellement honoré, 
Que pour riche present son Inde luy envoye 
Cent vaisseaux tous les ans chargez de jaune proye. 
Je le vy craint, aimé, reveré, redouté, 
Plein d’une ame gaillarde et d’un cceur indonté, 
Roy de tant de troupeaux que je n’en scay le conte : 
Car un nombre si grand la memoire surmonte. 
Mais le plus grand plaisir dont je repeu mon cceur, 
Ce fut quand je cognu que ce Prince veinqueur 
Des hommes et de soy, aimoit tant nostre France, 
Qu’il soustenoit Carlin appuy de son enfance, 
Et qu’en lieu de surprendre ou de ravir ses biens, 
Bon frere luy gardoit ses sujets anciens, 
Luy prestoit ses guerriers, le couvoit sous son aile, 
Tant vaut une amitié quand elle est fraternelle. 
Jamais pour ce bien-fait ne puisses tu grand Roy 
Sentir se rebeller tes peuples dessous toy, 
Et jamais en ton lict ne puisse arriver noise, 
Puis-que tu es si bon a la terre Francoise ! 
Passant d’autre costé j’allay voir les Anglois, 
Region opposée au rivage Gaulois : 
Je vy leur grande mer en vagues fructueuse, 
Je vy leur belle Royne honneste et vertueuse : 
Autour de son Palais je vis ces grands Mylords 
Accorts, beaux et courtois, magnanimes et forts : 
Je les vy tous aimer la France leur voisine : 
Je les vy reverer Carlin et Catherine, 
Ayant juré la paix, et jetté bien-avant 
La querelle ancienne aux vagues et au vent. 
Je vis des Escossois la Royne sage et belle, 
Qui de corps et d’esprit resemble une immortelle : 
J’approchay de ses yeux, mais bien de deux Soleils, 
Deux Soleils de beauté qui n’ont point leurs pareils ; 

Je les vis larmoyer d’une claire rosée, 

Je vy d’un beau crystal sa paupiere arrosée 
Se souvenant de France, et du Sceptre laissé, 
Et de son premier feu comme un songe passé. 

Qui voirroit en la mer ces deux Roynes fameuses 
En beauté, traverser les vagues escumeuses, 
Certes on les diroit, a bien les regarder, 

Deux Venus qui voudroient au rivage aborder. 

Face bien tost le Ciel que leur jeunesse esclose 
Comme une belle fleur, ne resemble a la rose 
Qui fanist sur l’espine, et languissante pend 
Sa teste, et son parfum inutile respand, 

Perdant odeur et teint et grace printaniere 

Pour n’estre point cueillie en sa saison premiere. 
Quand une tendre vigne est pendante aux ormeaux, 
En force et en vigueur elle estend ses rameaux, 

Fait ombrage aux Pasteurs : mais si rien ne la serre, 
Sans force et sans vigueur elle languist a terre, 
Rampe desur la place, et d’un bras flestrissant 

En soy-mesme languist, le mespris du passant. 

Soient doncques a deux Rois leurs jeunesses liées 
D’un amour eternel, afin que mariées, 

Roynes sans perdre temps enfantent d’autres Rois, 
Puis que leurs Majestez aiment tant les Francois. 


Le second Pasteur voyageur. 


La mesme ardeur de gloire, et la bouillante envie 
De voir les estrangers, m’a fait voir l’Italie, 

Terre grasse et fertile, ot Saturne habitoit 
Quand le peuple innocent de Glan se contentoit. 

J’ay veu le grand Pasteur de tant d’ames Chrestiennes, 
J’ay veu dedans un lac les barbes anciennes 
De ces peres Bergers qui gouvernent sous eux 
Par prudence et vertu un peuple si heureux. 

J’ay veu le grand Berger de la belle Florence, 
Florence qui se dit de Catin la naissance : 3d 
J’ay veu le fleuve d’Arne et le Mince cornu, 

Qui est par le berceau de Tityre cognu, 

Ot le Duc Mantouan ennemy de tout vice 
Aux peuples ses sujets administre Justice. 
De 1a m’en retournant contre-mont, j’allay voir 
Le beau Palais d’Urbin, escolle de scavoir. 
Je vy des Ferrarois le Pasteur et le maistre, 
Qui se vante d’avoir de Roger pris son estre : 
Je vy sa forte ville et le Pau menagant, 
Qui va comme un Toreau par les champs mugissant : 
Grands Pasteurs, grands Bergers, qui ont la foy jurée 
Au grand Prince Carlin d’eternelle durée, 
Qui aiment sa grandeur, et qui d’un cceur loyal 
Redressent sa Couronne et son Sceptre Royal. 

De la m’en retournant je pris ma droite voye 
Par les champs de Piedmont, par les monts de Savoye, 
Ou je vy ce grand Duc qui n’a point de pareil 
(Sous la voute du Ciel) en armes ny conseil, 

Animé d’une force et prompte et vigoreuse, 
Ayant pris des Saxons sa race genereuse, 

Et du Ciel son esprit, qui magnanime et chaut 

A tousjours pour sujet un penser grand et haut. 

A son dextre costé je vy sa femme assise, 
Fleur et perle d’honneur que nostre siecle prise, 
La tante de Carlin que la Grace a nourry, 

La fille de Francois, et la sceur de Henry, 
La mere des vertus qui justement merite 
D’estre ensemble une perle et une Marguerite. 

Bien loin de sa maison soit malheur et meschef : 
Le doux miel sous ses pieds, la manne sur son chef 
Puisse tousiours couler : et les liz et les roses 
Au plus froid de l’hyver soient pour elle décloses 
Aux buissons de Piedmont : et en lieu d’un Torrent 
Le laict par la Savoye aille tousjours courant 
Murmurant son renom, puis que tant ell’ estime 
Les chansons des Pasteurs, leurs flutes et leur rime. 


L’autre Berger voyageur. 


Que faites vous icy, Bergers qui surmontez 
Les Rossignols d’Avril quand d’accord vous chantez ? 

Que faites vous icy ? vous perdez ce me semble 
La parole et le temps a disputer ensemble. 

L’un de l’autre ne peut braver victorieux, 
Estans egalement les chers mignons des Dieux. 
Apollon et Palés et Pan vous favorisent, 

Et tous & qui mieux-mieux vous honorent et prisent : 
Et pource abandonnez voz prix et voz discords, 
Et venez escouter les merveilleux accords 

De deux Peres Bergers, qui dessous une roche 

Vont dire une chanson, dont Tityre n’approche. 

Tous les Bergers des champs y courent d’un grand pas : 
Tous les chévriers des monts en descendent a bas, 
Et les plus grands rochers abaissent les oreilles 
Sur l’Antre, pour ouyr de si douces merveilles. 

Maintenant en cherchant mon Belier esgaré 
J’ay veu les deux Bergers dedans |’Antre sacré, 
Qui ont desja la flute a la lévre pour dire 
Je ne scay quoy de grand qu’Apollon leur inspire. 

Venez doncq’ les ouyr sans disputer en vain 
D’un prix qui ne pourroit honorer vostre main : 
Vous estes tous unis d’amitié mutuelle, 

Puis la paix entre vous vaut mieux que la querelle. 


Le Choeur des Bergeres. 


J’ay songé sur la minuit 
Ceste nuit 
Quand le doux sommeil nous lie, 
Que deux beaux Cygnes chantoient, 
Qui sortoient 
Du costé de I'Italie. 


J’en ay veu d’autres aussi 
Tout ainsi 
Venir du costé d’Espagne, 
Et d’autres forts et puissans * 
Blanchissans 
Du costé de l’Alemagne : 

Puis en tournant tout en rond 
Sur le front 
De Carlin luy faire feste, 
Et doucement en chantant 
L’esventant, 
Luy predire une conqueste, 


J’ay veu presque en mesme temps 
Le Printemps 
Florir deux fois en lannée : 
Dieu ces songes nous permet, 
Qui promet 
Quelque bonne destinée. 


Le second joueur de Lyre. 


Un jour au mesme lieu ot nous sommes icy, 

Deux Bergeres ayans de leur race soucy, 

Bergeres de renom, de famille excellente, 

L’une mere de Roy, l’autre du Roy la tante, 

L’une venant de France et l’autre de Piemont, 

Se trouvant en cest Antre ot ces deux Pasteurs sont, 
Apres avoir long temps discouru de grands choses, 
Qui aux entendemens de tous hommes sont closes, 
Appellerent Carlin leur petit nourrisson, 

Et luy firent par ordre une belle lecgon. 

Or d’autant que leurs mots contenoient la doctrine 
Qu’il faut qu’un jeune Roy retienne en sa poitrine, 
Portant dedans le coeur tel precepte imprimé, 

S’il veut estre des siens bien craint et bien aimé : 

Les Pasteurs d’icy pres, pour ne perdre la gloire 
De tels enseignemens si dignes de memoire, 

Par un voeu solennel aux Dieux ont ordonné 
Qu’en ce mois tous les ans & jour determiné 
Couvrant l’Antre de fleurs et les prez de carolles, 
Deux Pasteurs rediroient mot a mot les parolles 
Qu’autrefois a Carlin ces Bergeres ont dit, 

Et que la vive Echo par ces bois respandit ; 

Afin que des Pasteurs la jeunesse nouvelle 
Apprenne tous les ans une legon si belle. 

Or ils vont commencer, s’il vous plaist les ouyr : 
D’enseignemens si beaux vous pourrez resjouyr, 
Et vous couchant au soir pres du feu les redire 
A voz jeunes enfans afin de les instruire : 

» Car ny large moisson, ny troupeaux engraissez, 

» Ny bleds dans les greniers l’un sur l’autre amassez 
» Ne vallent le scavoir, de lesprit l’heritage : 

» Par la seule legon le Pasteur devient sage. 


Le premier Pasteur. 


Mon fils, puis-que tu es de tant de Pasteurs maistre, 
Et que Dieu sous ta main a mis tant de troupeaux, 
Tl ne faut seulement scavoir les mener paistre, 
Scavoir les engraisser, scavoir tondre leurs peaux. 


Le second Pasteur. 


Ce n’est pas tout d’avoir mille boeufs en pasture, 
Mille aignelets sautans sous les meres icy, 
Il faut de ton bestail cognoistre la nature, 
Corriger tes Bergers, te corriger aussi, 


ig 


» Quand les petits Bergers font aux champs une faute, 
» Petite elle ne tire un repentir apres : 

» Mais des maistres Pasteurs elle devient si haute, 

» Qu’elle passe en grandeur les plus hautes forests. 


Tie 


Et pource, mon Nepveu, il faut dés ta jeunesse 
Apprendre la vertu, pour guide la suivant : - 
» C’est un ferme tresor qui les hommes ne laisse, 

» Les autres biens mondajins s’en-volent comme vent. 

Ie 


Pour vivre bien-heureux, crain Dieu sur toute chose : 
Seul il faut Vadorer et au coeur l’imprimer, 

Et le prier au soir quand le Soleil repose, 

Et dés l’Aube du jour quand il sort de la mer. 


10K 


» Le seul commencement et la fin de science, 

» C’est craindre le Seigneur, et maintenir la Foy 
Des peuples espandus sous ton obeyssance, 

Qui sont enfans de Dieu aussi bien comme toy. 


I. 


Sois paré de vertu, non de pompe Royale : 
» La seule vertu peut les grands Rois decorer. 
» Sois Prince liberal : toute ame liberale 
» Attire & soy le Peuple, et se fait honorer. 


Il. 


Porte desur le front la honte de mal-faire, 
Aux yeux la gravité, et la clemence au cceur, 
La Justice en la main, et de ton adversaire, 
Fust il moindre que toy, ne sois jamais moqueur, 


ib: 


Rens le droit & chacun, c’est la vertu premiere 
Qu’un Roy doit observer : sois courageux et fort : 
» La force du courage est la vive lumiere 
» Qui nous fait mespriser nous mesmes et la mort. 


Je 


Ne sois point arrogant, vanteur ne temeraire, 
Yvrongne, opiniastre et superbe 4 la main, 
» Mutin, chagrin, despit : le Prince debonnaire 
» Doit estre gracieux, amiable et humain, 

i: 


Mesprise la richesse, et toutefais desire 
Comme un cceur valeureux de hausser ton bonheur, 
Et par armes un jour agrandis ton Empire 
Moins pour avoir du bien que pour avoir honneur. 


1: 


Sois ferme en ta parole, et de vaine promesse 
N’abuse tes sujets, et aux trompeurs ne croy : 
Celuy qui par le nez ainsi qu’un Ours se laisse 
Mener par les flatteurs, n’est digne d’estre Roy. 


Ls 


Sois tardif a courroux, et point ne te conseille 
Par jeunes esventez qui n’ont appris le bien : 
Mais honore les vieux et leur preste l’oreille, 
Et seul de ton cerveau n’entreprens jamais rien. 


As 


Sois constant et hardy aux fortunes pressées, 
Magnanime au peril, prompt d’esprit et de main : 
Discours de l’avenir par les choses passées, 
Serre le temps present, n’attens au lendemain. 


i 


Chasse l’oisiveté la mere de tout vice, 
Et grand Seigneur appren les mestiers d’un soldart : 
Sauter, luter, courir, est honneste exercice, 
Bien manier chevaux et bien lancer le dart. 


If. 


Exerce ton esprit aux choses d’importance, 
Aux affaires qui sont de ton privé Conseil, . 
» L’esprit en est plus sain : l’oiseuse negligence 
» Sille les yeux des Rois d’un malheureux sommeil. 

I. 


Tu dois cognoistre ceux qui te font du service, 
Les aimer, les cherir pour leur fidelité : 
Et afin qu’apres toy honorer on les puisse, 
Hausse les aux honneurs comme ils ont merité. 


108, 


Par flateurs, par menteurs et par femmes, ne donne 
Ny presens ny estats, malheur s’en est suivy : 
Que la seule vertu seulement on guerdonne : 
Si tu le fais ainsi, tu seras bien servy. 


Le 


Ne renverse jamais l’ancienne police 
Du pays ot les loix ont fleury si long temps : 
Ce n’est que nouveauté qui couve une malice : 
Si un s’en resjouyst, mille en sont mal contents. 


Ii. 


Jamais, si tu m’en crois, ne souffre par la teste 
De ton peuple ordonner tes statuts ny tes lois : 
» Le peuple variable est une estrange beste, 

» Qui de son naturel est ennemy des Rois. 


is 


N’offense le commun pour ayder a toy-mesme, 
Des grands et des petits sois tousjours le support : 
» La propre conscience est une genne extréme, 
» Quand nous avons peché, qui tousjours nous remord, 


If. 


Et bref, mon cher Nepveu, pour regner prens exemple 
Aux Rois tes devanciers, Princes chevaleureux : 
Si leurs faits pour patron ta jeunesse contemple, 
Tu seras non pas Roy, mais un Dieu bien-heureux. 

Le Chceur des Bergeres. 


Tout ainsi qu’une prairie 
Est portraite de cent fleurs, 
Ceste neuve Bergerie 
Est peinte de cent couleurs. 

Le Poéte icy ne garde 
L’art de l’Eclogue parfait : 
Aussi la Muse regarde 
A traiter un autre fait. 

Pource Envie si tu pinces 
Son nom de broquars legers, 
Tu faux : car ce sont grands Princes 
Qui parlent, et non Bergers. 

Il mesprise le vulgaire, 

Et ne veut point d’autre loy 
Sinon la grace de plaire 
Aux grands Seigneurs et au Roy. 


ECLOGUE II. 


Les Pasteurs. 
ALUYOT et FRESNET. 


Paissez douces brebis, paissez ceste herbe tendre, 
Ne pardonnez aux fleurs : vous n’en scauriez tant prendre 
Par Vespace d’un jour, que la nuict ensuivant 
Humide n’en produise autant qu’au paravant. 

De la vous deviendrez plus grasses et plus belles, 
L’abondance de laict enflera voz mammelles, 
Et suffirez assez pour nourrir voz aigneaux, 
Et pour faire en tout temps des frommages nouveaux, 
Et toy mon chien Harpaut seure et fidele garde 
De mon troupeau camus, leve l’ceil et pren garde . 
Que je ne sois pillé par les loups d’alentour, 
Ce-pendant qu’en ce bois je me plaindray d’amour, 

Or-sus mon Aluyot, allon je te supplie 
Soulager en chantant le soin qui nous ennuye, 
Allon chercher le frais de cest Antre moussu, 
Creusé dedans le flanc de ce tertre bossu : 

Et la nous souvenans de noz cheres amies, 

Qui sont de noz langueurs doucement ennemies, 
Tous deux en devisant par ordre nous dirons 

Noz plaintes aux Rochers qui sont aux environs, 
Afin que quelque vent r’apporte a leurs oreilles 

Les soucis que nous font leurs beautez nompareilles. 

Nous sommes arrivez dedans l’Antre sacré : 

Je m’en vay le premier (s’ainsi te vient & gré) 
Te chanter ma complainte : ayant ouy la mienne, 
Secondant ma douleur, tu me diras la tienne. 


FRESNET. 


Ma belle Marion, de qui le souvenir 
Me fait comme Niobe en rocher devenir, 
Pour l’absence de toy je hay ma propre vie, 
Qui desdaignant mon cceur, maugré moy t’a suivie 
Pour loger en tes yeux, qui ores de si loin 
Me remplissent le cceur de tristesse et de soin. 
Rien ne m’est agreable apres si longue absence, 
Jespere sans espoir : la peur et l’esperance 
Combatent ma raison, mais l’amoureuse peur 
Assaut ma patience, et veinc tousjours mon cceur. 
Rien ne me resjouyst : soit que la belle Aurore 
De roses et d’ceillets l’Orient recolore, 
Ou soit que le Soleil pende en bas ses chevaux, 
Il voit mes yeux en pleurs et mon coeur en travaux. 
Quand le soir est venu, je conte ma fortune 
Maintenant aux forests, maintenant a la Lune : 
Jerre de bois en bois, car en lieu de dormir 
Impatient d’amour je ne fais que gemir : 
Ou si le long travail de fortune m’assomme, 
Et me fait par contrainte aux yeux couler le somme, 
Cent fantaumes divers s’apparoissent a moy, 
Qui me font en dormant trembler le coeur d’effroy : 


Ronsarp, t. V. 19 

Je resve, je discours, je baille, je m’allonge : 

Tantost son beau portrait qui me revient en songe, 
Me fuit, me suit, me tient, et en le poursuivant, 

Pour le prendre en mes bras, je ne pren que du vent. 

C’est grand cas que d’aimer! une amoureuse playe 
Ne se guarist jamais pour chose qu’on essaye : 

Plus on la veut guarir, et plus le souvenir 
La fait tousjours plus vive en noz cceurs revenir. 

J’ay beau me promener au travers d’un bocage, 
J’ay beau paistre mes boeufs le long d’un beau rivage, 
J’ay beau voir le Printemps desur les arbrisseaux, 
Ouyr les Rossignols, gazouiller les ruisseaux, 

Et voir entre les fleurs par les herbes menués 

Sauter les aignelets sous leurs meres cornués, 

Vois les boucs se choquer, et tout le long du jour 
Voir les beliers jaloux se battre pour l’amour : 

Ce plaisir toutefois non-plus ne me contente 

Que si du froid Hyver la siffante tourmente 

Avoit terny les champs, et en mille fagons 

Rué dessus les fleurs la neige et les glacgons, 

Et que les saincts troupeaux des cent Nymphes compaigne 
Ne vinssent plus de nuict danser en noz montaignes. 

Bien que mon parc foisonne en vaches et toreaux, 
Et que sous ma faveur vivent cent pastoureaux 
Qui sgavent tous jouér des douces Cornemuses, 

Des Nymphes les mignons, des Faunes et des Muses : 
Bien que mon doux Flageol sur tous le mieux appris, 
Quand il me plaist chanter, seul emporte le pris : 

Bien qu’en nulle saison le doux laict ne me faille, 
L’une part devient cresme, et l’autre part se caille, 
L’autre devient frommage, l’un mol, l’autre seiché, 
Le mol est pour manger, le sec pour le marché : 

Et bien que mes brebis ne soient jamais brehaigne: 
Bien que mille troupeaux beslent par mes campaigne: 
Je voudrois n’avoir rien Marion, sinon toy 
Que je voudrois pour femme en mon Antre chez mo} 
Et parmy les forests loin d’honneur et d’envie, 

User en te baisant le reste de ma vie, 
L’orage est dangereux aux herbes et aux fleurs, 

La froideur de l’Automne aux raisins qui sont meurs, 
Les vents aux bleds d’Avril : mais l’absence amoureuse 
A Vamant qui espere, est tousjours dangereuse. 

J’ay pour maison un Antre en un rocher ouvert, 
De Lambrunche sauvage et d’Hyerre couvert, 
Qui deca qui dela leurs grands branches espandent, 
Et droit sur le milieu de la porte les pendent. 

Un Meslier noiiailleux ombrage le portail, 
Ou sans crainte du chaut remasche mon bestail : 
Du pied naist un ruisseau, dont le bruit delectable 
S’enroué entre-cassé des cailloux et du sable, 
Puis au travers d’un pré serpentant de maint tour, 
Arrouse doucement le lieu de mon sejour. 
De la tu pourras voir Paris ja grande ville, 
Ou de mes pastoureaux la brigade gentille 
Porte vendre au marché ce dont je n’ay besoin, 
Et tousjours argent frais leur sonne dans le poing. 

La s’il te plaist venir, tu seras la maistresse, 
Tu me seras mon tout, ma Nymphe et ma Déesse, 
Nous vivrons et mourrons ensemble, et tous les jours 
Vieillissant nous verrons rajeunir noz amours : 
Tous deux nous estendrons dessous un mesme ombrage, 
Tous deux nous menerons noz beufs en pasturage 
Dés la poincte du jour, les remenant au soir 
Quand le Soleil couchant en l’eau se laisse choir : 
Tous deux les menerons quand le Soleil se couche, 
Et quand de bon matin il sort hors de sa couche : 
A toute heure en tous lieux ensemble nous irons, 
Et dessous mesme loge ensemble dormirons. 

Puis au plus chaut du jour, estanms couchez a l’ombre, 
Apres avoir conté de mes troupeaux le nombre, 
Pour chasser le sommeil, je diray des chansons 
Que pour toy je compose en diverses fagons. 

Alors toy doucement sur mes genoux assise, 
Maintenant tu ferois d’une douce feintise 
Semblant de sommeiller, maintenant tu ferois 
Semblant de t’esveiller, puis tu me baiserois, 
Et presserois mon col de tes bras, en la sorte 
Qu’un orme est enlassé d’une vigne bien forte : 

Maintenant tu romprois de ton baiser mon chant, 
Maintenant tu irois de tes lévres cherchant 

A m/oster le flageol hors de la lévre mienne, 
Pour y mettre en son lieu le coural de la tienne : 
Puis tu me baiserois, et me voulant flater 

Tu voudrois quelquefois avecque moy chanter, 
Quelquefois toute seule, et comme languissante 

Je te verrois mourir en mes bras palissante, 

Puis te ressusciter, puis me faire mourir, 

Puis d’un petit sou-ris me venir secourir, 

Puis en mille fagons de tes lévres vermeilles 

Me rebaiser les yeux, la bouche et les oreilles, 

Et coup sur coup jetter des pommes sur mon sein, 
Que j’aurois et d’ceillets et de roses tout plein, 
Pour rejetter au tien, qui maintenant pommelle 
Comme fait au Printemps une pomme nouvelle : 

Sein ou logeoit Amour, qui le trait me tira 
Au cceur, qui autre nom depuis ne souspira 
Que le tien Marion, tesmoin en est ce Chesne, 

Out ces vers l’autre jour j’engravay d’une alesne : 
Les ondes vefutront contvemont les ruisseaux, 

Sans fueilles au Printemps sevont les arbrisseaux, 
Venus seva sans tovche, et Amour sans sagette, 
Quand le Pasteur Fresnet oubli’'va Mariette. 

Sus troupeau deslogeon, j’ay d’esclisse et d’osier, 
Achevant ma chanson, achevé mon panier : 
Voicy la nuict qui vient, il me faut mener boire 
Mon grand bouc escorné qui a la barbe noire. 

Or adieu Marion, ma chanson, et le jour : 

Le jour me lasse bien, mais non pas ton amour. 
Ainsi disoit Fresnet : Aluyot au contraire 
Pour l'amour de sa Dame une chanson va faire. 


ALUYOT, 


Ma Janette, mon cceur, dont je n’ose approcher, 
Tant les yeux sont ardans, plus polie & toucher 
Que la plume d’un Cygne, et plus fresche et plus belle 
Que n’gst au mois d’Avril une rose nouvelle, 

Plus douce que le miel, plus blanche que le lait, 
Plus vermeille en couleur que le teint d’un ceillet ; 
Voicy (il m’en souvient) le mois et la journée 
(O douce souvenance heureuse et fortunée !) 
Ou premier je te vy peigner tes beaux cheveux, 
Aincois filetz dorez, mes liens et mes noeuds. 
Je vy de sa main propre Amour les mettre en ordre, 
Et filet & filet en deux tresses les tordre : 
J’en coupay des plus blonds et des plus crespelets : 
Les tournant en cordons j’en fy des brasselets 
Que je porte a mes bras, signe que tu tiens prise 
En tes crespes cheveux mon cceur et ma franchise : 
Je les garde bien cher, car en nulle saison 
Je ne veux eschapper de si belle prison. 
Mainte fille en voyant ma face jeune et tendre, 
Ou la barbe commence encores a s’estendre, 
M’a choisy pour amy : hier mesme Margot 
Qui fait sauter ses boeufs au son du harigot, 
Tu la cognois, Janette, envoya Jaqueline 
Vers moy, pour me donner de sa part un beau Cygne, 
Et me dist, Ceste la qui te donne ceci, 
Avecques son present a toy se donne aussi : 
Pren son present et elle, assez elle merite, 
Ayant les yeux si beaux, d’estre ta favorite. 
Mais je la refusay : car plustost que d’aimer 
Autre que toy, mon coeur, douce sera la mer, 
Le doux miel coulera de l’escorce d’un Fresne, 
Et les roses croistront dans les branches d’un Chesne, 
Les buissons porteront les ceillets rougissans, 
Et de liz les haliers seront tous blanchissans. 
D’autant que du Printemps la plaisante verdure 
Est plus douce aux troupeaux que la triste froidure, 
D’autant qu'un arbre enté rend un jardin plus beau 
Que le tyge espineux d’un rude sauvageau, 
D’autant qu’un Olivier surpasse en la campaigne 
D’un saule palissant la perruque brehaigne, 
Et d’autant qu’au matin la belle Aube qui luit, 
Surmonte de clarté les ombres de la nuit : 
D’autant ma Janeton, desur toute pucelle 

Tu sembles & mes yeux plus gentille et plus belle : 
Ces Houx m’en sont tesmoins, et ces Pins que tu vois 
Surmonter en hauteur la cyme de ces bois, 
On m’esbatant un jour j’engravay sur l’escorce 
D’un Chesne non ridé, cest Epigrame a force. 
Quant Aluyot vivra sans aimey Janeton, 
Le Bouc se vestiva de la peau d’un Mouton, 
Et le Mouton prendva la vobbe dune Chévre, 
Et aura comme un Bouc barbe dessous la lévre. 

J’ay Vame toute esmeué et le cceur tout ravy, 
Quand je pense en ce jour ot! premier je te vy 
Porter un beau panier (ainsi qu’une bergere) 
Allant cueillir des fleurs au jardin de ma mere : 

Si tost que je te vy, si tost je fu deceu, 

Je me perdy moymesme, et depuis je n’ay sceu 
Soulager ma douleur : tant l’amoureuse flame 
Descendant jusqu’au cceur m’avoit embrasé l’ame. 

Tu avois tes cheveux sans ordre desliez 
Frisez, crespez, retors, primes et deliez 
Comme filetz de soye : et de houpes garnie 
Te pendoit aux talons ta belle souquenie. 

Ta sceur alloit apres, j’allois apres aussi : 

Et comme je voulois te conter mon souci, 
Las! je m’esvanouy, et l’amoureux martire 
Qui me pressoit le cceur, ne me laissa rien dire. 
A la fin revenu de telle pasmaison, 
Le bouillant appetit surmonte la raison, 
Je te contay mon mal : mais toy sans estre attainte 
De ma triste douleur, te moquas de ma plainte. 

Or comme tu cueillois une fleur de ta main 
Par feintise, un bouquet te tomba de ton sein 
(Ou mainte fleur estoit l’une a l’autre arengée) 

Lié de tes cheveux et de soye orengée : 

Je Vamasse, et attache au bord de mon chapeau, 

Et bien qu'il soit fany, tousjours me semble beau, 

Comme ayant la couleur de ma face blesmie, : 

Qui maugré mon Printemps se flestrist pour m’amie. 
Ainsi que je pleurois pour mon mal appaiser, 


aN 


Tu sautes a mon col, me donnant un baiser : 

Ha! je meurs quand j’y pense! et de ta bouche pleine 
De roses, me versas dans l’ame ton haleine : 
Ce doux baiser passa (dont j’ay vescu depuis) 
Soudain de nerfs en nerfs, de conduis en conduis, 
De veine en veine apres, de moiielle en moiielle, 
M’allumant tout le sang d’une chaleur nouvelle, 
Si bien qu’en toutes parts, en toute place et lieux 
J’ay tousjours ton baiser au devant de mes yeux : 
J’en sens tousjours Vhaleine, et depuis ma Musette 
N’a peu chanter sinon le baiser de Janette. 

Doux est du Rossignol la plaisante chanson, 
Et celle du Lynot, et celle du Pingon : 
Doux est d’un clair ruisseau le sautelant murmure, 
Bien doux est le sommeil sur la douce verdure : 
Mais plus douce est ma flute, et les vers que de toy 
Je chante, quand tu es assise aupres de moy. 

J’oy tousjours dans mon Antre une belle fontaine, 
Mon lit d’herbes est fait, ma place est toute pleine 
De toisons de brebis, que le vent fist broncher 
L’autre jour contre bas du feste d’un rocher. 

De l’ardeur du Soleil autant je me soucie, 
Qu’un Amant enchanté des beautez de s’amie 
Se soucie d’oiiyr son pere le tanser : 

Car Amour ne le fait qu’en sa Dame penser. 

Autant qu’on peut songer en dormant de richesses, 
Autant j’ay de troupeaux : sur leurs toisons espesses 
Tous les jours je m’endors sans me donner esmoy 
Du froid : car la froideur ne vient pas jusqu’a moy. 

Mais ce-pendant qu’icy je chante ma Janette, 
Vesper reluit au Ciel d’une clarté brunette : 

Le temps coule si tost que je ne le sens point, 

Le Soleil est couché : mais l’ardeur qui me poingt, 
Ne se couche jamais, et jamais ne s’alente 
(Donnant tréve & mon cceur) tant elle est violente. 

Remede contre Amour je ne sgaurois trouver, 
Voire eussay-je avallé tous les torrens d’Hyver, 

Et beu tous les glagons des montaignes Rifées, 
Tant j’ay de sa chaleur les veines eschaufées. 
Je ne puis qu’en chantant ma douleur contenter : 

Mon confort seulement ne vient que de chanter. 
La Cigalle aime bien la voix de la Cigalle, 
Et Pasteur j’aime bien la chanson pastoralle : 
L’aigneau suit l’herbe courte, et le doux Chévrefueil 
Est suivy de la Chévre, et les bois du Chévreil : 
Chacun suit son desir, et j'aime ma Musette 
Pour y chanter dessus les Amours de Janette. 
Or adieu Janeton, le jour, et ma chanson : 
D’un ruisseau murmurant si plaisant n’est le son, 
Le sommeil n’est si doux, ny les jeunes fleurettes 
Du Printemps ne sont pas si douces aux Avettes, 
Que les vers me sont doux, voire autant que tes yeux 
Qui font tousjours Amour sur moy victorieux. 


ECLOGUE III. 


ou Chant Pastoral 
sur les Nopces de Monseigneur Charles Duc de Lorraine, 
et Madame Claude, fille deuxiesme du Roy Henry II. 


Les Pasteurs. 
BELLOT, PERROT et MICHAU. 


Un Pasteur Angevin et l'autre Vandomois, — 
Bien cognus des rochers, des fleuves et des bois, 
Tous deux d’age pareils, d’habit et de houlette, 
L’un bon joiieur de flute, et l’autre de musette, 
L’un gardeur de brebis, et lVautre de chévreaux, 
S’escarterent un jour bien loin des Pastoureaux. 

Tandis que leur bestail paissoit parmy la plaine 
Un peu dessous Meudon au rivage de Seine, 
Laisserent leurs mastins pour la crainte des loups, 
Bien armez de colliers tous herissez de clous : 

Et montant sur le doz d’une colline droite, 

Au travers d’une vigne en une sente estroite, , 
Gaignerent pas a pas la Grotte de Meudon, 

La Grotte que Charlot (Charlot de qui le nom 

Est sainct par les forests) a fait creuser si belle 
Pour estre des neuf sceurs la demeure eternelle : 
Ces Sceurs en sa faveur ont mesprisé les eaux 
D’Eurote et de Permesse, et les tertres jumeaux 
Du chevelu Parnasse, ott la fameuse source 
Prist du Cheval volant et le nom et la course, 
Pour venir habiter son bel Antre esmaillé, 

Une loge voutée en un roc entaillé. 

Si tost que ces Pasteurs du milieu de la rotte 
Apperceurent le front de la divine Grotte, 
S’enclinerent a terre, et craintifs honoroient 
De bien loin le repaire ott les Sceurs demeuroient. 

Apres l’oraison faite, arrivent a l’entrée 
(Nuds de teste et de pieds) de la Grotte sacrée : 
Car ils avoient tous deux et sabots et chapeaux, 
Reverant le sainct lieu, pendus a des rameaux. 

Eux devots arrivez au devant de la porte 
Saluérent Pallas qui la Gorgonne porte, 

Et le petit Bacchus, qui dans ses doigts marbrins 
Tient un rameau chargé de grappes de Raisins : 

Se lavent par trois fois de l’eau de la fontaine, 

Se serrent par trois fois de trois plis de vervene, 
Trois fois entournent ]’Antre, et d’une basse vois 
Appellent de Meudon les Nymphes par trois fois, 
Les Faunes, les Sylvains, et tous les Dieux sauvages 
Des prochaines forests, des monts et des bocages : 
Puis prenant hardiesse, ils entrerent dedans 

Le sainct horreur de ]’Antre, et comme tous ardans 
De trop de Deité, sentirent leur pensée 

De nouvelle fureur brusquement insensée. 

Us furent esbahis de voir le partiment 
En un lieu si desert, d’un si beau bastiment : 

Le plan, le frontispice, et les pilliers rustiques, 
Qui effacent l’honneur des colonnes antiques : 
De voir que la Nature avoit portrait les murs 
De grotesque si vive en des rochers si durs : 
De voir les cabinets, les chambres et les salles, 
Les terrasses, festons, guillochis et ovales, 

Et Vesmail bigarré, qui resemble aux couleurs 

Des prez, quand la saison les diapre de fleurs, 
Ou comme |’Arc-en-ciel qui peint a sa venué 
De cent mille couleurs le dessus de la nué. 

Lors Bellot et Perrot (de tels noms s’appelloient 
Les Pasteurs qui par l’Antre en reverence alloient) 
Ne se peuvent garder de rompre le silence, 

Et le premier des deux Bellot ainsi commence. 


BELLOT. 


Printemps, naissez bien tost, et faites naistre aussi 
Les beaux jours, la rosée, et les herbes icy, 
Afin que de cent fleurs diverses je faconne 
Pour le front de Charlot une belle couronne. 
Pasteurs, puis que Charlot nous daigne regarder, 
Comme nous soulions faire, il ne faut plus garder 
Pour la crainte des loups, noz brebis camusettes, 
Qui sans crainte paistront au bruit de noz musettes. 
Noz chévres sans danger les Saules brouteront, 
Et noz toreaux sous l’ombre assis remascheront 
L’herbage a seureté sous les sons de Tityre : 
Et nous autres bergers ne ferons plus que rire, 
Que joiier, que fluter, que chanter et dancer, 
Comme si l’age d’or vouloit recommencer 
A regner dessous luy, comme il regnoit a Pheure 
Que Saturne faisoit en terre sa demeure. 
Nous luy ferons sur l’herbe un autel comme a Pan, 
Nous chomerons sa feste, et au retour de l’an, 
Tout ainsi qu’a Palés, ou a Cerés la grande, 
Trois pleins vaisseaux de laict verserons pour offrande, 
Haut invoquant son nom : et tournant a4 l’entour 
De l’autel, nous ferons un banquet tout le jour, 
Ou Janot Limosin pendra la chalemie 
A tous Pasteurs venans pour VYamour de s’amie : 
Car c’est un Demi-dieu, a qui plaisent noz sons, 
Qui fait cas des Pasteurs, qui aime leurs chansons, 
Qui garde leurs brebis de chaut et de froidure, . 
Et en toutes saisons les fournist de pasture. 
Quelque part que tu sois, Charlot, pour ta vertu 

En tes lévres tousjours savourer puisses-tu 

Le doux sucre et la manne, et manger tout ensemble 

Le miel, qui en douceur a4 tes propos resemble, 

Et tousjours quelque part que tu voudrois aller, 

Puissent dessous tes pieds les fontaines couller 

De vin et de Nectar, et loin de ton herbage 

Le ciel puisse ruer sa foudre et son orage : 

Les cornes de tes boeufs se puissent jaunir d’or, 

D’or le poil de tes boucs, et la toison encor 

De tes brebis soit d’or, et les peaux qui herissent 

De tes chevres le doz, de fin or se jaunissent : 

Pan le Dieu chevre-pieds des Pasteurs gouverneur, 

Augmente ta maison, tes biens et ton honneur : 

Tousjours puisse d’aigneaux peupler ta bergerie, 

De ruisseaux argentins arrouser ta prairie, 

Et tousjours d’herbe espaisse emplir tes gras herbis, 

De toreaux ton estable, et ton parc de brebis, 

Puis que tu es si bon, et que tu daignes prendre 

Quelque soin des Pasteurs et leurs flutes entendre. 
A-tant se teut Bellot, et a peine avoit dit, 

Qu’en pareille Chanson Perrot luy respondit. 


PERROT. 


Nymphes filles des eaux, des Muses les compagnes, 
Qui habitez les bois, les monts, et les campagnes, 
Permettez moy chanter vostre Antre de Meudon, 
Que des mains de Charlot vous receustes en don. 
Comme Amphion tira les gros cartiers de pierre 
Pour emmurer sa ville au son de sa guiterre : 

Ainsi ce beau sejour Charlot vous a construit 
De rochers qui suivoient de sa voix le doux bruit. 

Ceux qui viendront, Charlot, ou boire en ta fontaine, 
Ou s’endormir aupres, se voirront l’ame pleine 
De toute Poésie, et leurs vers quelquefois 
Pourront bien resjouyr les oreilles des Rois. 

Icy comme jadis en ces vieux tabernacles 
De Delphe et de Delos, se rendront les oracles : 

Et a ceux qui voudront a la Grotte venir, 

Pheebus leur apprendra les choses a venir. 

Charlot, je te suppli’ ne rougis point de honte 
De nous simples Bergers faire un petit de conte : 
Apollon fut Berger, et le Troyen Paris : 

Et le jeune amoureux de Venus, Adonis, 

Ainsi que toy porta au flanc la panetiere, 

Et par les bois sonna l’amour d’une Bergere : 
Mais nul des Pastoureaux en l’antique saison 
Comme toy, n’a basty des Muses la maison. 

Tousjours tout a l’entour la tendre mousse y croisse, 

Le poliot fleury en tout temps y paroisse : 

Le lhyerre tortu recourbé de maint tour 

Y puisse sus son front grimper tout a l’entour, 
Et la belle lambrunche ensemble entortillée 
Laisse espandre ses bras tout du long de Vallée : 
L’avette en lieu de ruche agence dans les troux 
Des rustiques piliers, sa cire et son miel roux, 

Et le freslon armé qui les raisins moissonne, 

De son bruit enroué par l’Antre ne bourdonne : 
Mais les beaux gresillons, qui de leurs cris tranchans 
Salu’ront les Pasteurs a leur retour des champs. 
Mainte gentille Nymphe, et mainte belle Fée, 
L’une aux cheveux pliez, et ]’autre descoifée, 
Avecques les Sylvains y puisse toute nuit 

Fouler Vherbe des pieds au son de l’eau qui bruit. 

Tousjours ceste maison puisse avoir arrosée 
Le fondement d’eau vive, et le chef de rosée : 
Tousjours soit aux Pasteurs son taillis ombrageux, 
Sans crainte ny de feu ny de fer outrageux : 

Et jamais au sommet, quand la nuict est obscure, 
Les Choiians annonceurs de mauvaise aventure 

Ne s’y viennent percher, mais les Rossignolets 
Voulant chanter plus haut que tous noz flageolets, 
Y desgoisent tousjours par la verte ramée 

Du maistre de ce lieu la belle renommée, 

Afin que tous les vents l’emportent jusqu’aux cieux, 
Et du ciel puisse aller aux oreilles des Dieux. 

Ainsi finist Perrot, et l’un et l’autre ensemble 
(A qui tout le pied droit par bon augure tremble) 

Sortent hors de la Grotte, et A fin de pouvoir 
Mieux chanter &@ loisir, s’en-allerent assoir 
L’un desur un gazon, l’autre sur une souche : 


Et lors de tels propos Bellot ouvrit sa bouche. 


BELLOT. 


Perrot, tous les Pasteurs ne te font que louér, 
Te vantent le premier, soit que vueilles jouér 
Du Cistre ou du Rebec, et la Musette tienne, 
Tant ils sont abusez, comparent a4 la mienne : 
Je voulois dés long temps seul a seul te trouver 
Loin de noz compagnons, a fin de t’esprouver, 
Pour maistre te monstrer qu’autant je te surpasse 
Qu’une haute montagne une colline basse, 


PERROT. 


Mon Bellot, il est vray que les Pasteurs d’icy 
M’estiment bon Poéte, et je le suis aussi : 
Mais non tel qu’est Michau, ou Lancelot qui sonne 
Si bien de la Musette aux rives de Garonne, 
Et mon chant au prix d’eux est pareil au Pingon, 
Qui veut du Rossignol imiter la chanson. 
Toutesfois mon Bellot, je ne te veux desdire : 
Si tu es bon Thyrsis, je seray bon Tityre. 
Commence, je n’ay point le courage failly : 
Le veinqueur se voirra veincu par l’assailly. 
Il faut pour le veinqueur que nous mettions un gage : 
Quant 4 moy, pour le prix je depose une cage 
Que je fis l’autre jour voyant paistre mes boeufs, 
Devisant 4 Thoinet qui s’egale a nous deux : 
_Les barreaux sont de Til, et la perchette blanche 
Qui traverse la cage, est d’une Coudre franche : 
De pellures de Jonc j’ay tissu tout le bas : 
A Vun des quatre coings, la coque d’un Limas 
Pend d’un crin de cheval, voire de telle sorte 
Qu’on diroit a la voir qu’elle mesme se porte. 
J’ay creusé d’un Sureau l’auge bien proprement, 

Et les»quatre pilliers du petit bastiment 
Sont d’une grosse ronce en quatre parts fendué : 
Et le cordon tressé duquel elle est pendué, 
Bellin me l’a donné, houpé tout a l’entour 
Des couleurs qu’il gaigna de Caton l’autre jour. 
J’ay dedans prisonniere une jeune Aloiiette, 
Qui desgoise si bien, qu’hier ma Cassandrette 
Que j’aime plus que moy, m’en offrit un veau gras 
Au front demy-cornu, voire et si ne l’eut pas : 
Toutesfois tu l’auras si tu me gaignes ores, 
Mais je t’asseure bien que tu ne l’as encores. 


BELLOT. 


Pour la cage et loiseau, je veux mettre un panier 
Gentement enlassé de vergettes d’ozier, 
Fort large par le haut, qui tousjours diminué 
En tirant vers le bas d’une poincte menué : 
L’anse est faite d’un Houx qu’a force j’ay courbé : 
En voulant l’atenuir, le doigt je me coupé 
Avecque ma serpette : encores de la playe 
Je me deuls, quand du doigt mon flageollet j’essaye. 
Tout ce gentil panier est portrait par-dessus 
De Mercure et d’lo, et des cent yeux d’Argus : 
Io est peinte en vache, et Argus en vacher : 
Mercure est tout aupres, qui du haut d’un rocher 
Roulle a bas cest Argus, apres avoir coupée 
Sa teste cautement du fil de son espée : 
De son sang naist un Paon, qui ses ailes ouvrant 
Va deca et dela tout le panier couvrant. 

Il me sert a serrer des fraizes et des roses : 
Il me sert 4 porter au marché toutes choses : 
Mon Olive, mon cceur, desire de le voir, 
Elle me veut donner son mastin pour l’avoir, 
Et si ne l’aura pas : je le te mets en gage, 
J’en refuse trois fois la vente de ta cage. 

Mais qui nous jugera ? quien prendra le soin? , 
Vois-tu ce bon vieillard qui vient 4 nous de loin ? 
A luy voir au menton la barbe venerable, 

Le chef demy couvert d’un poil gris honorable, 

La houlette en la main d’un noiiailleux cormier, 

Le hauqueton d’un Dain, c’est Michau le premier 

Des Pasteurs en scavoir, auquel font reverence 

Quand il vient en noz parcs, tous les Bergers de France. 


PERROT, 


Je le cognois, Bellot, il m’apprend a chanter : 
Autant comme tu fais, je l’ose bien vanter : 
Car il a bien souvent daigné prendre la peine 
De lotier mes chansons a Charlot de Lorraine. 


MICHAU. 


Que dites vous Enfans, des Muses le soucy ? 
Icy le bois est verd, Vherbe fleurist icy, 
Icy les petits monts les campagnes emmurent, 
Icy de toutes parts les ruisselets murmurent : 
Ne soyez point oisifs, Enfans, chantez tousjours, 
Mais comme auparavant ne chantez plus d’amours, 
Eslevez voz esprits aux choses bien plus belles, 
Qui puissent apres vous demeurer immortelles. 
N’avez vous entendu comme Pan le grand Dieu, 
Le grand Dieu qui preside aux Pasteurs de ce lieu, 
Par mariage assemble a sa fille Claudine 
Le beau Pasteur Lorrain, de telle fille digne ? 
C’est le jeune Charlot, tige de sa maison, 
Parent de ces Pasteurs qui portent la Toison, 
Et cousin de Charlot le bon hoste des Muses, 
Duquel tousjours le nom enfle voz cornemuses : 
Et de ce grand Francin, qui a coup de leviers, 
De fondes, et de dars a chassé les bouviers 
Qui venoient d’outre-mer manger noz pasturages, 
Et menoient maugré nous leurs boeufs en noz rivages. 
La ne se fera point quelque petit festin : 
Depuis le soir bien tard jusqu’au premier matin 
La feste durera, et les belles Naiades, 
Les Faunes, les Sylvains, Dryades, Oreades, 

Les Satyres, les Pans, tout le jour balleront, 
Et de leurs pieds fourchus l/herbette fouleront. 
De ce beau mariage entonnez voz Musettes, 
Monstrez-vous aujourd’hui tels sonneurs que vous estes, 
Chantez ceste alliance, et ce bon-heur sacré : 
Les deux freres Lorrains vous en sgauront bon gré. 
Pan y tiendra sa Court en majesté Royale, 
Aupres de luy sera son espouse loyale, 
Et son fils desja Roy, et sa divine Sceur 
Qui passe de son nom et la perle et la fleur. 
Sus donc chante Bellot, commence quelque chouse : 
Tu diras l’espousé, Perrot dira l’espouse : 
Car il vaut mieux, Enfans, celebrer ce beau jour, 
Qu’user voz chalumeaux a chanter de l’Amour. 


BELLOT. 


O Dieu qui prens le soin des nopces, Hymenée, 
Laisse pendre a ton doz ta chape ensafranée, i 
Ton pied soit enlassé d’un beau brodequin bleu, 
Et portes en ta main un clair flambeau de feu : 
Esternué trois fois, et trois fois de la teste 
Fay signe de bon-heur a la divine feste 
De Claudine et Charlot, 4 fin que desormais 
Le mariage soit heureux pour tout jamais. 

Ameine avecques toy la Cyprienne sainte 
De sa belle ceinture au travers du corps ceinte, 

Et son fils Cupidon avec l’arc en la main, 

Pour se cacher és yeux du jeune enfant Lorrain. 

Ce n’est pas un Pasteur qui dans un bois champestre 
Meine tant seulement deux ou trois chévres paistre, 
Mais a qui cent troupeaux de vaches et de beeufs, 

Et autant de brebis paissent les prez herbeux 

De Moselle et de Meuse, et ceux qui par la plaine 

De Bar foulent les fleurs, et les monts de Lorraine : 
Il a tant de bestail, qu’il n’a jamais esté 

En Hyver sans du laict, sans fromage en Esté, « 
Et ses paniers d’eclisse et ses vertes jonchées 

De caillotte de creme en tout temps sont chargées. 


| 


| 

Il s’esleve en beauté sur tous les Pastoureaux 
Comme un brave toreau sur les menus troupeaux, 
Ou comme un grand Cyprés sur un menu bocage, 
Ou comme un jeune Pin sur l’herbe du rivage. 

Un poil crespé de soye au menton luy paroist, 
Qui blond et delié entre les roses croist 
De sa face Adonine, ainsi comme se couvre 
De duvet un oiseau qui de la coque s’ouvre. 

D’une belle couleur et d’ceillets et de liz 
Ses membres sont par tout freschement embelliz, 
Et en mille fagons parmy la couleur vive 
De sa beauté reluist une grace naive : 

Son front est de l’Aurore, et comme Astres des cieux 
Sous une nuict brunette esclairent ses beaux yeux : 
Autant comme en beauté en adresse il abonde, 

Soit a jetter le dard, ou a ruer la fonde, 

A sauter, &@ luter, ou a force de coups 

Regaigner un chévreau de la gueule des loups. 

Comme l’herbe est l’honneur d’une verte prairie, 
Des herbettes les fleurs, et d’une bergerie 
Un toreau qui du pied pousse l’arene au vent, 
D’une fresche ramée un ombrage mouvant, 

Les roses d’un bouquet, les liz d’une girlande, 
Ainsi tu es ’honneur de toute nostre bande. 

La Chévre suit le Thin, le Loup la Chévre suit, 
Le Lion suit le Loup, Vherbe l’onde qui bruit, 

La Mousche a miel les fleurs, et lVestrangere Grué 
Suit au Printemps nouveau le train de la charué : 
Mais nous autres Pasteurs qui par les champs vivons, 
De mesme affection par les champs te suivons. 

Bergers, faites ombrage aux fontaines sacrées, 
Semez par les chemins les fleurettes pourprées, 
Depandez la Musette, et de branles divers 
Chantez 4 ce Charlot des chansons et des vers. 

Qu’il te tarde beaucoup que Vesper ne t’ameine 
La nuict, ot! tu mettras une fin 4 ta peine ! 


| Soleil haste ton char, accourcy ton sejour, 


Charlot a plus besoin de la nuict que du jour. 
L’amitié, la beauté, la grace et la jeunesse 


RONSARD, t. V. 20 

Appresteront ton lict, et par grande largesse 

Une pluye d’ceillets dessus y semeront, 

Et d’Ambre bien-sentant les draps parfumeront : 
Mille petits Amours ayant petites ailes 

Voleront sur le lict, comme és branches nouvelles 
Des arbres au Printemps revolent les oiseaux, 
Qui se vont esgayant de rameaux en rameaux : 
Comme un lhyerre espars pendra ta mariée 

A Ventour de ton col estroitement liée, 

Qui d’un baiser permis ta bouche embasmera, 
Et d’un autre plaisir ton cceur allumera. 

C’est une jeune fleur encores toute tendre : 
Helas! garde toy bien brusquement de la prendre, 
Il la faut laisser croistre, et ne faut simplement 
Que tenter ceste nuict le plaisir seulement. 

Comme tes ans croistront, les siens prendront croissance : 
Lors d’elle a plein souhait tu auras jJouyssance, 

Et trouveras meilleur mille fois le plaisir : 

Car Vattente d’un bien augmente le desir. 

Or le soir est venu, entrez en vostre couche, 
Dormez bras contre bras, et bouche contre bouche : 
La concorde & jamais habite en vostre lit : 
Chagrin, dissension, jalousie et despit 
Ne vous trouble jamais, ains d’un tel mariage 
Puisse naistre bien tost un genereux lignage 
Meslé du sang Lorrain et du sang de Valois, 

Qui Parthenope encor remette sous ses lois, 
Et puisse couronner ses royales armées 
Sur le bord du Jourdain, des palmes Idumées. 

A-tant se teut Bellot, et Perrot tout gaillard 

Enflant son chalumeau, luy respond d’autre part. 


PERROT. 


O Lucine Junon, qui aux nopces presides, « 
Et de Paons couplez ton beau Coche tu guides 
Aussi tost que les vents, ot il te plaist d’aller, 
Soit sur mer ou sur terre, au ciel ou dedans lair, 
Vien avecques ta fille amiable et benine 

Favoriser le jour des nopces de Claudine. 
Comme une belle rose est l’honneur du jardin, 
Qui aux rais du Soleil s’est esclose au matin, 
Claudine est tout ’honneur de toutes les Bergeres, 
Et les passe d’autant qu’un Pin fait les fougeres : 
Nulle ne la gaignée a scavoir fagonner 

Un chapelet de fleurs pour son chef couronner : 
Nulle ne sgait mieux joindre au liz la fresche rose, 
Nulle mieux sur la Gaze un dessein ne compose 
De fil d’or et de soye, et nulle ne sgait mieux 
L’aiguille demener d’un pouce ingenieux. 

Comme parmy ces bois volent deux tourterelles 
Que je voy tous les jours se caresser des ailes, 

Se baiser l'une Vautre, et ne s’entre-eslongner, 
Mais constantes de foy tousjours s’accompagner, 
Qui de leur naturel jusqu’a la mort n’oublient 
Les premieres amours qui doucement les lient : 
Ainsi puisses-tu vivre en amoureux repous 
Jusqu’a la mort, Claudine, avecque ton espous. 

Je m’en-vay sur le bord des rives plus secrettes 
Cueillir en mon panier un monceau de fleurettes, 
Afin de les semer sur ton lict genial, 

Et chanter 4 l’entour ce beau Chant nuptial. 

D’une si belle fille est heureuse la mere, 

Ton pere est bien-heureux, bien-heureux est ton frere, 
Mais plus heureux cent fois et cent encor sera, 

Qui en lieu d’une fille, enceinte te fera : 

Heureux sera celuy qui aura toute pleine 

Sa bouche de ton ris, et de ta douce haleine, 

Et de tes doux baisers, qui passent en odeur 

Des prez les mieux fleuris la plus souave fleur : 
Heureux qui dans ses bras pressera toute nué 

Toy Claudine aux beaux yeux du sang des Dieux venué, 
Qui hardy tastera tes tetins verdelets 

Qui semblent deux boutons encore nouvelets : 
Heureux qui pres la tienne allongera sa hanche, 

Qui baisera ton front, et ta belle main blanche, 

Et qui demeslera fil a fil tes cheveux 

Follastrant toute nuict, et faisant mille jeux : 

Celuy pri’ra la nuict que cent nuicts dure encore, 
Ou bien que de cent jours ne s’esveille 1’Aurore, 
Afin que paresseux long temps puisse couver 
Ses amours dans ton lict, et point ne se lever. 
Mais le soir est venu, et Vesper la fourriere 
Des ombres, a versé par le ciel sa lumiere : 
Il faut s’aller coucher. Quoy ? tu trembles du cceur 
Ainsi qu’un petit fan qui tremble tout de peur 
Quand il a veu le loup, ou quand loin de sa mere 
Il s’effroye du bruit d’une fueille legere. 
Il ne sera cruel : car une cruauté 
Ne scauroit demeurer avec telle beauté. 
Demain apres avoir son amitié cognue, 
Tu voudrois mille fois que la nuict fust venue 
Pour retourner encor aux amoureux combats, 
Et pour te r’endormir encore entre ses bras. 
Sus des-habille toy, et comme une pucelle 
Qui de bien loin sa mere & son secours appelle, 
N’appelle point la tienne, et vien pour te coucher 
Pres du feu qui te doit tes larmes desecher. 
Comme une tendre vigne a l’ormeau se marie, 
Et de mainte embrassée autour de luy se plie, 
Tout ainsi de ton bras en cent fagons plié 
Serre le tendre col de ton beau marié. 
Celuy puisse conter le nombre des arénes, 
Les estoilles des cieux, et les herbes des pleines, 
Qui contera les jeux de voz combats si dous, 
Desquels pour une nuict vous ne serez pas saouls. 
Or esbatez-vous donq, et en toute lesse 
Prenez les passe-temps de la breve jeunesse 
Qui bien tost s’enfuira, et au nombre des ans 
Qui vous suivent tous deux, egalez voz enfans. 
Ton ventre desormais si fertile puisse estre, 
Que d’un sang si divin puisse en bref faire naistre 
Des filles et des fils : des fils qui porteront « 
Les vertus de leur Pere empreintes sur le front, 
Et qui dés le berceau donneront cognoissance 
Que d’un Pere tres-fort auront pris leur naissance : 
Les filles en beauté, en grace et en douceur 

Par signes donneront un tesmoignage seur 

De la pudicité de leur mere divine, 

Qui de nostre grand Pan a pris son origine. 
Ainsi disoit Perrot, qui avecque le son 

De son pipeau d’avoine acheva sa chanson. 

Echo luy respondit : les bois qui rechanterent 

Le beau chant nuptial, jusqu’au ciel le porterent. 
Lors Michau tout gaillard sauta parmy les fleurs 

D’aise qu’il avoit eu d’ouyr les deux Pasteurs. 


MIcHAU, 


Vostre harmonie’ Enfans (disoit-il) est plus douce 
Que le bruit d’un ruisseau qui jaze sur la mousse, 
Ou que la voix d’un Cygne, ou d’un Rossignolet 
Qui chante au mois d’Avril par le bois nouvelet. 
De Manne a tout jamais voz deux bouches soient pleines, 
De roses voz chapeaux, voz mains de marjolaines : 
Jamais en voz maisons ne vous defaille rien, 

Puis que les chalumeaux vous entonnez si bien. 

Que chacun par accord s’entre-donne son gage : 
Perrot, pren le Panier, et toy Bellot la Cage : 
Retournez mes Enfans conduire voz toreaux, 

Et vivez bien-heureux entre les Pastoureaux. 


CHANT PASTORAL 
A Madame Marguerite Duchesse de Savoye. 


Je m’ennuyois de la pompe des Rois, 
Et pour la Court je vivois par les bois 
Seul 4 par-moy sauvage et solitaire, 
Loin des Seigneurs, des Rois, et du vulgaire : 
Plus me plaisoit un Rocher bien pointu, 
Un Antre creux de mousse revestu, 
Un long destour d’une seule valée, 
Un vif sourjon d’une onde reculée, 
Un bel esmail qui bigarre les fleurs, 
Voir un beau pré tapissé de couleurs, 

Ouyr jazer un ruisseau qui murmure, 
Et m’endormir sur la jeune verdure, 
QOu’estre a la Court, et mendier en vain 
Un faux espoir qui coule de la main. 
Au mois de May que l’Aube retournée 
Avoit esclose une belle journée, 
Et que les voix d’un million d’oiseaux, 
Comme a envy du murmure des eaux, 
Qui haut qui bas contoient leurs amourettes 
A la rousée, aux vents et aux fleurettes, 
Et que du ciel mille perles tomboient 
Sur les jardins, et rondes s’assembloient 
Pour abreuver les gentilles abeilles 
Qui de moissons ont les cuisses vermeilles : 
Lors que le ciel au Printemps se sou-rit, 
Quand toute plante en jeunesse fleurit, 
Que tout sent bon, et que la douce terre 
Ses riches biens de son ventre desserre 
Toute joyeuse en son enfantement : 
Errant tout seul tout solitairement 
J’entre en un pré, du pré en un bocage, 
Et du bocage en un desert sauvage, 
Ou j’avisay un Pasteur qui portoit 
Dessus le doz un habit qui estoit 
De la couleur des plumes d’une Grué : 
Sa panetiere a son costé pendué 
Estoit d’un loup, et l’effroyable peau 
D’un ours pelu luy servoit de chapeau. 
Lors appuyant un pied sur sa houlette, 
De son bissac aveind une Musette, 
La met en bouche, et ses lévres enfla, 
Puis coup sur coup en haletant soufla 
Et resoufla d’une forte halenée 
Par les poumons reprise et redonnée, 
Ouvrant les yeux et dressant le sourcy : 
Mais quand par tout le ventre fut grossy 
De la Chévrette, et qu’elle fut egalle 
A la rondeur d’une moyenne balle, 
A coups de coude en repousse la vois, 

Puis ¢a puis 1a faisant saillir ses doitz 
Sur les pertuis de la Musette pleine, 
Comme saisy d’une angoisseuse peine 
Palle et pensif avec le triste son 

De sa Musette il dit telle chanson. 

Petits aigneaux qui paissez sous ma garde 
Plus que devant il vous faut prendre garde 
De vostre peau pour la crainte des loups, 

Et de bonne hevure au soir retirez-vous : 

Plus ne verrez sauter parmy les prées 

Ny les Sylvains, ny les Muses sacrées : 

Tous noz pastis ne sont plus habitez 

Comme ils souloient des sainctes Deitez. 
Plus ne paistrez poliot ny lavande, 

Le dur chardon sera vostre viande : 

Et si verrez en toutes les saisons 

La ronce aigué escarder voz toisons. 

Et toy Harpaut qui te soulois defendre 
Contre les loups, maintenant faut apprendre 
D’estre humble et doux, et ne plus abboyer : 

Il faut apprendre a flechir et ployer, 

Et te couchant (puis qu’il n’y a plus d’ordre) 
Flatter les loups quand ils te voudront mordre. 
Et toy Musette, a qui presque j’avois 

Par sept conduits donné la mesme vois 
Qu’a son flageol avoit donné Tityre, 
Plus tu n’auras ce plaisir d’ouyr dire, 

La belle Nymphe a fait cas de tes chants, 
Car sa grandeur abandonne noz champs. 
Plus ne voudra ceste Nymphe divine 

A son grand Pan qui la France domine, 
Comme autres fois, tes chansons celebrer. 
Que tardes tu ? va t’en te démembrer 

De piece a piece, et si tu peux, transforme 
Ton corps venteux en sa premiere forme 
(Tu fus jadis sur la rive d’une eau, 

S’il m’en souvient, de pucelle un roseau :) 
Et 1a tousjours, quand tu seras attainte 
De guelque vent, ne sonne que ma plainte. 

Dedans le creux d’un rocher tout couvert, 
De beaux Lauriers, estoit un Antre vert, 
Ou au milieu sonnoit une fontaine 
Tout a Ventour de violette pleine : 

La s’eslevoient les ceillets rougissans, 

Et les beaux liz en blancheur fleurissans, 
Et l’ancolie en semences enflée, 

La belle rose avec la giroflée, 

La paquerette, et le passe-velours, 

Et ceste fleur qui a le nom d’Amours. 

Ceste fontaine en ruisseaux separée 
Baignoit les fleurs d’une course esgarée 
S’entre-lassant en cent mille tortis, 

Que ny chévreaux, ny vaches, ny brebis 
D’ergots fourchus n’avoient jamais foullée, 
Ny les Pasteurs de leurs lévres souillée. 

Un jour d’Esté qu’encores le Soleil 
N’a ses chevaux devallez au sommeil, 

Et qu'il se monstre encor plus haut qu’une aulne 
Dedans le ciel tout bigarré de jaulne, 

De pers, de bleu : je vey pres d’un rocher 

Un grand troupeau de Nymphes approcher, 
Toutes ayant en leurs belles mains blanches 
Un beau coffin tissu de jeunes branches. 

En-ce-pendant que l’une se baignoit, 

L’autre sautoit, et l’autre se peignoit, 

Je veis venir une belle Charite, 

Que les humains appelloient Marguerite, 
Des immortels Pasithée avoit nom, 
Toute divine en faicts et en renom. 

Elle marchant a tresses descoiffées 

Apparoissoit la Princesse des Fées : 

Un beau surcot de lin bien replié, 

Frangé, houpé, luy pendoit jusqu’au pié : 
Ses beaux talons qui fouloient la verdure, 
Deux beaux patins avoient pour couverture : 
Un Carquan d’or son col environnoit, 

Et son beau sein sans branler, se tenoit 
Pressé bien haut d’une boucle azurée, 

Telle qu’on voit la belle Cytherée. 

Elle cent fois d’un seul trait de ses yeux 
Avoit flechy les hommes et les Dieux 
Sans se flechir : car la fleche poussée 

De Varc d’Amour, ne lavoit point blessée, 
Et sienne et franche avoit tousjours esté 
Parmy les fleurs en toute liberté. 

A peine avoit dans les ondes voisines 
Lavé ses bras et ses jambes marbrines, 
Que tout soudain (ou soit qu’il vint des cieux, 
Ou soit qwil fust un Faune de ces lieux) 
Je veis venir par estrange aventure 
Un Dieu caché sous mortelle figure, 

Qui resembloit le pasteur Delien 
Gardant les bceufs au bord Amphrisien, 
Ou le Troyen, dont lV’ardente jeunesse 
Donna la pomme a Venus la Déesse. 

Ses beaux cheveux sous un Zephire mol 
En petits flots ondoyoient a son col : 

Ses yeux, son front, son allure et son geste 
Estoit pareil a celuy d’un celeste : 
Comme un Pasteur portoit dedans sa main 
Une houiette a petits cloux d’airain, 

Ou tout au bout dessus l’escorce dure 

De deux beliers se monstroit la figure 
Qui se choquoient, et aupres d’eux estoit 
Un loup portrait qui leurs chiens aguettoit. 

Si tost qu’il veit ceste belle Dryade, 
Blessé d’amour, il en devint malade : 
Et comme un feu qui aux espics se prend, 
Et de petit apres se fait plus grand, 

Puis tout a coup trouvant matiere preste 
Vient aux forests, et enflame leur teste : 
Ainsi amour tellement l’embrasa, 

Que ceste Nymphe 4 la fin il osa 

Ravir au doz, l’emportant en Savoye 
Comme un Lyon le doux suc d’une proye. 
Tant seulement j’en entendy la vois 
Esvanouye au milieu de ces bois, 

Qui parvenoit a mon oreille a peine, 
Comme la voix de quelque Nymphe en peine. 

Or en voyant dans ces champs l’autre jour 
Un pigeon blanc empiété d’un autour, 
Qui l’emportoit pour luy servir de proye 
Dessus les monts de la haute Savoye, 

Je prevy bien linfortune futur, 

Et Vengravay dedans le tige dur 

De ce coudrier : encore l’escorce verte 

De l’engraveure apparoist entre-ouverte : 
Y adjoustant ces vers pleins de soucy 
Qu’encore un coup je vais redire icy : 

A ton depart les gentilles Naiades, 
Faunes, Sylvains, Satyres et Dryades, 
Pans, Deitez, de ces Antres reclus 
Sont disparus, et n’apparoissent plus. 

Loin de noz champs Flore s’en est allée, 
Pomone a pris autre part sa volée, 

Et Apollon qui fut jadis berger, 

Dedans noz champs ne daigne plus loger, 
Et le troupeau des neuf Muses compaignes 
Ainsi qu’en friche ont laissé noz montaignes 
Pour le regret de leur dixieme Sceur 

Qui les passoit de chant et de douceur : 
Bref de noz bois toutes Deitez saintes, 
Cypris la belle, et ses Graces desceintes 
En nous laissant pour si piteux depart 
La larme a lceil, habitent autre part. 
Plus les rochers ny les Antres rustiques 
Ne seront pleins de fureurs Poétiques : 
Echo se taist, et ne veut plus parler, 
Tant a regret de te voir en-aller. 

Las! maintenant en ta fascheuse absence 
Le champ ingrat trompera la semence 
Se démentant, et en lieu de moissons 
Ne produira que ronces et buissons ; 

Si que je crains que malheur ne nous vienne 
~Qu’en autre fleur un Ajax ne devienne, 
Et que Narcisse encor ne soit mué, 

Et d’Apollon Hyacinthe tué, 
Et qu’en Soulsy ne jaunisse Clytie, 
Et que la peau du Satyre Marsye 
Ne saigne tant, que du doz escorché 
Ne se reface un grand fleuve espanché, 
Puis que Manto, et la Nymphe Egerie 
N’ont plus le soin de nostre bergerie. 
O demy-Dieux, 6 gracieux esprits 
Qui de pitié le coeur avez espris, 
O monts, 6 bois, 6 forests chevelués, 
O rouges fleurs, jaunes, palles et blués, 
O terre, 6 ciel, 6 fontaines et vens, 
Faunes, Sylvains, et Satyres, et Pans, 
Et toy Clion, qui fus jadis ma Muse, 
Entre mes mains casse ta Cornemuse, 
Puis qu’aussi bien sans faveur et sans loz 
Pendroit en vain une charge a mon doz. 
Pasteurs Frangois, n’enflez plus les Musettes, 
Pour son depart elles seront muéttes : 
Dedans le ciel leur chant esvanouy, 
Comme il souloit, ne sera plus ouy : 
Si m’en croyez, allons en Arcadie, 
Et flechissons de nostre melodie 
Roches et bois, tygres, lyons et loups, 
Puis que la France est ingrate vers nous : 
Puis que la Nymphe en qui fut l’esperance 
Des bons sonneurs, s’escarte loin de France, 
Allons nous-en, sans demourer icy 
Pour y languir en peine et en soucy. 
Qui fera plus d’un annuel office 
Parmy les bois aux Muses sacrifice ? 
Qui plus de fleurs les ruisseaux semera ? 
Qui plus le nom de Palés nommera 
Parmy les champs ? et qui plus aura cure 
De noz troupeaux et de nostre pasture ? 
Qui plus a Pan daignera presenter 
Les Pastoureaux pour les faire chanter ? 
Qui de leur flute appaisera les noises ? 
Qui jugera de leurs chansons Frangoises ? 

Qui donnera le prix aux mieux disans, 
Et sauvera leurs vers des mesdisans ? 

Adieu troupeau qui pres moy soulois vivre, 
Adieu Vandome, adieu, je la veux suivre 
Par les rochers, les antres et les bois, 
Savoisien en lieu de Vandomois. 

Dans le pays ow la belle Atalante 
Mettra les pieds, tousjours dessous sa plante, 
Fust-ce en hyver, les roses s’esclouront, 

Et de laict doux les fontaines courront, 
Les chesnes durs su’ront la liqueur rousse 
Du miel espais, et la manne tresdouce 

Sur le sommet des arbres coulera 

Et sur le tronc le beau liz fleurira, 

Les chesnes creux parleront les oracles, 
Plus que jamais on voirra de miracles : 
Car les rochers nostre langue apprendront, 
Et les pingons, rossignols deviendront : 
Tous les Pasteurs au retour de l’année 
Luy dedi’ront une feste ordonnée, 
Feront des voeuz, et donneront le pris 
A qui sera de chanter mieux appris : 
Si qu’a jamais comme une colombelle 
Par les Pasteurs volera toute belle 

De bouche en bouche, et par mille beaux vers 
Son nom croistra dedans les arbres verts, 
Qui garderont dans l’escorce entamée 
A tout jamais sa vive renommée, 

Pour devenir plus vieille quelque jour 
Que ces rochers plantez tout a l’entour. 

Tant qu’on voirra sur les Alpes chenués 
Ou s’appuyer ou degouter les nués : 

Tant qu’en hyver on voirra les torrans 
Avec grand bruit encontre-val courans : 
Tant que les cerfs aimeront les bocages, 
L’air, les oiseaux, les poissons les rivages : 
Tant que mon cceur mon corps animera, 
Tant que ma main ma Musette aimera, 
Tousjours par tout, sans repos et sans cesse 

Je chanteray ceste belle Déesse 

La MARGUERITE, honneur de nostre temps, 

Dont la vertu fleurist comme un Printemps. 
Et toy Chanson si rudement sonnée, 

Demeure icy ot je t’ay fagonnée 

Dedans ce bois, au pied de ce rocher : 

Ii ne faut plus de la Court approcher, 

Ou sans appuy tu rougirois de honte, 

Et de ta voix on feroit peu de conte. 
Or-sus paissez, paissez pauvres brebis, 

Allez par l’herbe, emplissez vous le Pis, 

Broutez assez ceste douce verdure 

Pour emporter aux aigneaux nourriture, 

Qui en bésiant dans le toict ont desir 

De vous sucer le laict tout a loisir. 

Et quoy troupeau! tu es insatiable, 

La nuict arrive, il faut gaigner l’estable : 

Voicy les loups qui ont accoustumé 

De brigander quand le jour est fermé, 

Ils font le guet, et plus de rien n’ont crainte,. 
Car la bonté par les champs est estainte. 
A-tant le jour peu a peu s’embrunit, 

Et le Pasteur comme le jour finit 
Son chant rural : destendit sa Musette, 
Dedans sa main empoigna sa houlette, 
Chassant devant le troupelet menu, 
Harpaut son chien, et son belier cornu. 


ECLOGUE III! 
OU 
DU-THIER. 


Les Pasteurs 
BELLOT, PERROT, BELLIN. 


De fortune Bellot et Perrot dessous l’ombre 
D’un vieil chesne touffu avoient serré par nombre, 

L’un a part ses brebis, et l’autre ses chévreaux, 
Et tous deux sur la lévre avoient les chalumeaux : 
L’un et l’autre tenoit son eschine appuyée 
Sur l’escorce d’un chesne, et la jambe pliée 
En croix sur la houlette, et leur mastin estoit 
Couché pres de leurs pieds, qui les loups aguettoit. 
Ce-pendant que Bellot chantoit sa Dianette, 
Et que Perrot faisoit apprendre a sa Musette 
Le sainct nom de Charlot, et d’Annot, que les bois, 
Les fleuves et les monts ont ouy tant de fois 
Redire a son flageol, que ces Dieux le cognoissent 
Mieux que les gras troupeaux le Thim domt ils se paissent: 
Voicy venir Bellin, qui seul avoit erré 
Tout un jour a chercher son belier adiré, 
Qu’a peine il ramenoit, ayant lié sa corne 
A un lasset coulant d’un tortis de viorne. 
Or ce Bellin estoit de chanter bon ouvrier, 
D’habits et de facon resembloit un chévrier, 
Tl avoit en la main une houlette dure : 
Sa Musette pendoit au long de sa ceinture, 
De moélle de jonc il portoit un chapeau, 
En lieu d’un paletoc se vestoit d’une peau 
D’un chévreau marqueté de couleur noire et blanche, 
Qu’une boucle d’airain luy serroit sur la hanche, 
D’un chévreul avorté un baudrier il avoit : 
Son mastin a gros poil pas a pas le suivoit, 
Qui abayoit son ombre, et mordoit a la fesse 
Le belier qui trainer par la corne se laisse. 
Si tost que je le vy, si tost je le cognu, 
Et luy criay de loin : Tu sois le bien-venu, 
Couche toy pres de nous, ou si le mol ombrage 
Du chesne te desplait, voy cest Antre sauvage, 
Au fond de ce vallon nous irons si tu veux, 
Et la tu chanteras le tiers avec nous deux. 
Au bout de l’Antre sonne une vive fonteine, 
Ses bords sont pleins de mousse et le fond d’une aréne 
Que l’onde en sautellant fait jaillir ¢a et 1a, 
Et dit-on qu’autrefois la fontaine parla. 
Une vigne sauvage est rampant sur la porte, 

Qui en se recourbant sur le ventre se porte 
D’une longue trainée, et du haut jusqu’a bas 
Peu chargez de raisins laisse pendre ses bras. 
Les sieges sont de tuf, et autour de la pierre 
Comme un passement verd court un sep de lhyerre. 
L’Antre n’est guiere loin, tu le verras d’ici 
Si tu veux t’ergotter, ou te tenir ainsi 
Debout comme je suis, ou grimper a ce saule, 
Ou bien d’un sault leger monter sur mon espaule. 
Mais ne bougeon d’icy, cest ombrage est bien frais, 
Et bien frais est le vent qui vient de ces forés : 
Bien doux est ce ruisseau, bien douces ces Bergeres 
Qui desgoisent leur chant aupres de ces fougeres : 
Ton belier les oit bien, qui ne fait qu’escouter, 
Et depuis leur chanson n’a pas daigné brouter. 


BELLIN. 


Ne bougeon, mon Perrot, l’ombre du chesne est bonne : 
Icy parmy les prez la belle herbe fleuronne, 

Icy les papillons peints de mille couleurs, 

Et les mousches a miel s’assisent sur les fleurs : 
Icy sur les ormeaux se plaint la tourterelle, 
Icy le colombeau baise la colombelle, 
Philomele se deult, et d’un gentil babil 
Progné d’une autre part lamente son Ity]l. 

De vous deux une Eclogue a l’envy soit jouée : 
Perrot, les Loups m’ont veu, ma voix est enroiiée, 
Je ne scaurois chanter, et quand je le voudrois 
(Je jure par ton bouc) encor je ne pourrois : 

Car on m’a desrobé a ceste matinée 

L’anche de mon bourdon que tu m’avois donnée. 
J’ay bien veu le larron qui s’enfuyoit de moy, 

Et tant plus 4 Thenot je le monstrois au doy, 

Plus il gaignoit le bois et se cachoit derriere 

(Afin qu’on ne le vist) d’une espesse ronciere, 


320 ECLOGUE IV 


PERROT. 


Ce n’est pas d’aujourd’huy qu’on voit force larrons 
Entre les Pastoureaux : par tous les environs 
De ces prochains taillis on ne voit autre chose : 
C’est pourquoy mon mastin toute nuict ne repose, 
Et ne fait qu’abayer. Bellot encores hier, 
Comme il dormoit seulet sous l’ombre d’un coudrier, 
‘Perdit sa chalemie, et son pipeau d’avaine, 
Qui valoient bien d’achat quatre toisons de laine. 
Depuis je vy Thoumin, qui dans le carrefour 
Out tu vois cest ormeau, enfloit tout a lentour 
Les veines de son col, pour vouloir contrefaire 
Bellot : mais le pipeau ne le vouloit pas faire, 
Ains d’un son miserable irritoit par les champs 
Les Geais et les Pivers a respondre a ses chants. 
Et moy, j’ay bien perdu ma Loure toute entiere, 
Que Pernet desroba dedans ma panetiere. 
Je haslay mon mastin apres le larronneau, 
Que si pres le suivit, qu’il le prist au manteau : 
Il se sauva pourtant, et de la Loure mienne 
Tousjours sonne depuis, et jure qu’elle est sienne : 
Janot scait bien que non : car il me la bailla, 
Et de nuict et de jour curieux travailla 
Pour m’en faire jouér, contrefaisant la Muse 
Qui chanta les Bergers és bois de Syracuse. 
Ne laisse pour cela, mon Bellot, de chanter : 
Les bois ne sont pas sourds, ils pourront t’escouter. 
Echon nous respondra, et nous ferons egalles 
Noz rustiques chansons a la voix des Cygalles. 
Chanton l’un apres l’autre, et en ceste fagon 
Que Phceebus aime tant, dison une chanson. 


BELLOT. 


Mes vers au nom de Pan il faut commencer, Muses : 
Pan est Dieu des Pasteurs, il a de moy soucy, 
Il daigne bien danser dessous mes cornemuses, 
Il a soin de la France et de mes vers aussi. 

PERROT. 


Au sainct nom de Palés il faut que je commence : 
Palés ainsi que Pan aime les Pastoureaux, 
Au bruit de mon flageol bien souvent elle danse, 
Elle a soin de mes vers, et de tous mes troupeaux. 


BELLOT. 


Diane, qui les Cerfs va suivant a la trace, 
A qui tout le beau front en Croissant apparoist, 
Ne cognoist pas si bien en courant a la chasse 
Les meutes de ses chiens, comme elle me cognoist. 


PERROT. 


Phoebus le chevelu, Dieu qui preside a Chynte, 
M’aime plus que son Luth : je fais sa volonté, 
Tousjours ses dons je porte, au sein son Hyacinthe, 
Son Laurier sur le front, sa trousse 4 mon costé. 


BELLOT. — 


Deux petits ramereaux je porte 4 mon Olive, 
Dénichez d’un grand orme a gravir mal-aisé, 
Afin de la baiser, s’elle veut que je vive : 
Autrement je mourray, si je n’estois baisé. 


PERROT. 


Je portay l’autre jour deux tourtres a Cassandre, 
Et mon present et moy beaucoup elle prisa : 
De sa blanchette main Voreille me vint prendre, 
Et plus de mille fois doucement me baisa. 


BELLOT. 


Il ne faut comparer ma Bergere a la tienne, 
Non plus qu’une fleur vive & des boutons faniz : 
La tienne est toute brune, et tu s¢ais que la mienne 
(Tu la vis autre jour) est plus blanche que liz. 


Ronsarp, t. V, 21 

PERROT. 


La couleur blanche tombe, et la couleur brunette 
Est tousjours en saison, et ne se flestrit pas : 
On cueult du Baciet la fleur toute noirette, 
Le Liz qui est tout blanc, bien souvent tombe a bas. 


BELLOT. 


Je ne veux plus aller ok) ma Nymphe sejourne, 
J’y perds tousjours mon cceur esgaré qui la suit, 
Comme un bouc adiré qui le soir ne retourne 
A lestable, et d’amour s’esgare toute nuit. 


PERROT. 


Je n’ose voir la mienne, elle m’a fait maiade 
Plus de trois jours entiers en extreme langueur : 
Je ne sgay quels amours sortoient de son ceillade, 
Qui de cent mille traits me percerent le cceur. 


BELLOT, 


Mon mastin, garde bien de mordre ma mignonne 
Si elle me vient voir, ains baise luy les pieds : 
Mais abaye de loin, si de quelque personne 
Au milieu de noz jeux nous estions espiez. 


PERROT. 


J’aime bien mon mastin, par luy je vy m’amie 
L’autre jour que le chaut me faisoit sommeiller : 
Elle jettoit des fleurs sur ma bouche endormie, 
Mon mastin abayoit a fin de m’esveiller. 


BELLOT. 


Que tousjours Avanson maugré lage fleurisse : * 
Car il aime les vers, et tous ceux qui les font. 
Je pais & son honneur une belle Genisse, 
Qui de blanche couleur porte une estoille au front. 

PERROT. 


Mon Du-thier dans le Ciel puisse prendre sa place, 
Car il m’aime, et tous ceux qui vont bien escrivant : 
Jeluy pais un Toreau qui les Pasteurs menace 
De la corne, et du pied pousse l’arene au vent. 


BELLOT. 


Quiconque aime Avanson, par ses champs toutes choses 
Luy puissent a souhait venir de toutes pars : 
Quelque part qu’il ira, les ceillets et les roses, 
Et fust-ce aux jours d’hyver, luy naissent sous les pas. 


PERROT. 


Quiconque aime Du-thier, qu’il flechisse les marbres, 
Qu’en parlant le doux miel luy coule de la vois, 
Le Regelice soit racine de ses arbres, 
De sucre ses rochers, de canelle ses bois. 


BELLOT. 


S’il est vray que je chante aussi bien, qu’és montaignes 
Chantent au mois de May les doux Rossignolets, 
Nymphes je vous suppli’, paissez par ces campaignes 
D’herbettes et de fleurs mes petits aignelets. 


PERROT 


S’il est vray que je chante aussi bien que Tityre, 
Et que du premier rang tousjours vous m’avez mis, 
Nymphes je vous suppli’, que mon troupeau n’empire, 
Paissez-le de bonne herbe, et luy enflez le Pis. 


BELLOT. 


De laict puissent couler les ondes de mon Loire, 
Ses bords soient pour jamais d’hyacinthes semez, 
Et de ces belles fleurs qui gardent la memoire, 

Et le beau nom des Rois en elles transformez. 

PERROT. 


Mon Loir coule de miel, son arene soit pleine 
De perles et rubis, et sa rive d’esmail, 
Ses coustaux de raisins, et de froment sa plaine, 
De manne ses forests, et ses prez de bestail. 


BELLOT. 


Mais d’ot vient que mon bouc, qui sautoit si alaigre, 
Qui gaillard dans ces prez cossoit contre mes boeufs. 
Depuis qu'il vit ta chévre, est devenu si maigre ? 

Je ne scgay qu'il auroit, s’il n’estoit amoureux. 


PERROT. 


La chévre que tu dis, sur une pierre dure 
Avorta l’autre jour, depuis elle ne paist 
Ny saule ne fouteau, c’est un mauvais augure : 
Bellot, si tu le sgais, dy le moy s’l te plaist. 


BELLOT. 


Je cognois des Pasteurs, qui noz boeufs ensorcellent 
De regards enchantez : puissent ils arriver 
Avecques leur troupeau, quand les fleurs renouvellent, 
Au Printemps en Afrique, en la Thrace l’ Hyver. 


PERROT. 


De ce taillis prochain deux vieilles sont sorties, 
Qui m’ont ensorcelé mon pauvre toreau blanc : 
Puissent elles dormir au milieu des orties, 
Aprés avoir gratté leurs corps jusques au sang. 


BELLOT. 


Si j’avois mon Olive, et les barbes des lévres 
De mes boucs estoient d’or, et si tant d’or javois 
Que de poil se herisse en la peau de mes chévres, 
Je ne voudrois pas estre un Faune de ces bois. 

PERROT. 


Si mes brebis portoient une toison dorée, 
Si j’avois ma Cassandre, et mes beliers cornus 
Avoient les ergots d’or, au coeur de ceste prée 
Je bastirois un Temple a la belle Venus. 


BELLOT. 


Ja la chaleur se passe, et le Soleil s’abaisse, 
Les vents sont abaissez, les bois dorment sans bruit : 
Mais la flame d’amour qui jamais ne me laisse, 
Plus s’allume en mon cceur, plus s’approche la nuict. 


PERROT. 


La nuict nourrit le mien que je ne puis esteindre. 
Avaller toute l’eau de la mer me faudroit : 
Mais pour boire la mer, il ne seroit pas moindre : 
Plus je l’arrouserois, et plus il reviendroit. 


BELLOT. 


Desur deux chesneteaux hier a toute force 
Avanson je gravay avecques un poin¢gon : 
Les deux chesnes croistront, et la nouvelle escorce 
Portera jusqu’au Ciel le nom de d’Avanson. 


PERROT. 


A la Déesse Echon qui par les bois resonne, 
J’apprens le nom Du-thier si souvent et si bien, 
Que parmy les forests ceste Nymphe ne sonne 
Ny entre les rochers, autre nom que le sien. 


BELLOT. 


Hou mastin ! va chasser mon bouc que je voy pendre 
Sur le haut de ce roc, il pourroit trebucher : 
Fay-le icy venir paistre ot l’herbe est la plus tendre, 
Si je prens ma houlette ! il se fait bien chercher, 

PERROT. 


Pres des meres paissez, paissez parmy l’herbette 
Petit troupeau d’aigneaux, pour la crainte des loups : 
Tousjours devers le soir la beste vous aguette : 

Ne vous eslongnez pas, elle courra sur vous. 


BELLOT. 


Dy moy quelle herbe fait les hommes invisibles 
Mise desur la langue, a fin de l’esprouver, 
De qui Janne faisoit des choses impossibles : 
Tu me seras un Dieu, si tu la peux trouver. 


PERROT. 


Mais devine toy-mesme, et tu seras Prophete 
Le plus grand des Pasteurs, de quelle herbe est changé 
Le cceur d’une pucelle, et de cruelle est faite 
Plus douce 4 son amy quand elle en a mangé ? 


BELLIN. 


' Il ne faut point entrer en si longue dispute 

Mon Bellot mon amy, pren de moy cette Flute : 

Fredel, ce bon ouvrier, de Buis la fagonna, 

Et par quatre pertuis le vent il luy donna. 

Toy, Perrot, prens aussi ceste belle Chévrette : 

Son ventre est fait de Cerf, son anche de Coudrette, 

Son bourdon de Prunier : jamais ne perd le vent : 

Car elle est bien cirée et derriere et devant. 
Perrot prit la Chévrette, et seul par les valées 

Et les bords plus secrets des rives reculées 

Alloit sonnant Du-thier : Du-thier sonnoit sa vois, 

Et Du-thier respondoient les Antres et les bois. 

Il le sonnoit au soir quand le Soleil se couche, 

Le sonnoit au matin quand il sort de sa couche, « 

Le sonnoit 4 midy alors que les troupeaux 

Remaschent leur viande 4 l’ombre des ormeaux : 

Car il aimoit Du-thier, autant que les Avettes 

Aiment au mois d’Avril les odeurs des fleurettes, 
Les brebis la rosée : et dés ceste heure 1a 
Perrot laissa les bois, et aux Roys s’en-alla. 


ECLOGUE V. 


Les Pasteurs. 
CARLIN, XANDRIN, LANSAC. 


Deux freres Pastoureaux, qui avoient pris naissance 
De Pan qui commandoit nagueres a la France, 
Tous deux d’ages pareils, se r’encontrant un jour 
Apprindrent aux forests a parler de l’amour : 
Tous deux avoient appris d’enfler les cornemuses, 
L’un dessous Amyot ie grand amy des Muses, 
Et Vautre dessous Selve, a qui Phoebus donna 
Sa Lyre et son Laurier quand il le couronna. 
Tous deux estoient scavans, bien appris a semondre, 
Bien appris 4 chanter, bien appris a respondre : 
Tous deux apparoissoient miracle de leur temps, 
Faisans naistre des fleurs plustost que leur printemps. 
Comme Carlin un jour retournoit de la chasse 
(L’un avoit nom Carlin, l’autre Xandrin) il passe 
Aupres d’une fontaine, ot son frere Xandrin 
Paissoit ses gras aigneaux de verd trefle et de thin : 
Aussi tost que Carlin l’apperceut, il s’escrie, 


CARLIN. 


Xandrin gentil Pasteur, chanton je te supplie : 
Tous les Bergers d’icy ont estimé de toy 
Que tu es plus sgavant a bien chanter que moy : 
Je viens pour t’essayer, et te faire cognoistre 
Qu’en l’art de bien chanter je ne trouve mon maistre. 

XANDRIN. 


Carlin gentil Berger, je suis prest de chanter : 
Mais avant le combat il ne faut se vanter, 
Approche, me voicy : je te feray cognoistre 
Qu’en l’art de bien chanter je ne trouve mon maistre. 
Mais que veux-tu gager ? 


CARLIN. 


Tout ce que tu voudras : 
Je gage deux aigneaux, gage deux chévreaux gras. 


XXANDRIN. 


En lieu des tes aigneaux je veux mettre une tasse 
Qui quatre fois le prix de ton gage surpasse, 
Nouvellement tournée : encores elle sent 
La cyre et le burin : une vigne descent 
Tout 4 lentour des bords, qui de raisins chargée 
Est de quatre ou de cing pucelles vendangée, 

L’une tient un panier, l’autre tient un couteau, 
Et lV’autre de ses pieds presse le vin nouveau 
Qui semble s’escouler dans la cuve profonde. 

A Vombre de la vigne est une Nymphe blonde 
A cheveux deliez, qui se couvre le flanc 
Et le corps seulement d’un petit linge blanc : 
Deux Satyres cornus sont aupres de la belle, 
Qui ont les yeux enflez de trop veiller pour elle, 
Blessez de son amour : mais peu se challant d’eux, 
Quelquefois desur l’un, quelquefois sur les deux 
Mignarde son regard, et se prend & sou-rire 
Leur donnant le martel, et ne s’en fait que rire. 

Un Pescheur est assis au bord du Gobelet, 
Qui courbé fait semblant de jeter son filet 
Dans la mer pour pescher, puis de toute sa force 
Et de mains et de nerfs et de veines s’efforce 
De le tirer sur l’eau : ses muscles grands et gros 
S’enflent depuis son chef jusqu’au bas de son dos: 

Tout le front luy degoutte, et bien qu’il soit vieil homme, 
Le labeur toutefois ses membres ne consomme : 

Son ret est dessous l’eau, et diriez a le voir 

Qu’en tirant il ahanne, et ne le peut r’avoir. 

Ma lévre au Gobelet n’a touché pour y boire : 

Tu Vauras toutefois si tu as la victoire. 


CARLIN. 


Je gage une Musette au lieu de ton vaisseau, 
Qui me couste en argent la valeur d’un Toreau, 
Que d’un ligneul ciré au genouil j’ay fait coudre : 
Son ventre est peau de Cerf, ses anches sont de Coudre, 
Son bourdon est de Buis, son pipeau de Prunier. 
C’est un chef d’ceuvre grand! Janot ce bon ouvrier 
En ces bois l’autre jour me la vendit bien chere : 
Je la voulois donner a Margot la Bergere, 

Margot qui par les bois garde icy comme nous 
Les troupeaux de Catin, et fait la guerre aux Loups. 

Ou bien si tu ne veux, je mets ma panetiere : 
D’un avorton de Biche est la peau toute entiere : 
Et te diray comment j’ay receu ce bon-heur 
Que de l’avoir pour mienne et d’en estre Seigneur. 

L’autre jour en gardant mes boeufs en ce bocage, 
Je vy qu’un Loup suivoit une Biche sauvage, 

Et la pressoit si fort que desja la tenoit, 

Et d’haleine et de pouls moindre elle devenoit : 
Elle battoit des flancs, sa langue estoit tirée, 
Comme estant j&4 du Loup la proye desirée : 

Quand en prenant mon arc je le banday soudain, 
Je le courbe en Croissant de la senestre main, 

Je Veslongne du front, puis comme bien adextre, 
De l'autre je approche a la mammelle dextre : 
L’arc soudain se desbande, et le trait fait un son, 
Qui passant vistement de buisson en buisson, 
Siflant et fendant l’air, entama d’aventure 

La Biche sous le coeur de mortelle ouverture 

Un peu dessous l’espaule : elle tombe a genoux, 
Et le Loup s’enfuyt fremissant de courroux. 


330 ECLOGUE V 


J’approche et la decoupe, et comme je m’arreste 
A vouloir décercler les tripes de la beste, 
Je vy trembler un Fan, lequel me sembla beau, 
De taches marqueté : j’en escorchay la peau, 
J’en fis ma panetiere, ol quatre ou cinq cachettes 
Se trouvent 14 dedans comme belles chambrettes, 
L’une a mettre le pain, l’autre 4 mettre des nois, 
L’autre 4 mettre la fonde et mon vaisseau de bois. 
Or tienne elle sera, si Pan te favorise, 
Estant victorieux de si belle entreprise. 


XANDRIN. 


Qui sera nostre juge, et voudra sans faveur 
Donner au mieux disant la victoire et l’honneur ? 
Appellon ce Pasteur qui est docte en Musique, 
Qui de tels differents entend bien la pratique : 
C’est celuy que mon chien abbaye : vois-tu pas 
Comme gaillard il vient devers nous le grand pas ? 
A voir sa panetiere et sa grise jaquette, 
Son chapeau fait de jonc, sa fonde et sa houlette, 
C’est le Pasteur Lansac, des Muses le soucy, 
Dont le renom s’honore en autre part qu’icy : 
Le Tybre l’a cognu, et les eaux argentines 
De la Touvre qui est toute blanche de Cygnes. 


CARLIN. 


Juge nous sans faveur, donne a celuy le prix 
Qui sera de nous deux a chanter mieux appris : 
Nostre combat ne vient pour noise ny querelle, 
C’est pour voir qui aura Maistresse la plus belle. 
» Tous deux ne sommes qu’un : bien souvent l’amitié 
» Par un joyeux combat renforce de moitié. 


LANSAC. 


Or-sus assisez-vous, icy lherbe est fleurie, 
Icy la vigne tendre aux ormeaux se marie, 


a 

Icy l’ombrage est frais, icy naissent les fleurs, 
Icy le Rossignol rechante ses douleurs, 

Icy l’onde murmure, et le gentil Zephire 

Au travers de ce bois par les fueilles souspire. 
Carlin chante premier, et toy Xandrin apres 
Fais en luy respondant, retentir ces forests. 


CARLIN. 


Du puissant Jupiter les Princes out leur estre, 
Les Rois au temps passé estoient des Pastoureaux. 
Apollon et Mercure autrefois ont fait paistre, 

(Fils de Dieux comme nous) ici bas les troupeaux. 


XANDRIN. 


Pan preside aux Pasteurs, du ciel il me regarde, 
Il entend ma priere, il escoute mes chants : 
Sur la France et sur moy de bon ceil il prend garde, 
Il nourrist mes troupeaux et augmente mes champs. 


CARLIN. 


Depuis le mortel coup, qui (tout le cceur me serre 
Las / quand il m’en souvient, d’angoisses et de pleurs) 
Envoya Pan au ciel, la plus fertile terre 
N’a produit que chardons en leu de belles fleurs. 


XANDRIN. 


En lieu de bon froment est sorty la Nielle, 
Chardons pour Artichaux, Chenarde pour Safran : 
Toute chose est changée, et la Rose nouvelle 
Et les Liz sont flestris aux plus beaux jours de l’an. 


CARLIN. 


Que vous estes heureux d’avoir pris accroissance, 
Chesnes qui faites ombre a ces bois d’icy prés ! 
Les petits buissonnets n’ont force ny puissance : 
Je voudrois estre grand comme ces grands forests, 

XANDRIN. 


L’age ne sert de rien, pourveu que le courage 
Soit grand et genereux : ces buissons que tu vois 
Qui ne font aujourd’huy sinon un peu d’ombrage, 
Deviendront quelque fois aussi haut que ces bois. 


CARLIN. 


Paissez douces brebis, paissez en ceste plaine 
Bonne herbe, et toy mon chien garde bien mon troupeau : 
Quand j’auray le loisir, toutes en la fontaine 
Je vous iray laver pour vous blanchir la peau. 


XANDRIN. 


'  Bouc qui frappes du pied, et de la corne pousses 


Le front de mes chévreaux, sois desormais plus dous : 
Il ne faut irriter mes chévres qui sont douces, 
Autrement tu serois la pasture des Loups. 


CARLIN. 


Ne reviendra jamais ceste saison dorée 
Ou les Pasteurs Charlots par les champs fleurissoient ? 
Quand la terre portoit sans estre labourée 
Les bleds qui de leur gré par les champs jaunissoient ? 


XANDRIN. 


Entre les hommes vifs tousjours vit l’esperance, 
Pren courage Carlin, ce bon temps reviendra : 
Les eaux courront de laict, le miel prendra naissance 
Des Chesnes, et Hyver le Printemps deviendra. 


CARLIN. 


Fleuves enfans de l’Air, et vous fleurs bien-aimées, 
Si chantant voz honneurs, quelque honneur je regoy, 
Paissez & mon souhait mes brebis affamées, 

Et si Xandrin y vient, faites luy comme a moy. 

XXANDRIN. 


Herbes qui fleurissez, douces plantes sacrées, 
Si au son de mes vers je vous vais esbatant, 
Paissez 4 mon souhait mes aigneaux par ces prées, 
Et si Carlin y vient, qu’il en recoive autant. 


CARLIN. 


Nymphes mon cher soucy, permettez que je face 
Des vers tels que Francin ce grand Pasteur divin, 
Ou bien s’il ne vous plaist me faire ceste grace, 

En voeu je luy pendray mon flageol a ce Pin. 


XANDRIN. 


Bergers, d’un verd Laurier faites une couronne 
Pour honorer mon chef : car si le Ciel jalous 
De V’honneur des Pasteurs beaucoup d’age me donne, 
J’espere quelque jour estre maistre de vous. 


CARLIN. 


De mon flageol un jour puisse-je tant apprendre, 
Que je chante a l’envy les honneurs de Catin 
Qui douce m’a nourry, comme une mere tendre 
Son enfant le plus cher nourrist de son tetin. 


XANDRIN. 


Ainsi que toy je veux chanter les honneurs d’elle, 
J’espere de sa main des Lauriers triomphans : 
Douce elle m’a nourry, comme autrefois Cybelle 


Sur les monts Ideans nourrissoit ses enfans. 


CARLIN. 


Je veux de gazons verds, pour mieux luy faire hommage 
Luy dresser un Autel couvert de Poliot, 
Ou de Cormier taillé je mettray son Image, 
Celle des deux Francins, celle de Henriot. 

XANDRIN. 


Je veux chanter deux vers sur mon tuyau d’avéne : 
Le vent les portera le long de ces pastis : 
Catin temporisant souffrit beaucoup de peine 
Pour gardey noz troupeaux quand nous estions petits. 


CARLIN. 


Que ne tiens-je en mes bras la douce Pastourelle 
Qui le cceur m’a ravy d’un regard gracieux ? 
Qui de corps et de taille et de face est si belle, 
Que je suis trop heureux de languir pour ses yeux ? 


XANDRIN. 


Je ne voudrois avoir les troupeaux d’Arcadie, 
Ny des plus riche Roys les tresors plantureux : 
Si j’avois seulement un baiser de m’amie 
Dessous ces verds coudriers, je serois trop heureux. 


CARLIN. 


Si tost que dans ces champs arrive Galathée, 
Les herbes et les fleurs naissent par tout icy : 
Mais si tost qu’autre part sa veué est escartée 
Pour s’en-aller de moy, les fleurs s’en-vont aussi. 


XANDRIN. 


Si tost que dans ces champs arrive Pasithée, 
Par tout ot elle va, le beau Printemps la suit : 
Mais si tost qu’autre part sa veué est escartée 
Pour s’enfuyr de moy, le beau Printemps s’enfuit. 


CARLIN. 


Je garde a Galathée un bel essein d’abeilles, 
Qui bruyant doucement la belle endormiront : © 
Je luy garde un Chévreau qui desja fait merveille 
De bondir desur l’herbe, et de cosser du front. 

XANDRIN. 


Je garde a Pasithée une Linote en cage, 
Que j’ay prise a la glus, et si bien l’autre jour 
Je luy fis oublier en un soir son ramage, 
Que maintenant son chant n’est sinon que d’amour, 


CARLIN. 


Bouc le mary barbu de mon troupeau champestre, 
Va dire & Galathée a fin de l’enflamer, 
Que le divin Protée a souvent mené paistre 
Du grand Prince Neptun les troupeaux sous la mer. 


XANDRIN, 


Belier fidele guide a mes brebis fertilles, 
Va dire a Pasithée (elle chante icy pres) 
Que Pallas toute seule aille habiter les villes, 
Je veux avecque Pan habiter les forests. 


CARLIN. 


C’est une chose triste au bois que la froidure, 
Aux Merles 1|’Esprevier, aux Rivieres 1’Esté, 
Au Pasteur amoureux une Maistresse dure 
Qui garde apres la mort a Pluton sa beauté. 


XANDRIN. 


Seul je ne sens d’Amour les fleches trop cruelles : 
O Pere Jupiter, 6 Déesses et Dieux, 
Vous avez tous aimé, et les beautez mortelles 
Vous ont fait autrefois abandonner les Cieux. 
Xandrin avoit finy, quand Carlin qui s’avance 
D’enfler une autre Flute, a chanter recommence. 


CARLIN. 


Loups amis de ces bois, qui de jour et de nuit 
Aguettez le troupeau qui par l’herbe me suit, 

x 


Pardonnez 4 mes beeufs, pardonnez a mes chévres, 

Et a mes boucs cornus qui portent barbe aux lé€vres. 
Et quoy mon chien Harpaut, te faut-il sommeiller 

Estant pres d’un enfant quand tu deusses veiller ? 

Brebis ne vous feignez brouter tout mon herbage : 

Tant plus il est tondu, il revient d’avantage. 

Paissez-vous de bonne herbe et vous enflez le Pis : 

Le laict que vous aurez sera pour voz petits 

Qui beslent dans le tait : quoy ? vous ne faites conte 

De les aller penser ? n’avez-vous point de honte 

De vouloir tout le jour par les prez sejourner ? 

Voicy la nuict qui vient, il s’en faut retourner. 
Carlin vouloit partir, quand Xandrin qui entonne 

Un autre Chalumeau, telle Chanson luy sonne. 


XANDRIN. 


Tout ainsi qu’un beau fruit est ’honneur d’un verger, 
Et un troupeau bien gras est l’honneur du Berger, 
Ainsi frere Carlin, ’honneur de nostre enfance 
C’est nostre Catherine, aincgois de toute France : 

Le miel puisse couler dessus elle en tout temps, 
Naisse dessous ses pieds a jamais un Printemps, 
Que jamais le malheur sa hautesse n’abaisse, 
Qu’elle soit des Frangois la nouvelle Déesse, 
Qu’elle escoute du ciel noz plaintes et noz vceux, 
Et soit garde a jamais de France et de nous deux. 


LANSAC. 


C’est plaisir que d’ouyr gemir une Genisse, 
D’ouyr le Rossignol, d’ouyr l’onde qui glisse 
A val d’un haut rocher, d’ouyr contre les bords 
Les flots de la grand mer quand les vents ne sont forts : 
Mais c’est plus grand plaisir d’entendre voz Musettes, 
Qui passent en douceur les douceurs des Avettes. 

Voz bouches a jamais se remplissent de miel, 
Et tousjours sains et gais vous maintienne ie Ciel « 
En honneurs, en vertus, et en forces egalles, 
Puisque voz deux Chansons surmontent les Cygalles. 

Que lV’un donne son gage a l’autre de bon cceur, 
Car l’un n’a point esté dessus l’autre veinqueur : 
Vivez par les forests sans haine et sans reproche, 
Adieu gentils Pasteurs, adieu, la nuict s’approche. 

Contre le mal d’amour qui tous les maux excede, 
On ne sgauroit trouver un plus certain remede 
Que se plaindre en chantant, et des Sceurs emprunter 
La voix qui peut du coeur les soucis enchanter. 

Mais il se trouve 4 peine un homme entre cent mille 
Qui puisse se guarir : car Phoebus n’est facile, 

Et ne preste Voreille & tous les importuns : 

Puis des sgavantes Sceurs les arts ne sont communs, 
Et ballant sur Parnasse a danses inegales, 

De leurs dons 4 chacun ne sont pas liberales. 

Je scay bien, d’Espinay, que vous sg¢avez comment 
On se peut alleger d’un si plaisant tourment : 
Apollon vous honore, et ceste belle trope 
Qui suit par les rochers les pas de Calliope : 

Puis vous estes courtois, et je scay bien aussi 
Que rien ne vous plaist tant qu’un amoureux soucl : 
Vous ne fustes conceu d’une roche sauvage, 
Vostre coeur est humain, humain vostre courage. 
C’est la raison pourquoy je chante devant vous 

Si hardiment le soin d’un martyre si dous, 

Afin de vous monstrer que les Rois et les Princes 

Et ies grands Gouverneurs des Royales provinces 
Qui ont le coeur hautain et le sang genereux, 

Ne sont pas seulement des beautez amoureux : 
Mais ceux qui les troupeaux conduisent en pasture, 
Les pauvres idiots, les monstres de Nature 
Cachent en l’estomac au plus profond du coeur 
L’ulcere qui se fait d’amoureuse langueur : 
Comme un Cyclope fist, qui l’ame avoit dontée 

De l’amour qu’il portoit 4 une Galathée, 

Natade de la mer, dont il estoit espoint, 

Et pour sa recompense elle ne l’aimoit point. 
Or ce grand Polyfeme, horreur de la Sicile, 
Enfant Neptunien, cruel et difficile, 
Pour se faire plus beau, d’un rateau se peignoit 
Et d’une large faulx la barbe se rongnoit, 
La mer fut son mirouér, sa main estoit pelué, 
Et de poil herissé sa poitrine velué : 
Son corps estoit geant, et au milieu du front 
Il portoit un grand ceil comme un grand boucler rond : 
Il tenoit en son poing au lieu d’une houlette 
Un sapin esbranché, il avoit sa Musette 
Bruyante a cent tuyaux, et du haut du collet 
Jusqu’au bas des genoux pendoit son flageollet, 
Dans lequel il flutoit jour et nuict, menant paistre 
Sur le bord de la mer son gras troupeau champestre. 
Sa Maistresse il n’aimoit comme pour des bouquets, 
Pour des petits anneaux, pour un tas d’affiquets 
Que donne le berger simplement a s’amie : 
Mais comme forcené, et tout plein de manie 
Apres elle enrageoit : si est-ce qu’a la fin 
De son mal, en chantant, se fist le medecin. 
Un jour voyant du bord sa cruelle Maistresse 
Qui se peignoit sur l’onde ainsi qu’une Déesse, 
S’assist sus un rocher, et d’un larmoyant son 
Tourné devers la mer chanta ceste chanson : 
O belle Galathée ensemble fiere et belle, 
Las ! pourquoy m’estes-vous a si grand tort cruelle ? 
Pourquoy me tuez-vous ? ne vaudroit-il pas mieux 
Me tuer de cent morts qui viennent de voz yeux 
Mourant aupres de vous, que languir en servage 
Bany de vostre grace, au bord de ce rivage ! 
Voz yeux dedans les miens ont versé tant d’amour ° 
Que pour eux je souspire et pleure sans sejour, 
Et tant suis allumé d’une ardeur incurable, 
Que mon troupeau tout seul s’en retourne a l’estable 
Quand le soir est venu, et sans conduite aussi 
S’en revient au matin seulet repaistre icy. 
Les grands vaisseaux de mer, las ! que je soulois prendre 
En mes bras qu’au devant de bien loin j’allois tendre, 

Font voile au gré du vent sans plus ne craindre rien, 
Qui suis emprisonné dedans vostre lien, 
Puisqu’il vous plaist, Maistresse, et Si n’avez envie 
D’un seul petit baiser me soulager la vie, 
A qui ja ja vigueur et la force defaut : 
Et ce qui plus me deult, c’est qu’il ne vous en chaut |! 
O montaigne d’Etna que d’icy je regarde 
Brusler incessamment d’une flame qui garde 
Sa nourriture en soy! comme vous au dedans 
Amour m’a tout bruslé de ses flambeaux ardans, 
Dont on peut la chaleur par mes souspirs comprendre. 
Helas! vostre brasier se couvre d’une cendre 
Qui par fois se r’allume, et couvrir je ne puis 
D’une cendre le feu dont embrasé je suis. 
O fontaine Aretuse, amoureuse ancienne 
De ce Dieu qui preside a l’onde Alpheienne, 
Je suis esmerveillé qu’en boivant de vostre eau, 
Et me baignant dedans, je n’esteins le flambeau 
Qu’Amour dedans le coeur si chaudement m’allume, 
Et que vostre froideur ma chaleur ne consume ! 
O rochers endurcis au bord de ceste mer, 
Je voudrois me pouvoir en pierre transformer 
Pour ne sentir plus rien, comme chose inutile, 
Non plus que fait Niobe au rocher de Sypile! 
O forests, que je porte envie a vostre bien ! 
Et d’autant, 6 forests, que vous ne sentez rien, 
Et d’autant que tousjours vostre chef renouvelle 
De Printemps en Printemps sa perruque nouvelle : 
Mais je ne puis changer mon amoureux esmoy 
Qui tousjours m’accompaigne et vieillist avec moy. 
O mer, bien que soyez et cruelle et amere, 
Je ne vous puis hayr : car vous estes la mere 
De celie qui m’occist : on chante que Venus 
Nasquit d’escume blanche entre voz flots chenus, 
Toutefois elle est douce : et par nulle priere 
Je ne scaurois flechir ceste autre mariniere, 
Ceste Venus seconde, en qui la cruauté 
De la mer apparoist avecques la beauté. 
J’aime pour mon confort de veoir la pierre ponce 

Qui nage dessus l’eau et jamais ne s’enfonce 
Non plus que mon penser, qui ¢a qui la noiiant 
Ainsi que Galathée en l’eau se va jowant. 

J’aime bien des Daufins la gentille nature, 

Qui mal-gardez des flots, ont senty la poincture 
D’aimer ainsi que moy : mais leur sort amoureux 
Est trop plus que le mien en amour bien-heureux. 

J’aime l’esponge aussi, d’autant qu’elle est utile 
A m’essuyer le pleur qui de mes yeux distile. 

J’aime aussi le coural, d’autant qu'il est pareil 
Aux lévres de m’amie et a son teint vermeil : 
Seulement je me hay, desesperé pour n’estre 
Aimé de ce bel ceil qui du mien s’est fait maistre. 

O Nymphe qui m’avez tout le cceur embrasé, 
Tendez moy vostre bouche a fin d’estre baisé. 

On dit qu’au ciel la haut un grand Jupiter tonne 
Qui de ses feux ardens tous les peuples estonne : 
Vostre ceil m’est Jupiter, qui tout m’a foudroyé 
D’un regard que m’avez dans le coeur envoyé, 

Et si n’avez soucy d’esteindre en nulle sorte, 

Non d’un petit sou-ris, la flame que je porte. 

La! vous venez icy pour jouér sus les bords 
Quand seule vous voyez que tout seul je m’endors, 
Et pour me resveiller vous me tirez l’oreille, 
Puis en l’eau vous fuyez si tost que je m’esveille : 
Tant seulement les chiens qui gardent mon troupeau, 
Courent apres vostre ombre et la suivent sur l’eau. 

Que maudit soit le jour que je vous veils premiere 
Cueillir parmy ces prez des fleurs avec ma mere! 
Je vous servois de guide, et je n’ay sceu depuis 
Moymesme me guider, tant esgaré je suis. 

De teste et d’estomac je devins tout malade, 
Mon ceil devint terny, ma couleur devint fade : 

Ma mere sceut mon mal, qui jamais ne voulut 
Tant seulement vous dire un mot pour mon salut. 
S’elle vous eust conté ma passion nouvelle, 

Peut estre qu “eussiez fait quelque chose pour: elle. 

Ha! que je suis marry qu’en naissant je ne pris 
La forme d’un poisson, 4 fin d’avoir appris 

A bien nager pour voir dessous les eaux profondes 
Quel plaisir vous avez a jotier sous les ondes : 
Tousjours a pleines mains je vous eusse porté 
Des roses au Printemps, des ceillets en Esté, 

Du safran en Autonne, et non pas tout ensemble, 
Mais comme la saison diverse les assemble : 

Au moins j’eusse baisé vostre main et voz bras : 
De baiser vostre bouche il ne m’appartient pas. 

Sortez de l’eau Maistresse, et sortant qu’on oublie 
De plus s’en retourner, comme Amour gui me lie, 
Me fait icy pour vous sur ce bord sejourner, 
Oubliant vers le soir de plus m’en retourner : 

Et souffrez desormais que sans vous le rivage 

De ceste grande mer soit batu de Vorage. 

Mieux vaudroit en mon Antre avec moy demeurer 
Pour faire du fromage et le laict pressurer, 

Tirer devers le soir le Pis aux vaches pleines, 
Conduire les aigneaux par les herbeuses plaines, 
Veoir sauter les chévreaux, cosser les bouvillons, 
Qu’habiter de la mer les steriles sillons. 

Sortez doncques de l’eau et venez en mon Antre, 
Ot au plus chaut Esté jamais la chaleur n’entre, 
Ny le froid en Hyver, mais dedans en tout temps 
De mille belles fleurs y verdoye un Printemps, 
Autour du tendre tuf se refrise la mousse, 

Le Poliot y croist qui a la feuille douce, 

Et dehors les lauriers, les cedres et les pins, 

Les chesnes, les fouteaux, le til et les sapins 

Font ombrage a lentrée, ot le tortu Ihyerre 
Avecques la lambrunche en mille plis se serre, 
Dans lesquels tous les jours mieux que voz Alcyons 
Le gentil Rossignol chante ses passions 

Et les miennes aussi : s'il vous plaist a ceste heure 
De venir habiter le lieu de ma demeure, 

Vous serez & mon ceil plus blanche que les liz, 
Plus vermeille qu’cillets nouvellement cueillis, 
Plus droicte que le jonc, plus verte et plus fleurie 
Que n’est au mois d’Avril une jeune prairie, 
Plus douce que l’ombrage au pasteur reposé, 

Et plus plaisante 4 veoir qu’un jardin arrosé. 

Sinon vous me serez plus dure, 6 Galathée, 
Que n’est une genisse encores non dontée, 

Plus superbe qu’un paon, plus volage que vent, 
Plus fuyarde qu’un cerf que les chiens vont suivant, 
Plus aspre que le feu, et plus fausse et menteuse 
Que n’est de vostre mer l’apparence venteuse : 

Si vous me cognoissiez, vous viendriez de bon gré 
Vous mesmes habiter en mon Antre sacré. 

Je suis riche en troupeaux, soit a corne ou a laine, 
Les uns errent au bord, les autres en la plaine, 
Les autres plus legers grimpent sur ce rocher, 

Et les autres s’en-vont sur les fleurs se coucher, 
L’un repose a l’estable, et l'autre dessous l’ombre : 
Bref j’ay tant de troupeaux, que je n’en scay le nombre, 
Aussi sans les compter je scay que tout est mien : 

» Pauvre est celuy qui s¢ait le nombre de son bien. 
Venez voir si je ments, vous voirrez en presence 

De mon heureux troupeau lheureuse suffisance, 
Vous voirrez comme au soir a grand peine il soustient 
Son Pis enflé de laict quand a vespre il revient. 

En tout temps mes vaisseaux pleins de laict je regarde, 
J’en boy une partie, et autre je la garde 

Pour faire du fromage, ou pour le cailloter 

Dessus du jonc, a fin de le vous presenter : 

Vous n’aurez seulement des presens biens faciles 

A trouver par les champs, cerfs et biches agiles, 
Liévres, connins, chévreuls, tourt’relles et ramiers, 
Mais des presens qui sont és villes les premiers. 

Je trouvay l'autre jour le caverneux repaire 
D’une ourse bien pelue, et dedans une paire 
De petits ourselets, qui desja pourront bien 
Se joiier avec vous sans avoir peur de rien : 

Ils sont fort esveillez, peu farouches, et semblent 
Estre freres bessons, tant fort ils se resemblent : 

Je les trouvay pour vous, je les vous garde aussi 
S’il vous plaist de venir dessus ce bord icy 

Me serrer de voz bras, et pousser hors de l’onde 

De vostre chef marin la belle tresse blonde. 

Venez donques 4 moy sans vouloir destourner 

Voz yeux du beau present que je vous veux donner. 

Certes je me cognois, je ne suis si difforme 

Qu’en beauté je ne trouve agreable ma forme : 

Ma face V’autre jour dans l’onde j’esprouvay 

Quand la mer estoit calme, et beau je me trouvay. 

Si mon chef herissé de ses cheveux ombrage 

Mon espaule et mon doz comme un feuillu bocage, 

Et si comme de crins mon estomac est plein, 

Ne pensez, s’il vous plaist, que cela soit vilain : 

Un arbre n’est point beau sans espaisse fueillée, 

Un cheval sans longs crins, la laine entortillée 

Fait belle la brebis, les plumes les oiseaux, 

Longue barbe et long crin font des hommes plus beaux. 
Je n’ay qu’un ceil au front : le Soleil qui nous darde 

Le jour de ses rayons, d’un seul ceil nous regarde : 

La Lune n’a qu’un ceil, je n’ay qu’un ceil aussi : 

Compaignon du Soleil j’allege mon souci, 

Adjoustez d’autre part que Neptune est mon pere 

Qui commande a voz eaux : vous l’aurez pour beau-pere, 

S’il vous plaist m’espouser, et si par amitié 

De ce pauvre Cyclope avez quelque pitié, 

Qui ne trouve allegresse au mal qui le tourmente, 

Sinon quand il vous voit, ou bien quand il vous chante. 
Pauvre Cyclope helas! quel fureur a pris, 

Fureur de trop aimer, follement tes esprits ! 

Il vaudroit mieux penser a ton petit affaire, 

Allaicter tes aigneaux, et tes gemisses traire, 

Et lacer tes paniers sur ce bord tout le jour, 

Que d’estre sans rien faire 4 chanter de l’amour, 

Ou en aimer une autre, ou feindre dans toymesme 

Que tu es bien aimé de celle que tu aimes : 

Car feindre d’estre aimé (puis que mieux on ne peut) 

Allege bien souvent l’amoureux qui se veut 

Soymesmes se tromper, se guarissant la playe 

Aussi bien par le faux que par la chose vraye, 

CoMBATS, et CARTELS 
faits & Paris et au Carnaval de Fontainebleau. 


CARTEL I. 


Apres avoir pour l’Amour combatu, 
Suivant le train d’honneur et de vertu, 
Et fait scavoir d’une main valeureuse 
Que peut l’ardeur d’une flame amoureuse : 
Apres avoir les Dames sceu vanger, 
Et traversé main pays estranger : 
Plein de constance et d’amitié loyale 
Je viens d’Hyrlande en ceste Court Royale, 
Ou de tout temps on voit de toutes pars 
Des Chevaliers aussi vaillans que Mars. 
Amour qui peut la jeunesse contraindre, 
Ne m’a conduit icy pour me complaindre, 
Pour accuser ses traits ou sa rigueur ; 
Car son bel arc n’offense point mon cceur, 
Ny le soucy qui fait naistre les larmes, 
De larges pleurs ne baigne point mes armes. 
Vertu qui est nourrice de mon feu, 
M’a tellement d’une Dame pourveu, 
Qu’en la servant je ne veux autre attente : 
De ses beaux yeux sans plus je me contente. 
En desirant je ne desire rien, 
Ne jouyssant je jouys de mon bien, 
Tout mon parfait habite en ma parfaite, 
Ma volonté de son vouloir est faite. 
Je vis en elle, elle vit dedans moy, 
Ce n’est qu’un coeur, qu’une ame et qu’une foy, 
Et qu’un esprit qui tient liez ensemble 
Un double corps qui du tout se resemble : 

Elle est heureuse, et je suis bien-heureux, 
Et bien-aimé, je suis bien amoureux. 

En son penser vit tousjours ma pensée, 
Son ame en moy, la mienne en soy passée 
Fait que cherchant je me trouve en ses yeux, 
Et m’y trouvant je ne cherche pas mieux. 

Ainsi Amour qui a toute puissance, 

Fait de noz cceurs et de nous une essence, 
Car je ne veux pour mon contentement 
Sinon |’aimer et la voir seulement, 

Et Vhonorer comme chose tressainte. 

Et c’est pourquoy je n’ay point l’ame attainte 
De triste ennuy comme un tas d’amoureux 
Qui sans espoir sont tousjours langoureux. 

Doncq si quelqu’un de la troupe veut dire 
Que la beauté dont la grace m/’attire, 
Toutes beautez ne surpasse d’autant 
Que desur tous je m’estime contant, 
Vienne au combat tenter ma hardiesse : 
Avant partir il faudra qu’il confesse 
Que rien n’approche au pris de sa beauté 
Ny nulle foy pres de ma loyauté. 


CARTEL II. 


Ayant loeil triste et pesant le sourcy, 
J’ay mille fois tout remply de soucy, 
Entre les bois, les monts et les rivages 
Conté ma plainte aux bestes plus sauvages, 
Eschauffant lair de souspirs amoureux, 
Pensant au bien qui me fait malheureux. 
Il n’y a bois ny roche tant soit dure, 
Antre, desert, ny ruisseau ny verdure 
Las ! qui ne soit tesmoin bien-assuré 
Du mal que j’ay si long temps enduré. 
Mais cognoissant que les roches desertes, 
Les monts, les bois, les grandes forests vertes 
(Comme n’ayans ny cceur ny sentiment) 

N’avoient pouvoir d’entendre mon tourment 
Armé je viens en ceste compaignie, 

Pour faire ouyr ma complainte infinie, 

Et pour blasmer de trop de cruauté 

Une si rare et parfaite beauté. 

Quelle asseurance est seure entre les Dames ? 
Si leur donnant le sang, le corps, les ames, 

Si leur prestant et faveur et support, 
Pour recompense on n’a rien que la mort ? 

O sexe ingrat et remply de malice ! 
Indigne helas! qu’on luy face service. 

O fier destin! 6 ciel infortuneé ! 

Pourquoy m’as-tu dés jeunesse donné 

Pour me tuer, une Dame si belle ? 

Elle sgait bien que je languis pour elle, 

Que je l’adore, et que je l’aime mieux 

Cent mille fois que je ne fais mes yeux, 

Mon cceur, mon sang : car je n’aime ma vie 
Sinon d’autant qu’elle en sera servie. 

Douce beauté qui fais honte au Soleil, 
Regarde un peu mon travail nompareil, 
Ne sois ensemble et si belle et si fiere : 

» Toute rigueur s’amollit par priere : 

» Tout gentil coeur s’eschauffe d’amitié : 
Sois donq plus douce et prens de moy pitié. 
C’est aux Serpens et aux bestes felonnes, 
Aux Tygres fiers, aux Ours, et aux Lionnes 

D’estre.cruels, et non pas a tes yeux 
Qui sont si beaux, si doux et gracieux. 

Garde toy bien que Dieu ne te punisse : 

» L’ingratitude est un horrible vice, 
» Vice cruel, meschant et malheureux, 
» Et non logeable en un cceur genereux. 

Las! si ma foy, si ma douleur extréme, ° 
Si t’aimer plus mille fois que moymesme, 

Si mes souspirs, mes plaintes et mes pleurs 
Pour recompense ont cent mille douleurs, 
Mauvaise chere, esperances trop vaines, * 
Refus, desdains, paroles incertaines, 

Et un propos non jamais asseuré, 

Et un espoir qui est desesperé : 

Si j’ay senty les ruses dont les femmes 

S¢avent tromper les plus gentilles ames, 

Je veux mourir, pour ne trainer au cceur 

Si longuement une telle langueur : 

» Car par la mort l’ennuy se peut desfaire. 
Et toutesfois la mort ne scauroit faire 

Que je n’honore et prise mon trespas, 

Et qu’aux esprits je ne conte la bas 

Que la beauté pour qui je meurs, est telle 

Qu’on n’en voit point au monde de plus belle. 
Doncq’ si quelqu’un veut soustenir icy 

Que la douleur ot je suis endurcy, 

Ne vaille mieux que toute jouyssance, 

Vienne au combat esprouver ma puissance : 

Je soustiendroy que telle cruauté 

Me rend heureux pour si grande beauteé. 


CARTEL-IIi. 


Six Chevaliers aux armes valeureux, 
Autant vaillans que parfaits amoureux, 
Ayans senty les gracieuses flames 
Des yeux veinqueurs de six honnestes Dames, 
Dont tous les six vivement sont espris, 

Ont pour l’Amour ce voyage entrepris 

Par le congé de'leurs belles Maistresses, 
Pour esprouver au combat leurs prouésses, 
Et faire voir par le glaive pointu 

Que peut un coeur animé de vertu. 

Ces Chevaliers yssus de bonne race 
Et courageux, d’une amoureuse audace 
Ont pris pour guide un Prince de haut sang, 
Dont les ayeux conduits d’un Cygne blanc, 
Par longs combats et par guerres sans tréves 
Ont mis au ciel lillustre nom de Cléves. 

Or pour-autant qu’on oyt de toutes pars 

Qu’en ceste Court habite le Dieu Mars 
Qui a vestu de Charles le visage, 
Dont les vertus sont plus grandes que lage : 

Puis cognoissant que tant de Chevaliers 
Pres d’un tel Roy se trouvent a millers, 
Qui comme nous regoivent dedans l’ame 
Le doux soucy d’une gentille Dame, 
Sommes venus (Sire) pour leur prouver 
Que plus vaillans ne se peuvent trouver. 

Par les chemins nous avons ouy dire 
Qu’un Prince vit sujet de vostre Empire 
Brave et courtois, qu’on dit estre conceu 
Du mesme sang dont vous estes yssu, 

Qui pour tromper la paresse et le vice 
Fait volontiers des armes exercice. 

Sire, son nom est le Comte-Daulphin : 
Contre celuy nous voulons mettre a fin 
(Le desfiant) nostre jeune entreprise, 
Qu’Amour anime, et que Mars favorise. 

’ Ce Comte donq six Chevaliers prendra 
Les choisissant les meilleurs qu’il voudra, 
Pour six a six combatre a la barriere 

A coups de pique ou de lance guerriere : 

A fin de faire a noz Maistresses voir 

Combien leurs yeux ont sur nous de pouvoir. 

De noz combats vous donnerez la gloire 
A qui voudrez, Sire : car la victoire 
De ce Tournoy qui vous est appresté, 
Seule depend de vostre Majesté. 


CARTEL IIII. 


Si le renom des Chevaliers Francois, 
Et la vertu des magnanimes Rois 
Dont vous tirez vostre race si belle, 
N’eussent voulu de tout temps soustenir 
Les affligez, vous ne voirriez venir 
Vers vous icy ceste humble Damoiselle : 

Laquelle vient, Sire, vous requerir 
De nous vouloir au besoin secourir, 
Nous redonnant la liberté ravie : 
Et pour avoir de nous compassion, 
Vous plaise ouyr de quelle oppression 
Un fier Tyran tourmente nostre vie. 
De maison riche et de sang noble aussi 
Nasquismes deux Damoiselles icy, 
En bonne grace et en vertus parfaites : 
Heureuses las! si nous n’eussions porté 
Desur le front la parfaite beauté, 
Et si le Ciel plus laides nous eust faites ! 
Nostre beauté nous a fait un grand tort : 
Car pour avoir trop de beautez, trop fort 
D’un grand Tyran helas! sommes aimées, 
Qui ne pouvant noz chastetez forcer, 
Son trop d’amour en haine a fait passer 
Nous retenant en prison enfermées. 
Ce glorieux d’Arcalaiis yssu, 
Par artifice edifier a sceu 
Une grande tour inaccessible et forte, 
Ou il nous fait cent mille maux sentir, 
Et pour n’avoir liberté de sortir, 
Deux Chevaliers a mis devant la porte. 
Or nous avons par Urgande entendu 
Que le malheur dessus nous descendu, 
Et la misere ott nostre vie abonde, 
Ne se perdra sinon par les efforts 
De deux guerriers jeunes, courtois et forts, 
Enfans d’un Roy le plus vaillant du monde, 
Et pour-autant, Sire, que la valeur 
Qui de prouésse allume vostre cceur, 
Et celle aussi de Monsieur vostre frere 
Vous font ensemble et vaillans et courtois, 
Nous esperons qu’en vestant le harnois 
Tous deux pourrez l’entreprise parfaire : 
Et ne sgauront ces deux grands Chevaliers 
Bien qu’on les vante aux armes les premiers, 
Vous resister que n’ayez la victoire 

Digne du lieu dont vous estes venus : 
Ainsi serez par le monde cognus 
Deux grands guerriers pleins de force et de gloire. 


SONET 


pour chanter a une Mascarade. 


Si les guerriers s’esmeuvent pour les Dames, 

Ayez pitié de douze que voicy, 

Qui sur le front ont portrait le soucy, 

Le dueil aux yeux, et l’ennuy dans les ames. 
C’est grand horreur de voir ces pauvres femmes 

En noir habit qui se plaignent ainsi 

De ces guerriers, dont le cceur endurcy 

Passe en rigueur les rochers et les flames. 
Celuy qui peut les Dames offenser, 

Fait honte au ciel, et s’il ne veut penser 

Qu’un Dieu vengeur des pechez se courrouce, 
Desur son front son vice est apparant : 

Car quel peché peut-on faire plus grand 

Que d’offenser une chose si douce ? 


CARTEL V. 


Demeure Chevalier, et en la mesme place 
Arreste ton cheval et retiens ton audace : 
Car soit que la fortune, ou soit que le malheur, 
Ou soit que le desir d’esprouver ta valleur 
Te meine 4 ce Chasteau, entens les aventures 
Que tu dois achever, difficiles et dures. 
Encores que tu sois vaillant et martial, 
Si tu n’es Chevalier & ta Dame loyal, 
Tu ne pourras passer un arche qui se treuve, 
Ou la fidele amour des Chevaliers s’espreuve. 
Doncques de passer outre essayer il ne faut 
Si la ferme amitié dans le coeur te defaut, . 
Et si parfaitement celle tu n’as servie 

Que tu devois tenir plus chere cue ta vie. 

Ce Chasteau que tu vois, n’a seulement le mur 
Sauvage, solitaire, inaccessible et dur, 

Mais il est par dedans encores plus terrible, 
Plein de peur et d’effroy, et d’une crainte horrible 
De fantaumes, d’esprits et de braziers ardans : 
Toutefois agreable a ceux qui sont dedans 

Autant que par dehors a tous il est estrange. 

Six vaillans Chevaliers d’eternelle louange 
Favorisez de Mars, jeunes, avantureux, 
Magnanimes et forts et loyaux amoureux, 

Le gardent nuict et jour, et d’une estrange sorte 
Contre tous assaillans en defendent la porte. 

Or toy quiconque sois animé de vertu, 

Qui as en mille leux pour l’amour combatu, 

Regarde en quel danger follement tu te jettes, 

Et au pris de ta vie un repentir n’achettes. 
Regarde Chevalier, avant que t’esprouver, 

Le moyen d’en sortir si tu en peux trouver. 

Voy le camp plein de sang de tant de forts gend’armes, 

Bordé de tous costez de toutes sortes d’armes, 

Piques, haches, poignards : de toutes tu prendras 

Pour venir au combat celle que tu voudras, 

A. cheval et a pied esprouvant ta prouésse 

Contre un des six armé d’amour et de jeunesse. 

Or si tu es veincu, l’Amant victorieux 
Portera pour trophé’ hautain et glorieux 
Ta despouille 4 sa Dame : et si ton bras surmonte, 
Tu porteras la sienne a celle qui te donte : 

Et ton corps en prison a jamais demourra, 
Et sans pouvoir mourir, cent mille fois mourra. 

J’ay veu maints Chevaliers, dont la fiere assurance, 
Les gestes et le port donnoient quelque esperance 
D’efforcer le Chasteau, a la fin s’en revont 
R’emportant pour Vhonneur la honte sur le front, 
Et en lieu de la gloire, ha! recompense rude, 

De libres Chevaliers sont mis en servitude, 
Et tousjours abaissant vers la terre les yeux 
N’osent plus regarder leur Dame ny les cieux, 

Ce Chasteau que tu vois, par armes n’est forcable, 
Par fraude ou par surprinse : 11 est inviolable, 
Il l’a tousjours esté, et le sera tousjours, 
Comme estant le seul fort des fideles amours. 
Pource mon Chevalier arreste ta furie, 
Et par le sang d’autruy sois sage je te prie : 
Ne combats point, afin que n’estant le plus fort 
T’achetes une honte aux despens de la mort, 
Ou pense bien devant qu’essayer l’entreprise : 
» Trop tard on se repent quand la faute est commise. 


LE TROPHEE D’AMOUR 
a la Comedie de Fontaine-bleau. 


Je suis Amour le grand maistre des Dieux, 
_ Je suis celuy qui fait mouvoir les cieux, 
Je suis celuy qui gouverne le monde, 
Qui le premier hors de la masse esclos 
Donnay lumiere, et fendy le Chaos 
Dont fut basty ceste machine ronde. 
Rien ne sgauroit a mon arc resister, 
Rien ne pourroit mes fleches eviter, 
Et enfant nud je fais tousjours la guerre : 
Tout m’obeyst, les oiseaux esmaillez, 
Et de la mer les poissons escaillez, 
Et les mortels qui marchent sur la terre. 
La paix, la tréve, et la guerre me plaist, 
Du sang humain mon appetit se paist, 
Et volontiers je m’abreuve de larmes : 
Les plus hautains sont pris 4 mon lien, 
Le corselet au soldart ne sert rien, 
Et le harnois ne defend les gend’armes. 
Je tourne et change et renverse et desfais 
Ce que je veux, et puis je le refais, 
Et de mon feu toute ame est eschaufée : 
Je suis de tous le Seigneur et le Roy: 
Rois et Seigneurs vont captifs devant moy, 
It de leurs coceurs j’enrichis mon trofée. ¥! 

De Jupiter le Sceptre j’ay donté, 
Jusqu’aux enfers j’ay Pluton surmonté, 
Et de Neptune ay blessé la poitrine : 
De rien ne sert aux ondes la froideur, 

Que les Tritons ne sentent mon ardeur, 
Et que mon feu n’embrasse la marine, 

La volupté, la jeunesse me suit, 

L’oisiveté en pompe me conduit, 

Je suis aveugle et si ay bonne veué, 

Je suis enfant et suis pere des Dieux, 
Foible, puissant, superbe, gracieux, 

Et sans viser je frappe a l’impourveué. 

‘L’homme est de plomb, de rocher et de bois, 
Qui n’a senty les traits de mon carquois : 
Seul je le fais et courtois et adestre : 

Les coeurs sans moy languissent refroidis, 
Je les rends chauds, animez et hardis, 
Et bref je suis de toute chose maistre. 

Qui ne me voit, au monde ne voit rien : 
Je suis du monde et le mal et le bien, 

Je suis le doux et l’amer tout ensemble, 
Je n’ay patron ny exemple que moy, 

Je suis mon tout, ma puissance et ma loy, 
Et seulement a moy seul je resemble. 


LE TROPHEE DE LA CHASTETE 
en la mesme Comedie. 


Pour mon Trophée en ce char triomphant 
Pris et captif je meine cest Enfant 
Qui des mortels a surmonté la gloire : 
Je vous diray comme je l’ay veincu 
Par la vertu d’un merveilleux escu 
Qui de ce Dieu m’a donné la victoire. 
Amour voyant que seule entre les Dieux 
J’avois un trait du sien victorieux, 
Et que du tout je n’estois sa sujette, 
Pour me donter prist larc en une main, 

Le feu en l’autre, et m’assaillant en vain, 

Perdit d’un coup sa flame et sa sagette. 
Pour resister 4 ce Prince animé, 

D’un fort bouclier l’estomac je m’armé, 

Fait de constance et de perseverance, 

Ou l’Amoureux au travers se miroit, 

Et tellement jusqu’en l’ame esclairoit, 

Qu’il cognoissoit d’un regard son offence. 
Voulant son arc contre moy descocher, 

Trouva l’escu aussi dur qu’un rocher 

Tout a l’entour environné de glace, 

Qui de son arc la puissance amortit, 

Et son ardeur en froideur convertit, 

Et tous ses traits brisa desur la place. 
Lors le voyant sans armes et tout nu, 

Pour prisonnier je l’ay depuis tenu, 

En le menant devant mon char en pompe : 

Et par despit j’ay cassé son carquois, 

Esteint son feu, rompu son arc Turquois : 

C’est bien raison que le trompeur on trompe. 


MASCARADES 
faites a Bar-Le-Duc. 


Les Quatre Elemens parlent au Roy. 


La TERRE. 


Je t’ay donné Charles Roy des Frangois, 
Non pas un fleuve, une ville, ou un bois, 
Mais en t’ouvrant ma richesse feconde, 

De tous les biens que j’avois espargné 
Depuis mille ans, je t’ay accompagné 
Pour estre fait le plus grand Roy du monde. 


La MER. 


Autant que j’ay d’escumes et de floz $i 
Lors que les vents cheminent sur mon doz, 

Et que le Ciel 4 Neptune fait guerre, 
Autant de force et d’honneur j’ay donné 
A ce grand Prince heureusement bien né, 
Pour estre Roy le plus grand de la terre. 


L’ AIR. 


Je nourris tout, toutes choses j’embrasse, 
Et ma vertu par toute chose passe : 


Je contrains tout, je tiens tout en mes mains : 


Et tout ainsi que de tout je suis maistre, 
Pour commander au monde j’ay fait naistre 
Ce jeune Roy le plus grand des humains. 


Le FEv. 


Ce que j’avois de clair et de gentil, 
De prompt, de vif, de parfait, de subtil, 
Je lay donné a Charles Roy de France, 
Pour ijlustrer son Sceptre tout ainsi 
Qu’on voit le ciel de mes feux esclairci, 
Et que Dieu mesme a de moy son essence. 


Les Quatre Planettes respondent. 
LE SOLEIL. 


Ce n’est pas toy Terre, qui ce grand Roy 
As tant remply de puissance, c’est moy 
De qui l’aspect aux Rois donne la vie, 

Et peut leur Sceptre en gloire maintenir : 
Doncq si tu veux ton dire soustenir, 
Vien au combat, icy je te desfie. 


MERCURE. 
Je donne aux Rois l’advis et la prudence, 


Et le conseil qui passe la puissance, 
Comme j’ay fait 4 Charles ce grand Roy, 

Pour gouverner la terre universelle : 
Et si la Mer veut dire que c’est elle, 
Je dy que non, soustenant que c’est moy. 


SATURNE. 


Je fais longtemps les royaumes durer, 
Et les grands Rois longuement prosperer, 
Quand d’un bon ceil j’esclaire a leur naissance, 
Comme a ce Roy que j’ay fait de ma main, 
Et non pas l’Air, mol, variable et vain : 
S’il le soustient, qu’il se mette en defence. 


Mars. 


Je fais les Rois valeureux et guerriers, 
Et sur leur front je plante les Lauriers, 
Quand en naissant mon flambeau leur esclaire : 
Le Feu n’a fait un Prince si gentil : 
Car le Feu est de nature infertil, 
Et s'il le dit, je soustiens le contraire. 


Le Jugement de Jupiter. 


Appaisez vous, ne joiiez plus des mains 
Vous Elemens, et vous quatre Planettes 
Qui sous mon Sceptre aussi humbles vous estes 
Que dessous vous sont humbles les humains. 
J’ay, non pas vous, par mes propres dessains 
Mis en ce Roy tant de vertus parfaites 
Pour gouverner les terres que j’ay faites : 
» Car du grand Dieu les ceuvres ne sont vains. 
Et bien qu’il soit encore jeune d’age, 
Dés maintenant je veux faire un partage 
Avecques luy de ce monde divers : 
J’auray pour moy les cieux et le tonnerre, 
Et pour sa part ce Prince aura la Terre : 
Ainsi nous deux aurons tout l’univers. 

STANCES 


a chanter sur la lyre, 
pour l’avant venué de la Royne d’Espaigne 4 Bayonne. 


Soleil, la vie et la force du monde, 
Grand ceil de Dieu, Soleil pere du jour, 
Monte a cheval, et tire hors de l’onde 
Ton char qui fait pour nous trop de sejour : 
Haste ton cours, et en France accompagne 
L’autre beau jour qui reluit en Espagne. 


Dre 


Lune, ornement et l’honneur du silence, 
Qui pag le ciel erres en cent travaux, 
Retien la nuict, et arreste la dance 
Des Astres clairs conduits par tes chevaux : 
Fay place au jour dont le bon-heur assemble 
Fils, mere et fille, et deux Sceptres ensemble. 


33 
Il ne faut point qu’au jour de la venué 
Le Soleil luise, un autre jour viendra 
Qui de l’Europe esclaircira la nué, 
Et tout le monde en lumiere tiendra : 
Tant les vertus du fils et de la mere 
Et de la fille espandront de lumiere. 


4. 
O siecle heureux, et digne qu’on l’appelle 
Le siecle d’or, si onque en fut aucun, 
Ot l’Espagnol d’une amitié fidelle 
Aime la France, et les deux ne sont qu’un : 
C’est un plaisir qu’en l’esprit il faut prendre, 
Le corps n’est pas digne de le comprendre. 


ss 
Le ciel despit de si belle assemblée, 
Comme jaloux s’en vouloit irriter ; 


358 LES MASCARADES 


Ayant de l’air la fureur redoubleée, 
Faisoit gresler et pleuvoir et venter : 
Le mois de Juin qui desire la gloire 
De telle veué, a gaigné la victoire. 


6. 


Parmy les champs croissent les fleurs decloses, 
Car telle veué est digne du Printemps : 
Entre les liz, les ceillets, et les roses 
Elle doit estre, et non en autre temps. 
Comme les fleurs croissent en noz provinces, 
Ainsi croistra l’amitié de ces Princes. 


ae 

L’autre Printemps la Royne vit sa fille, 
Et ce Printemps sa fille elle verra : 
Une est desja la mere de famille, 
L’autre bien tost d’un beau fils le sera : 
En ce-pendant sa France elle visite, 


x 


Et par exemple a bien faire lincite. 
8. 


Un Astre heureux 6 Royne, te fist naistre, 
Car seulement tu n’es mere d’un Roy 
Qui des Frangois tient le Sceptre en la destre, 
Et d’un grand Duc qui promet tant de soy : 
Mais tu es seule entre tant de Princesses 
Mere de Rois, de Roynes et Duchesses. 


9. 

Par les chemins ou passeront les Dames, 
Naistront les fleurs, et les ruisseaux prendront 
Le goust de miel, les odeurs et les bames 
Et les parfuns par les champs s’espandront : 
Dessous leurs pieds la campaigne arrosée 
S’esjouyra de manne et de rosée. 


To. 


Le vent tiendra son haleine endormie, 
Vulcan és mains n’aura point de marteaux : 

Tant seulement avec Flore s’amie 
Zephire ira parmy les prez nouveaux ; 
Tout sera plein de joye et d’alegresse 
A Varriver d’une telle Princesse. 


Anes 


La charité et l'amour maternelle 
Se desfi’ront d’un combat genereux, 
La mere ayant ses enfans autour d’elle, 
Et les enfans leur mere a l’entour d’eux : 
C’est passion qui si fort nous enflame, 
Qu’on ne peut dire et qu’on sent dedans l’ame. 


12. 


Si le Lion et le Tigre effroyable 
Par les rochers desirent voir leurs fans, 
Ha, combien donc lhomme plus raisonnable 
Doit desirer de revoir ses enfans ! 
Qui fuit les siens, est digne qu’on le nomme 
Un monstre fier sous la forme d’un homme, 


Ee: 
Ouvre la nuict, et vistement Aurore, 
De VOcean apporte dans ton sein 
Le jour heureux, que par penser j’honore 
Comme propice 4 tout le genre humain : ° 
Puis vole au ciel, et d’une aile legere 
De ce beau jour sois aux Dieux messagere. 


14. 
Ha! le voicy, ja voicy la barriere 
Du jour déclose et le ciel s’espanir. 
Sus envieux reculez vous arriere, 
Ce n’est pour vous que ce jour doit venir, 
Qui d’un nceud ferme estreindra l’alliance 
Plus que jamais de Castille et de France. 

LES SEREINES 
representées au Canal de Fontaine-bleau. 


La premiere parle. 


De l’immortel les Rois sont les enfans, 
Ils ont par luy leurs Lauriers triomphans, 
Ils sont par luy reverez en la terre, 

Ils ont de Dieu le portrait sur le front : 
Dieu les inspire, et tout cela qu’ils font 
Vient du grand Dieu qui darde le tonnerre. 

Or ce grand Dieu 4 l’exemple de soy 
Fist pour miracle en France naistre un Roy, 
Dont la semence a4 nulle autre seconde 
Estoit parfaite, et comme le Soleil 
Qui de clarté ne trouve son pareil, 

Vesquit sans per, tant qu’il vesquit au monde. 

Ce fut Henry de tous biens accomply, 
D’une ame vive ayant le corps remply, 
Semblable aux Dieux de fagons et de gestes : 
Son esprit fut embelly de vertu : 

Car en naissant, du Ciel il avoit eu 
Tout le bon-heur des lumieres celestes. 

Il fut en guerre un Prince tres-vaillant, 
Soigneux, actif, diligent et veillant, 

Voire et sembloit que Mars luy fist service : 
En temps de paix son peuple corrigeoit, 
Chassoit le mal de sa terre, et logeoit 

Par les citez la crainte de Justice. 

Or tout ainsi comme il estoit parfait, 

Tel comme luy son peuple s’estoit fait : 
Vertu regnoit par toute sa contrée, 
Qui d’un chacun le rendoit honoré : 
Et bref c’estoit le bel age doré 

Ot fleurissoit Saturne avec Astrée. 

Pour faire honneur a un siecle si beau 
(Qui resembloit 4 ce monde nouveau 

Quand les mortels n’estoient tels que nous sommes) 


Apparoissoient les Nymphes et les Dieux, 
Et sans avoir un voile sur les yeux, 
Ne desdaignoient la presence des hommes. 

Par les forests les Sylvains habitoient, 
Faunes et Pans aux bocages chantoient, 
Et sur les monts dansoient les Oreades : 
La mer avoit son Glauque et son Neptun, 
Desur les bords venoit joiier Portun, 

Et les ruisseaux abondoient des Naiades. 

Mais quand le Ciel qui ne se peut flechir 
Par noz souspirs, se voulut enrichir, 

O Ciel cruel ! de la mort d’un tel Prince, 
Le monde fut despouillé de bon-heur, 
Fut dévestu d’ornement et d’honneur, 
Et la vertu laissa nostre province. 

En lieu de paix, d’amour et de bonté 
Vint la malice au visage eshonté, 
Haines, discords et factions de villes : 
Desir de sang les hommes fist armer, 
L’ambition apres vint allumer 
Le grand brazier des querelles civiles. 

Le peuple adoncq transporté d’appetit, 
Tout insensé d’armes se revestit : 

Lors la raison dessous les pieds fut mise : 
Bref le Francois par sa desloyauté, 

De son pays arracha la beauté, 

Comme un jardin saccagé de la Bise. 

Alors les Dieux d’un tel fait desplaisans, 
Voyans la Royne et ses fils en bas ans 
De tous costez tourmentez de la guerre, 
Pour ne souiller leurs yeux en regardant 
Le sang versé dessous le fer ardant, 

Par grand despit se cacherent sous terre. 


L’un s’enferma dans le creux d’un rocher, 


L’autre s’alla dans un arbre cacher, 


L’autre en un Antre, et l’autre sous les ondes: 


Ainsi que nous, qui depuis ce temps la 
Que le malheur d’icy nous exila, 

N’avions au Ciel monstré noz tresses blondes : 
Sinon ce jour de long temps attendu, 
Ot Charles Roy de Henry descendu, 
Vray heritier des vertus de son pere, 
Desur son peuple a maintenant pouvoir : 
Et c’est pourquoy nous venons icy voir 
Ce jeune Prince en qui la France espere. 
Nous venons doncq, 6 Roy selon raison 
Te saluér en la belle maison 
Que ta largesse 4 ton frere a donnée : 
Ou s’il te plaist, pour te rendre plus seur 
De l’advenir, oy les vers de ma Sceur, 
Qui va chanter toute ta destinée. 


Prophetie de la seconde Sereine. 


O Prince heureusement bien-né, 
Qui fus beny dés ta naissance 
Par l’Eternel, qui t’a donné 
Toutes vertus en abondance : 
C’est toy qui nous estois promis 
. Pour avoir tout seul la victoire, 
C’est toy par qui sera remis 
Ton Sceptre au plus-haut de sa gloire. 
C’est toy Charles, de qui l’honneur 
Remparé d’une vertu sainte, 
Emplira France de bon-heur, 
Et les Rois estrangers de crainte. 
Crois doncq, et d’une majesté 
Monstre toy le fils de ton pere, 
Et porte au front la chasteté 
Qui reluit aux yeux de ta mere. 
Car en estant comme tu es 
Aux vertus nourry dés jeunesse, 
Tu passeras tous les mortels 
De bon esprit et de prouésse. 
La France se peut asseurer . 
De se voir soudain estrenée 

Des honneurs qu’on doit esperer 
D’une Royauté si bien-née. 

Et bien qu’on puisse appercevoir 
Par les rayons de ta lumiere, 
L’heureuse fin que doit avoir 
Un fils nourry de telle mere : 

Si veux-je encor pour l’avenir 
(Des destins Prophetes nous sommes) 
T’ouvrir ce qui ne peut venir 
En la cognoissance des hommes. 

Non seulement pacifi’ras 
Du tout la France discordante, 
Mais plus que jamais la feras 
De biens et d’honneurs abondante. 

Et menant en guerre avec toy 
Ton frere appuy de tes loiianges, 
Veinqueur des Rois, le feras Roy 
De maintes nations estranges. 

Et apres avoir achevé 
De conquester la terre toute, 

Tu le rendras si eslevé 
Et si grand, qu’on doit estre en doute, 

Lequel sera le plus tenu 
A Vautre d’amour fraternelle, 

Ou luy pour estre parvenu 
Par son service si fidelle, 

Ou toy Monarque sans pareil, 
D’avoir veincu ton adversaire 
De toutes parts par le conseil 
Et par la lance de ton frere. 

Ainsi te nourrissant parmy 
Les vertus de ta mere sage, 

Tu auras le Ciel pour amy, 
Et la Terre pour heritage. 

Sous toy la malice mourra, 
L’erreur, la fraude et l’impudence 
Et la mensonge ne pourra 
Resister devant ta prudence. 

Puis ayant vescu comme il faut, 


364 


LES MASCARADES 


Despouilleras le mortel voile, 
Et pres de ton pere la haut 
Tu feras une belle estoile. 

Et toy mere, resjouy toy, 
Mere sur toutes vertueuse, 
Qui as nourry ce jeune Roy 
D’une prudence si soigneuse. 

Bien tost auras de tes travaux 
La recompense seure et bonne, 
Quand tu verras tous ses vassaux 
S’humilier sous sa Couronne. | 

Et toy son frere, en qui respand 
Le Ciel son heureuse influence, 
Ta force et grandeur ne depend 
Qu’a luy porter obeyssance. 

Ton avantage vient du sien, 

Ta gloire sans la sienne est vaine, 
Ton bien procede de son bien 
Comme un ruisseau de sa fontaine. 

Vivez donq amiablement 
Faisans voz noms par tout espandre, 
Vivez tous trois heureusement 
Charles, Catherine, Alexandre. 


POUR LEROY, CHARLES Ic 
celebrant le jour de sa naissance. 


En imitant des grands Rois |’excellence, 
Qui celebroient le jour de leur naissance, 
Un jeune Roy (a qui les Cieux amis 
Ont le bon-heur de tant de Rois promis) 
Avec son frere (autre honneur qui egale 
De ses ayeux la majesté Royale) 

A ce jourd’huy comme Prince bien-né, 
A tous venans le combat a donné, 
Pour esmouvoir la Fran¢oise jeunesse 
Par son exemple a suivre la prouésse 
Et la vertu dont il est amoureux, 

Comme animé d’un cceur avantureux. 
Ces Chevaliers yssus de grande race 

Tiendront le pas, et garderont la place 

Contre un chacun, et comme tres-vaillans 

Se defendront contre tous bataillans, 

Et si feront juges de leurs querelles 

Vieux Chevaliers et jeunes Damoiselles, 

Pour ordonner la victoire et le pris 

A ceux qui sont aux armes mieux appris. 
Or si quelqu’un se sent eschaufer l’ame 

Des beaux rayons d’une gentille Dame, 

Si par l’espée il veut icy monstrer 

Qu’un plus loyal ne se peut rencontrer, 

Vienne au combat, apres avoir mis gage : 

Et si veinqueur il obtient l’avantage, 

Le gage sien et celuy du tenant 

Seront a luy : mais s'il est maintenant 

Pris et veincu, i] faudra qu’il delaisse 

L’amour qu'il porte a sa belle Maistresse, 

Et qu'il s’en aille en un autre cartier 

Apprendre mieux des armes le mestier. 


POUR LES ROIS DE FRANCE 
ET D’ESPAGNE. 


Grand Jupiter, habite si tu veux 
Tout seul l’Olympe, et garde ton tonnerre : 
Ces deux grands Rois les plus grands de la terre 
Departirunt tout ce monde pour eux. 


POUR LE ROY DE FRANCE. 


, 


Pour un Croissant il te faut un Soleil : 
Plus ta vertu n’a besoin d’accroissance, 
Qui toute ronde et pleine de puissance 
Te fait reluire en terre sans pareil, 

POUR LE ROY D’ESPAGNE, 


sur sa devise. 


Espoir et crainte est la seule misere 
Qui nous tourmente : et qui en ce bas lieu 
Ainsi que toy ne craint plus ny espere, 
Se doit nommer non pas homme, mais Dieu. 


POUR LA ROYNE MERE DU ROY. 


Plus que Rhea nostre Royne est feconde 
De beaux enfans, lesquels en divers lieux 
Ayant regy la plus grand part du monde, 
Iront au ciel pour estre nouveaux Dieux. 


(POUR LA] ROYNE D’ESPAIGNE., 


Comme un beau liz, se monstre la jeunesse 
D’Elizabet : et si en corps mortel 
Vouloit ¢a bas descendre une Déesse, 
Pour estre belle, elle en prendroit un tel. 


POUR LE ROY FRANCOIS 
second de ce nom, alors nommé Roy-Dauphin. 
On ne voit point qu’un fort Lion ne face 
Ses lionneaux hardis et furieux : 


Ce jeune Roy sorty de bonne race 
Aura le coeur pareil @ ses ayeux. 


POUR LA ROYNE D’ESCOSSE, 
alors Royne de France. 


Ainsi qu’on voit demy-blanche et vermeille 
Naistre l’Aurore, et Vesper sur la nuit, 

Ainsi sur toute en beauté nompareille 
Des Escossois la Princesse reluit. 


POUR ELLE MESME. 


Moins belle fut ceste Venus divine 
Quand a Cythere en sa Conque aborda, 
Lors que le flot qui neuf mois la garda, 
La feit sortir de l’escume marine. 


DUC DE SAVOYE. 


Alcide acquist loiiange non petite 
D’avoir gaigné les riches pommes d’or : 
Ayant acquis la belle Marguerite, 

Tu as tout seul du monde le tresor. 


DUCHESSE DE SAVOYE. 


Ceste vertu des yeux de la Gorgonne 
Est dans les tiens unique sceur du Roy, 
Endurcissant en un roc la personne 
Qui vicieuse apparoist devant toy. 


POUR ELLE MESME. 


La Marguerite est la Pallas nouvelle 
Qui hors du chef de son pere sortit : 
Le corselet dont elle se vestit, 

Est la Vertu qui la rend immortelle. 


DUC DE LORRAINE. 


Achille estoit ainsi que toy formé : 
Dedans tes yeux est Venus et Bellonne : 
Tu sembles Mars quand tu es tout armé, 
Et desarmé, une belle Amazonne. 

DUCHESSE DOUAIRIERE DE LORRAINE. 


La belle Paix abandonna les Cieux 
Pour accorder l’Europe qui t’honore, 
Et se venant loger dedans tes yeux 
Elle pensoit dans le Ciel estre encore. 


DUCHESSE DE GUISE. 


Venus la saincte en ses graces habite, 
Tous les Amours logent en ses regards : 
Pource a bon droit telle Dame merite 
D’avoir esté femme de nostre Mars. 


POUR MADAME DE GUISE doiairiere. 


Pareil plaisir la mer Phrygienne 
Regoit voyant ses fils aupres de soy, 
Que tu regois 6 mere Guisienne, 

Voyant tes fils tout a l’entour du Roy. 


POUR LA ROYNE D’ESCOSSE doiiairiere. 
Je suis en doute 6 guerriere Camille, 

Duquel des deux plus d’honneur tu auras, 

Ou pour avoir une si belle fille, 

Ou pour avoir les freres que tu as. 


POUR MONSEIGNEUR 
le Cardinal de Lorraine, et Duc de Guise son frere. 


Allez Lauriers environner les testes s 
Des deux Lorrains, a l’un pour son sgavoir 
Comme & Mercure, a l'autre pour avoir 
Ainsi que Mars, tant gaigné de conquestes. 

POUR EUX MESMES. 


L’un des Jumeaux au ciel bien souvent erre, 
L’autre aux enfers d’une nué est vestu : 
Mais des Lorrains la jumelle vertu 
Tousjours illustre apparoist sur la terre. 


POUR LA PAIX. 


Des morrions l’abeille soit compaigne, 
Pendent roiiillez les coutelas guerriers, 
Dans les harnois tousjours file l’araigne, 
Et les Lauriers deviennent Oliviers. 


POUR LES NOPCES. 


Vien Hymenée, et d’un estroit lien 
Comme un lhyerre estroitement assemble 
Le sang d’Austriche au sang Valesien, 
Pour vivre en paix heureusement ensemble. 


CHANSON 


recitée par les chantres qui estoient dedans le chario 
de sa Majesté, en laquelle 
sont brévement comprises les lotianges du Roy. 


A Dieu resemblent les Rois, 
Qui sous l’ordre de ses lois 
Le cours des Astres enserre, 
Parfait, sans fin, sans milieu : 
A lV’exemple du grand Dieu 
Les rois gouvernent la terre. 


Ils ne sont egaux d’honneurs ; 
Les uns sont pauvres Seigneurs 

Ou d’une isle infructueuse, 
Ou d’un lieu chaut et mal-sain : 
Mais le nostre est souverain 
D’une terre bien-heureuse. 


Sous luy sont mille citez, 
Peuples en guerre usitez, 
Forests, campagnes, valées, 
Et fleuves au large front, 

Qui bruyant Charles, s’en-vont 
Fendre les plaines salées. 


Luy chassant les estrangers, 
Sauvant les siens des dangers 
A rendu sa France vive, 

A tué Mars son meurdrier, 
Faisant naistre d’un Laurier 
Les beaux rameaux de |’Olive. 


Charles des Rois est le grand, 
C’est le grand Roy qui respand 
Sur la France sa lumiere, 

Qui croist jeune, fort et beau 
Comme un clair Soleil nouveau 
Qui va prendre sa carriere. 


Quand Jupiter maria 
Sa Thetis, il convia 
Les plus grands Dieux a la feste 
Pallas, Mercure, Apollon, 
Neptune et Mars tout fellon 
Affublé d’une grand’creste. 


Tout ce que les Cieux pouvoient, 
Tout ce que les Dieux avoient 
D’honneur, richesse, excellance, 
Fut ce jour en appareil : 

Mais rien ne se vit pareil 
Au gtand Monarque de France. 

Io la paix nous chantons, 
Et de Charles nous vantons 
Le Sceptre si fort et riche : 
Nous rechantons sa douceur, 
Sa mere, freres, et sceur, 

Et son Isabel d’Austriche. 


COMPARAISON 
du Soleil et du Roy, faite par Stances, 


recitée par deux joiieurs de lyre, assis dedans un chariot 
devant sa Majesté. 


i 


Le Soleil et nostre Roy 
Sont semblables de puissance, 
L’un gouverne dessous soy 
Le Ciel, et autre la France. 


1 


L’un du Ciel tient le milieu, 
Des Astres clarté premiere, 
Et Vautre comme un grand Dieu 
Aux terres donne lumiere. 


Ie 


L’un n’est jamais offensé 
D’orages ny de tempeste : 
L’obscur est toujours persé 
Des beaux rayons de sa teste. 


IL. 


L’autre a tousjours combatu 
Les guerres et les envies, 
Et fait sentir sa vertu 
Aux puissances ennemies. 

10: 


L’un est autheur de la paix 
Chassant le discord du monde, 
Illustrant de ses beaux rais 
La terre, le ciel et onde. 


ge 


Et l’autre ayant du discord 
La puissance rencontrée, 
A mis les guerres a mort, 
Et la paix en sa contrée. 


{. 


Tout Astre prend du Soleil 
Sa lumiere, tant soit haute : 
Car c’est l’Astre nompareil 
Liberal sans avoir faute. 


Wg. 


Du Roy vient force et vigueur, 
Honneur et grandeur royale, 
Et tout homme de bon cceur 
Cognoist sa main liberale. 


ie 


Le Soleil est couronné 
De feux qu’en terre il nous darde, 
Et tout Astre bien tourné 
Pour son guide le regarde. 


10 


De nostre Roy la bonté 
Mille grands Seigneurs assemble, 
Qui jettent plus de clarté 
Que les estoilles ensemble, 

Bref le Soleil esclairant 
Par tout, qui point ne repose, 
De Charles n’est differant 
Seulement que d’une chose. 


1B 
C’est que le Soleil mourra 
Apres quelque temps d’espace, 


Et Charles au Ciel ira 
Du Soleil prendre la place. 


CARTEL 
pour le Roy Charles IX, 


habillé en forme de Soleil, desfiant ceux qui voudroient au 
combat esprouver sa vertu. 


Comme le feu surmonte toute chose 
Qui devant luy pour resister s’oppose, 
Ainsi du fer de mon glaive pointu 
Tout Chevalier a terre est abatu : 
Les plus vaillans redoutent ma puissance, 
Et la mort pend sur le bout de ma lance. 
Amour me pousse errant de toutes pars 
Pour essayer les fortunes de Mars, 
Et de mon nom remplir la terre et l’onde, 
Pour avoir place en ceste Table ronde, 
Out ies vieux Preux autrefois avoient eu 
Un lieu d’honneur, loyer de leur vertu. 
Or’ desdaignant les hazards de la guerre 
Comme donteur des monstres de la terre, 
Par haut desir au Ciel je suis monté, 
Ot du Soleil j’ay Vhabit emprunté, 
Afin de faire aux estoilles celestes 
Comme aux mortels mes vertus manifestes. 
Donc si quelqu’un, soit d’enhaut ou d’embas, 

Veut esprouver ma puissance aux combas, 
S’adresse 4 moy, je luy feray cognoistre 
A coups ferrez combien poise ma destre, 
En Vunivers ne trouvant mon pareil. 

Hé, qui pourroit s’egaler au Soleil ? 


CARTEL 
fait pour un combat que fist le Roy en Il’Isle du Palais. 


Le fort Soleil ne s’offense des nués, 
Ny mes vertus par la terre cognués 
N’ont jamais peur des combats outrageux : 
C’est mon desir, mes esbats, et mes jeux 
Que de porter sur le doz la cuirace, - 
Mon ennemy renverser sur la place, 
Et bien brosser le destrier aux tournois, 
En cent fagons esclater le long bois, 
Et de gaigner le prix a la carriere, 
Et d’estre seul veinqueur en la barriere. 
Et si quelqu’un par un combat nouveau 
Veut essayer ma puissance sur l’eau, 
Il sentira qu’autant je scay de guerre 
Dessus les eaux comme dessus la terre. 
Je suis errant, vagabond, estranger, 
Qui vais cherchant en tous lieux le danger, 
Afin qu’au monde en armes on me voye 
Suivre vertu par toute honneste voye, 
Et si pourra (avant que le Soleil 
Tombe en la mer, le lieu de son sommeil) 
Rouge de sang a son dam me cognoistre, 
Portant au doz les marques de ma destre. 
Il ne verra mon courage faillir, 
Et Vassaudray en lieu de m’assaillir 
Pour retrancher par le fer son audace : 
» Tel a grand peur qui bien souvent menace. * 

CARTEL 


contre l’Amour. 


De deux Amours on voit la terre pleine, 
L’un est sans mal, sans travail et sans peine, 
Prompt et soudain, qui Join de ce bas lieu 
Noz cceurs esleve aux mysteres de Dieu ; 

Si que laissant les terres et les nués, 
Cherche du Ciel les traces incognués, 

Et par un vol a Vesprit coustumier 

Reloge l’ame en son logis premier, 

Et la joignant a sa premiere essence, 

De ce grand Tout luy donne cognoissance, 
Si bien que ’homme en contemplant se fait 
Non plus terrestre, ains Celeste parfait. 

Telle amour est tres-vertueuse et belle, 
Qui d’autant plus toutes amours excelle, 
Que l’esprit est de son bien jouyssant, 

Et que le Ciel la terre va passant. 

De telle ardeur comme chainons dependent 
Mille autre ardeurs, qui ¢a bas se respandent 
Dedans noz curs, et nous servent de loy, 
Comme de craindre et reverer son Roy, 
Jusqu’a la mort defendre sa patrie, 

Et pour les siens abandonner la vie, 
Son compagnon en armes secourir, 

Et pour Vhonneur les Lauriers acquerir, 
Et mespriser toute fortune extréme, 
Et qui plus est, se conserver soymesme. 

» Toute action que nous faisons icy 
» Est pour nous mesme, et si n’avons soucy 
» Sinon d’aimer nostre propre nature : 

» Tout le reste est aimer a l’avanture. 

Or’ je n’appelle Amour, sinon celuy 

Qui nous maintient et nous tire d’ennuy, 

Nous pousse au ciel, nous fait aimer noz Princes, 
Et d’un grand coeur secourir noz provinces, 

Pour les amis se monstrer hazardeux, 

Afin d’avoir le mesme secours d’eux 

Quand quelque mal outrageux nous offence : 
Pour tel effet l’amitié se commence. 

Or’ autre Amour qui maistrise noz cceurs, 
Est l’artisan de noz plus grands malheurs, 
Enfant aveugle, inconstant et volage, 

Dieu Cupidon, qui les hommes outrage, 
Qui corrompant le sens et la raison, 
Pauvres captifs les detient en prison, 

Les meurtrissant au milieu de leurs vies, 
Masques vivans a joiier tragedies. 

Mille combats au monde sont venus 
Par le moyen de la folle Venus : 

Thebes et Troye en furent saccagées : 
Car de l’Amour les fureurs enragées 
Par un despit s’attizans peu a peu, 
D’un petit bois allument un grand feu. 

L’homme bien-né se souille de diffame, 

Idolatrant les beautez d’une femme 
Jeune aujourd’huy, demain vieille, et qui n’est 
Belle sinon qu’autant qu’elle nous plaist, 
Et par un teint qui pipe nostre veué : 
Au reste elle est de bon sens despourveué, 
Prompte, legere, inconstante, et suivant 
Le naturel des vagues et du vent. 

Malheureux est et digne de misere, 

Qui fait appuy de chose si legere, 
Qui comme fleur en rien s’esvanouyt, 
Et de son fruit personne ne jouyt. 

Sans la beauté la femme est miserable : 
Car la beauté la rend seule admirable, 
Beauté qui perd sa force en un Printemps. 

Donques les cceurs seroient bien inconstans 
Qui appuyroient le meilleur de leur vie 
Sur une chose en peu de jours ravie. 

L’homme grossier les femmes aimera, 

homme gaillard ne les estimera, 
Sans valeter une sotte Maistresse, 

Sinon d’autant que l’affaire le presse : 
Pour la contrainte il aura d’elle soin 
Comme cherchant le remede au besoin, 
Se souciant de soy-mesme et non d’elle, 
Laisser la vieille, et prendre une nouvelle, 
Sans passion : car c’est un grand plaisir 
En n’aimant rien de changer et choisir. 
Dong Chevaliers pour chose malheureuse 
Nous detestons une flame amoureuse, 
Et soustiendrons contre tous assaillans 
(Quand ce seroient de ces fameux Rolands) 
Que Cupidon est un Dieu d’injustice, 
Qui la jeunesse apaste de tout vice, 
Et qu’on le doit comme pernicieux 
Banir bien loin de la terre et des cieux. 


AUTRE CARTEL 
pour lV Amour. 


L’homme qui n’aime, est un Scythe sauvage, 
Vivant sans coeur, sans ame et sans courage : 
On ne s¢gauroit se passer de l’Amour 
Non plus qu’on fait du Soleil et du jour. 

Ainsi que l’ame en nostre corps entrée 
Esmeut le corps, ainsi l’amour sacrée 
Fentrée en l’ame esmeut l’ame par soy 
Pour luy servir de patron et de loy, 

Et la pousser aux plus parfaites choses 
Qui soient en terre ou dans le ciel encloses. 

Or cest Amour qui gouverne les cieux, 
Comme esloigné de l’-homme et de ses yeux, 
Visiblement ne se donne a cognoistre 
Au sens humain : car il est trop grand maistre 
De sa grandeur on ne scauroit parler : 

Si haut que luy l’-homme ne peut voler 
Pour concevoir ses divines puissances : 
Mais de Amour autheur de noz naissances, 
Terrestre et bas, qui nostre humanité 

Rend presque egale a la Divinité, 
De pere en fils concevant noz semblables 
Pour reparer les siecles perdurables : 
De ce grand Dieu pere de volupté, 
Par qui le peuple est doucement donté, 
Qui nous chatouille et se mesle en noz veines, 
Maistre et seigneur des affaires humaines, 
Je veux parler, et dire que sans luy 
L’homme mourroit plein de soin et d’ennuy. 
Un plus grand bien ne se trouve en la vie, 
De soy fascheuse et bouillante d’envie, 
D’ambition et d’honneur importun, 
Que de trouver entre mille quelqu’un 
Auquel on puisse avecques confiance 
Dire sans fard cela que l’ame pense. 
Amour nous fait tel plaisir esprouver : 
L’amitié fait le bon amy trouver. 
Comme pourroit un homme sociable 
Avoir party qui luy fust agreable 
Pour vivre ensemble en toute loyauteé, 
Sans s’allier a la douce beauté 
D’une tressage et vertueuse Dame ? 
Pour n’estre plus que deux corps en une ame, 
Un seul esprit, qui se laisse enflamer 
Tant seulement du seul honneur d’aimer, 
Ne cherchant point de son ardeur extréme 
Autre loyer sinon que l'amour mesme, 
Qu’en bien aimant de se voir bien aimé ? 
Qui autrement a le coeur allumé 
Ou d’avarice ou d’autre convoitise, 
Indigne il est qu’Amour le favorise : 
Telle amour est pleine de passion, 
Qui ne cognoist que la perfection 
D’amour n’est rien qu’une amour mutuelle, 
Qui se commence et se finist en elle. 
Pource Seigneurs, qui les armes suivez, 
Et aux Palais des grands Princes vivez, 
Si m’en croyez, apprenez dés jeunesse 
A bien choisir une belle Maistresse ; 

» N’en prenez point de laides : la laideur 

» Cache tousjours une lente froideur 

Qui hors du cceur la chaleur nous arrache : 
» Un corps vilain une ame laide cache. 

Or tout ainsi qu’un visage sans fard, 
Courtois et beau, tout gentil et gaillard 
Est le mirotier d’une ame bien parfaite : 
Ainsi la face horrible et contrefaite 
Est le miroiier ot lon voit par dehors 
Estre un esprit aussi laid que le corps. 

Pource autrefois les Muses immortelles 
Ont les Vertus peintes en Damoiselles, 
Pour faire voir clairement 4 chacun 
Que les Vertus et les Dames n’est qu’un. 

Les Dames sont des hommes les escolles : 
Les chastiant de leurs jeunesses folles, 

Les font courtois, vertueux et vaillants. 

Tels ont vescu ces superbes Rolands, 
Renaulds, Tristans, pleins d’une ame amoureuse, 
Qui desireux de gloire avantureuse, 

Comme les Dieux s’acquirent des autels, 
Faisant par tout des gestes immortels. 

Ce fut Amour autheur de telle affaire : 
Car sans ce Dieu ils n’eussent sceu rien faire. 
Qui voudra donq soy-mesme se donter, 

Et jusqu’au ciel par loiiange monter, 

Et qui voudra son cceur faire paroistre 

Grand par-sur tous, de soy mesme le maistre, 
Soit amoureux d’une Dame qui s¢ait 

Rendre l’Amant vertueux et parfait. 

L’homme mal-né qui les Amours mesprise, 
N’achevera jamais belle entreprise, 

Ains tout perclus de sens et de raison 
Ne bougera poltron de sa maison. 

Aux temps passez et Jason et Thesée 
De mainte affaire estrange et mal-aisée 
Sont retournez environnez d’honneur, 

Ayant Amour pour guide et gouverneur. 

Les Dames sont pleines de courtoisie, 

Ont le cceur haut, haute la fantaisie, 
Pleines d’honneur, de grace et de vertu, 
De qui l’esprit n’est jamais combatu 
Ny esbranlé de passion aucune : 
Car leur bon cceur surmonte la fortune. 
On voit tousjours la femme de moitié 
Surpasser homme en parfaite amitié : 
Tesmoin en est la vertueuse Alceste 
Qui se tua pour son espoux Admete, 
Ou nul Amant ne se scauroit trouver 
Mort de sa main pour sa Dame sauver. 
Tout coeur de femme est armé de constance : 
Celuy de l’homme est plein d’impatience, 
Menteur, parjure, incertain et leger, 
Double, fardé, trompeur et mensonger : 
Et bref la Dame honore trop un homme 
Quand serviteur de ses beautez le nomme. 
Les Dieux sans plus, et non les mortels, sont 
Dignes des biens que les Dames nous font. 
Mais s’il se trouve une amitié bien faite, 
D’age, de moeurs, en loyauté parfaite, 
C’est un tresor qui bienheureux se doit 
Garder, d’autant que bien rare on le voit, 
Et que chacun contemple en sa partie 
La saincte amour dont la leur est sortie, 
Qu’on ne voit plus comme on souloit icy 
Depuis le temps que Je peuple obscurcy 
D’erreur, de fraude et de vices infames 
Ainsi qu’il doit, n’honore plus les Dames : 
Car tousjours regne au monde le malheur, 
Quand on n’y voit les Dames en honneur. 
Donq si quelqu’un ennemy de sa vie, 
Ou trop superbe ou trop enflé d’envie 
Veut soustenir comme presumptueux, 
Qu’amour n’est point un acte vertueux, 
Et qu'il ne faut servir les Damoiselles, 
Ou les servant en prendre de nouvelles, 
Vienne au combat : je luy feray sentir 
Que le mesdire apporte un repentir, 

Et vergongneux confesser par contraincte 
Que bien aimer est une chose saincte. 


MASCARADE 


pour le Roy habillé en Hercule, et Pluton trainé devant 
luy, faite par Stances. 


Ce Chevalier d’invincible puissance 
Est Hercules, qui venant aux Enfers 
A mis ma porte et mon Sceptre a l’envers, 
Et moy Pluton sous son obeyssance. 


Luy tout ardant de triomphe et de gloire, 
Le triple chef de Cerbere enchainé 
Met sous le joug, par lequel est trainé 
Son chariot en signe de victoire. 


Il a tiré dehors l’horreur profonde 
Ces Chevaliers que voyez a l’entour, 
Et de l’abysme ot ne luit point le jour, 
En me forgant les rameine en ce monde. 


Lesquels pour rendre (espoingonnez d’envie) 
Graces au Dieu qui les a rendus francs, 
Tous Chevaliers qui seront sur les rancs 
Veulent combatre aux despens de leur vie : 


Et si leur force au combat ne surmonte 
Tous assaillans, luymesme sa vertu 
Veut employer pour mettre au combatu 
Dessus le front la vergongne et la honte. 


CARTEL 
pour le Roy. 


Si le Soleil qui voit tant de choses le jour, 
Vit jamais Chevalier tres-content en amours 

Il voit en ceste place un Prince qui se vante 
D’avoir sur tous Amans sa fortune contante, 
D’autant que le bon-heur de son contentement 
Est divin et parfait : car le Ciel autrement 
N’eust peu de ce guerrier rendre l’ame amoureuse 
Sans luy donner Maistresse en tous poincts bien-heuretse. 
Or’ si quelqu’un en doute, et ne veut confesser 
Qu’il est sur tous content, n’espere de passer 
Ce chemin sans combatre : ainsi le lieu le porte, 
Afin que son audace une honte r’emporte. 

Les Dames sans faveur seront juges du fait, 
Qui verront au combat combien sera parfait 
Ce Chevalier, d’autant que sa Maistresse passe 
Les autres de beautez, de vertus et de grace. 


CARTEL II. 


Tout Amant chevaleureux 
Qui cherche a faire conqueste, 
Ne se doit dire amoureux 
S’il n’aime d’amour honneste. 


Si par crainte ou par effort 
Forgant sa Dame, il la presse, 
Tl hait sa Dame bien fort, 

Et n’est digne de Maistresse. 


Ce Chevalier sainctement 
Pres d’honneur, loin de diffame, 
Aime si honnestement 
La chasteté de sa Dame : 


Qu’il ne cede en telle amour 
A nulle autre creature 
Qu’a celuy qui doit ce jour 
Gaigner du lieu l’avanture. 


Et si quelqu’un pour blasmer 
L’honneste amour, veut debatre, 

Il ne doit point presumer 
De s’en-aller sans combatre. 


CARTEL III, 


Cest habit blanc que je porte Madame, 
Est pour monstrer la blancheur de mon ame 
Et ceste foy parfaite en loyauté 
Qu’au cceur je porte aimant vostre beauté., 

Toute vertu, tant soit elle admirable, 
De soy n’est point a la mienne semblable, 
D’autant qu’on voit assez d’autres vertus. 

» L’>homme loyal icy ne se voit plus 
Si ce n’est moy, qui dans le cceur rencontre 
Telle vertu que par dehors je montre 
A la couleur qui ressemble a la foy 
Que pour sujet en l’ame je regoy. 

Que lincarnat tant qu'il voudra se vante, 
Le jaune aussi qui l’amoureux contante, 
Et le verd-gay que Venus aime tant : 
Telles couleurs ne me plaisent, d’autant 
Qu’un teint fardé leurs beautez a souillées 
Par art trompeur l’un en l’autre mesleées. 

Comme le simple en tout est plus parfait 

Que le meslé qui de beaucoup se fait : 
Ainsi le blanc comme simple surpasse 
Toute couleur ot la mesleure passe. 
Simple est ie blanc, le reste est composé, 
Ou Vartifice a le fard apposé : 
Car en tombant de sa simple nature 
-S’est corrompu par diverse teinture, 
Et n’est plus beau par la mutation, 
Comme eslongné de sa perfection. 

Dong qui voudra, pour accoustrement porte 
Un habit peint de mainte estrange sorte, 
Soit bigarré du corps comme du cceur, 
Toute couleur sans la blanche couleur 
N’est 4 bon droit parfaite ny loiiable : 

Le blanc naif seulement est capable 
De recevoir toutes couleurs, et peut 
Changer sa forme en tout cela qu’il veut, 
On l’accident des autres n’a puissance 
De retourner en une blanche essence. 
Le Ciel est blanc, et le large flambeau 
Du grand Soleil pour estre blanc, est beau : 
Pour estre blanche est belle la lumiere : 
La couleur blanche est donques la premiere. 
Favorisez Madame, s’il vous plaist 
De voz beaux yeux au Chevalier qui est 
Tout blanc pour vous de coeur et de courage : 
Paignez dedans d’un amoureux ouvrage 
Telle couleur que mettre il vous plaira, 
Vostre faveur pour jamais il aura 
Au fond du coeur peinte toute sa vie 
Avec le blanc qui la foy signifie. 


DIALOGUE POUR UNE MASCARADE. 
AMOUR ET MERCURE. 


AMOUR. 


Heraut des Dieux, qu’une fille d’Atlas 
Conceut leger, prend tes ailes cognués, 
Et traversant le long chemin des nués 
Laisse le ciel, et t’en-vole la bas. 


MERCURE. 


Fils de Venus, qui portes en tes mains 
L’are qui aux Dieux et aux hommes commande, 
Pourquoy veux-tu que du ciel je descende 
Pour aller voir la troupe des humains ? 


AMOUR. 


Jupiter veut par le conseil des Dieux, 
Qu’ailles trouver le plus grand de la race 

Des trois commis a conquerir la place 
Et tous les forts du Chasteau perilleux. 


MERCURE. 


Quelle contrée a produit ce bon-heur ? 
Qui mettra fin a si haute entreprise ? 
Qui est celuy que le ciel favorise 
Sur tous les trois, de protiesse et d’honneur ? 


AMOUR. 


Je te diray le pays et le nom 
De ce guerrier qui a tant de puissance : 
Charle est son nom, son pays est la France, 
Dont les vertus surpassent le renom. 


MERCURE. 


C’est assez dit : tu me donnes la loy, 
Je vais partir, il faut que j’obeisse, 
Il faut, Amour, qu’on te face service, 
Les plus grands Dieux obeyssent a toy. 


MONOLOGUE 
de Mercure aux Dames. 


Dames, je suis le courrier Atlantide, 
Qui traversant le grand espace humide 
Comme un oiseau de son vol soustenu, 
Porté du vent suis en France venu 
Par le conseil de ce Dieu qui tempere 
Hommes et Dieux, de toute chose Pere, 
Pour envoyer un Chevalier Frang¢ois 
Aspre & la guerre, et le plus fort des trois, 
A qui le Ciel sous bonne destinée 
A dés long temps la conqueste ordonnée 
Du fort Chasteau perilleux, que Amour 
Tient remparé de perils a l’entour. 

Il ne faut point qu’un Chevalier s’appreste 

Au long labeur d’une telle conqueste, 

S’il n’est aimé des Dieux et du Destin : 

Quiconque soit qui la doit mettre a fin, 

Sera chery des Cieux et de Nature, 

Et reservé pour si haute avanture. 
Premierement d’un courage indonté 

Voirra l’Enfer qui flamboye a costé, 

Et baignera ses armes homicides 

Au tiede sang des fieres Eumenides, 

Et des fureurs des Gorgonnes, qui ont 

Un ceil farouche enfoncé sous le front. 
Rien de Pluton ne vaudra la proiiesse, 

Souffre, fumée, et grosse flame espesse 

Contre celuy, dont le puissant bouclair 

Ne craint ny feu ny flame ny esclair. 
Victorieux du peril de la destre, 

L’autre peril l’attend a la senestre : 

Ce sont travaux et labeur vehemens, 

Gennes, horreurs, la maison des tourmens, 

Ou mainte voix en souspirs estendue 

Horriblement de loin est entendue 

Des malheureux qui autrefois n’avoient 

Gardé la foy qu’aux Dames ils devoient. 
Pource Amoureux, gardez l’amour fidelle 

De peur d’entrer en peine si cruelle. 

Ayant forcé ce danger par vertu 

Et par Veffort de son glaive pointu, 

Se couronnant de louange et de gloire, 

D’un tel Chasteau gaignera la victoire : 

Puis il doit voir un beau jardin, aincois 

Un Paradis, des delices le chois, 

Ou fleurs et fruicts en abondance naissent, 

Et a l’envy lune sur l’autre croissent : 

Ou les plaisirs et les Amours jumeaux 

Vont voletant de rameaux en rameaux. 
La le troupeau des Nymphes et des Fées, , 

D’ceillets, de liz et de roses coiffées, 

Le feront digne au regard de leurs yeux 

Et de la table et de la voix des Dieux, 

En luy donnant entiere jouyssance 

De tous les biens qui sont en leur puissance, 
Voire de ceux que ce grand Univers 


Fait naistre au jour, pour ses tourmens souffers : 


Tant une fin de tout plaisir est pleine, 
Quand la vertu Vachete par la peine. 


POUR UNE MASCARADE, 


JUPITER. 


Je suis des Dieux le Seigneur et le Pere, 
Tout Element a mon Sceptre obtempere, 
Le cours du Ciel ma reigle va suivant : 
Dedans la nué armé de mon tonnerre 
Je fais trembler les ondes et la terre, 
Haut-eslevé sur les ailes du vent. 

Bas 4a mes pieds les peuples je regarde, 
Rois, Empereurs sont en ma sauvegarde, 
Et par-sur tous Charles que j’aime mieux : 
Entre nous deux pour supréme avantage 
Du monde entier avons fait un partage, 
A luy la Terre, et a moy tous les Cieux. 

De ma maison, sans me le faire entendre, 
Mars et Amour ont bien osé descendre, 
Accompagnant trois Chevaliers de nom, 
Qui estrangers sont abordez en France 
Pour le cognoistre, et voir si sa puissance 
Estoit pareille au bruit de son renom. 

Or je cognois ce Prince magnanime 
Qui les combats plus que la vie estime : 
Il leur voudra son bras faire sentir, 
D’un brave coeur assaillant ces gendarmes, 
Et par l’effort de toutes sortes d’armes 
Leur attacher au front le repentir. ° 

Pource je vien le soustien de ce Prince, 
Sans endurer qu’en sa mesme Province, 

Des estrangers puisse estre combastu. 
Pour son secours Pallas je luy ameine, 
Qui punira de vengeance soudaine 
Mars par la lance, Amour par la vertu. 


PALLAS. 


Du haut du Ciel je suis icy venué 

Dessus le doz d’une legere nué, 

Tragant en l’air un voyage nouveau, 

Par la priere en courroux animée 

De ce grand Dieu, qui me fist toute armée, 

Malgré Junon, naistre de son cerveau. 
Moy seur des Rois en armes je proteste 

Donner secours a ma race celeste, 

Et d’enfermer mon corps de toutes pars 

De deux harnois : l’un est fait de sagesse, 

L’autre trempé d’ardeur et de proiiesse, 

L’un contre Amour, et l’autre contre Mars. 
Mars furieux tout allumé de rage 

A mille fois provoqué mon courage, 

Et mesprisé ma force en se bravant : 

Mais quand ma lance au combat le menace, 

Il perd le coeur, et s’enfuit de la place 

Loin de mes bras comme une poudre au vent. 
Quand Cupidon par blandice ou cautelle 

Me veut blesser de sa fleche cruelle, 

Ou de mon corps finement approcher, 

Devant ses yeux je monstre ma Gorgonne, 

Qui d’un regard telle crainte luy donne, 

Que tout sur l’heure il devient un rocher. 
Ces jeunes Dieux contre Charles mon frere 

Ont fait armer une force contraire 

Seule je puis empescher leur moyen, 

En luy donnant et secours et remede, 

Comme je fis au vaillant Diomede 

Qui combattoit devant le mur Troyen. 
Je veux ruer ainsi que d’une foudre 

Ce gentil Mars terrassé sur la poudre, 

Et en despit de ses trois Combatans , 
Le desarmer au milieu de la guerre, 
Ou l’envoyer 1a bas dessous la terre 
Bien loin du Ciel avecques les Titans. 

Et si Amour approche de ma lance, 
A ses despens cognoistra ma vaillance, 
Bien qu’autre part mon bras il ait cognu : 
Je briseray ses cordes et ses fleches, 
Rompray son arc, esteindray ses flameches, 
Prendray sa trousse, et l’envoyray tout nu. 


CARTEL 


fait promptement, envoyé a leur Majesté par le Nain 
des huict Chevaliers estranges. 


Huict Chevaliers de nation estrange, 
Autant vaillans qu’amoureux de louange, 
Ravis du nom qui par le monde court 
De voz vertus, Sire, et de vostre Court, 
Estoient partis espoingonnez de gloire 
De remporter des combats la victoire : 
Mais le chemin et le trop long sejour 
Les a trompez : car ne venant au jour 
De voz Tournois, ont perdu l’esperance 
De plus monstrer en armes leur vaillance, 
S’il ne vous plaist leur faire ouvrir le Pas, 
Et commander autres nouveaux combas. 

Doncques grand Roy, que tout le Peuple estime 
Enfant de Mars, si l’honneur vous anime, 
Si la vertu vous eschauffe le cceur, 

Ne permettez que leur jeune vigueur 

Se refroidisse, et leur chaude prouésse 

Sans l’employer se roiiille de paresse : 

Ils sont tous prests aux combats de montrer 
Que plus vaillans on ne peut rencontrer. 

Ils combatront comme hardis gendarmes 
Jusqu’a la mort de toutes sortes d’armes 
Et a cheval et a pied : car ils ont 

La force en main, l’audace sur le front. 
Ils sont vestus d’une diverse sorte : 
L’un du haut Ciel la riche couleur porte 
Le bleu, qui est signe certain aux yeux 
Que son esprit est favory des Cieux. 
L’un la couleur d’une Colombe a prise, 
Pour tesmoigner qu’Amour le favorise : 
L’autre acoustré d’un habillement blanc, 
Apparoist juste et magnanime et franc : 
L’autre qui prend la noire couverture, 
Se monstre ferme et constant de nature. 
Le Chevalier paré d’un habit verd, 
Est d’esperance et d’amitié couvert : 
L’autre acoustré de couleur grise, monstre 
Qu’en bien aimant toute peine on rencontre : 
Celuy qui a l’incarnat dessus soy, 
Monstre du cceur la constance et la foy : 
Et le dernier qui l’habit jaune porte, 
D’un bon espoir son amour reconforte. 
Voyla les huict qui veulent batailler, 
S’il vous plaist, Sire, en armes leur bailler 
Lieu de Tournoy, et ne vouloir defendre 
Que dessous vous la guerre on puisse apprendre. 
Or pour-autant que les jeunes soudars 
Sans Cupidon ne sont cheriz de Mars, 
Je suppliray les Dames favorables 
A ce besoin leur estre secourables : 
Car bien souvent le plus fort est donté, 
Alors qu’Amour n’est pas de son costé. 

Las! pour avoir aimé trop haut 
Et n’avoir servy comme il faut, 
Amour ce tourment nous accorde 
De nous battre le sein de coups, 
Et vous crier a deux genous 
Mercy, pardon, misericorde. 

ee 
— 


CARTEL 
pour le Roy Henry III. 


J’ay par actes laborieux 
Rendu mon nom si glorieux, 

Si-riche de mainte victoire, 
Que je veux aujourd’huy montrer 
Que je suis bien digne d’entrer 
Dedans le beau Temple de gloire. 

Je suis seur qu’on n’en doute pas, 
Tant les honneurs de mes combats 
M’appellent a telle entreprise : 
Sans plus il faut ce mesme jour 
Joindre mon Mars avec Amour, 

Et que son arc me favorise. 

Mars rend un Prince genereux, 
Amour le fait avanturenx : 

Heureux qui tous deux les assemble, 
Mes Dames, soyez mon support, 

Le coeur d’un guerrier est plus fort 
Quand Mars et Amour sont ensemble. 


AUTRE CARTEL. 


Trois guerriers incognuz, de nation estrange, 
Ont laissé leur pays desireux de louange, 
Pour venir esprouver avecque le harnois 
La force et la vertu des Chevaliers Frangois : 
A fin qu’en acquerant honneur par leurs prouésses, 
Soient dignes d’estre aimez de leurs belles Maistresses. 
Chacun courra trois coups en masque, et qui mettra 
Plus de fois en la bague, Amour luy permettra 
De gaigner seul le pris, n’estant pour rien contées 
Les attaintes qui sont sans effect emportées : 
Et quand les assaillans et les tenans seront 
Egaux, et non veincus, derechef ils pourront 
Recommencer la course et retenter la gloire, 

Tant que l’un dessus l’autre emporte la victoire. 
Premier que de courir, ces guerriers bien appris 

Iront autour du camp, et toucheront le pris 

Tels qu’ils voudront choisir sans respect de personne, 

Qui seront attachez au haut d’une Colonne. 

La main victorieuse aura le pris touché, 

Que le veincu pay’ra honteux de son peché : 

Suppliant humblement que le Roy nous ordonne 

Des Juges pour garder nostre droict, et qu’il donne 

Faveur a la valeur du Chevalier veinqueur : 

La faveur d’un grand Prince est l’ame d’un bon cceur. 


[Les Elegies, Mascarades et Bergerie de 1565 n’ont 
pas rvecueilli la piéce ci-aprés, publiée en 1559 et placée 
au troisiéme livre des Poémes en 1560. Nous la reprodut- 
sons d’aprés ce vecueil, le dernier ow elle figure, 7. 134. 
Sa place est tout indiquée parmi les Mascarades.] 


ENVOY 


des Chevaliers aux Dames, 
au tournay [sic !] de monseigneur le Duc de Lorraine. 


Bien que les traits d’Amour qui blessent la jeunesse, 
Soyent dedans son carquois languissans de paresse, 
Et que tous ses brandons qui rendent allumés 
Les jeunes amoureux soyent presque consumés 
Par l’injure de Mars qui dedans la campaigne 
Du sang des chevaliers cruellement se baigne, 

Ne voulant point souffrir qu’Amour dompte le cceur 
Des hommes valeureux dont il est le veinqueur : 

Si est-ce toutesfois que Mars n’a sceu tant faire, 

Que douze Chevaliers et douze, pour complaire 

Aux dames, ne se soyent a ses joutes trouvez, 

Ou tous les combatans aux armes esprouvez, 

Des quatre parts du monde, ott toutes Damoyselles 
Qu’on estime en beauté surpasser les plus belles 
Se devoyent convier 4 fin de faire honneur 

Au jour, qui aux Frangois promet tant de bonheur. 

Ces combatans qui sont en nombre vingt et quatre 
Ont juré douze 4 douze ensemble de combatre 
A la lance, a l’espée, et pour juges ont pris 
Les Chevaliers qui sont aux armes mieux apris : 
Un si brave desir leurs courages alume, 
Quw’ils meprisent les dons que lon a de coustume 
De donner aux veinqueurs, comme les rameaux verts, 
Dont les jousteurs d’Olympe avoyent les fronts couvers, 
Ou vivre dans un marbre, ou se rendre admirable 
Par une Pyramide aux siecles memorable, 
Ou vendre leur vertu pour les presents d’un Roy 
Atachez au perron au devant du Tournoy : 
Ains se sont contentez en montrant leurs prouesses, 
De faire par espreuve entendre a leurs maistresses 
Que non tant seulement se voudroyent hazarder 
(S’il en estoit besoing) pour leurs honneurs garder, 
Mais qu ils sont suffisans, soit en guerre ou en lice 
De forcer les plus forts & leur faire service : 
Et de contreindre ceux lesquels ne voudroyent pas 
A soutenir la loy des joustes de ce pas 
Et pour ceste raison un chacun de la bande 
A choysi sa maistresse, a laquelle il demande 
Quelque honneste faveur, vous suppliant aussi 
De prendre de leur part ces petits dons icy. 
S’ils obtiennent de vous une faveur si belle, 
Ils ont gagé leur foy par promesse fidelle 
Que ceux qui gaigneront la victoire, pourront 
Faire service apres de tout ce qu’ils voudront 
(Avecques tout honneur et toutes courtoisies) 
Des autres Chevaliers les maistresses choisies : 
Pource ils vous ont transmis cet escrit pour avoir 
De vous quelque faveur, vous priant de vouloir 
Leur faire cet honneur de voir rompre leur lance : 
Car se fiant en vous, ils ont bonne esperance 
De montrer aujourd’huy, que celles qui auront 
Deux si bons Chevaliers contentes se tiendront, 
Et que celles aussi qui tel bien ne regoivent, 
Pour telle occasion, courroucer ne se doivent, 
Mais tenir leurs faveurs pour tresbien employées, 

Que par affection elles ont envoyées 
Aux autres Chevaliers, qui ont perdu l’honneur 
Du prix, par la fortune et non faute de cueur. 


[A la suite du Discours au Duc de Savoye, Ronsard 
avait publié, en 1559, « XXIIII Inscriptions en faveur de 
quelques grands Seigneurs, lesquelles devoyent servir 
en la Comedie qu’on esperoit representer en la maison 
de Guise par le commandement de Monseigneur le Reve- 
rendissime Cardinal de Lorraine. » Le tout fut supprimé 
en 1584; il en vestait vingt en 1578, placées aux Masca- 
rades. Les quatre quatrains qui suivent compleétent la 
sévteé.) 


Pour luy mesme. [Le Roy Catholique.] 


O Vheritier des vertus de Jason : 
O de Junon race recommandeée : 
Tu as au col la Colchide toison, 
Mais en ton lict tu n’as point de Medée. 


Pour luy mesme. [Le roy Frangois, second de ce nom.] 


Tel fut Achille apres que l’Itaquois 
Luy eut osté l’habit de damoiselle, 
Pour le mener dans le camp des Gregois 
Tuer Hector de sa lance nouvelle. 


Pour elle mesme. [Duchesse de Savoye.] 
La grand Minerve et la Pallas de France 
Loing des mortels ont chassé le discord, 
A VOlivier ’une donne naissance, 
L’autre le fait revivre apres sa mort. 


Duchesse de Lorraine. 


Ainsi qu’on voit dedans la poussiniere 
Sur tout un astre apparoistre plus beau, 

Ainsi paroist sur toutes la lumiere 
De ton esprit qui luit comme un flambeau. 


[Les Mascarades de 1565 ont eu plusieurs pidces retvan- 
chées : nous les rveproduisons d’apres l’édition de 1571.] 


ELEGIE 
pour une Mascarade. (p. 6.) 


Ce diamant, maistresse, je vous donne 
Du tout semblable a la mesme personne 
Du chevalier, qui bien heureux se sent 
De vous en faire un gracieux present. 

Il est bien clair, mon ame est toute claire, 
Ot: de voz yeux la belle flame escilaire : 

Il est durable et durable est mon cceur, 
Opiniastre 4 souffrir sa langueur 
Pour vous servir comme chose divine, 
Car la vertu en est seule origine. 

La bague est ronde, et mon cceur est tout rond : 
D’or espuré le plus riche qu’on fond 
Est fait Vaneau, qui tous metaux surpasse 
Comme ma foy toutes autres efface, 

Il est gravé, mon coeur porte le trait 
Bien engravé de vostre beau portrait. 

Et bref, Madame, en nous voyant ensemble 
Vous jugerez qu’au present je resemble : 
Mais je vous pry’ que par vostre bonté 
Au Diamant vous laissiez la durté 
Sans la loger en vostre ame si belle, 

Ou bien suivez la douceur naturelle 

De ce joyau, qui plus tendre est rendu 
Par sang de Bouc chaudement espendu : 
Ainsi n’ayant contre amour autres armes 
Ny contre vous sinon mes chaudes larmes, 
Mollissez vous, voyant que mes douleurs 
Me font verser mon sang en lieu de pleurs. 

ENVOY 
a une Damoyselle 


pour une Mascarade. (p. 9.) 


Quand le loisir me seroit presenté 
Autant parfait que j’ay la volonté, 
Et quand celuy qui au combat m’appelle 
M’eust adverty d’une entreprise telle 
J’eusse monstré par un coeur liberal 
Que peut un Prince amoureux et loyal, 
J’eusse monstré que peut la courtoisie 
D’un cceur remply d’une amoureuse envie. 
Mais me voyant tout sur l’heure pressé 
Le bon vouloir par contrainte est forcé, 
Voire si bien qu’en telle affaire extresme 
Je ne scaurois presenter que moymesme, 
Offrant icy pour gage suffisant 
Mon cceur en lieu de tout autre present. 
Pource, maistresse, heureux feu de ma flamme 
Dont la vertu si vivement m’enflamme, 
Faites scavoir aux dames mon vouloir 
Et que le temps a vaincu mon devoir. 
Vous leur direz que mon gentil courage 
Comme hautain donne bien d’avantage, 
Que des presens tant soient ils de grand pris 
Offrant le coeur que voz yeux tiennent pris. 
Recevez donq’, gracieuse Thenye, 
Le cceur offert le service et la vie, 
Et cette troupe ardante de monstrer 
Qu’une plus brave on ne peut rencontrer, 
Pour honorer voz vertus, et de celles 
Qui comme vous sont honestes et belles. 

SONET 
pour une Mommerie le jour de Caresme-prenant. (p. 17.) 


L’an et le mois, le jour, et le moment 
Ne font au ciel leurs cours de mesme sorte, 
Car en fuyant ilz sont portez, de sorte 
Que tout n’est rien que divers changement. 
Apres la guerre on voit soudainement 
Naistre la paix qui tous biens nous apporte, 
Par Vappetit la raison se transporte 
Et chacun vit sous divers jugement. 
Comme le ciel nostre plaisir varie, 
N’esperez donq’ que nostre Mommerie 
Tournois, festins puissent tousjours durer. 
Demain viendra la penitence extresme, 
Dames, prenez ces poissons de caresme 
Ou si long temps il vous faudra pleurer. 


SONET 
A Monseigneur le Prince de Condé. 


[Publié en 1565, f. 79. Supprimé depuis.] 


Qui a point veu, aux tristes jours d’hyver 
Froids et obscurs, la terre morne et sombre 
Pleine de nuit et d’une mauvaise ombre 
Ou le Soleil ne se daigne lever ? 

Celuy a peu la tristesse esprouver 
De cette court toute pleine d’encombre, 

On les soucys aux cceurs volloient sans nombre 
Devant qu’on vist voz vertus arriver. 

Mais tout ainsi que le Printemps efface 
Du froid Hyver les neiges et la glace, 

Vous illustrés cette court de voz rays, 

La reveillant de masques et d’alarmes : 
Sans vous Amour avoit perdu ses traiz 
Et Mars sans vous avoit perdu ses armes. 

SONET 
des larmes de ma Maitresse. 
[Publié en 1565, f. 81 v°. Supprimé depuis.] 


Quand en pleurant ma Maitresse s’ennuye, 
Voyant s’amye avoir mille douleurs, 
L’enfant Amour se baigne dans ses pleurs, 
Et dans ses yeux ses larmes il essuye. 

C’est du Cristal, ce n’est pas une pluye 
Qui tombe helas! au sein pour qui je meurs, 
Helas je meurs en si plaisans malheurs, 

Mais telle mort m’est une douce vie. 

O belle larme, 6 Cristal argentin 
Qui rond et clair arroses le tetin 
Ot loge Amour de mes pensers veinqueur, 

Que ne te pui-je 4 mon aize humer ? 

De ta froideur je pourrois consommer 
Le feu qui m’ard si vivement le coeur. 


Pour la Nymphe de la Fonteine 
du Logis 
de Monseigneur d’Orleans 
a Fonteine-bleau. 


SONET AU ROW: 
[Publié en 1565, f. 83. Supprimé depuis.] 


La Renommeée allant de place en place, 
De ciel en ciel annongant ton pouvoir, 
M’a fait venir desur terre pour voir 
Aux raidz du jour les beaux traitz de ta face. 
C’est doncq’ raison qu’en retournant je face 
Entendre aux Dieux du terrestre manoir, 
Que ta grandeur ne se peut concevoir 
Par le renom que ta presence efface. 
Or te voyant je puis dire la bas : 

Qu’en tout ce monde un pareil tu n’as pas, 
Estant cent fois plus grand que ton Empire. 
Avise doncq’ combien doit s’esmouvoir 

De tes vertus le ciel qui te peut. voir, 
Quand mesme l’eau souz la terre t’admire. 


[Les Eclogues et Mascarades débutent, en 1584, par la 
piece suivante,| 


A treshaut et tresvertueux Prince 
Fran¢ois de France, 
Duc d’Anjou, 
fils et frere de Roy. 


Tandis que la vaillance, ame d’un bon courage, 
Vous pousse a regaigner l’ancien heritage 
Des Princes vos ayeuls, et qu’ami du harnois 
Vous marquez plus avant les bornes des Frangois, 
Aimant mieux la sueur, la poudre et la prouésse, 
Que roiiller au * Plessis vos beaux ans de paresse : 
Paris me tient ici, ol par l’impression 
J’envoye mes enfans en toute nation 
Conceus de mon esprit par une ardente verve, 
Ainsi que Jupiter du sien conceut Minerve, 
M’ouvrant (sans emprunter de Vulcan le couteau) 
Par peine et par travail mon fertile cerveau. 
Les enfans de l’esprit un long siecle demeurent, 
Ceux des corps journaliers ainsi que les jours meurent. 

Je vous ay consacré mes Eclogues, a fin 
Que vostre beau renom ne prenne jamais fin, 
Non plus que les Pasteurs le sujet de mon livre. 
Les Rois et les Pasteurs ont mesme estat de vivre : 
L’un garde les troupeaux, par l’autre sont conduits 
Les peuples sous la loy de leurs sceptres reduits. 
Pource Homere, qui vit par longues renommées, 


* Plessis est la maison ot se tient son Altesse, quand il demeure 4 
Tours, 

Appelloit les grands Rois les Pasteurs des armées. 
David d’un simple Pastre, et de bas sang issu, 

Par les Prophetes oingt, au thréne fut receu : 

Puis desirant l’honneur ot tout Monarque aspire 

Plus outre par la guerre augmenta son Empire. 
Moyse d’un Bergerot devint Legislateur, 

Devint grand Capitaine, et comme un grand pasteur 

Guida par les deserts ses troupes vagabondes, 

Et fist passer son peuple entre les murs des ondes. 
Pource ne dedaignez ce vulgaire present : 

Et croyez, mon grand Duc, que rien n’est si duisant, 

Ny qui tant se conforme aux grandes seigneuries, 

Que l’estat des Bergers et de leurs Bergeries. 


[Les Mascarades, en 1584 et 1587, se terminent par 
cing piéces composées en 1581.] 


MASCARADES. 


[Pour les Nopces 
de Monseigneur de Joyeuse, 
Admiral de France. 1581.] 


Aux Dames. 


Je voirrois a regret la lumiere du jour, 
J’aurois ingrat soldat combatu sous Amour, 
Porté ses estendars, et suyvi ses armées, 
Si voyant maintenant ses armes diffamées, 
Et luy fait prisonnier, lié contre un rocher, 
Je ne venois icy ses liens détacher, 
Et luy rendre aujourd’huy sa liberté passée, 
Comme Andromede l’eust par les mains de Persée. 
C’est bien fait de domter ces cruels animaux, 
Et ces monstres qui font aux hommes tant de maux, 
Qui de sang et de meurtre ont sanglanté la face : 
Mais d’outrager Amour pere de nostre race, 
Le mener en trofée, et luy serrer les mains, « 
C’est ensemble offenser les Dieux et les humains. 

Celuy sucga le laict d’une fiere Lionne, 
Qui Venus injurie, et son fils emprisonne, 
Sans respecter ce Dieu, qui vengeur doit venir 
Bien tost l’arc en la main @ fin de le punir. 

Dés le premier regard sans autre tesmoignage, 
Voyant son poil, son front, ses yeux et son visage, 
Il devoit bien penser qu’une divinité 
Estoit en cest enfant : mais trop de vanité 
Aveugla sa raison pour ses fautes accroistre, 
Comme aux Tyrrheneans qui ne peurent cognoistre 
Bacchus en leur navire, et depuis en la mer 
Se veirent par leur faute en daufins transformer. 
Ainsi Niobé apprist par son orgueil funeste 
Qu’on ne doit offenser la puissance celeste. 

Est-ce pas faire au ciel injure et des-honneur 
De dire que l Amour, du monde gouverneur, 

Soit meschant et cruel et autheur de tout vice ? 
Et luy attribuer nostre propre malice ? 

Contre sa Deité Geans nous bataillons 

Amour ne faut jamais, nous sommes qui faillons. 
C’est luy qui de grossiers nous a rendus honnestes, 
Qui nous apprivoisant nous separa des bestes, 

Et de ses beaux desseins remplissant nos raisons, 
Nous apprist a bastir bourgades et maisons. 

C’est luy qui des vertus nous enseigne la voye, 
C’est luy qui par esprit aux Démons nous envoye, 
Qui nous ravist de nous, et qui nous loge aux cieux, 
Et nous repaist de manne a la table des Dieux. 

De son aile porté, esclairé de ses flames, 
Dessous vostre faveur, je viens icy, mes Dames, . 
Pour venger son injure, et l’oster hors d’esmoy. 

Le devoir d’un sujet c’est aider & son Roy. 


CARTEL 
pour le combat a cheval, en forme de Balet. 


Ces nouveaux Chevaliers par moy vous font entendre 
Que leurs premiers ayeuls furent fils de Meandre, 


RONSARD, t. V. 26 

A qui le fleuve apprit 4 tourner leurs chevaux 
Comme il tourne et se vire et se plie en ses eaux. 

Pyrrhe en celle facon sur le tombeau d’Achille 
Feit une danse armée : et aux bords de Sicile 
Enée en decorant son pere de tournois, 

Feit sauter les Troyens au branle du harnois, 
Ou les jeunes enfans en cent mille manieres 
Meslerent les replis de leurs courses guerrieres. 

Pallas qui les conduit, a de sa propre main 
Faconné leurs chevaux, et leur donna le frein, 
Mais plustost un esprit, qui sagement les guide 
Par art, obeissant a la loy de la bride. 

Tantost vous les voirrez a courbettes danser, 
Tantost se reculer, s’approcher, s’avancer, 
S’escarter, s’esloigner, se serrer, se rejoindre 
D’une pointe allongée, et tantost d’une moindre, 
Contrefaisant la guerre au semblant d’une paix, 
Croisez, entrelassez de droit et de biais, 

Tantost en forme ronde, et tantost en carrée, 
Ainsi qu’un Labyrinth, dont la trace esgarée 
Nous abuse les pas en ses divers chemins : 
Ainsi qu’on voit danser en la mer les Dauphins, 
Ainsi qu’on voit voler par le travers des nués 
En diverses fagons une troupe de Grués. 

Or pour voir nostre siecle, ot preside Henry, 

En toute discipline honnestement nourry, 

Ot la perfection de tous mestiers abonde, 

Autant qu’il est parfaict et le plus grand du monde, 
Ces Centaures armez a nostre age incognus, 

Au bruit d’un si haut Prince en France sont venus 
Pour les peuples instruire, et les rendre faciles 
Autant que sous le frein leurs chevaux sont dociles, 
Et faire de son nom tout le monde ravir, 

Afin que toute chose apprenne 8 le servir. 

CARTEL 


pour les Chevaliers celestes, ou Dioscures. 


Nous sommes ces Gemeaux, dont la valeur extresme 
Nous feit estimer fils du grand Jupiter mesme, 
Qui fendismes premiers, compagnons de Jason, 
Neptune d’avirons, allant a la Toison : 

Qui par terre et par mer veinquismes les bravades 
Des Colchiens en terre, en mer des Symplegades, 
Et qui fuyans le peuple et son chemin battu, 
Fusmes astres du ciel conduits par la vertu, 

Dont les rayons pour marque encore sur nos testes 
Reluisent, redoutez des vents et des tempestes. 

Tous deux memoratifs de nos premiers mestiers, 
Le ciel pour ceste nuict nous quittons volontiers, 
Et desirons encore, immortels que nous sommes, 
R’essayer les combats et les travaux des hommes. 

Done si quelcun vouloit en armes maintenir 
Que les jeunes guerriers que le temps fait venir, 
Passassent de valeur ceux a qui l’Age antique 
Imprimoit dedans l’ame une ardeur heroique, 

Et vueille les mortels sur les Dieux eslever, 

Qu’il vienne sur les rangs : nous voulons luy prouver 
A combat de cheval, par lance et par espée, 

Que son opinion faussement est trompée, 

Et que les demy-Dieux par la vertu nourris, 

Sur tous les Chevaliers doivent gaigner le pris, 

Leur faisant confesser par preuve manifeste 

| Que l’homme doit ceder a la race celeste. 


CARTEL 


pour les Chevaliers de la Renommeée. 


Et ce char triomphant, et sa Dame habillée 
D’azur, qui de cent yeux est tousjours esveillée, 
Et ce courrier ailé qui seul marche davant, 

Qui enfle la trompette, et la fait bruire au vent, 
De langues ceste robbe et d’oreilles semée, 
Vous enseignent assez que c’est la Renommée, 
Et que ces Chevaliers qui d’elle ont pris le nom, 
Ont par toute l’Europe espandu leur renom. 
Voyez comme du chef elle frappe la nué, 
Voyez comme son pied presse la terre nue : 
Cela dit que ’honneur des cceurs victorieux 
Se commence en la terre, et se finit aux cieux. 
La gloire mendiée a l’aide de fortune 
Ne dure pas long temps comme chose commune : 
Mais celle qui s’acquiert par la seule vertu, 
Ne vit jamais son bruit par le temps abbatu. 
L’une a pour fondement la force du courage, 
Et l’autre une esperance incertaine et volage. 
Ces vaillans Chevaliers, des combats desireux, 
Et de la Renommée immortels amoureux, 
Ont suivant la vertu, la mere des lotianges, 
Fait sentir leur protiesse aux nations estranges, 
Sectateurs de Thesé, d’Hercule et de Jason, 
Et de ces premiers preux de l’antique saison. 
Aussi ceste Déesse 4 sa suite les meine, 
D’honneurs et de faveurs recompensant leur peine, 
Et de l’amour du peuple, ayant bien merité 
Que leur nom soit escrit avecq’ Veternité. | 
Desirans consumer aux faicts d’armes leur vie, | 
Poussez d’une fervente et genereuse envie, 
Ils viennent sur les rangs pour la bague courir, 
Et le prix et l’honneur tout ensemble acquerir, 
Et faire en ce tournois preuve de leur jeunesse. 
Mars aime l’action, les armes, la proiiesse. 


CARTEL 
pour les Chevaliers des Flammes. 


Si les yeux penetroient au profond de nos antes, 
Nous n’aurions point besoin d’habits chargez de flammes ; 
Dés le premier regard ils voiroient qu’au dedans 

Nous ne sommes que feux et que braziers ardens : 
Mais puis que l’ceil ne peut nostre accident cognoistre, 
Il faut par le dehors le vous faire apparoistre. 

Nos pensers, qui tousjours tournent tout a l’entour 
De la personne aimée, et se meuvent d’Amour 
(Comme tout mouvement est chaud de sa nature) 
Nous enflamment le cceur d’une flamme si pure 
Et si belle, qu’en lieu de nous faire mourir 
Nous sentons son ardeur doucement nous nourrir. 

Il ne faut s’esbahir, si nostre char se pare 
D’artifices de feu : si Vesuve et Lipare 
Semblent bruler dedans : chacun suit son desir, 

Et nous suivons le feu comme nostre plaisir. 

On dit qu’en Cypre estoit jadis une fournaise, 

En qui la Pyralide au milieu de la braise 
Entretenoit sa vie, et se mouroit alors 
Que la flamme sa mere abandonnoit son corps. 

Nous en sommes de mesme : ainsi vit et s’engendre 
Aux fourneaux les plus chauds la froide Salemandre. 
Ainsi se paissent d’air maintes sortes d’oiseaux, 
De terre la Couleuvre, et les poissons des eaux. 

Animaux gui prenez du feu vos origines, 

Venez vivre en nos cceurs, venez en nos poictrines, 
Paissez vous des ardeurs que l’Amour verse en nous, 
Et vivez comme nous, d’un aliment si dous, 
D’un si doux aliment, que mesme |’Ambrosie 
Si doucement au ciel les Dieux ne ressassie, 
Vivans de nostre feu, dont nous sommes contens, 
Comme mousches 4 miel des moissons du Printemps. 
Celuy qui fist d’Amour la premiere peinture, 
_Luy donnant des brandons, ne fist a l’aventure, 
| Mais par raison, voyant que ce Dieu de sa main 
' Bruloit et mer et terre, et tout le genre humain. 
Escoute, grand Amour, grand Daimon chargé d’ailes, 
Quand la niort ravira nos despouilles mortelles, 
' Par ta saincte faveur devenus transformez 
‘Nous voulons luire au Ciel deux flambeaux allumez. 
Tu n’auras pas grand’peine a nous changer en flammes, 
Puis que les yeux ardens de nos cruelles Dames, 

Et ton traict embrazé qu’au cceur avons receu, 
Avoit nos corps vivans desja tournez en feu. 


[Les Mascarades, en 1587, débutaient et finissaient par 
quatve piéces nouvelles. Nous ne veproduisons ici que les 
deux premiérves et l’avant-derniére, ayant veconnu, ce quit 
avait échappé a tous les éditeurs précédents, que le « Dia- 
logue du Libraire et du Passant » avait été publié en 1566, 
et quil était mieux placé parmi les Poemes, p. 413, gua 
la fin des Mascarades.] 


SONET. 


Mascarade et Cartels ont prins leur nourriture, 
L’un des Italiens, l’autre des vieux Francois, 
Qui erroient tous armez par deserts et par bois, 
Accompagnez d’un Nain cerchans leur aventure, 
L’honneur, des nobles coeurs genereuse poincture, 
Les faisoit par Cartels desfier aux tournois, 
(Ou nuds en un duel, ou armez du pavois) 
Ceux qui forgoient les loix, le peuple, et la droicture. 
L’accort Italien quand il ne veut bastir 
Un Theatre pompeux, un cousteux repentir, ‘ 
La longue Tragedie en Mascarade change. 
Ii en est l’inventeur : nous suyvons ses legons, 
Comme ses vestemens, ses mceurs, et ses facons, 
Tant Vardeur des Frangois aime la chose estrange. 


A TRES-ILLUSTRE ET MAGNANIME Sigeen te: = 
Henri de Lorraine, 
Pair de France, et Duc de Guise. 


P-ince, dont le vieil sang des Rois de France part 
{Puis que tu as esté la plus gaillarde part 
De ces Tournois, Cartels et Mascarades, pleines « 
De jeunesse et d’Amour et d’honorables peines, 
Comme estant de Venus et de Mars bien chery, 
Et entre les Lauriers dés le berceau nourry, 


fs 

Que ton pere t’acquist, te laissant en partage 
Et a toute ta race une ardeur de courage 

De vouloir imiter ses faicts victorieux, 

Ou bien les egaler, ou bien de faire mieux) 
Pren d’un bon ceil ce: Livre, et desormais endure 
Qu’on invoque ton Nom, ou soit par Escriture 
Appendué a ton Temple aupres de ton Castor, 
Soit par voeuz solennels escrits en lettres d’or, 

A fin que par les ans ne soient point estoufées 
Les vertus des Lorrains, illustres de trophées, 
Dont Vhonneur et le bruit ne trouvent leur pareil, 
Non plus que sans pareil au monde est le Soleil. 


SUR LA FONTAINE 


qui est au Jardin du S. Regnault, 
Tresorier et Receveur general des finances 
de feu Monseigneur frere du Roy, 
a Baignolet. 


Pegase fist du pied la source d’Hippocrene, 
De sa lance Pallas a faict ceste Fonténe 
Pour laver sa sueur et nettoyer ses bras, 
Quand poudreuse et sanglante elle vient des combas : 
Aussi pour resjouir son hoste qui caresse 
Les doctes serviteurs d’une telle Déesse. 
Si bien que des neuf Sceurs le sacré troupelet 
Est venu de la Grece, habiter Baignolet 
Pour accorder sa voix a l’onde qui caquette, 
Et pour chanter l’honneur du maistre qui les traicte. 
Les Nymphes et Bacchus pour miracle nouveau 
Deux doubles qualitez dennerent a ceste eau : 
Le jour elle est de vin, et la nuict de l’eau pure, 
Et pour ce si quelqu’un sans s¢avoir sa nature 
Entroit en ce logis, tant soit-il caut et fin, 
Pensant boire de l’eau ne boira que du vin. 

